
Pattedyr  (Mammalia). 


Af  de  Tusinder  forskjellige  Slags  Pattedyr,  der 
leve  eller  have  levet  paa  Jorden,  er  det  kun  en  ringe 
Del,  der  har  naaet  Danmark.  Til  Pattedyrenes  første 
Fremkomst,  i  et  fjernt  Afsnit  af  Jordens  Historie,  i 
Trias-Tiden,  har  Danmark  ikke  været  Vidne;  dengang 
smaa  Firben-lignende  Krybdyr  ved  flittig,  udholdende 
Øvelse  af  deres  Evner  arbejdede  sig  frem  til  at  blive 
Pattedyr,  var  der  Hav,  hvor  det  meste  af  Danmark 
nu  ligger;  kun  Bornholm  kan  føre  sin  Tilværelse  saa 
langt  tilbage.  Hav  var  her  endnu,  i  hvert  Fald  over 
det  meste,  i  den  varme  Tid  før  Europas  Istid,  den- 
gang Pattedyrene  havde  deres  Blomstring,  da  de  havde 
udfoldet  sig  i  en  Mangfoldighed  af  Slægter,  da  ogsaa 
Europa  med  de  omgivende  Have  var  befolket  af  en 
Pattedyr-Verden  saa  rig,  som  den  neppe  nok  findes  i 
Nutiden  i  de  rigeste  varme  Lande;  nogle  faa  Lev- 
ninger af  Hav-Pattedyr  er  alt,  hvad  der  hos  os  er 
fundet  fra  denne  Tid.  Som  Land  viste  Danmark  sig 
først  rigtig  efter  Istiden,  da  Europas  rige  Pattedyr- 
Verden  var  hærget. 

De  af  Europas  Land-Pattedyr,  der  havde  overlevet 
Istiden,  enten  ved  en  Tid  lang  at  trække  sig  tilbage 

til  Syd-Europa,  vigende  for  Kulden,  eller  ved  at  lempe 
sig  efter  de  haarde  Forhold  i  Mellem-Europa,  fandt 
da  for  en  Del  Vej  op  til  Danmark.  Tidligst  kom  en 
lille  Kreds  af  de  mest  haardføre  Arter,  der  under  Is- 
tiden havde  levet  i  nærliggende  sydHgere  Egne;  lidt 
efter  lidt  kom  andre,  hvis  større  Fordringer  til  Varme 
og  Frodighed  Landet  efterhaanden  kunde  tilfredsstille, 
medens  de  første  Indvandrere  tildels  gik  videre  mod 
Nord  eller  uddøde  hos  os.  I  den  Ældre  Stenalder, 
da  Landet  var  klædt  med  Skov,  først  væsenlig  af  Fyr, 
senere  mest  af  Eg,  havde  vor  Pattedyr-Verden  naaet 
den  største  Rigdom,  som  den  har  haft;  vi  havde  faaet 
de  fleste  af  det  sydligere  Mellem-Europas  Arter  af 
Land-Pattedyr.  Men  allerede  den  Ældre  Stenalders 
Folk  begyndte  Jagt  paa  Dyrene  i  stort  Omfang,  og 
ikke  bedre  Vilkaar  fik  de  vilde  Dyr,  da  den  Yngre 
Stenalders  Folk  indførte  Husdyr;  forfulgte  og  fortrængte 
bleve  de.  De  største  blandt  Gnavere,  Rovdyr  og 
Hovdyr  bleve  udryddede,  nogle  snart,  andre  senere. 
Tilbage  er  paa  Landjorden  ikke  meget  andet  end  smaa 
og  skjult  levende  Arter. 

For  Hav-Pattedyrenes  Vedkommende  have  For- 
holdene efter  Istiden  stillet  sig  paa  lignende  Maade 
som  for  deres  Slægtninge  paa  Land. 

Sammenregnes  alle  de  Pattedyr-Arter,  der  ere 
efterviste  i  Danmark,  baade  nulevende  og  jordfundne, 
baade  fra  Land  og  Hav,  bliver  Tallet  81  (Mennesket 
ikke  medregnet).  Skjønt  deres  Tal  ikke  er  større,  er 
der  dog  blandt  dem  Medlemmer  af  de  fleste  af  de 
„Ordener",   hvori  Pattedyrene  have  udformet  sig;    vi 


have  her  Insektædere,    Flagermus,   Gnavere,   Rovdyr, 
Hovdyr  og  Hvaler. 

Da  Pattedyrene  afløste  Krybdyrene  som  Jordens  Herskere, 
som  de  øverste  af  Jordens  Skabninger,  delte  de  Herredømmet 
mellem  sig;  de  udnyttede  de  forskjellige  Muligheder,  som  Jor- 
den bød,  og  de  udformedes  i  højst  forskjellig  Retning,  alt 
eftersom  de  særlig  lagde  sig  efter  det  ene  eller  det  andet;  jo 
højere  de  uddannedes,  desto  mere  tabte  de  af  Arven  fra  deres 
Forfædre  blandt  Krybdyr. 

Af  de  Ordener,  der  høre  Danmark  til,  er  Insektæder- 
nes Orden  den,  der  staar  lavest,  den,  der  viser  mindst  Af- 
vigelse fra  Krybdyr.  Vel  staa  Insektæderne  i  Uddannelse  som 
ægte  Pattedyr  højt  over  de  ældste  kj endte  Pattedyr  fra  Trias- 
og  Jura-Tiden,  der  i  langt  højere  Grad  mindede  om  Krybdyr; 
men  der  findes  hos  Insektædere  forholdsvis  mange  Egenskaber 
samlede,  der  vise  tilbage  dels  til  oprindelige  Pattedyr,  dels  til 
selve  Krybdyrene.  Det  viser  sig  mest  i  den  indre  Bygning; 
men  det  kan  ogsaa  sees  i  det  ydre.  Der  er  blandt  dem  Slægter, 
hvis  Legemsform  er  den,  der  er  fælles  for  de  oprindeligste 
Pattedyr  af  forskjellige  Grupper  og  mest  nærmer  sig  til  Fir- 
benenes: det  er  smaa  Muse-lignende  Dyr  med  langstrakt  Krop 
og  lang  Hale  og  med  korte  Lemmer  med  smaa  femfingrede  Poter 
med  ret  ligelig  udviklede  Fingre;  der  er  blandt  dem  Slægter, 
der  vise  andre  for  Pattedyrene  oprindelige  Egenskaber:  Næsen 
er  spids  med  en  lille  nøgen  Næsebrusk  hvælvet  om  Næse- 
boret; Overlæben  er  furet  paalangs;  Øjet  er  anseligt;  Øre- 
brusken er  veludviklet,  men  ret  simpelt  tragtformet;  flere 
Rækker  af  stærke  Varbørster  findes  paa  Overlæben,  og  enkelte 
staa  over  Øjet,  paa  Kind  og  Hage  og  paa  Underarmen  ved 
Haandleddet;  6  frie  smaa  knoldformede  Trædepuder  findes 
baade  paa  Haandflade  og  paa  Fodsaal;  Huden  paa  Undersiden 
af  Fingre  og  Tæer  er  tydelig  skællet,  formet  i  Ringe  paa  lig- 
nende Maade  som  hos  Krybdyr;  ogsaa  Huden  paa  Overside 
af  Haand  og  Fod  og  paa  Halen  er  skællet,  og  Skællenes  Ord- 
ning er  som  hos  Krybdyr,  endnu  ikke  forstyrret  og  gjort  ukjén- 
delig  af  tæt  Haarvæxt,  idet  Haarene  paa  Haand,  Fod  og  Hale 
kun  ere  smaa  og  kun  findes  spredt  mellem  Skællene;  Tand- 
sættet indeholder  forholdsvis  mange,  men  smaa,  ret  simpelt 
formede  Tænder,  11  i  hver  Side,  baade  i  Over-  og  Under- 
kjæbe:  3  smaa  Fortænder  med  nærmest  kegleformet  Krone, 
1  stor  dolkformet  Hjørnetand  og  7  Kindtænder,  af  hvilke  de 
forreste  have  simpelt  sammentrykt  kegleformet  eller  svagt  tre- 
spidset  Krone,  de  bageste  flerspidset  Krone  med  Spidserne 
stillede  i  V-Form,  forbundne  ved  skarpe  Kamme;  Spidserne 
paa  de  øvre  bageste  Kindtænder  ere  saaledes  ordnede,  at  der 

langs  Kronens  Yderrand  findes  3  Spidser  (1ste,  2den  og  3dje, 
talte  forfra),  paa  Midten  2  Spidser  (4de  og  5te)  og  paa  Inder- 
randen  1  Spids  (6te)  eller  to  Spidser  (6te  og  7de);  paa  de  nedre 
bageste  Kindtænder  findes  3  Spidser  langs  Inderranden  (1ste, 
2den  og  3dje)  og  2  paa  Yderranden  (4de  og  5te);  hele  Tand- 
sættet er  egnet  til  at  gribe  og  tygge  Insekter  og  andre  Smaa- 
dyr;  Mælketænderne  (det  unge  Dyrs  først  frembrydende  Tænder, 
der  senere  ombyttes  med  andre)  ere  ret  vel  udviklede,  væsenlig 
formede  som  deres  Efterfølgere.  De  Insektædere,  der  findes 
hos  os,  ere  uddannede  hver  i  sin  særlige  Retning;  men  de 
mere  oprindelige,  nu  for  største  Delen  uddøde  Insektædere 
have  været  den  Kilde,  hvorfra  de  fleste  andre  Pattedyr-Ordener 
ere  udsprungne. 

Flagermusene  staa  nær  ved  Insektæderne;  de  ere  nær- 
mest at  regne  for  Insektædere,  der  have  uddannet  sig  til  Flyvere. 
Af  deres  Bygning  kan  man  slutte  sig  til,  at  deres  Forfædre 
have  været  smaa  klatrende  Insektædere,  der  have  sprunget  i 
Træerne  fra  Gren  til  Gren  med  strakte  Lemmer  og  derved 
have  faaet  udviklet  en  „Flyvehud",  saaledes  som  den  findes 
hos  mange  forskjellige  Slags  klatrende-springende  Pattedyr,  en 
Udvidelse  af  de  sædvanlige  Hudfolder  mellem  Krop  og  Lem- 
mer, i  Hjørnerne  i  Lemmernes  Led  og  mellem  Fingrene;  hvad 
der  frembringer  Flyvehuden,  er  sikkert  dels  Hudfoldernes  sta- 
dige Udspænding  ved  Lemmernes  Strækning,  dels  Luftens 
Pirring  af  Folderne  under  Springet,  især  under  lang  Dalen. 
At  vilkaarlig  Bevægelse  af  Armene  med  Flyvehuden  kan  for- 
øge Springets  Længde,  er  en  Opdagelse,  der  snart  er  gjort, 
og  næsten  uvilkaarlig  er  Opdagelsen  udnyttet;  fra  Springen  og 
svævende  Dalen  er  der  sket  Overgang  til  Flugt,  og  Flyvehuden 
er  voxet  uhyre;  Armen  med  den  omgivende  Flyvehud,  der 
først  tjente  som  Faldskjærm,  er  bleven  til  Vinge.  Flyvehudep 
er  voxet  saaledes,  at  den  strækker  sig  ud  til  Spidsen  af  alle 
Fingre,  med  Undtagelse  af  Tommelfingeren,  der  væsenligst 
holdes  fri,  og  at  den  fylder  Rummet  mellem  Forlem,  Kropside 
og  Baglem  indtil  Hælleddet  og  ligeledes  Rummet  mellem  Bag- 
lem og  Hale  indtil  Halespidsen.  Forlemmets  allerede  hos  de 
klatrende-springende  Insektædere  lange  Knogler  ere  samtidig 
med  Flyvehudens  Væxt  voxede  endnu  stærkere  i  Længde; 
baade  Overarm  og  især  Underarm  ere  blevne  uhyre  og  lige- 
ledes Fingrenes  Knogler,  især  Mellemhaandsbenene;  alle  tjene 
de  som  Bærere  og  Stivere  af  Flyvehuden;  og  de  Muskler,  der 
føre  Armen,  ere  blevne  mægtige,  særlig  Brystmusklen,  der 
tjener  til  at  slaa  Vingen  nedad.  Forlemmet  tages  saa  udeluk- 
kende i  Brug  som  Vinge,  at  det  aldeles  overvejende  formes  der- 
efter og  mister  meget  af  sin  Brugbarhed  til  sin  oprindelige  Tje- 
neste, til  Gang;  dets  uforholdsmæssige  Længde  og  dets  særegne 


Bygning  gjøre  det  vanskeligt  eller  [umuligt  at  føre  det  paa  sæd- 
vanlig Maade.  Der  kan  ikke  som  før  trædes  paa  Haandfladen,  men 
kun  paa  Randen  af  Haandleddet;  de  fleste  Trædepuder  svinde 
derfor  bort;  Spidserne  af  de  lange  Fingre  taale  ikke  at  stødes 
mod  Jorden;  i  Hvile  og  under  Gang  lægges  Fingrene,  undtagen 
den  korte  frie  Tommel,  samlede  tilbage  langs  Underarmen;  deres 
Kloled  vanslægte  derfor,  af  Mangel  paa  Brug,  og  blive  bruskede, 
uden  Kløer;  Ledføjningerne  mellem  Fingrenes  Led  og  med 
Mellemhaandsbenene  vanslægte,  miste  den  tidligere  Bevægelig- 
hed o.  s.  V.;  Leddene  mellem  Mellemhaandsbenene  indbyrdes 
og  mellem  Haandrod  og  Mellemhaandsben  øves  derimod  sær- 
lig i  Bevægelighed,  idet  Mellemhaandsbenene  i  Flugten  spredes 
vidt  og  i  Hvilen  foldes  tæt  sammen.  Kun  Tommelfingeren 
beholder  meget  af  sit  oprindelige  Præg,  sin  Frihed,  sin  Klo, 
sin  Trædepude  ved  Grunden  og  under  Fingerspidsen,  og  især 
ved  Tommelens  Hjelp  er  Flagermusen  istand  til  paa  ikke 
altfor  glat  Underlag  at  entre  afsted  med  ikke  ringe  Fart.  Paa 
Grund  af  Vanskeligheden  ved  at  gaa  indskrænkes  Gangen  dog 
til  det  mindst  mulige;  naar  Flagermusen  ikke  flyver,  tilbringer 
den  mest  Tiden  i  Hvile,  og  for  at  have  Vingerne  rede  til 
Flugt  plejer  den  at  hage  sig  fast  ved  Fodens  Kløer  under  et 
eller  andet  Loft;  naar  den  vil  flyve,  kan  den  da  strax  sprede 
Vingerne  og  slippe  sit  Fæste.  Den  Gjerning,  Baglemmet  faar 
at  udføre,  bliver  meget  ringe;  mest  tjener  det  som  Stiver  i 
Flyvehuden.  Hele  Baglemmet  mister  derfor  sin  Styrke  i  en 
paafaldende  Grad;  hos  Insektæderne,  som  hos  de  fleste  Patte- 
dyr, er  det  stærkere  end  Forlemmet  paa  Grund  af,  at  det  efter 
sin  Stilling  har  det  største  Arbejde  med  at  føre  Kroppen  og 
skyde  den  frem;  nu  bliver  det  ganske  tyndt  og  spinkelt,  uden 
kraftige  Muskler;  Trædepuderne  forsvinde;  de  længste,  mid- 
terste, af  Tæerne  forkortes,  saa  at  alle  Tæerne  blive  omtrent 
af  samme  Korthed;  o.  s.  v,;  kun  Kløerne  vedblive  at  være 
stærke.  En  særlig  Opgave  faar  dog  Foden:  at  føre  „Spore- 
brusken", en  Fortykkelse  i  Randen  af  Flyvehuden  mellem 
Baglem  og  Hale,  fæstet  paa  bageste  Spids  af  Hælbenet,  tje- 
nende til  at  udspænde  Flyvehuden.  Forkroppens  Mægtighed, 
væsenlig  som  Følge  af  Skuldermusklernes  Størrelse,  og  Bag- 
kroppens ringe  Omfang,  mest  som  Følge  af  Indskrænkningen 
af  Baglemmets  Muskler,  er  noget  af  det,  der  bidrager  til  at 
give  Flagermusene  deres  paafaldende  Ydre.  Flagermusenes 
Føde  er,  ligesom  Insektædernes,  fra  første  Færd  væsenligst 
Insekter;  men  til  Forskjel  fra  Insektæderne  fange  de  Insekterne 
i  Flugten,  og  til  at  gribe  Byttet  have  de  kun  Munden;  de 
kunne  ikke  tage  Hænderne  til  Hjelp;  Læber  og  Tænder  hjelpes 
ad.  Tænderne  beholde  lignende  Former  som  hos  Insektæderne; 
men   Læberne   blive   paafaldende  muskelstærke,   kjødfulde  og 

bevægelige,  og  Overlæbens  Muskler,  der  tildels  ere  de  samme, 
der  bevæge  Næsebrusken,  ere  Skyld  i,  at  Mellemkjæben,  hvortil 
Næsebrusken  er  fæstet,  paa  forskjellig  Maade  kan  vanslægte. 
Som  de  fleste  Insektædere  og  andre  Smaapattedyr  ere  Flager- 
musene mest  i  Virksomhed  i  Skumring  eller  Nat.  De  have 
dog  ikke,  som  saa  mange  andre  Natdyr,  faaet  særlig  store 
Øjne;  tværtimod  er  Øjet  ret  lille,  trykket  som  det  er  af  den 
svære  Tindingmuskel,  den  stærkeste  af  Bidemusklerne,  og 
af  andre  Omgivelser;  men  det  er  dog  ikke  saa  lille,  som  det 
synes  at  være,  naar  man  dømmer  efter  Øjespalten  paa  en 
sovende  eller  død  Flagermus,  der  har  lukket  Øjnene;  Sagen 
er,  at  Øjelaagene  lukkes  af  en  Kredsmuskel,  der  mere  end 
hos  andre  Dyr  indsnevrer  Øjespalten  fra  alle  Sider;  naar 
Flagermusen  ret  aabner  Øjnene,  ser  det  ud,  som  om  Øjet 
voxede  frem  af  den  lille  Øjespalte  og  udvidede  den.  Hud- 
følelsen, der  især  i  Flyvehuden  skal  være  højt  udviklet,  og 
Hørelsen  er  det,  der  mest  vejleder  Flagermusen  paa  dens 
Jagt;  Øret  voxer  stærkt,  baade  det  ydre  og  det  indre.  Hos  os 
kunne  Flagermusene  ikke  skaffe  sig  Føde  om  Vinteren,  og  de 
vilde  ikke  kunne  leve  her,  hvis  de  ikke  havde  Evne  til  at 
sove  Vintersøvn,  gjemte  i  deres  Skjulesteder  i  hule  Træer 
eller  andre  lune  Kroge,  dog  stive  og  kolde,  med  Blodvarmen 
dybt  under  det  sædvanlige. 

Gnavernes  Afvigelse  fra  Insektæderne  skyldes  fra  første 
Færd,  at  de  have  givet  sig  til  at  leve  mest  af  haardskallede 
Frø  og  Frugter,  hvis  Skal  de  have  maattet  aabne  for  at  komme 
til  Kjernen;  ved  at  bide,  kradse  og  skrabe  med  Fortænderne 
have  de  naaet  deres  Hensigt.  For  at  kunne  bruge  Fortænderne 
med  tilstrækkelig  Kraft  have  de  maattet  øve  den  forreste  af 
Tyggemusklerne,  især  den  forreste  Del  af  Kindmusklen,  der 
voxer  uhyre  og  særlig  omformes  derved  og  indvirker  meget 
paa  Ansigtets  Skelet;  Tindingmusklen,  der  oprindelig  hos 
Pattedyrene  er  den  stærkeste  Tyggemuskel,  som  Arv  fra  Kryb- 
dyrene, bruges  mindre,  fordi  den  ligger  for  langt  tilbage,  borte 
fra  Fortænderne,  og  den  mister  sin  Styrke.  For  ret  at  kunne 
kradse  med  de  nedre  Fortænder  øves  Underkjæben  desuden 
i  at  bevæges  frem  og  tilbage,  en  Bevægelse,  der  er  ret  frem- 
med for  Insektæderne,  der  kun  ere  vante  til  at  føre  Under- 
kjæben væsenligst  lige  op  og  ned;  hos  Insektæderne  som 
hos  andre  oprindelige  Pattedyr  er  Underkjæbens  Led  med 
Hjernekassen  nærmest  et  Hængsel-Led;  Underkjæbens  Led- 
hoved er  mere  eller  mindre  knopformet  og  glider  i  en  svagt 
udhulet  Ledskaal,  hvis  bageste  Rand  er  saaledes  opstaaende, 
at  Underkjæbens  Ledhoved  ikke  kan  skydes  tilbage;  hos 
Gnaveren  bliver  Leddet  et  Glide-Led;  Underkjæbens  Led- 
hoved  bliver  afrundet   og  sammentrykt  og  glider  frit  frem  og 


tilbage  i  en  Ledskaal,  der  har  Form  af  en  langsgaaende  Rende 
uden  skarp  Begrændsning,  især  aaben  bagtil.  De  Fortænder, 
der  bruges  mest,  ere  forreste  øvre  og  forreste  nedre;  deres 
Krone  voxer  stærkt  i  Højde  og  vedbliver  at  voxe,  saa  at  Rod 
ikke  dannes;  Emaillen,  der  før  klædte  hele  Kronen  som  en 
Hætte,  sprænges  under  Væxten,  i  sin  endnu  bløde  Tilstand, 
ved  Udvidelsen  af  det  underliggende  Tandben  og  bliver  kun 
tilbage  som  et  Baand  langs  Kronens  Forside;  ved  Sliddet  af 
Kronens  Spids  kommer  Emaillen  da  til  at  staa  frem  paa  Slid- 
fladen som  en  skarp  Rand,  fordi  den  slides  mindre  end  det 
blødere  Tandben.  Øvre  Fortand  skyder  sin  Grund  langt  til- 
bage i  Kjæben,  helt  ud  af  Mellemkjæbebenet,  hvor  den  hører 
hjemme,  ind  i  Overkjæbebenet;  nedre  Fortand  skyder  efter- 
haanden  sin  Grund  tilbage  i  Kjæben  helt  hen  under  Kind- 
tændernes Række  og  op  mod  Underkjæbens  Ledhoved.  De 
andre  Fortænder,  Hjørnetænderne  og  de  forreste  Kindtænder 
vantrives  ganske  og  forsvinde,  fordi  de  ikke  bruges,  og  fordi 
de  forreste  Fortænder  tage  Magten  fra  dem  og  fortrænge  dem ; 
der  bliver  et  langt  tandløst  Rum  mellem  Fortænder  og  Kind- 
tænder, hvori  Læberne  lægge  sig  ind.  Mundspalten  indsnevres, 
fordi  det  ikke  er  nødvendigt  for  Gnaveren  at  gabe  højt.  Som 
levende  mest  af  Planteføde  have  Gnaverne  faaet  Kindtænder- 
nes Form  ændret  derefter;  Kronernes  Spidser  have  mistet 
deres  Skarphed  og  V-Formen  og  ere  blevne  til  mere  stumpe 
Knolde.  I  alt  andet,  der  ikke  staar  i  umiddelbar  Sammenhæng 
med  Gnave-Virksomheden,  ere  de  oprindeligste  Gnavere  næsten 
ganske  som  oprindelige  Insektædere. 

Rovdyrenes  Afvigelse  fra  Insektæderne  skyldes  deres 
Vane  at  leve  ikke  mest  af  Insekter,  men  af  Hvirveldyr.  Deres 
Tandsæt  er  fra  første  Færd  omdannet  til  at  afklippe  Kjød. 
Hos  de  ældste,  forlængst  uddøde  Rovdyr  kunne  alle  de  bageste 
Kindtænder  i  Kjæberne  være  indrettede  derefter.  Hos  de 
højerestaaende  Rovdyr  ere  de  Kindtænder,  der  sidde  nærmest 
indenfor  Mundvigen,  særlig  brugte,  4de  øvre  og  5te  nedre  af 
de  oprindelig  tilstedeværende  7  Kindtænder  i  hver  Kjæbe ;  det 
er  de  Tænder,  der  paa  en  Gang  have  en  heldig  Stilling  til  at 
afklippe  Kjød  af  et  Bytte,  der  er  for  stort  til  at  tages  ind  i 
Munden,  og  ere  tilstrækkelig  nær  ved  Tyggemusklerne  til  at 
kunne  føres  med  Kraft.  De  mest  fremstaaende  Spidser  af  den 
nedre  Kindtand  skures  op  mod  og  presses  mod  Indersiden  af 
de  højeste  Spidser  af  øvre;  de  paagjeldende  Spidser  voxe  i 
Højde  og  blive  sammentrykte  og  komme  mere  og  mere  til  at 
virke  som  Bladene  i  en  Sax,  medens  de  andre  Spidser  van- 
trives og  tilsidst  kunne  forsvinde.  Som  „Rovtænder"  voxe  4de 
øvre  og  5te  nedre  Kindtand  frem  for  de  omgivende  Kindtænder, 
der  kunne  vantrives  og  tildels  forsvinde;    hos   saa   godt   som 


alle  Nutidens  Rovdyr  mangler  saaledes  den  bageste  af  de  7 
øvre.  Hjørnetænderne  bruges  endnu  mere  end  hos  Insekt- 
æderne som  Dolke  og  som  Hager,  og  de  voxe  i  Styrke. 
Tindingmusklen,  der  hos  Insektæderne  er  den  stærkeste  Tygge- 
muskel, er  den,  der  ogsaa  hos  Rovdyrene  bruges  mest  og 
derfor  voxer;  paa  Hovedskallen  kan  dens  Størrelse  skjønnes 
af  den  Maade,  hvorpaa  den  har  udvidet  Tindinggruben  og  skudt 
Kindbuen  ud  til  Siden.  Kindmusklen,  der  efter  sin  Stilling  var 
vel  skikket  til  ogsaa  at  føre  Rovtænderne  med  Kraft,  kan  dog 
ikke  ret  bruges;  dens  Væxt  vilde  indsnevre  Mundspalten,  hvad 
der  for  et  Rovdyr  vilde  være  uheldigt.  Underkjæbens  Led 
bliver  mere  og  mere  et  rent  Hængsel-Led,  og  dens  Ledhoved, 
der  mere  og  mere  faar  Form  af  en  tværstillet  Valse,  fastholdes 
i  Ledskaalen  af  stærke  Baand,  der  bringe  Skaalens  For-  og 
Bagrand  til  at  voxe  frem  og  omslutte  Ledhovedet.  I  Størrelse 
og  Kraft  pleje  Rovdyrene  langt  at  overgaa  Insektæderne.  Det 
kan  ske,  at  Rovdyr  igjen  opgive  den  overvejende  Kjød-Æden 
og  vende  sig  til  mere  blandet  Kost  eller  endogsaa  til  Plante- 
føde,  eller  de  kunne  af  andre  Grunde  ophøre  at  bruge  Tæn- 
derne som  ægte  Rovdyr;  alligevel  mister  Tandsættet  aldrig 
helt  det  Præg,  som  de  oprindeligste  Rovdyrs  Levevis  har  sat 
paa  det. 

Det  der  har  givet  Hovdyrene  deres  Særpræg  overfor 
deres  Forfædre  blandt  Insektædere,  er  deres  Vane  at  leve 
mest  af  Planteføde,  særlig  af  Grøntfoder,  og  dog,  trods  den 
tunge  Krop,  der  er  en  Følge  af  den  Slags  Føde,  at  vedlige- 
holde Bevægelighed,  særlig  Evnen  til  at  løbe,  og  Opmærk- 
somhed for  Omgivelserne.  De  have  faaet  svære  Kindtænder 
ved  at  tygge  det  sejge  Plantestof;  ikke  alene  de  bageste,  alle- 
rede hos  Insektæderne  flerspidsede  Kindtænder  ere  blevne 
udvidede  og  forstærkede  paa  forskjellig  Maade,  men  ogsaa  de 
fleste  af  de  forreste  Kindtænder  ere  udvidede,  saa  at  de  have 
faaet  mere  eller  mindre  af  Bagkindtændernes  Form.  Af  Tygge- 
musklerne er  det  mest  Kindmusklen,  der  bruges  som  den, 
der  efter  sin  Stilling  er  bedst  skikket  til  at  føre  Underkjæben 
malende  og  skurende  mod  Overkjæben,  og  den  voxer  og  skyder 
sit  Udspring  langt  frem  paa  Kinden  og  udvider  sit  Fæste. 
Tindingmusklen  derimod  svækkes.  Baade  Kindtændernes  Ud- 
videlse og  Tyggemusklernes  Ændringer  give  sig  Udtryk  paa 
mange  Maader  i  Hovedskallens  Bygning.  Mave  og  Tarm  ere 
udvidede  af  den  stærkt  fyldende  og  vanskelig  fordøjelige  Føde. 
For  at  kunne  spejde  og  for  at  faa  lange  Lemmer,  der  i  Tide 
kunne  bære  dem  bort  fra  Fjender,  have  Hovdyrene  fra  første 
Færd  øvet  sig  i  at  rejse  sig  paa  Taaspidserne,  og  i  Løb  paa 
Taaspidserne  have  de  maattet  bære  den  tunge  Krop;  kun  de 
øverste  Medlemmer  af  Hovdyrenes  forskjellige  Grupper  have 


voxet  sig  saa  store  og  stærke,  at  de  ikke  have  meget  at  frygte 
af  Fjender,  men  kunne  falde  hen  i  Magelighed  og  formes  der- 
efter. Følgen  af  de  stærke  Krav,  der  stilles  til  Lemmernes 
Bærekraft  hos  Hovdyrene,  er  først  og  fremmest  en  Omdan- 
nelse af  Kløerne,  paa  hvis  Rande  der  væsenlig  trædes;  Kløerne 
blive  til  stærke  Hove.  Dernæst  fremkommer  en  særlig  Styrke 
og  Væxt  i  de  Fingre  og  Tæer,  der  fra  første  Færd  ere  de 
længste  og  derfor  faa  mest  af  Legemets  Vægt  at  bære;  og  en 
lang  Række  Omdannelser  medfølger,  baade  i  Lemmernes  og 
i  Kroppens  Bygning,  men  udførte  paa  ret  forskjellig  Maade  i 
Hovdyrenes  forskjellige  Grupper. 

Ikke  fra  Insektædere,  men  fra  Dyr,  der  have  staaet  dem 
meget  nær,  nemlig  fra  de  alleroprindeligste  Rovdyr,  have 
Hvalerne  deres  Oprindelse,  saaledes  som  det  er  godtgjort 
ved  Fund  af  uddøde  Mellemformer.  Det  der  har  givet  dem 
deres  gjennemgribende  Afvigelse  fra  andre  Pattedyr,  er  deres 
Vane  at  leve  i  Vandet  til  Stadighed ;  saa  udelukkende  Vanddyr 
ere  de  blevne,  at  de  kun  for  at  aande  løfte  Næsen  over  Van- 
det, hvori  de  ellers  saa  godt  som  altid  ere  gjemte.  Som  vig- 
tigste Redskab  til  Bevægelse  have  de  brugt  Halen;  Baglem- 
merne ere  helt  satte  ud  af  Brug;  Forlemmerne  bruges  neppe 
til  stort  andet  end  til  Styring  eller  til  at  holde  Ligevægt.  Halen 
er  bleven  uhyre,  muskelstærk;  i  Overensstemmelse  med  den 
Maade,  hvorpaa  den  føres,  med  Slag  til  Siderne  eller  op  og 
ned  eller  vrikkende,  er  den  formet,  sammentrykt  i  sin  største 
Udstrækning,  men  med  en  mægtig  vandret  Halefinne  i  Spidsen. 
Baglemmet  er  fuldstændig  vantrevet  og  forsvundet;  kun  ganske 
ubetydelige  Levninger  af  Baglemmets  Skelet  findes  gjemte 
dybt  under  Huden.  Dets  Forsvinden  har  stor  Indflydelse  paa 
Hvirvelraden:  Bækkenhvirvlerne  miste  deres  ejendommelige 
Form,  Ryghvirvlerne  blive  mere  ens  og  faa  løsere  Forbindelse 
indbyrdes.  Ledtappene  vanslægte.  Forlemmet,  der  aldrig  mere 
kommer  til  at  støtte  mod  Jorden  og  ikke  bærer  nogen  Byrde, 
er  omformet  til  en  Luffe:  Neglene  ere  forsvundne;  hele  Haan- 
den  har  faaet  Form  af  et  Aareblad,  Fingrene  ere  omsluttede 
af  en  fælles  Hud;  Armens  Ledføjninger,  undtagen  Skulder- 
leddet,  ere  blevne  stive.  Forlemmet  virker  i  mindre  Grad 
trykkende  paa  Brystkassen,  hvis  Fasthed  derfor  bliver  mindre, 
Ribbenenes  Forbindelser  med  Hvirvler  og  med  Brystben  have 
Tilbøjelighed  til  at  blive  løse.  Hovedet  holdes  saa  fast  som 
muligt  i  fremadrettet  Stilling,  Halsen  bevæges  ikke  og  bliver 
kort  og  stiv,  med  stor  Tilbøjelighed  til  Sammenvoxning  af 
Hvirvlerne;  under  Farten  gjennem  Vandet  trykkes  Hovedet 
forfra  og  presses  tilbage  mod  Halshvirvlerne,  som  ogsaa  derved 
presses  end  yderligere  sammen.  Vandets  Tryk  paa  Hovedets 
Overside,   særlig   under    Hvalens    stadige    Opstigen    gjennem 

Vandet  for  at  aande,  virker  i  høj  Grad  omformende  paa  Hoved- 
skallen, giver  den  Tilbøjelighed  til  at  faa  flad  Overside  med 
tykke  Knogler.  Vandets  Tryk  forfra  paa  Hovedet  under  Farten 
frem  gjennem  Vandet  virker  til  at  frembringe  en  ualmindelig 
Sværhed  i  de  Knogler,  der  rage  længst  frem,  Mellemkjæbe, 
Overkjæbe  og  Plovskjærben,  og  i  den  bruskede  Næseskille- 
væg, som  Plovskjærbenet  omfatter.  Hjernekassen  paavirkes 
forfra  af  Vandets  Tryk  mod  Panden,  bagfra  trykkes  den  af 
Halshvirvler  og  Halsmuskler,  og  den  faar  derfor  en  kort,  bred 
Form;  Pandeben  og  Nakkeben,  der  faa  mest  Tilskyndelse  til 
Væxt,  udvide  sig  paa  Bekostning  af  Issebenet,  der  trænges  til- 
side og  indskrænkes.  Ved  Hjelp  af  Næsens  Muskler  er  der 
stræbt  efter  at  trække  Næseborene  saa  højt  som  muligt  op 
paa  Hovedets  Overside  for  let  at  kunne  faa  dem  løftede  over 
Vandet,  og  Følgen  har  været,  at  Næseborene  have  faaet  Plads 
tilsyneladende  paa  Panden,  i  Virkeligheden  tæt  foran  Hjerne- 
kassen. I  høj  Grad  bidragende  til  Næseborenes  Flytning  har 
Vandets  Tryk  været;  den  bløde  Næsebrusk  er  trængt  bagud 
ved  Vandets  Modstand.  Lugtesandsen  er  opgiven;  Sibenets 
oprindelig  mange  foldede  Blade  ere  svundne  bort;  Næsen  er 
bleven  en  simpel  Gjennemgang  for  Luft;  men  den  Luft,  der 
optages  i  Næsen,  har  Tilbøjelighed  til  at  skaffe  sig  større  Plads 
ved  at  udvide  Næsegangen  her  og  der  i  Luftsække,  dels  paa 
Hovedskallens  Overside  over  Ansigtets  Knogler,  dels  paa 
Undersiden,  bag  Ganen,  hvad  der  bidrager  til  at  omforme 
Hovedskallen,  Det  ydre  Øre  svinder  fuldstændig  bort  af  Mangel 
paa  Brug;  den  ydre  Øre-Aabning  indsnevres  saa  stærkt,  at 
den  kan  være  vanskelig  nok  at  finde.  Tandsættet  vanslægter 
ganske,  fordi  Tygning  af  Føden  opgives  som  ikke  let  at  udføre 
tilfredsstillende  under  Vand;  de  fleste  Dyr  tygge  med  aaben 
Mund;  under  Vandet  vilde  den  tyggede  Føde  skylles  bort  mel- 
lem Tænderne;  Tandsættet  bruges  derfor  i  det  højeste  til  at 
hjelpe  med  at  gribe  Føden  og  holde  den  fast.  I  Stedet  for  de 
forholdsvis  faa  og  uens  Tænder,  der  findes  hos  Hvalernes 
Stamformer,  fremkommer  en  lang  Række  smaa  ensartede  sim- 
pelt kegleformede  Tænder ;  hvad  der  senere  sker,  afhænger  af 
den  Brug  eller  Ikke-Brug,  der  gjøres  af  dem.  At  kunne  gabe 
højt  er  en  Nødvendighed  for  de  oprindeligste  Hvaler,  hvis 
Føde  er  Fiske;  Kindmusklen,  der  har  Tilbøjelighed  til  at  ind- 
snevre  Gabet,  bliver  derfor  ikke  brugt;  den  vantrives,  og 
sammen  med  den  Kindbuen,  hvorpaa  den  har  sit  Udspring. 
Til  Gjengjeld  kan  Tindingmusklen  blive  stærk  og  kan  ret  paa- 
faldende  forme  Hovedskallen.  Haarklædningen  miste  Hvalerne; 
i  det  højeste  nogle  faa  vanslægtede  Varbørster  blive  tilbage. 

Gjelder   det  i   et   kort   Overblik    at   skjelne    vore    danske 
Pattedyr-Ordener,  ere  de  vigtigste  Kjendetegn  følgende: 

Oversigt  over  de  danske  Pattedyr-Ordener. 

I.  Næseborene  i  Spidsen  af  Snuden.  Halen  uden  Finne.  For- 
og  Baglem  veludviklede,  Fingre  og  Tæer,  i  hvert  Fald 
nogle  af  dem,  med  Kløer  eller  Hove.  Veludviklet  Haar- 
klædning.  Tænderne  veludviklede,  uens  i  Form. 

A.  Fingre  og  Tæer  med  Kløer. 

1.  Ingen  af  Kindtænderne  fremhævet  for  de  andre  som 
Rovtand. 

a.  Fortænderne   med   Rod   og  med  helt  emailleklædt 
Krone;  Hjørnetænder  findes. 

CC.  Forlemmet  af  sædvanlig  Form,  med  Pote. 

Insektædere  (Insectivora). 
/?.  Forlemmet  uddannet  som  Vinge. 

Flagermus  (Chiroptera). 

b.  Fortænderne  rodløse,  de  forreste  kun  paa  Forsiden 
emailleklædte;  Hjørnetænder  mangle. 
Gnavere  (Rodentia). 

2.  En  øvre  og  en  nedre  Kindtand,  4de  øvre  og  5te  nedre 
af  de  oprindelige  7,  fremhævede  for  de  andre  som 
Rovtænder,  undtagen  hos  Sælerne  (kjendelige  fra  alle 
andre  danske  Pattedyr  paa  deres  vifteformede  Fod), 
hos  hvem  Rovtænderne  have  mistet  den  ejendomme- 
lige Form. 

Rovdyr  (Carnivora). 

B.  Fingre  og  Tæer  med  Hove. 
Hovdyr  (Ungulata), 

II.  Næseborene  tilsyneladende  paa  Panden.  Halen  med  Finne. 
Forlemmet  formet  som  Aareblad,  uden  Negle;  Baglemmet 
mangler.  Haarklædning  mangler.  Tænderne  vanslægtede, 
enten  smaa,  ret  ens  i  Form,  i  stort  Tal,  eller  mere  eller 
mindre  manglende. 
Hvaler  (Cetacea). 

Fig.  1 .  Dvergspidsmus  (Sorex  pygmæus).  Lidt  formindsket. 

Insektædere  (Insectivora). 

Blandt  danske  Pattedyr  kunne  Insektæderne  kjendes 
paa  følgende  Sammensætning  af  Egenskaber:  Smaa- 
pattedyr  med  poteformet  Haand  og  Fod,  med  5  Fingre 
og  5  Tæer;  med  Fortænder,  Hjørnetænder  og  Kind- 
tænder i  sluttet  Række ;  med  spidstakkede  Bagkind- 
tænder af  meget  oprindelig  Form,  lavkronede,  med 
Spidserne  stillede  i  V-Form;  ingen  af  Kindtænderne 
er  særlig  fremhævet  som  Rovtand. 

Af  Insektædere  er  der  i  Danmark  fundet  5  Arter  af  4 
Slægter,  hørende  til  de  3  Familier:  Muldvarpe,  Pindsvin  og 
Spidsmus,  Talpidæ,  Erinaceidæ,  Soricidæ. 

Af  Muldvarpene  have  vi  kun  den  ene  Art:  Muldvar- 
pen, Talpaeuropæa.  I  Tændernes  Tal  og  Form  er  Muldvar- 
pen den  af  vore  Insektædere,  der  staar  oprindelige  Pattedyr  nær- 
mest; i  fremmede  Lande  har  den  nære  Slægtninge,  der  ogsaa 
i  andre  Henseender  ere  oprindelige,  have  Legemsform,  Lem- 
mer og  Sandseredskaber  som  Mus  omtrent;  men  Muldvarpen 
selv  er  højt  uddannet  i  en  særlig  Retning,  som  Graver.  Den 
har  vænnet  sig  til  at  føre  et  fuldstændig  underjordisk  Liv  paa 
Jagt  efter   Regnorme    og   underjordisk  levende  Insekter;  kun 

en  sjelden  Gang  viser  den  sig  fremme  i  Dagen.  Dens  hele 
Legeme  er  blevet  til  en  Slags  Grave-Redskab.  Med  Snuden 
borer  og  roder  den,  med  Hoved  og  Skulder  skubber  og  løfter 
den  Jorden,  med  Hænderne  kradser  og  graver  den,  med  Fød- 
derne ligeledes.  Næsen  er  bleven  en  stærk  bevægelig  Tryne; 
hele  Hovedet  er  blevet  til  en  Skovl,  Hjernekassen  ganske 
fladtrykt,  og  Hovedets  bageste  Del  er  omvoxet  af  de  mægtige 
Skuldermuskler,  der  føre  Armene,  og  er  ligesom  nedsænket 
mellem  Skuldrene.  Haanden  er  bleven  uhyre;  Kløerne  ere 
alle  lange,  brede  og  flade;  Fingrene  ere  ellers  ganske  korte 
og  næsten  til  Spidsen  forenede  ved  fælles  Hud;  Haandfladen 
er  skiveformet  udbredt,  og  ud  over  Randene  har  Huden  slaaet 
Folder,  i  Haandens  Inderrand  støttede  af  en  mægtig  Sene- 
knogle; Haarene  langs  Haandens  Rande  ere  ved  den  Pirring, 
som  de  ere  særlig  udsatte  for,  naar  Haanden  føres  gjennem 
Jorden,  voxede  frem  til  stive  Børster,  der  forøge  Haandens 
Brugbarhed  som  Grave-Redskab;  Haandfladens  Trædepuder 
ere  helt  forsvundne;  hele  Haanden  har  faaet  en  ejendommelig 
Stilling;  den  er  næsten  fæstnet  i  den  Stilling,  der  er  den 
heldigste  under  Grave-Arbejdet,  stillet  paa  Højkant  med  Haand- 
fladen udefter.  Armen  er  bleven  meget  muskelstærk,  hvad  der 
har  paavirket  Knoglerne  paafaldende.  Foden  er  omdannet  paa 
noget  lignende  Maade  som  Haanden,  men  bruges  i  langt 
mindre  Grad  og  er  derfor  meget  svagere;  Trædepuderne  ere 
endnu  tilstede,  men  ganske  smaa.  Lemmerne  ere  saa  helt 
tagne  i  Gravningens  Tjeneste,  at  andre,  tidligere  Færdigheder 
maa  opgives;  Klatring  og  Løb  i  Spring  opgives  saaledes;  der 
er  heller  ikke  mere  Lejlighed  til  Øvelse  i  disse  Henseender. 
Følgen  er,  at  Lemmerne  end  yderligere  give  efter  for  Paavirk- 
ningen  af  Grave-Virksomheden,  blive  ualmindelig  korte,  o.  s.  v. 
En  anden  Følge  er  Halens  Indskrænkning;  Halen  mister  sin 
oprindelige  Tjeneste  som  Redskab  til  at  holde  Ligevægt  under 
Spring  og  andre  frie  Bevægelser,  og  den  bliver  kort.  Af  Sand- 
serne  er  Lugtesandsen  den,  der  væsenligst  vejleder  Muldvarpen 
til  at  finde  Føden;  Sibenet  voxer  og  breder  sig,  især  ned  mod 
Ganen,  og  bidrager  meget  til  at  forme  Hovedskallen.  Snude- 
spidsen er  udbredt  skiveformet  og  har  faaet  en  særlig  følsom 
Hud.  For  Øjet  bliver  der  kun  meget  ringe  Brug  i  de  under- 
jordiske Gange,  og  det  vantrives,  tildels  ogsaa  fordi  det  giver 
efter  for  Paavirkningen  af  Trynens  stærke  Muskler,  der  omgive 
det,  og  især  af  den  stærke  Tindingmuskel,  der  bagfra  trykker 
det  og  trænger  det  helt  frem  fra  den  oprindelige  Øjehule.  Den 
ydre  Ørebrusk,  der  under  Jorden  i  de  snevre  Gange  ikke  kan 
rejses  og  udspiles,  vantrives  af  Mangel  paa  Brug  og  forsvinder; 
men  det  indre  Øre  gjør  god  Tjeneste  og  udvikles;  Tromme- 
hulen sættes  i  Forbindelse  med  Hulrum  i  de  omgivende  Knogler 


14 


og  fyldes  tildels  med  svampet  Benvæv,  og  dens  Vægge  forbene 
fast;  Hammeren  faar  en  egen  Form. 

Af  Pindsvinene  have  vi  kun  Pindsvinet,  Erinaceus 
europæus.  Mere  end  Muldvarpen  har  det  brugt  forreste  øvre 
og  forreste  nedre  Fortand  som  Niptang  til  at  tage  Føden, 
og  de  ere  voxede  noget  og  blevne  mere  fremstaaende ;  til 
Gjengjeld  er  bageste  nedre  Fortand  forsvunden,  og  Hjørne- 
tænderne ere  indskrænkede  af  Mangel  paa  Brug.  Som  brugte 
til  Tygning  af  mere  blandet  Føde  have  Kindtænderne  mistet 
noget  af  deres  skarpkantede  Former  og  have  faaet  mere  stumpe 
Spidser,  og  de  fleste  af  Bagkindtænderne  ere  noget  udvidede; 
de  øvre  have  paa  Kronens  Inderrand  faaet  to  Spidser  i  Stedet 
for  én;  en  øvre  og  to  nedre  af  de  smaa  forreste  Kindtænder 
ere  derimod  forsvundne.  Som  ikke  særlig  uddannet  til  Graver 
eller  i  anden  Retning  har  Pindsvinet  ellers  i  meget  beholdt 
Insektædernes  oprindelige  Præg,  ret  kort  Snude  med  simpelt 
hvælvet  Næsebrusk  om  Næseboret,  veludviklet  Øje,  stort  Øre, 
o.  s.  V.,  og  det  samuie  gjelder  i  endnu  højere  Grad  nogle  af 
dets  nærmeste  Slægtninge  i  fremmede  Lande.  Men  selv  har 
Pindsvinet  faaet  en  Egenskab,  der  har  stor  Indflydelse  paa 
dets  Liv:  Haarene  paa  næsten  hele  Oversiden  ere  blevne  til 
stive  Torne.  Hos  mange  forskjellige  Pattedyr  have  de  stærkeste 
af  Oversidens  Haar  Tilbøjelighed  til  at  blive  haarde  og  stik- 
kende, og  de  Dyr,  hos  hvem  Haarene  ere  blevne  tilstrækkelig 
stive,  have  snart  opdaget  deres  Nytte  som  Forsvarsmiddel,  have 
gjort  Brug  af  dem  ved  at  rejse  dem  mod  angribende  Fjender 
og  have  derved  end  mere  pirret  dem  til  Væxt.  Pindsvinet  er 
klædt  i  en  fuldstændig  Rustning  af  stive  Haar;  det  har  øvet 
sig  i  ved  Hudmusklernes  Hjelp  at  trække  Oversidens  torn- 
klædte  Hud  frem  over  det  øvrige  af  Legemet  og  samtidig  rulle 
sig  sammen,  saaledes  at  hele  Dyret  bliver  en  tornet  Kugle, 
uangribelig  for  de  fleste  af  sine  Fjender.  Rustningen  har  givet 
Pindsvinet  en  Følelse  af  Tryghed,  saa  at  det  har  fundet  det 
unødvendigt  at  øve  sig  i  Hurtighed,  i  Løb  eller  Klatring  eller 
andre  Færdigheder  for  at  undgaa  Forfølgelse,  og  det  er  blevet 
en  ret  plump  og  ubevægelig  lille  Skabning,  med  en  tyk  Krop, 
baaren  af  korte  Lemmer  med  tykke,  tildels  indbyrdes  sammen- 
smeltede Trædepuder  paa  Haand-  og  Fodsaal,  med  kort  Hale. 
Det  har  ikke  Evne  til  at  tage  stort  andet  Bytte,  end  hvad  det 
kan  finde  paa  Jordens  Overflade;  i  Modsætning  til  vore  andre 
Insektædere  kan  det  om  Vinteren  ikke  finde  Føden,  og  det 
sover  da  Vintersøvn  i  sin  Rede. 

Af  Spidsmusenes  Familie  findes  hos  os  de  to  Slægter 
Egenlige  Spidsmus  og  Vandspidsmus,  Sorex  og  Cros- 
sopus,  med  henholdsvis  to  og  én  Art,  Spidsmus  og  Dverg- 
spidsmus,  S.  vulgaris  og  S.  pygmæus,  og  Vandspids- 

mus,  C.  fod  i  ens.  Deres  Tandsæt  er  omformet  paa  en  højst 
ejendommelig  Maade.  Forreste  øvre  og  forreste  nedre  Fortand 
ere  brugte  som  kraftig  Niptang  til  at  gribe  og  holde  Byttet; 
øvre  Fortand  er  bleven  stor  og  krogformet,  med  to  Spidser, 
den  ene  siddende  bag  den  anden;  nedre  Fortand  er  bleven 
lang  og  fremadliggende,  og  dens  øvre  Rand  er  næsten  sav- 
takket; de  andre  Fortænder,  Hjørnetænderne  og  de  forreste 
Kindtænder  ere  for  en  Del  indskrænkede  eller  forsvundne.  Bag- 
kindtænderne have  lignende  skarpkantede  Former  som  hos 
Muldvarpen;  de  øvre  have  dog  ligesom  hos  Pindsvinet  to 
Spidser  paa  Inderranden.  Hos  alle  vore  Spidsmus  er  Emaillen 
paa  de  mest  fremstaaende  Spidser  af  alle  Tænder  farvet  rødbrun, 
en  enestaaende  Ejendommelighed.  I  Forbindelse  med  Brugen 
af  Fortænderne  som  Tang  staar  det  vel,  at  Underkjæbens  Led 
er  blevet  ganske  usædvanligt,  mere  udpræget  Hængsel-Led 
end  ellers,  med  ejendommelig  delte  Ledflader.  Dygtige  som 
Gravere  ere  Spidsmusene  vel,  og  de  tilbringe  en  stor  Del  af 
deres  Liv  i  Gange  underjorden;  men  de.færdes  ogsaa  jevnlig 
frit  fremme.  Noget  af  Præget  som  gravende  have  de  faaet,  en 
stærk  lang  Snude,  noget  fladtrykt  Hjernekasse,  lille  Øje,  ogsaa 
hemmet  af  Tindingmusklen,  muskelstærke  Arme;  men  Næse- 
brusken har  den  oprindelige  Form;  det  ydre  Øre  er  endnu 
stort,  skjønt  for  største  Delen  skjult  mellem  Hovedets  Haar; 
Halen  er  ret  lang;  og  Lemmerne  ere  forholdsvis  lange  og 
spinkle.  Hænder  og  Fødder  smaa,  med  frie  Fingre  og  Tæer, 
med  fine  Kløer,  med  de  oprindelige  6  Trædepuder  paa  Haand- 
flade  og  Fodsaal  og  med  skællet  Hud  baade  paa  Over-  og 
Underside.  Det  ydre  Øre  har  en  Mærkelighed  i  sin  Bygning: 
paa  dets  Inderside  findes  to  store  pladeformede,  buede  Ud- 
væxter,  der  tilsammen  kunne  dække  den  ydre  Øre-Aabning, 
maaske  en  lille  Tillempning  til  underjordisk  Liv,  maaske  frem- 
komne ved  Ørets  Sammenpresning  i  de  snevre  underjordiske 
Gange.  I  Hovedskallen  er  der  den  paafaldende  Egenhed,  at  Kind- 
bue mangler;  den  synes  at  være  vanslægtet  under  Paavirkning 
af  Tindingmuskel  og  stærke  Næsemuskler,  der  glide  langs  den. 
De  egenlige  Spidsmus  ere  ægte  Landdyr,  skjønt  de  slet  ikke 
ere  bange  for  at  svømme  eller  pjaske  afsted  over  Grøfter  og 
Bække.  Vandspidsmusen  har  derimod  særlig  øvet  sig  i  at 
svømme  og  dykke.  Meget  er  den  dog  ikke  paavirket  deraf  i 
Bygning;  det  vigtigste  er,  at  de  Haar,  der  klæde  Haandens  og 
Fodens  Rande,  og  som  hos  de  egenlige  Spidsmus  ere  korte,  stive 
Børster,  hos  Vandspidsmusen  ere  forlængede,  saa  at  de  tilsam- 
men danne  en  „Svømmebræmme" ;  de  ere  pirrede  til  Væxt  ved 
Vandets  Modstand  under  Svømningen ;  paa  lignende  Maade  ere 
Haarene  langs  Underranden  af  Halens  yderste  Del  omformede. 
En  Afvigelse  fra  Spidsmusen  viser  Vandspidsmusen  desuden  i 
Tandsættet;  den  har  mistet  en  af  de  smaa  forreste  øvre  Kindtænder. 

Oversigt  over  de  danske  Insektæder-Slægter. 

I.  Øvre  Hjørnetand  fremtrædende,  dolkformet.  Tandsættet 
fuldstændigt:  3  Fortænder,  1  Hjørnetand  og  7  Kindtænder 
i  hver  Kjæbe.  Uddannet  vidt  som  Graver:  intet  ydre  Øre, 
Haanden  en  mægtig  Gravepote  med  bred  kredsformet  Haand- 
flade  og  lange  brede  Kløer, 
Af  Muldvafp-Familien,  Talpidæ: 
Muldvarp-Slægten  (Talpa). 

II.  Øvre  Hjørnetand  ikke  fremstaaende,  lignende  de  omgivende 
Tænder.  Tandsættet  indskrænket.  Ikke  i  paafaldende  Grad 
uddannede  som  Gravere:  stort  ydre  Øre,  Haanden  lille. 

A.  Fortænderne  simpelt  tapformede.  Alle  Tænder  hvide. 
Næsen  forholdsvis  kort.  Øjet  anseligt.  Øret  simpelt 
tragtformet.  Haandens  og  Fodens  Trædepuder  store,  til- 
dels sammensmeltede.  Halen  kort.  Haarklædningen  over 
det  meste  af  Oversiden  dannet  af  stive  Tome.  Hoved- 
skallen med  fuldstændig  Kindbue. 

Af  Pindsvin-Familien,  Erinaceidæ: 
Pindsvin-Slægten  (Erinaceus). 

B.  Øvre  forreste  Fortand  krogformet  med  to  Spidser;  nedre 
forreste  Fortand  lang,  savtakket.  Alle  Tænder  med  rød- 
brune Spidser.  Næsen  lang.  Øjet  meget  lille.  Øret  med 
dobbelt  Laag.  Haandens  og  Fodens  Trædepuder  smaa, 
frie.  Halen  lang.  Haarklædningen  blød,  som  Fløjl.  Hoved- 
skallen uden  Kindbue. 

Af  Spidsmus-Familien,  Soricidæ: 

1.  5  Mellemtænder  i  Overmunden  (o:  smaa  enspidsede 
Tænder  mellem   forreste  Fortand    og    forreste   store 
Kindtand).  Haarene  langs  Haandens  og  Fodens  Rande 
og  langs  Halens  Underside  ikke  forlængede. 
Spidsmus-Slægten  (Sorex). 

2.  4  Mellemtænder  i  Overmunden.  Haarene  langs  Haan- 
dens og  Fodens  Rande  forlængede,  dannende  en  ud- 
staaende  Bræmme  af  stive  Børster,  ligeledes  Haarene 
langs  Undersiden  af  Halens  ydre  Halvdel. 

Vand  spids  mus -Slægten  (C  rossopus). 


Muldvarp-Familien  (Talpidæ). 

Muldvarp- Slægten  (Talpaj. 
Kroppen    næsten    pølseformet.     Hovedet   indskudt 
mellem    Skuldrene.      Halen    kort.     Lemmerne    korte. 
Snuden  lang,  tryneformet,  Spidsen  skiveformet  udbredt, 

med  blød,  nøgen  Hud,  der  har  omvoxet  og  næsten 
skjuler  den  hvælvede  Næsebrusk  om  Næseboret.  Over- 
læben furet  paalangs.  Øjet  meget  lille.  Ydre  Øre 
mangler.  Haanden  stor,  skiveformet  udbredt,  uden 
Trædepuder,  med  rynket-grynet  nøgen  Hud  paa  Under- 
siden, med  skællet  Hud  paa  Oversiden.  Fingrene  5, 
korte,  næsten  til  Spidsen  forenede  ved  Haandens  fælles 
Hud;  3dje  Finger  længst;  Kløerne  lange,  brede;  i 
Haandfladens  Inderrand  indesluttes  en  meget  stor, 
pladeformet  Seneknogle.  Foden  formet  paa  noget  lig- 
nende Maade  som  Haanden,  men  meget  mindre  og 
finere  bygget,  med  smaa  Trædepuder,  med  mere  klo- 
formede Negle,  med  anselig  Seneknogle  indesluttet  i 
Inderranden,  fremstaaende,  næsten  af  Udseende  som 
en  stump  Finger.  Halen  nærmest  tenformet,  med 
skællet  Hud.  Snudens  Varbørster  kun  svage.  Haar- 
klædningen  over  det  meste  af  Legemet  tæt,  mindende 
om  Fløjl;  Haandens  og  Fodens  Overside  klædt  med 
korte  stive  Haar,  der  ikke  skjule  Huden;  Haarene 
langs  Haandens  og  Fodens  Rande  lange,  stive  Børster; 
Halen  klædt  med  lange  Børster,  der  ikke  skjule  Huden. 
Tandsættet  er  [§4^4111  ^^'  ^  Overkjæben  paa  hver  Side 
1ste,  2den  og  3dje  Fortand,  en  Hjørnetand,  1ste  til 
7de  Kindtand,  i  Underkjæben  det  samme;  af  de  syv 
Kindtænder  kaldes  de  fire  forreste  Forkindtænder,  de 
tre  bageste  Bagkindtænder).  Øvre  og  nedre  For- 
tænder smaa,  den  forreste  øvre  lidt  større  end  de 
andre.  Øvre  Hjørnetand  stor,  dolkformet;  nedre 
Hjørnetand  lille,  nærmest  formet  som  Fortænderne. 
Forkindtænderne  sammentrykt  kegleformede,  den  for- 
reste nedre  stor,  næsten  formet  som  Hjørnetand.   Bag- 

Winge:  Pattedyr.  2 

kindtænderne  med  skarpe  V-formede  Spidser,  de  øvre 
sexspidsede,  med  kun  en  enkelt  Spids  ved  Inderran- 
den, de  nedre  femspidsede.  Mælketænderne  (der  gaa 
forud  for  det  blivende  Tandsæts  Fortænder,  Hjørne- 
tand og  4  forreste  Kindtænder  i  hver  Kjæbe)  meget 
smaa,  af  noget  lignende  Form  som  de  tilsvarende 
blivende;  de  skiftes  allerede  hos  den  spæde  Unge. 
Hjernekassen  stærkt  fladtrykt,  dens  Bund  fast  for- 
benet. Knoglerne  sammensmeltede.  Kindbuen  fuld- 
stændig, men  tynd. 

1.    Muldvarp  (Talpa  europæa  L.). 

Krop  (med  Hoved,  maalt  fra  Snudespids  til  Halerod,  bag 
Tarmaabningen)  131  Millim.  lang,  Hale  (maalt  fra  Rod  til  Spids, 
Haarene  ikke  medregnede)  24,  Fod  (fra  Hælspids  til  Spidsen 
af  længste  Taa,  Kloen  ikke  medregnet)  20,  maalt  paa  en  middel- 


1  ]  I  ^  ""  ' 


Fig.  2.  Fig.  3. 

Fig.2.  Muldvarp.  Hovedskal.  Naturlig  Størrelse. 

Fig.  3.  Muldvarp.  Kronen  af  en  nedre  (a)  og  af  en  øvre  (b)  Bagkind- 
tand, begge  fra  højre  Kjæbeside.  Forstørrede.  Begge  vende  den  forreste 
Ende  tilhøjre;  den  nedre  Kindtand  vender  Indersiden  opad,  den  øvre 
nedad.  Hver  Hovedspids  er  mærket  med  sit  Tal.  Sammenligninger  mel- 
lem Krybdyr  og  Pattedyr  gjøre  det  saa  godt  som  vist,  at  de  Spidser,  der  ere 
mærkede  med  Tallene  1 ,  2  og  3,  ere  de  oprindeligste,  og  af  dem  er  igjen 
den,  der  er  mærket  2,  den  ældste,  svarende  til  Midtspidsen  paa  Forkind- 
tænderne og  til  den  enkelte  Spids  paa  Hjørne-  og  Fortænder.  4  og  5,  paa 
nedre  Kindtand  ydre,  paa  øvre  Kindtand  indre,  ere  to  Spidser,  der  ere  til- 
komne noget  senere  i  Pattedyrenes  Historie.  6  er  en  endnu  senere  til- 
kommen Spids  inderst  paa  øvre  Kindtand,  den  „enkelte  Hæl".  Overalt 
i  denne  Bog  ere  de  samme  Tal  brugte  som  Mærker  for  enstydige  Spidser. 

stor,  voxen  Han,  (Her,  som  i  det  følgende,  naar  ikke  andet  siges, 
er  der  kun  givet  Maal  af  et  enkelt  Dyr,  taget  som  Prøve;  baade 
mindre  og  større  voxne  Dyr  ville  saa  godt  som  altid  være  at 
finde.  Maalene  ere  tagne  med  Passer.)  Haarklædningens  Farve, 
set  paa  Afstand,  over  det  hele  næsten  sort,  mere  eller  mindre 
graalig,  paa  Undersiden  lidt  lysere  end  paa  Oversiden;  Over- 
sidens Haar  ere  ved  Grunden  blyfarvede,  i  Spidsen  brunsorte. 
Jevnlig  findes  hvidgule  eller  næsten  orangegule,  undertiden 
sølvgraa  Farve-Ændringer.  Længden  af  øvre  Tandrad  IS^/g  """i, 
af  nedre  Tandrad  14^/2,  Hovedskallens  Længde  (maalt  fra 
Bagranden  af  Nakkeledknuden  til  Mellemkjæbens  Forrand)  36, 
Underkjæbens  Længde  (fra  Bagrånden  af  Ledknuden  til  Knog- 
lens forreste  Spids)  231/2. 

Som  det  eneste  af  vore  Pattedyr,  der  er  i  den  Grad  indrettet 
som  Graver,  med  uhyre  Gravepoter,  næsten  blind,  uden  ydre 
Øre,  kan  Muldvarpen  ikke  forvexles. 

Almindelig  over  næsten  hele  Landet,  paa  mange  Slags  Jord, 
men  især  i  muldrige  Enge.  Findes  ikke  paa  Bornholm,  paa 
Mors  og  i  det  meste  af  Thy;  i  den  østligste  Del  af  Thy  er  den 
indvandret  omkring  Aar  1900,  Lever  i  alle  vore  Nabolande 
undtagen  Norge. 

Pindsvin-Familien  (Erinaceidæ). 

Pindsvin- Slægten  (Erinaceus). 
Kroppen  kort  og  tyk.  Halen  kort,  stumpet.  Lem- 
merne korte.  Snuden  spids,  men  ret  kort;  Næse- 
brusken af  ret  sædvanlig  Form,  hvælvet  om  Næse- 
boret, ikke  skiveformet  udbredt  i  Spidsen,  dog  med 
Udtakninger  i  Yderranden.  Overlæben  furet  paalangs. 
Øjet  anseligt.  Ydre  Ørebrusk  anselig,  simpelt  tragt- 
formet, dog  med  en  enkelt  lille  pladeformet  Udvæxt 
paa  Indersiden.  Haanden  lille,  poteformet,  plump, 
med  5  korte  Fingre,  indbyrdes  frie,  3dje  længst,  med 
6  store  Trædepuder  paa  Haandfladen,  de  to  bageste 
noget  sammenvoxede,  med  glat,  nøgen  Hud  paa  Under- 

siden  mellem  Trædepuderne,  med  ringet  Hud  paa 
Fingrenes  Underside,  med  kun  tre  Hudringe  paa  de 
længste  Fingre;  Kløerne  stærke,  noget  stumpe,  ellers 
af  sædvanlig  Form.  Foden  formet  paa  lignende  Maade 
som  Haanden,  men  spinklere.  Halen  tapformet.  Snu- 
dens Varbørster  svage.  Haarklædningen  paa  det 
meste  af  Oversiden  næsten  udelukkende  stive,  spidse, 
fint  længderiflede  Torne;  Ansigtet,  hele  Undersiden 
og  Lemmerne  klædte  med  grove  Haar,  længere  eller 
kortere;  Øret  klædt  med  fine  korte  Haar;  den  skæl- 
lede Hud  paa  Oversiden  af  Haand  og  Fod  næsten 
skjult  af  Haarene;  Halen  enten  klædt  med  ret  lange 
Haar,  der  helt  skjule  Huden,  eller  mere  eller  mindre 
nøgen.  Tandsættet  er  if'  '/  ^34567  i^'  af  de  11  Tæn- 
der, der  findes  i  hver  Kjæbe  hos  Muldvarpen  og 
mangfoldige  andre  i  den  Henseende  oprindehge  Patte- 
dyr, findes  hos  Pindsvinet  kun  de,  der  svare  til  de 
nævnte  Tal  i  Rækken).  Forreste  øvre  Fortand  stor, 
tapformet,  nedadrettet,  ragende  frem  over  sine  Om- 
givelser; forreste  nedre  Fortand  af  lignende  Størrelse 
og  Form,  men  rettet  næsten  vandret  fremad;  de  andre 
Fortænder  og  Hjørnetænderne  smaa,  mere  eller  mindre 
simpelt  kegleformede,  ligeledes  de  forreste  Kindtænder. 
Bageste  Forkindtand  og  de  to  forreste  Bagkindtænder 
med  flerspidset  Krone  med  ret  stumpe  Spidser,  de 
øvre  næsten  uden  Spor  af  de  tre  Spidser  langs  Yder- 
randen,  men  med  to  Spidser  ved  Inderranden ;  bageste 
Bagkindtand,  baade  øvre  og  nedre,  meget  lille.  Alle 
Tænder  hvide.  Mælketænderne  tildels  smaa  og  tidlig 
forsvindende  eller  manglende,  men  nogle  af  dem  anse- 
lige  og  længere  Tid  i  Brug,   i  Form  næsten  som  de 

tilsvarende  blivende.  Hjernekassen  ikke  fladtrykt, 
dens  Bund  forbenet,  men  Knoglerne  indbyrdes  frie. 
Kindbuen  fuldstændig. 

2.    Pindsvin  (Erinaceus  europæus  L.). 


Fig.  4.  Pindsvin.  Hovedskal.  Naturlig  Størrelse. 

Krop  230  mm^  Hale  21,  Øre  (maalt  fra  nederste  Grund 
til  Spidsen)  29,  Fod  41,  maalt  hos  en  gammel  Hun.  Over- 
sidens Torne  hvidlige,  hver  med  en  bred,  sortbrun  Ring  under 
Spidsen;  i  Afstand  er  Oversidens  Farve  fremherskende  brun. 
Tornenes  Længde  omtrent  25, 
deres  Brede  omtrent  1  Millim. 
Haarene  paa  Hoved,  Lemmer  og 
Underside  brungule,  i  mørkere 
og  lysere  Afskygninger.  Længden 
af  øvre  Tandrad  30mm,  af  nedre  pig.  5.  Pindsvin.  En  nedre  r«;  og 
Tandrad  27^/2,  Hovedskallens  en  øvre  Cfcj  Bagkindtand.  Naturlig 
Længde  60,  Underkjæbens  Læng-  Størrelse.  Tallene  som  paa  Fig.  3; 
de  45,  maalt  paa  en  stor  Han.  ^  ^"  ^^"^^^  tilkommen  Spids. 

Som    det   eneste   danske  Pattedyr,   der  er  klædt  med  stive 
Torne,  kan  Pindsvinet  ikke  forvexles. 

Almindeligt  over  hele  Landet,  ogsaa  paa  Bornholm.   Mange 
Steder,    især   paa   Herregaarde    med  Fasanerier,    forfølges   det 

skammelig,  mod  Loven.  Kjendes  fra  Stenalderens  Kjøkken- 
møddinger.  Fra  Bronzealderen  foreligger  et  enkelt  Fund.  Arten 
er  udbredt  til  alle  Sider  om  Danmark. 


Spidsmus-Familien  (Soricidæ). 

Spidsmus- Slægten  (Sorex). 
Legemsformen  omtrent  som  Musenes.  Halen  om- 
trent paa  Længde  med  selve  Kroppen,  Hovedet  ikke 
medregnet.  Snuden  lang  og  spids.  Næsebrusken 
simpel,  hvælvet  om  Næseboret.  Overlæben  furet  paa- 
langs;  ingen  fremspringende  Tap  foran  Fortænderne. 
Øjet  meget  lille.  Ydre  Ørebrusk  anselig,  men  mest 
skjult  i  Haarene,  med  to  store  pladeformede  Udvæxter 
paa  Indersiden.  Haanden  lille,  poteformet,  fint  bygget, 
med  5  ret  lange,  frie  Fingre,  3dje  længst,  med  6  ret 
smaa,  indbyrdes  frie  Trædepuder  paa  Haandfladen, 
med  grynet  nøgen  Hud  mellem  Trædepuderne,  med 
ringet  Hud  paa  Fingrenes  Underside,  med  5  Hudringe 
paa  de  længste  Fingre;  Kløerne  fine,  skarpe.  Foden 
formet  paa  lignende  Maade  som  Haanden,  men  lang 
og  smal,  Fodsaalens  bageste  Del  mere  eller  mindre 
haarklædt.  Halen  med  skællet  Hud.  Snudens  Var- 
børster  anselige.  Legemets  Haarklædning  tæt,  som 
fint  Fløjl.  Øret  indvendig  tyndt  klædt  med  lange 
Haar.  Hændernes  og  Føddernes  Overside  klædt  med 
korte  Haar,  der  neppe  skjule  Huden,  der  er  skællet; 
Haarene  langs  Haandens  og  Fodens  Rande  ikke  for- 
længede ud  over  Siderne.  Halen  klædt  med  kortere 
eller  længere  Haar,  der  næsten  skjule  Skællene; 
ingen  Bræmme  af  lange  Haar  langs  dens  Underside. 
Tandsættet  er  !^'  !'  ^^,Tr.    Forreste  øvre  Fortand  stor, 

I     .1.       45b7  ' 

sammentrykt,  krogformet,  med  to  nedadrettede  Spid- 
ser, den  ene  bag  den  anden;  forreste  nedre  Fortand 
lang,  næsten  vandret  liggende,  dens  øvre  Rand  sav- 
takket, med  fire  opstaaende  Spidser.  2den  og  3dje 
øvre  Fortand,  øvre  Hjørnetand  og  de  to  forreste  af 
de  tilstedeværende  øvre  Kindtænder,  ialt  5  Tænder 
bag  den  store  øvre  Fortand,  enspidsede,  mere  eller 
mindre  kegleformede,  den  forreste  af  dem  anselig, 
de  følgende  aftagende  i  Størrelse,  den  5te  meget 
lille.  Nedre  Hjørnetand  minder  om  de  største  af  de 
nævnte  øvre  „Mellemtænder".  Bagkindtænderne  fler- 
spidsede  med  skarpe  V-formede  Spidser,  nærmest  for- 
mede som  hos  Muldvarpen,  men  de  øvre  med  to 
Spidser  ved  Inderranden;  bageste  Bagkindtand  mindre 
end  de  andre,  men  ikke  paafaldende  lille.  Emaillen 
paa  alle  Tændernes  mest  fremstaaende  Spidser  farvet 
mørk  brunrød.  Mælketænder  findes  ikke.  Hjerne- 
kassen ret  fladtrykt,  dens  Bund  for  en  stor  Del  bin- 
det, ikke  forbenet.     Kindbue  mangler. 

Vore  to  Arter  af  Slægten,  Spidsmus  og  Dvergspidsmus, 
Sorex  vulgaris  og  S.  pygmæus,  staa  hinanden  meget  nær. 
Dvergspidsmusens  meget  ringe  Størrelse  er  vist  en  Følge  af, 
at  den  har  lagt  sig  efter  at  jage  endnu  mindre  Bytte  end  det, 
som  den  almindelige  Spidsmus  nøjes  med;  den  er  sikkert  netop 
at  regne  for  en  Dvergform  af  Slægten.  Ogsaa  i  et  Par  andre 
Henseender  er  den  lidt  mindre  oprindelig  end  den  almindelige 
Spidsmus,  i  Halens  og  Hælens  stærkere  Haarklædning.  Arter- 
nes vigtigste  Kj endemærker  ere  følgende: 

Oversigt  over  de  danske  Arter  af  Spidsmus-Slægten  (Sorex). 

I.  Større,  Bagfoden  12 — 14,  nedre  Tandrad  omkring  8  Millim. 
Halen  forholdsvis  kort  og  korthaaret.  Hælens  Spids  nøgen. 
Spidsmus  (Sorex  vulgaris). 
II.  Mindre,  Bagfoden  10—11,  nedre  Tandrad  6— 6V2  Millim. 
Halen  længere  og  mere  langhaaret.  Hælspidsen  helt  eller 
næsten  helt  haarklædt. 
Dvergspidsmus  (Sorex  pygmæus). 

3.    Spidsmus  (Sorex  vulgaris  L.). 
(Kan  ogsaa  findes  omtalt  under  Navnet  Sorex  araneus.) 
Krop  65  mm^  Hale  371/2,  'Øre  7,  Fod  131/2-  Halen  for  største 
Delen  klædt  med  korte,  stive  Haar,  kun  i  Spidsen  ret  langhaaret. 
Den  bageste  Del  af  Fodsaalen,  fremad  indtil  de  bageste  Træde- 
puder, klædt  med  korte,  fine  Haar,  men  selve  Hælspidsen  nøgen. 

Pig.  6.  Spidsmus.  Hoved 
set  fra  Siden.  Naturlig 
Størrelse.  Haarene  foran 
Øret  ere  fjernede,  saa  at 
selve  det  haarklædte  Øre 

sees. 
Fig.  7.  Spidsmus.  Venstre 
Haand  og  Fod  sete  neden- 
fra. Naturlig  Størrelse. 


Fig.  6.  Fig.  7. 


Haarklædningens  Farve  er  paa  hele  Oversiden  næsten  sort ;  Haa- 
rene ved  Grunden  blygraa,  i  Spidsen  brunsorte.  Paa  Undersiden  er 
Farven,  set  paa  Afstand,  hvidgraa,  idet  Haarenes  graa  Bund- 
farve ikke  dækkes  af  de  hvide  Haarspidser.  Grændsen  mellem 


r-Ul. 


Fig.  8.  Spidsmus.    Ho- 
vedskal.  Naturlig  Stør- 
"^-^iy^""^  "^        '      v,isJ~'  relse. 

rXjita^i^^^  Il  Fig.  9.    Spidsmus.    En 

_^— -^-s-^  7  ^  ^^^^  Bagkindtand.  For- 

Fig.  8.  Fig.  9.  størret. 


Over-  og  Undersidens  Farve  er  ikke  skarp.  Længden  af  øvre 
Tandrad  82/3  mm^  af  nedre  Tandrad  8,  Hovedskallens  Længde 
18,  Underkjæbens  Længde  9^4- 

De  eneste  af  de  danske  Insektædere,  der  ved  et  flygtigt 
Blik  kunne  forvexles  med  danske  Dyr  af  andre  Ordener,  ere 
Spidsmusene,  der  kunne  ligne  Gnavere  som  Mus.  Den  lange 
Snude,  det  mere  vidt  spaltede  Gab,  det  ejendommelig  formede 
Øre  med  de  stærkt  fremtrædende  to  Laag  indvendig,  de  meget 
smaa  Øjne,  den  korte  fløjlsagtige  Haarklædning,  den  tæt  slut- 
tede Tandrad  med  de  mørke  Kronspidser  af  farvet  Emaille 
ere  sikre  Kjendetegn  paa  Spidsmusene;  de  mørke  Tandspidser 
findes  ikke  hos  andre  af  vore  Pattedyr.  Et  sikkert  Mærke 
overfor  Mus  er  ogsaa  den  veludviklede  Tommelfinger  med 
kloformet  Negl  og  Haandfladens  6  Trædepuder;  hos  Musene 
er  Tommelfingerens  Negl  flad  og  afstumpet,  og  hos  ingen  Gnaver 

findes  mere  end  5  Trædepuder  paa  Haandfladen,  idet  de  to, 
der  hos  Insektædere  og  andre  lavere  Pattedyr  ligge  nærmest 
ved  Tommelfingerens  Grund,  ere  sammensmeltede  til  én  (en 
sjelden  Gang  kan  der  ogsaa  hos  Gnavere  tælles  6  Trædepuder, 
se  Fig.  34 ;  men  Sagen  er  da,  at  Trædepuden  ved  Grunden  af 
5te  Finger  er  dobbelt). 

Fra  Dvergspidsmusen  kjendes  Spidsmusen  sikrest  paa  Stør- 
relsen. Fra  Vandspidsmusen  kjendes  den  strax  paa  Mangelen 
af  Svømmebræmme  langs  Haand  og  Fod;  dog  maa  det  huskes, 
at  Haarene  langs  Haand-  og  Fodrande  ogsaa  hos  Spidsmusen 
ere  stive  Børster  stillede  i  Rad;  Forskjellen  er  kun,  at  de  ere 
saa  korte,  at  de  ikke  rage  frem  som  fri  Bræmme. 

Almindelig  over  hele  Landet,  ogsaa  paa  Bornholm.  Den 
findes  paa  mange  Slags  Land,  især  talrig  paa  Enge.  Den  er 
det  af  vore  Pattedyr,  som  det  er  almindeligst  at  finde  dødt; 
den  bides  af  forskjellige  Rovdyr,  som  dog  ikke  æde  den,  vist 
fordi  den  har  en  Lugt,  der  er  dem  imod.  I  Uglegylp  findes 
dens  Knogler  ofte,  særlig  i  Gylp  af  Sløruglen.  Vidt  udbredt  til 
alle  Sider  for  Danmark. 


4.    Dvergspidsmus  (Sorex  pygmæus  PalL). 
(Sorex  minutus.) 

Krop  47  mm^  Hale  37,  Øre  51/2.  Fod  10.  Halen  i  hele  sin 
Længde  klædt  med  lignende  lange  Haar  som  i  Spidsen;  men 
i  afslidt  Tilstand  kan  den  se  korthaaret  ud.  Fodsaalens  bageste 
Del  haarklædt,  oftest  ogsaa  selve  Hælspidsen,  der  i  hvert 
Fald  næsten  er  skjult  af  Haar.  Oversidens  Farve  plejer  at 
være  mindre  udpræget  sort,  mere  brunlig  end  hos  den  al- 
mindelige Spidsmus;  men  Farven  kan  i  alt  være  næsten  den 
samme  som  hos  denne  Art.  Længden  af  øvre  Tandrad  6^/3  mm, 
af  nedre  Tandrad  6,  Hovedskallens  Længde  15,  Underkjæbens 
Længde  71/2- 

En  ikke  fuldvoxen  almindelig  Spidsmus  kan  i  Størrelse  og 
alt  andet  ligne  en  Dvergspidsmus  saa  meget,  at  man  maa  se 
nøje  til  for  ikke  at  skuffes.  Det  bedste  Middel  til  at  afgjøre 
Spørgsmaalet  er  at  efterse  Tændernes  Størrelse;  hos  den  unge 
almindelige  Spidsmus  ere  de  lige  saa  store  som  hos  den  gamle, 
derfor  paafaldende  store  i  Forhold  til  Dyrets  Størrelse;  som 
endnu  ganske  uslidte  se  de  endda  særlig  store  ud. 

Udbredt  over  hele  Landet,  dog  ikke  eftervist  paa  Bornholm. 
Findes  lignende  Steder  som  den  almindelige  Spidsmus,  men 
synes  i  Tal  at  staa  meget  tilbage.   Findes  i  alle  vore  Nabolande. 

Vandspidsmus- Slægten  (Crossopus) . 
Stemmer  ganske  med  Spidsmus-Slægten  (Sorex)  und- 
tagen i  følgende:  Paa  Overlæben  findes  en  lille  fri  tapfor- 
met  Hudfold  stillet  tæt  foran  Fortænderne,  passende  ind 
i  Mellemrummet  mellem  de  to  store  Fortænder.  Øret 
lidt  mindre.  Haarene  langs  Haandens  og  Fodens  Rande 
lange,  ragende  ud  over  Siderne  som  Svømmebræmme. 
Haarene  langs  Midten  af  Undersiden  af  Halens  yderste 
Halvdel  forlængede  som  en  „Kjøl",  dog  undertiden 
kun  lidt  iøjnefaldende.  Tandsættet  er  p4^ii'  ^^*" 
saa  kun  fire  Mellemtænder  i  Overmunden.  Savtak- 
kerne paa  forreste  nedre  Fortand  kun  svage,  ofte  kun 
antydede.  Tandspidsernes  Farve  lys  rødbrun,  mindre 
udbredt  end  hos  Sorex. 

5.    Vandspidsmus  (Crossopus  fodiens  (Pall.)). 
(Sorex,  Neomys,  Hydrosorex  fodiens,  Sorex  nigripes.) 

Krop  71  mm^  Hale  56V2,  Øre  7,  Fod  18.  Haarklædningen 
paa  Fod  og  Hale  som  hos  Spidsmusen,  bortset  fra  Svømme- 
bræmme og  Kjøl.  Farven  nærmest  som  hos  Spidsmusen,  dog 
Oversiden  mere  rent  sort  og  Grændsen  mellem  Over-  og 
Undersidens  Farve  skarpere.  Fodens  Haarklædning,  ogsaa 
Svømmebræmmen,  er  oftest  hvidgraa,  men  kan  være  sort  i 
større  eller  mindre  Udstrækning.  (Vandspidsmus  med  sorte 
Fødder  regnede  Melchior  for  en  egen  Art,  som  han  kaldte 
Sorex  nigripes.)  Længden  af  øvre  Tandrad  IOV2  """j  af  nedre 
Tandrad  10,  Hovedskallens  Længde  21,  Underkjæbens 
Længde  12. 

Svømmebræmmen  langs  Haandens  og  Fodens  Rande  gjør 
strax  Arten  kj endelig  blandt  alle  vore  Pattedyr;  kun  Muldvarp 
og  Vandrotte  have  noget,  der  kunde  minde  derom. 

Almindelig  over  hele  Landet,  dog  ikke  kjendt  fra  Bornholm. 
Mest  ved  Bredder  af  Søer  og  Bække  eller  ved  Grøfter.  Ud- 
bredt vidt  til  alle  Sider  for  Danmark. 

I  Mellem-Europa  Syd  for  Danmark  findes  en  Spidsmus-Slægt,  C  r  o  c  i- 
dura,  med  et  Par  Arter,  C.  aranea  og  C.  leucodon,  hvis  Nord- 
grændse  ikke  kjendes  nøje.  Trods  al  Søgen  er  det  ikke  lykkedes  at  efter- 
vise Slægten  hos  os ;  men  det  er  ikke  utænkeligt,  at  den  engang  kunde  vise 
sig  her,  eller  at  den  i  Fortiden  havde  været  her.  Slægten  kjendes  strax 
fra  vore  Spidsmus  paa  de  helt  hvide  Tænder  uden  mørke  Spidser  (man 
lade  sig  ikke  narre  af,  at  Tænderne  hos  vore  Spidsmus  med  Alderen 
kunne  blive  saa  nedslidte,  at  de  mørke  Spidser  næsten  ere  forsvundne), 
paa  den  forreste  nedre  Fortands  simplere,  ikke  savtakkede  Form,  paa 
Tilstedeværelse  af  kun  3  øvre  Mellemtænder,  paa  de  lange  Haar,  der 
paa  Halen  findes  indblandede  spredt  mellem  de  korte,  o.  a. 


Fig.  1 0.  Brunflagermus  (Vesperugo  noctula).  Set  fra  Ryggen.  For- 
mindsket. Tegnet  efter  Fotografi  af  det  levende  Dyr. 

Flagermus  (Chiroptera)* 

Smaapattedyr,  hvis  Forlemmer  ere  omdannede  til 
Vinger,  hvad  der  har  præget  sig  dybt  i  deres  øvrige 
Bygning.     Ellers   slutte   de  sig  nær  til  Insektæderne. 

Alle  vore  12  Flagermus- Arter,  fordelte  i  4  Slægter,  høre  til 
samme  Familie,  Vespertilionidæ,  en  af  Flagermusenes 
øverste  Familier,  den,  hvis  Medlemmer  ere  naaede  højest  som 
Flyvere. 

Den  af  Slægterne,  der  har  beholdt  mest  af  Lighed  med 
oprindelige  Insektædere,  er  Spidsøre -Slægten,  Vespertilio, 

med  4  danske  Arter.  Munden  er  vel  indrettet  som  et  udmærket 
Redskab  til  at  gribe  Insekter  i  Flugten,  som  en  Slags  Klap- 
fælde; men  Tandsæt  og  Ansigt  ere  ikke  fuldt  saa  stærkt  om- 
dannede derefter  som  hos  de  andre;  forreste  øvre  Fortand  og 
Hjørnetænderne  ere  ikke  endnu  voxede  frem  for  deres  Om- 
givelser i  fuldt  saa  høj  Grad,  som  de  kunne  være  det  hos 
andre;  til  Gjengjeld  ere  2den  øvre  Fortand  og  de  forreste  For- 
kindtænder mindre  indskrænkede;  blandt  Forkindtænderne 
findes  endnu  nogle,  to  øvre  og  en  nedre,  der  hos  andre  kunne 
være  fortrængte.  I  Overensstemmelse  med  Tændernes  større 
Tal  er  Ansigtet  lidt  mindre  forkortet.  Læberne  ere  ogsaa  gjen- 
nemgaaende  noget  mindre,  end  de  kunne  være  hos  de  andre. 
Ogsaa  i  Flyvehuden  er  der  et  lille  Tegn  paa  Oprindelighed:  i 
Randen  af  Flyvehuden  mellem  Baglem  og  Hale  findes  ingen 
frit  fremspringende  Hudlap,  og  Sporebrusken  er  ugrenet;  hos 
Familiens  øverste  Medlemmer  findes  i  Flyvehudens  Rand  et 
Stykke  bag  Hælen  en  lille  fri  Hudlap,  der  støttes  af  en  Side- 
gren af  Sporebrusken.  Hvad  der  ellers  skiller  Vespertilio- 
Slægten  fra  de  højere  Slægter,  er  kun  Smaating,  som  nogle 
Forhold  i  Ørets  Bygning.  Af  Slægten  er  der  ingen  Art,  der 
har  Vinger  saa  lange  og  smalle,  saa  fortrinlig  egnede  til  Flugt, 
som  det  kan  findes  hos  de  andre. 

Langøre-Slægten,  Plecotus,  med  eneste  Art  P.  auritus, 
staar  meget  nær  ved  Vespertilio ;  dens  Afvigelser  ere  nærmest 
kun :  at  en  af  de  mindste  øvre  Forkindtænder  er  fortrængt,  at 
Snudespidsen  har  faaet  en  noget  egen  Form,  med  en  Grube 
udenfor  Næsebrusken  i  Overlæben  som  en  Udvidelse  af  Næse- 
boret, at  det  ydre  Øre  har  faaet  en  uhyre  Størrelse,  næsten  er 
af  Kroppens  Længde  og  over  Panden  er  voxet  sammen  med  det 
tilsvarende  paa  modsatte  Side,  og  at  ogsaa  Trommebenet  er 
betydelig  forstørret. 

Selv  hos  dem  af  vore  6  Arter  af  B  u  t  ø  r  e  -  Slægten, 
Vesperugo,  der  staa  nær  ved  Vespertilio,  ere  Hjørnetænder 
og  forreste  Fortand  lidt  mere  fremtrædende  for  Omgivel- 
serne, og  Kindtændernes  Række  er  noget  mere  indskrænket, 
idet  en  øvre  og  en  nedre  Forkindtand  ere  forsvundne,  de,  der 
hos  Vespertilio  vare  de  mindste.  Ansigtet  er  kortere.  Læberne 
ere  lidt  tykkere.  I  Hale-Flyvehudens  Rand  findes  en  frit  frem- 
staaende  lille  Hudlap,  støttet  af  en  Sidegren  af  Sporebrusken. 
Øret  er  kortere,  men  mere  tykhudet  og  bredere,  ogsaa  Øre- 
laaget  mindre  smalt.  Hos  Slægtens  øverste  Arter  ere  Afvigel- 
serne i  de  nævnte  Henseender  større,  og  andre  Afvigelser 
komme  til. 

Bredøre-Slægten,  Sy notu s,  med  vor  eneste  Art,  S.  barba- 
st el  lu  s,  slutter  sig  til  Vesperugo  paa  lignende  Maade  som 
Plecotus  til  Vespertilio.  Dens  væsenligste  Afvigelser  fra  Vespe- 

rugo  ere,  at  Næseboret  har  faaet  en  grubeformet  Udvidelse 
til  Siden  ud  i  Overlæben,  at  Overlæben  er  paafaldende  op- 
svulmet, pudeformet  opstaaende,  og  at  Øret  er  blevet  meget 
stort,  skjønt  ikke  saa  stort  som  hos  Plecotus,  og  over  Panden 
sammenvoxet  med  det  tilsvarende  paa  modsatte  Side,  dog  i  sin 
forholdsvis  stumpe  Form  beholdende  meget  af  Ligheden  med 
Vesperugo. 

Oversigt  over  de  danske  Flagermus-Slægter. 

Alle  af  Familien  Vespertilionidæ. 

I.  Ingen  frit  udstaaende  Hudlap  fra  Randen  af  Flyvehuden 
bag  Sporebrusken.  3  enspidsede  Tænder  findes  i  Under- 
kjæben  mellem  Hjørnetanden  og  den  forreste  flerspidsede 
Kindtand  (ialt  6  nedre  Kindtænder). 

1.  Øret  ikke  af  paafaldende  Længde,  i  det  højeste  kun 
ragende  lidt  frem  foran  Snudespidsen,  naar  det  trykkes 
ned  langs  Ansigtet,  og  ikke  sammenvoxet  med  det  til- 
svarende paa  modsatte  Side.  Næseboret  ikke  udvidet. 
To  smaa  enspidsede  Tænder  findes  i  Overkjæben  mellem 
Hjørnetanden  og  den  forreste  store  Kindtand  (ialt  6  øvre 
Kindtænder).  Trommebenet  lille. 
Spidsøre-Slægten  (Vespertilio). 

2.  Øret  af  paafaldende  Længde,  ragende  langt  frem  foran 
Snudespidsen,  næsten  af  Kroppens  Længde,  over  Panden 
sammenvoxet  med  det  tilsvarende  paa  modsatte  Side. 
Næseboret  med  en  grubeformet  Udvidelse  bagtil.  Kun 
én  lille  enspidset  Tand  findes  i  Overkjæben  mellem 
Hjørnetand  og  forreste  store  Kindtand  (ialt  5  øvre  Kind- 
tænder). Trommebenet  paafaldende  stort. 
Langøre-Slægten  (Plecotus). 

IL  En  frit  udstaaende  Hudlap  findes  paa  Randen  af  Flyve- 
huden bag  Sporebrusken.  Kun  to  enspidsede  Tænder  findes 
i  Underkjæben  mellem  Hjørnetanden  og  den  forreste  fler- 
spidsede Kindtand  (ialt  5  nedre  Kindtænder). 

1.  Øret  ikke  paafaldende  stort,  ikke  sammenvoxet  med  det 
tilsvarende  paa  modsatte  Side.    Næseboret  ikke  udvidet. 
Overlæben  ikke  særlig  opsvulmet. 
Butøre-Slægten  (Vesperugo). 

2.  Øret  ualmindelig  stort,  sammenvoxet  over  Panden  med 
det  tilsvarende  paa  modsatte  Side.  Næseboret  med  en 
grubeformet  Udvidelse  til  Siden.  Overlæbens  Sider  stærkt 
opsvulmede,  pudeformede,  hævede  højere  op  end  Næse- 
ryggen. 

Bredøre-Slægten  (Synotus). 

Vespertilionide-Familien  (Vespertilionidæ). 

Spidsøre- Slægten  (Vespertilio). 
Næseboret  uden  Udvidelser  i  Overlæben.  Over- 
læben kun  lidt  opsvulmet.  Ingen  fremstaaende  Vorte 
med  Varbørster  over  Øjet.  Øret  langt,  smalt,  spidst, 
tyndhudet,  vidt  skilt  fra  det  tilsvarende  paa  modsatte 
Side,  naaende  Snudespidsen,  naar  det  trykkes  ned 
mod  Snuden,  dets  nederste  forreste  Hjørne  ikke 
løbende  frem  under  Øjet,  men  standsende  længere 
tilbage.  Ørelaaget  langt,  smalt,  spidst.  5te  Mellem- 
haandsben  kun  lidt  kortere  end  Underarmen.  Ingen 
frit  fremstaaende  Hudlap  bag  Sporebrusken.  Spidsen 
af  Sporebrusken  undertiden  omtrent  i  Midten  af  Hale- 
Flyvehudens  Bagrand,  mærket  af  en  lille  Udvæxt, 
undertiden  strækkende  sig  nærmere  til  Halen.  Flyve- 
huden undertiden  strækkende  sig  kun  til  Fodroden, 
undertiden  ud  til  1ste  Led  af  1ste  Taa.  Hale-Flyve- 
huden strækker  sig  helt  eller  næsten  helt  til  Halens 
Spids;  dens  elastiske  Tværbaand  undertiden  ikke 
iøjnefaldende,  mere  eller  mindre  afbrudte  og  skjævt 
løbende,  undertiden  meget  iøjnefaldende,  jevnsides 
løbende.  Overlæbens  Haarklædning  oftest  tæt,  under- 
tiden ret  sparsom.  Hale-Flyvehudens  bageste  Rand 
oftest  nøgen  eller  klædt  med  enkelte  fine  Haar,  hos 
en  enkelt  Art  klædt  med  stive  Børster.  Tandsættet 
er  1^'  \'  2^567-  De  to  øvre  Fortænder  næsten  ens  i 
Størrelse,  den  forreste  af  dem  forholdsvis  lille,  to- 
spidset,  den  bageste  forholdsvis  stor,  nærmest  en- 
spidset,  naaende  med  Spidsen  lige  saa  langt  ned  som 
den  forreste.     De   tre  nedre  Fortænder  med  trefliget 

Krone,  den  bageste  af  dem  dog  med  en  Spids  bag 
den  trefligede  Forrand;  alle  nedre  Fortænder  siddende 
i  Kjæbens  Længderetning.  Øvre  Hjørnetand  forholds- 
vis kort,  simpelt  dolkformet,  uden  stærkt  fremtrædende 
skarp  bageste  Rand.  Nedre  Hjørnetand  forholdsvis 
kort,  ikke  rørende  forreste  øvre  Fortand,  naar  Mun- 
den lukkes.  To  smaa  enspidsede  Mellemtænder  sid- 
dende paa  Rad  i  et  Mellemrum  mellem  øvre  Hjørne- 
tand og  bageste  øvre  Forkindtand  (4de  af  Insekt- 
ædernes oprindelige  7  Kindtænder),  der  er  stor,  næsten 
dolkformet.  Tre  enspidsede  Tænder  paa  Rad  i  Under- 
kjæben  mellem  Hjørnetanden  og  forreste  Bagkindtand 
(5te  af  de  oprindelige  7).  Øvre  og  nedre  Bagkind- 
tænder med  høje,  skarpe  Spidser  i  V-Form.  Mælke- 
tænderne meget  smaa,  med  spidse,  krogede  Kroner, 
forsvindende  allerede  hos  den  spæde  Unge,  ligeledes 
hos  andre  Flagermus.  Hovedskallens  Ansigt  forholds- 
vis smalt  og  langt,  ikke  oppustet  af  udvidet  Næse- 
hule.    Panden  hvælvet  ivejret.     Trommebenet  lille. 

Af  Slægten  findes  hos  os  fire  Arter:  Skjæg flagermus, 
Fryndseflagermus,  Vandflagermus  og  Damflagermus, 
Vespertilio  mystacinus,  V.  nattereri,  V.  daubentonii 
og  V.  dasycnemus.  De  to  første  maa  vel  siges  at  være  blevne 
staaende  paa  det  laveste  Trin  i  Henseende  til  Udviklingen  af 
Sporebrusken,  der  er  forholdsvis  kort,  kun  naaende  omtrent  den 
halve  Længde  af  Hale-Flyvehudens  bageste  Rand,  medens  den 
hos  de  to  sidste  naar  omtrent  de  tre  Fjerdedele.  Ogsaa  i  Fodens 
Bygning  synes  de  to  første  Arter  at  være  lidt  mindre  særegne  end 
de  sidste,  hos  hvem  Foden  er  stor  i  Forhold  til,  hvad  den  plejerat 
være  hos  Vespertilionider;  Forskjellen  er  dog  ikke  meget  paafal- 
dende;  Fodens  Længdemaal  ere  omtrent  de  samme  hos  de  to 
Grupper;  det  er  snarest  i  dens  Tykkelse,  at  Forskjellen  ligger. 

Af  den  Forskjel,  der  findes  mellem  V.  mystacinus  og  V. 
nattereri,  er  Forskjellen  i  Hale-Flyvehudens  Haarklædning  den 
mest  iøjnefaldende.  Som  hos  Vespertilionider  sædvanlig  findes 
hos  V.  mystacinus  i  Randen  af  Hale-Flyvehuden  saa  godt  som 
ingen  Haar,  kun  enkelte  spredte,  ganske  fine ;  hos  V.  nattereri 

er  Hale-Flyvehudens  Rand  klædt  med  en  Række  korte,  men 
stive,  krummede  Haar.  Hvad  der  ellers  skiller  de  to  Arter,  er 
ogsaa  kun  Smaating,  som  Forskjel  i  Størrelse,  i  Ørelængde  og 
i  Læbernes  Haarklædning. 

V.  daubentonii  er  overfor  V.  dasycnemus  den,  der  har  be- 
holdt mest  af  Ligheden  med  de  oprindeligere  Slægtninge.  Dens 
bageste  Mellemtand  i  Overkjæben  er  endnu  forholdsvis  anselig 
og  siddende  i  Tandrækken,  medens  den  hos  V,  dasycnemus  er 
stærkt  indskrænket  og  skudt  indenfor  de  tilstødende  Tænder. 
Dens  Flyvehud  naar  ud  paa  Foden,  som  sædvanligst  hos  Vesper- 
tilionider,  medens  den  hos  V.  dasycnemus  er  trukken  lidt  tilbage, 
saa  at  den  standser  ved  Hælen.  Forskjel  i  Størrelse  findes  desuden. 

Oversigt  over  de  danske  Arter  af  Spidsøre-Slægten  (Vespertilio). 

L  Foden   lille.    Sporebrusken   kort,   naar  i   Randen  af  Hale- 
Flyvehuden  omtrent  halvvejs  til  Halespidsen. 

1.  Mindre,  Underarm  omkring  35  Millim.  lang.  Øret  kort, 
kun  naaende  Snudespidsen,  naar  det  trykkes  ned  over 
Ansigtet.  Hale-Flyvehudens  Rand  med  faa  og  svage  Haar. 
Skjægflagermus  (Vespertilio  mystacinus). 

2.  Større,   Underarm  omkring  38  Millim.  lang.    Øret  langt, 
naaende    frem    foran    Snudespidsen.     Hale-Flyvehudens 
Rand  med  en  Række  stive  Børster. 
Fryndseflagermus  (Vespertilio  nattereri). 

IL  Foden  stor.   Sporebrusken  lang,  naaende  omtrent  ^U  af  Af- 
standen til  Halespidsen. 
\.  Lille,    Underarm  omkring  36  Millim.   lang.    Flyvehuden 

naaende  ud  paa  Mellemfoden.  Den  bageste  af  de  to  smaa 

Kindtænder   i   Overkjæben    kun    lidt    mindre   end   den 

forreste,  siddende  i  Tandrækken. 

Vandflagermus  (Vespertilio  daubentonii). 
2.  Stor,    Underarm   omkring  44  Millim,  lang.    Flyvehuden 

kun   naaende   til   Hælen.    Den    bageste   af  de   to   smaa 

Kindtænder  i  Overkjæben  meget  mindre  end  den  forreste, 

skudt  indefter. 

Damflagermus  (Vespertilio  dasycnemus). 


6.   Skjægflagermus  (Vespertilio  mystacinus 

Leisler). 

(Myotis  mystacinus.) 

Krop  44  mm^  Hale  34,  Øre  I3V2,  Underarm  35.  Øret  rækker 

omtrent  til  Snudespidsen,  naar  det  trykkes  ned  over  Ansigtet. 

Ørelaaget  øverst  tilspidset,  med  lige  Bagrand.  Foden  lille,  spinkeL 

Flyvehuden  strækker  sig  ud  langs  Mellemfoden  til  Grunden 
af  1ste  Taa.  Sporebrusken  ender  omtrent  midtvejs  i  Bagranden 
af  Hale-Flyvehuden  (dens  Spids  er  mærket  af  en  lille  Udvæxt  i 
Flyvehudens  Rand).  Hale-Flyvehudens  elastiske  Tværbaand 
iøjnefaldende.  Overlæbens  Haarklædning  tæt  og  lang.  I  Randen 


Fig.  11.  Skjægflagermus.  Set  fra  Ryggen.  Naturlig  Størrelse.  Nærmest 
for  at  vise,  at  ingen  fri  Hudlap  findes  bag  Sporebrusken  ved  Hælen. 

af  Hale-Flyvehuden  kun  faa  og  yderst  svage  Haar.  Haar- 
klædningens  Farve  paa  hele  Legemets  Overside  ensartet  sort- 
brun; Haarene  ved  Grunden  graabrune,  i  Spidsen  renere  brune. 
Paa  Legemets  Underside  er  Farven  sortgraa.  Bageste  øvre 
Mellemtand  anselig,  i  Tandrækken;  bageste  nedre  Fortand 
paafaldende  tyk.  Længden  af  øvre  Tandrad  6^/2  '"'",  af  nedre 
Tandrad  6^/3,  Hovedskallens  Længde  13,  Underkjæbens 
Længde  10. 

Flygtig  set  kan  Arten  let  forvexles  med  flere  af  vore  Flager- 
mus  af  lignende    Størrelse.   Fra  V.  daubentonii    skjelnes  den 

Winge:  Pattedyr.  3 

hurtigst  ved  Sporebruskens  Korthed,  ved  Fodens  ringe  Stør- 
relse, ved  sin  paafaldende  mørke  Farve  og  ved 
sit  „Skjæg".  Fra  Vesperugo  abramus  og  V.  pipi- 
strellus  ville  allerede  Slægt-Mærkerne  skjelne 
den. 

Kjendes  fra  Jylland  og  Sjælland.    Udbredt  til 
alle  Sider  for  Danmark. 

Pig.  12.  Skjæg-     ^-  Fryndseflagermus  (Vespertilio 
flagermus.  Høj-  nattereri   Kuhl). 

re  Øre  set  for-  (Myotis  nattereri.) 

fra.        Naturlig  •'  ' 

Størrelse.  Øjets  Krop  46V2 """,  Hale  39,    Øre  ISVa,    Under- 

og  Mundvigens  arm  38.  Øret  rækker  godt  frem  foran  Snude- 
^^'"k"d  ^^^'  sp^^s^"-  Ørelaaget  øverst  tilspidset,  med  indbuet 
Bagrand.  Foden  lille,  spinkel.  Sporebrusken  ender 
omtrent  midtvejs  i  Bagranden  af  Hale-Flyvehuden.  Flyvehuden 
strækker  sig  ud  til  Grunden  af  1ste  Taa.  Hale-Flyvehudens 
elastiske  Tværbaand  iøjnefaldende.  Overlæbens  Haarklædning 
tæt,  men  ikke  paafaldende  lang.  I  Randen  af  Hale-Flyvehuden 
en  Række  stive  krummede  Børster.  Haarklædningens  Farve 
paa  hele  Oversiden  mørkebrun,  paa  Undersiden  graalig.  Bageste 
øvre  Mellemtand  anselig,  i  Tandrækken;  bageste  nedre  Fortand 
ret  paafaldende  tyk.  Længden  af  øvre  Tandrad  7 Vs '""^j  af  nedre 
Tandrad  7^/4,  Hovedskallens  Længde  15,  Underkjæbens 
Længde  11^/4. 

Det  forholdsvis  lange  Øre  og  Hale-Flyvehudens  „Fryndser" 
gjøre  strax  Arten  kjendelig  fra  de  andre  Arter  af  Slægten. 

Kjendes  fra  Jylland,  Fyn  og  Sjælland.  Er  ikke  funden  i 
Norge,  men  kjendes  ellers  fra  alle  vore  Nabolande. 

8.  Vandflagermus  (Vespertilio  daubentonii 

Leisler). 

(Leuconoé,  Myotis  daubentonii.) 

Krop  48  mm,  Hale  34,  Øre  14,  Underarm  36  V2.  Øretrækker 
omtrent  til  Snudespidsen.  Ørelaaget  øverst  ikke  særlig  tilspidset, 
med  udbuet  Bagrand.  Foden  stor,  tyk.  Sporebrusken  naar  om- 
trent de  tre  Fjerdedele  af  Bagranden  af  Hale-Flyvehuden.  Flyve- 
huden strækker  sig  ud  til  Grunden  af  1ste  Taa.    Hale-Flyve- 

hudens   elastiske  Tværbaand   ikke   iøjnefaldende.    Overlæbens 
Haarklædning  tæt,   men  ikke  paafaldende    lang.    I    Bagranden 
af  Hale-Flyvehuden   kun   faa  og  svage  Haar. 
Haarklædningens    Farve    paa  hele  Oversiden 
mørkebrun,   paa  Undersiden  graalig.    Bageste 
øvre  Mellemtand  anselig,  i  Tandrækken ;  bageste  Q^?^ 

nedre  Fortand    vel   større   end  de  andre  For-  pjg    13 

tænder,  men  ikke  paafaldende.  Længden  af  *  Vandflagermus, 
øvre  Tandrad  62/3  mm^  af  nedre  Tandrad  7,  Hovedskal.  Na- 
Hovedskallens  Længde  14,  Underkjæbens  ^'""^  Størrelse. 
Længde  11. 

Sporebruskens  Længde  og  Haarklædningens  lysere  Farve 
gjøre  den  strax  kjendelig  fra  V.  mystacinus;  Sporebruskens 
Længde  og  Mangelen  af  „Fryndser"  paa  Hale-Flyvehuden  skjelne 
den  fra  V.  nattereri;  den  ringe  Størrelse  og  Flyvehudens  Fæste 
paa  Foden  skjelne  den  strax  fra  V.  dasycnemus. 

Kjendes  fra  Jylland,  Fyn  og  Sjælland.  Findes  i  alle  vore 
Nabolande. 

9.  Damflagermus  (Vespertilio  dasycnemus  Boie). 
(Myotis  dasycnemus.) 

Krop  60  mm^  Hale  44,  Øre  17,  Underarm  44.  Øret  rækker 
omtrent  til  Snudespidsen.  Ørelaaget  øverst  ikke  særlig  tilspidset, 
med  udbuet  Bagrand.  Foden  stor,  tyk.  Sporebrusken  naar  om- 
trent de  tre  Fjerdedele  af  Bagranden  af  Hale-Flyvehuden.  Flyve- 
huden strækker  sig  kun  til  Hæl-Leddet.  Hale-Flyvehudens 
elastiske  Tværbaand  ikke  iøjnefaldende.  Overlæbens  Haar- 
klædning ret  svag  og  ikke  lang.  I  Bagranden  af  Hale-Flyve- 
huden kun  faa  og  svage  Haar.  Haarklædningens  Farve  paa 
hele  Oversiden  mørkebrun,  paa  Undersiden  graalig.  Bageste 
øvre  Mellemtand  lille,  trængt  indenfor  de  andre  Tænders  Række; 
bageste  nedre  Fortand  paafaldende  tyk.  Længden  af  øvre  Tand- 
rad  SVa"^*",  af  nedre  Tandrad  8V2,  Hovedskallens  Længde  17, 
Underkjæbens  Længde  13. 

Som  den  største  af  de  danske  Arter  af  Slægten,  den  eneste  med 
Flyvehuden  kun  naaende  til  Hælen  og  med  stærkt  indskrænket 
bageste  øvre  Mellemtand  er  den  strax  kjendelig  fra  de  andre. 

Kjendes  fra  Jylland  og  Sjælland.  Findes  i  alle  vore  Nabo- 
lande undtagen  Norge.  3* 

I  den  østlige  Del  af  Skaane  lever  Vespertilio  bechsteinii,  der 
vel  altsaa  kan  ventes  at  findes  ogsaa  hos  os,  skjønt  den  i  det  hele  er  en 
sydligere  Art.  Den  er  omtrent  paa  Størrelse  med  vor  største  Art  af 
Slægten,  V.  dasycnemus,  men  vil  strax  kunne  kjendes  paa  det  lange 
smalle  Øre,  der  er  længere  end  hos  nogen  anden  af  Arterne,  naaende 
frem  foran  Snudespidsen  med  omtrent  en  Tredjedel  af  sin  Længde. 

Ogsaa  Vespertilio  murinus  Schreb.  (nec  L.)  (ogsaa  kaldet 
V.  myotis)  kunde  maaske  vise  sig  her;  den  er  en  sydlig  Art,  der  dog 
skal  findes  i  Nord-Tyskland,  i  Meklenborg  og  ved  Hamborg.  Det  er  den 
største  Art  af  Slægten,  i  det  hele  en  af  de  største  europæiske  Flagermus, 
langt  større  end  nogen  af  vore  største  Arter  Vesperugo ;  Underarmen  er 
omtrent  60  Millim.  lang.  Øret  er  meget  stort,  men  dog  forholdsvis  ikke 
saa  langt  som  hos  V.  bechsteinii. 

Langøre- Slægten  (Plecotus). 
Næseboret  med  en  dyb  grubeformet  Udvidelse  bag- 
til ind  i  Overlæben.  Overlæben  kun  lidt  opsvulmet. 
En  stærkt  fremstaaende  Vorte  med  Varbørster  over 
Øjet.  Øret  uhyre,  men  forholdsvis  smalt,  med  afrun- 
det Spids,  tyndhudet,  ved  en  høj  Hudfold  over  Panden 
forenet  med  det  tilsvarende  paa  modsatte  Side,  fra 
hvilket  det  ellers  kun  er  skilt  ved  et  smalt  Mellem- 
rum, næsten  af  Kroppens  Længde,  dets  nederste  for- 
reste Hjørne  strækkende  sig  frem  under  Øjet  nær  til 
Mundvigen.  Ørelaagét  meget  langt,  forholdsvis  smalt 
og  spidst.  5te  Mellemhaandsben  kun  lidt  kortere  end 
Underarmen.  Ingen  frit  fremstaaende  Hudlap  bag  Spore- 
brusken. Sporebrusken  ender  omtrent  midtvejs  i  Bag- 
randen af  Hale-Flyvehuden.  Flyvehuden  strækker  sig 
ud  paa  Foden  indtil  1ste  Led  af  1ste  Taa.  Hale-Flyve- 
huden strækker  sig  næsten  til  Halens  Spids;  dens  elasti- 
ske Tværbaand  meget  iøjnefaldende.  Overlæbens  Haar- 
klædning  ret  svag  og  kort.     I  Randen  af  Hale-Flyve- 


23.   1.2  4567 
123.   1.  234567" 

som  hos  Vespertilio  med  følgende  Afvigelser :  Forreste 


huden  ingen  Haar.  Tandsættet  er  ^g'  |-  ^^.   Tænderne 

øvre  Fortand  større;  bageste  øvre  Fortand  mindre, 
tyndere,  kun  omtrent  halvt  saa  lang  som  forreste, 
ikke  naaende  ydre  Spids  paa  forreste.  Nedre  For- 
tænder mere  sammentrængte,  nærmest  tværstillede. 
Øvre  Hjørnetand  noget  sværere.  Kun  én  lille  Mellem- 
tand i  Overkjæben.  Hovedskallen  væsenlig  som  hos 
Vespertilio.    Trommebenets  Størrelse  er  iøjnefaldende. 

10.    Langøre  (Plecotus 

auritus  (L.)). 
(Vespertilio  auritus,  cornutus.) 

Krop  43  mm^  Hale  45,  Øre  37,  Un- 
deraiTn  38.  Haarklædningens  Farve  paa 
hele  Oversiden  brunlig  graa,  paa  Under- 
siden hvidlig.  Bageste  nedre  Fortand 
kun  lidt  større  end  de  andre  Fortænder. 
Længden  af  øvre  Tandrad  6^/2,  af  nedre 
Tandrad  6^/4  ^^,  Hovedskallens  Længde 
15,  Underkjæbens  Længde  10V2- 

Det  uhyre  Øre  gjør  den  strax  kjen-  Langøre.    Højre  Øre  set 
delig  blandt  alle  vore  Flagermus.  forfra.  Naturlig  Størrelse. 

Kj endes  fra  Jylland,  Fyn,  Møen  og      Øjets  og  Mundvigens 
Sjælland.  Findes  i  alle  vore  Nabolande.         Stilling  mærkede. 

Butøre- Slægten.  (Vesperugo). 
Næseboret  uden  Udvidelse  i  Overlæben.  Over- 
læben ret  stærkt  pudeformet  opsvulmet,  Ingen  frem- 
staaende  Vorte  med  Varbørster  over  Øjet.  Øret  for- 
holdsvis kort,  bredt,  but,  tykhudet,  vidt  skilt  fra  det 
tilsvarende,  ikke  naaende  Snudespidsen,  naar  det 
trykkes  ned  mod  Snuden,  dets  nederste  forreste  Hjørne 
strækkende  sig  frem  under  Øjet,  frem  mod  Mund- 
vigen. Ørelaaget  forholdsvis  kort,  bredt  og  but.  5te 
Mellemhaandsben  undertiden  kun  lidt,  undertiden  be- 


Fig.  14. 

tydelig  kortere  end  Underarmen.  En  frit  fremstaaende 
Hudlap  bag  Sporebrusken.  Spidsen  af  Sporebrusken 
omtrent  midt  i  Hale- Flyvehudens  Bagrand.  Flyve- 
huden undertiden  strækkende  sig  kun  til  Fodroden, 
undertiden  ud  til  1ste  Led  af  1ste  Taa.  Hale-Flyve- 
huden strækker  sig  til  Halespidsen  eller  lader  en  Del 
af  Halespidsen  fri ;  dens  elastiske  Tværbaand  ret  iøjne- 
faldende og  ret  ordnet  løbende.  Overlæbens  Haar- 
klædning  svag.  Hale-Flyvehudens  bageste  Rand  nøgen 
eller  saa  godt  som  nøgen.     Tandsættet  er    ^f^  j'  ^  ^^ 

eller  J^^^Sy*  Tænderne  som  hos  Vespertilio  med 
følgende  Afvigelser:  Forreste  øvre  Fortand  større; 
bageste  øvre  Fortand  meget  svagere,  ikke  naaende 
saa  langt  ned  som  Spidsen  af  forreste,  iøvrigt  ret 
vexlende.  Nedre  Fortænder  hos  nogle  Arter  siddende 
paalangs,  hos  andre  trængte  sammen,  siddende  paa- 
tværs  i  Kjæben.  Øvre  Hjørnetand  større,  med  stærkt 
fremtrædende  skarp  bageste  Rand.  Ogsaa  nedre  Hjørne- 
tand større,  undertiden  rørende  forreste  øvre  Fortand, 
naar  Munden  er  lukket.  Kun  én  eller  ingen  Mellem- 
tand i  Overkjæben;  er  en  øvre  Mellemtand  tilstede, 
er  den  kun  lille,  undertiden  dog  siddende  i  Tandræk- 
ken, men  undertiden  skudt  indad,  saa  at  Hjørnetand 
og  bageste  Forkindtand  dække  dens  Yderside,  rørende 
ved  hinanden.  Kun  to  Mellemtænder  i  Underkjæben. 
Hovedskallen  med  kortere,  bredere  Ansigt  end  hos 
Vespertilio,  i  forskjellig  Grad,  undertiden  med  op- 
pustet Næsehule.  Panden  undertiden  hvælvet  som 
hos  Vespertilio,  oftest  mere  flad,  næsten  liggende  paa 
Linie  med  Næseryggen.     Trommebenet  lille. 

Af  Slægten  findes  i  Danmark  sex  Arter:  Troldflagermus, 
Dvergflagermus ,  Brunflagermus,  Nordflagermus, 
Skimmelflagermus  og  Sydflagermus,  Vesperugo 
abramus,  V.  pipistrellus,  V,  noctula,  V.  borealis, 
V.  di  se  ol  or  og  V.  serotinus.  De  tre  første  staa  som  de 
oprindeligste  overfor  de  tre  sidste  i  at  have  beholdt  en  lille 
Kindtand  i  Overkjæben  mellem  Hjørnetanden  og  den  forreste 
store  Kindtand,  om  den  end  kan  være  yderst  vantreven;  hos 
de  tre  sidste  er  denne  Tand  helt  forsvunden. 

V.  abramus  og  V.  pipistrellus  ere  overfor  V.  noctula  de 
mere  lavtstaaende.  Hos  dem  er  den  lille  forreste  øvre  Kindtand 
endnu  forholdsvis  anselig;  mellem  nedre  Hjørnetand  og  øvre 
Fortænder  er  der  ikke  fremkommet  noget  nærmere  Sammen- 
spil; de  nedre  Fortænder  staa  paalangs  i  Kjæben.  Hovedskal- 
lens Form  er  i  det  væsenlige  som  hos  Slægten  Vespertilio, 
Ansigtet  forholdsvis  langt,  Næsehulen  ikke  opsvulmet.  Hjerne- 
kassen hvælvet  op  over  Ansigtet.,  Ørelaaget  er  forholdsvis  langt 
og  smalt.  Vingen  har  endnu  den  oprindelige  brede  Form,  idet 
5te  Finger  har  sin  oprindelige  Længde,  og  Flyvehuden  naar 
ud  paa  Foden.  Begge  Arter  ere  desuden  forholdsvis  smaa. 

Mellem  V.  abramus  og  V.  pipistrellus  er  der  kun  ringe  For- 
skjel.  V.  abramus  staar  et  lille  Trin  lavere  end  V.  pipistrellus, 
hvad  der  viser  sig  i,  at  dens  øvre  ydre  Fortand  er  lidt  mindre 
vantreven. 

Hos  V.  noctula  er  den  forreste  øvre  Kindtand  saa  van- 
treven, at  den  er  lige  ved  at  forsvinde;  nedre  Hjørnetand  griber 
ind  i  Fordybninger  i  begge  de  øvre  Fortænder,  der  staa  tæt 
sammentrængte;  nedre  Fortænder  ere  stillede  paatværs  i  Kjæben. 
Hovedskallens  Ansigt  er  paafaldende  forkortet,  Næsehulen  op- 
svulmet og  Hjernekassen  ikke  hvælvet.  Ørelaaget  er  kort  og 
bredt.  Som  ualmindelig  øvet  i  Flugt  har  den  faaet  lange,  smalle 
Vinger,  hvis  2den  Finger  er  særlig  lang  og  stærk,  medens 
5te  Finger  er  bleven  kort;  Flyvehuden  naar  kun  til  Hælen. 
Arten  er  en  af  vore  største  Flagermus. 

Skjønt  V.  borealis,  V.  discolor  og  V.  serotinus  staa  højere 
end  V.  noctula  i  helt  at  have  mistet  forreste  øvre  Kindtand, 
og  skjønt  de  i  Sammenspillet  mellem  nedre  Hjørnetand  og 
øvre  Fortænder  og  i  Ansigtets  Korthed  ere  lige  saa  højt  ud- 
viklede, ere  de  dog  i  et  Par  Henseender  blevne  staaende  paa 
et  lavere  Trin:  deres  Næsehule  er  ikke  opsvulmet,  og  deres 
Vinger  have  beholdt  mere  af  den  sædvanlige  Form,  med  større 
Korthed  og  Brede. 

V.  borealis  og  V.  discolor  ere  som  de  smaa  vistnok  de  op- 
rindelige overfor  den  store  V.  serotinus,  og  af  dem  er  igjen 
V.  borealis  et  lille  Trin  lavere  end  V.  discolor,  hos  hvem  den 
ydre  øvre  Fortand  er  mere  indskrænket.  V.  serotinus  har  der- 

imod  i  sit  forholdsvis  lange  smalle  Ørelaag  større  Lighed  med 
Vespertilio,  end  de  andre  have. 

Ofersigt  over  de  danske  Arter  af  Butøre*Slægten  (Vesperugo). 

I.  En  lille  forreste  Kindtand  findes  i  Overkjæben  mellem 
Hjørnetanden  og  den  forreste  store  Kindtand. 

1.  Den  lille  forreste  øvre  Kindtand  er  forholdsvis  anselig, 
synlig,  naar  Tandraden  sees  fra  Siden.  Nedre  Hjørnetand 
rører  ikke  forreste  øvre  Fortand,  naar  Munden  er  lukket, 
men  virker  kun  mod  bageste  Fortand.  Ørelaaget  forholds- 
vis smalt  og  langt,  ret  spidst.  5te  Mellemhaandsben 
næsten  lige  saa  langt  som  4de.  Flyvehuden  naar  ud  paa 
Mellemfoden.  Smaa  Arter,  Underarmen  ikke  over  35 
Millim.  lang.  Hovedskallens  Pande  rejser  sig  tydelig 
hvælvet  op  fra  Næseryggen.  Hovedskallens  Ansigt  ikke 
opsvulmet. 

a.  Større,  Underarmen  omkring  34  Millim.  Øvre  bageste 
Fortand  længere,  naaende  længere  ned  end  den  ydre 
Spids  af  forreste  Fortand. 

Troldflagermus  (Vesperugo  abramus). 

b.  Mindre,  Underarmen  omkring  30  Millim.  Øvre  bageste 
Fortand  kortere,  neppe  naaende  den  ydre  Spids  af 
forreste  Fortand. 

Dvergflagermus  (Vesperugo  pipistrellus). 

2.  Den  lille  forreste  øvre  Kindtand  meget  uanselig,  ikke 
synlig,  naar  Tandraden  sees  fra  Siden,  skjult  i  en  Krog 
mellem  de  omgivende  Tænder,  der  dække  dens  Yderside. 
Nedre  Hjørnetand  virker  mod  baade  forreste  og  bageste 
øvre  Fortand,  naar  Munden  lukkes.  Ørelaaget  bredt,  kort, 
i  Spidsen  afrundet.  5te  Mellemhaandsben  betydelig  kortere 
end  4de.  Flyvehuden  naar  kun  til  Hæl-Leddet.  Stor, 
Underarmen  omkring  54  Millim.  Hovedskallens  Pande 
flad,  næsten  gaaende  i  ét  med  Næseryggen.  Hovedskal- 
lens Ansigt  opsvulmet  af  Udposninger  af  Næsehulen. 
Brunflagermus  (Vesperugo  noctula). 

II.  Ingen  lille  Tand  findes  i  Overkjæben  mellem  Hjørnetand 
og  forreste  store  Kindtand.  (Nedre  Hjørnetand  virker  mod 
begge  øvre  Fortænder.  Flyvehuden  naar  ud  paa  Mellem- 
foden. Hovedskallens  Pande  flad,  gaaende  i  ét  med  Næse- 
ryggen. Hovedskallens  Ansigt  ikke  opsvulmet). 

1.  Mindre   Arter,    Underarmen   ikke  over  46  Millim.    Øre- 
laaget ret  kort  og  bredt. 
a.  Bageste  øvre  Fortand  større,  naar  lige  saa  langt  ned  som 

ydre  Spids  af  forreste.  Underarmen  omkring  40  Millim. 

Nordflagermus  (Vesperugo  borealis). 

b.  Bageste  øvre  Fortand  mindre,  ikke  naaende  ydre  Spids 
af  forreste.  Underarmen  omkring  43  Millim. 
Skimmelflagermus  (Vesperugo  discolor). 
2.  Større,    Underarmen   omkring  50  Millim.   Ørelaaget  ret 

langt  og  smalt. 

Sydflagermus  (Vesperugo  serotinus). 


1 1.  Troldflagermus  (Vesperugo  abramus  (Temm.)). 
(Vesperugo  nathusii,  Pipistrellus  abramus.) 

Krop  49  "im^  Hale  371/2,  Øre  14,  Underarm  34.  Øret  for- 
holdsvis langt  og  smalt,  Ørelaaget  ligeledes.  5te  Mellemhaands- 
ben  omtrent  paa  Længde  med  4de.  Flyvehuden  naaende  ud 
til  Grunden  af  1ste  Taa.  Hale-Flyvehuden  naaende  til  Halens 
Spids.  Haarklædningens  Farve  paa  Oversiden  mørkebrun,  paa 
Undersiden  graalig  brun.  Intet  nærmere  Sammenspil  mellem 
nedre  Hjørnetand  og  de  to  øvre  Fortænder;  bageste  øvre  For- 
tand ikke  trykket  ind  mod  forreste,  anselig,  dens  Spids  ragende 
længere  ned  end  ydre  Spids  af  forreste  Fortand.  Nedre  For- 
tænder ikke  sammentrængte,  stillede  paalangs  i  Kjæben.  Øvre 
Mellemtand  anselig,  fuldt  synlig,  naar  Tandraden  sees  fra 
Siden.  De  to  nedre  Mellemtænder  ikke  sammentrængte. 
Hovedskallens  Næsehule  ikke  opsvulmet.  Panden  hvælvet 
op  over  Næseryggen.  Længden  af  øvre  Tandrad  6"i™,  af 
nedre  Tandrad  6V4,  Hovedskallens  Længde  I3I/2,  Underkjæbens 
Længde  93/4. 

Kan  let  forvexles  med  V.  pipistrellus,  fra  hvem  den  neppe 
kan  skjelnes  ved  andet  end  Størrelsen  og  de  øvre  Fortænders 
Forhold. 

Kjendes  fra  Jylland  og  Sjælland.  Findes  i  vore  Nabolande 
med  Undtagelse  af  Norge  og  England. 

12.   Dvergflagermus  (Vesperugo  pipistrellus 
(Schreb.)). 
(Vespertilio,  Pipistrellus  pipistrellus.) 
Krop  40  mm^   Hale  31,   Øre  10,   Underarm  30V2-     Spidsen 
af  bageste  øvre  Fortand  neppe  naaende  den  ydre  Spids  af  for- 
reste Fortand.     Længden  af   øvre  Tandrad  4^/4  mm^  af   nedre 

Tandrads,  Hovedskallens  Længde  iH/o,  Underkjæbens  Længde 
8V4.     Ellers  stemmende  med  V.  abramus. 

Let  at  forvexle  med  V.  abramus,  men  er  især  kjendelig 
som  vor  mindste  Flagermus. 

Kjendes  fra  Jylland,  Langeland,  Lolland,  Falster,  Sjælland. 
Findes  i  alle  vore  Nabolande. 


13.  Brunflagermus  (Vesperugo  noctula  (Schreb.)). 
(Vespertilio  noctula,  proterus,  Pipistrellus,  Pterygistes  noctula.) 

Krop  72  mm,  Hale  47,  Øre  19,  Underarm  54.  Øret  paafal- 
dende  bredt  og  kort,  Ørelaaget  ligeledes,  foroven  stumpt  af- 
rundet. 5te  Mellemhaandsben  meget  kortere  end  4de.  Flyve- 
huden kun  naaende  til  Hæl-Leddet.  Hale-Flyvehuden  næsten 
naaende  Halespidsen.  Haarklædningens  Farve  over  næsten 
hele  Legemet  mørkt  gulbrun.  Nedre  Hjørnetand  griber  ind  i 
Fordybninger  i  begge  øvre  Fortænder;  bageste  øvre  Fortand 
tæt  trykket  ind  mod  forreste  og  kun  omtrent  halvt  saa  høj 
som  forreste.  Nedre  Fortænder  tæt  sammentrængte,  stillede 
paatværs  i  Kjæben.  Øvre  Mellemtand  meget  lille,  trængt  ind- 
efter mellem  Hjørnetanden  og  forreste  store  Kindtand,  ikke 
synlig,  naar  Tandraden  sees  fra  Siden.  De  to  nedre  Mellem- 
tænder  sammentrængte,  men  dog  høje.  Hovedskallens  Næse- 
hule opsvulmet.  Panden  liggende  paa  Linie  med  Næseryggen. 
Længden  af  øvre  Tandrad  S^j^"^"^,  af  nedre  Tandrad  9^/4,  Ho- 
vedskallens Længde  19,  Underkjæbens  Længde  I41/4. 

Den  eneste  af  vore  andre  Flagermus,  der  i  Størrelse  maaler 
sig  med  V.  noctula,  er  V.  serotinus;  men  fra  denne  Art  kjen- 
des V.  noctula  strax  paa  Ørets  Brede,  paa  Halespidsens  mindre 
Grad  af  Frihed,  paa  Kortheden  af  5te  Mellemhaandsben,  paa 
Flyvehudens  Forhold  til  Hæl-Leddet,  paa  den  brungule  Farve  osv. 

Kjendes  fra  Jylland,  Fyn,  Lolland  og  Sjælland.  Findes  i 
alle  vore  Nabolande  undtagen  Norge. 

14.  Nordflagermus  (Vesperugo  boreaHs  (Nilss.)). 
(Vespertilio,  Vesperus  borealis,  Vesperugo  nilssonii.) 

Krop  54  mm^  Hale  44,  Øre  14^/2,  Underarm  4L  Øret  kort 
og  bredt,  Ørelaaget  ligeledes,  dog  ikke  paafaldende.  5te  Mel- 
lemhaandsben kun  lidt  kortere  end  4de.    Flyvehuden  naaende 

ud  til  Grunden  af  1ste  Taa.  Hale-Flyvehuden  ikke  naaende 
Halens  Spids,  de  to  yderste  Halehvirvler  næsten  frie.  Haar- 
klædningens  Farve  paa  Oversiden  sortbrun,  Ryggens  Haar 
tildels  med  lysere  gulbrune  Spidser;  Undersiden  graalig. 
Nedre  Hjørnetand  griber  ind  i  Fordybninger  i  begge  øvre  For- 
tænder; bageste  øvre  Fortand  trykket  ind  mod  Siden  af  for- 
reste, anselig,  med  Spidsen  ragende  ned  under  ydre  Spids  af 
forreste.  Nedre  Fortænder  sammentrængte,  nærmest  staaende 
paatværs.  Øvre  Mellemtand  mangler.  De  to  nedre  Mellem- 
tænder neppe  sammentrængte.  Hovedskallens  Næsehule  ikke 
opsvulmet.  Panden  liggende  paa  Linie  med  Næseryggen. 
Længden  af  øvre  Tandrad  6^/3  mm^  af  nedre  Tandrad  7,  Hoved- 
skallens Længde  15,  Underkjæbens  Længde  lO^ji. 

Kan  let  forvexles  med  V.  discolor;  øvre  bageste  Fortands 
Størrelse  er  det  sikreste  Kjendemærke. 

Kjendes  fra  Sjælland.  Findes  i  alle  vore  Nabolande  und- 
tagen England,  især  udbredt  langt  mod  Nord. 


15.  Skimmelflagermus  (Vesperugo  discolor  (Natt.)). 
(Vespertilio,  Vesperus  discolor,  V.  murinus.) 

Krop  541/2 '"'",  Hale  40,  Øre  I6V2,  Underarm  43.  Stemmer 
næsten  ganske  med  V.  borealis  undtagen  i  følgende:  Ryggens 
Haar  tildels  med  hvidlige  Spidser,  hvad  der  kan  give  den  Ud- 


Fig.  15. 


Pig.  17. 


Fig.  16. 

Fig.  15.  Skimmelflagermus.    Højre  Øre  set  forfra.    Naturlig  Størrelse. 

Øjets  og  Mundvigens  Stilling  mærkede. 

Fig.  16.  Skimmelflagermus     Venstre  Fod.    Naturlig  Størrelse.    For  at 

vise  den  frie  Hudlap  bag  Sporebrusken  ved  Hælen. 

Fig.  17.   Skimmelflagermus.   Hovedskal.   Naturlig  Størrelse. 

seende  af  at  være  dækket  af  Skimmel.  Bageste  øvre  Fortand  lille, 
Spidsen  ikke  naaende  ydre  Spids  af  forreste.  Nedre  Fortænder 
neppe  sammentrængte,  nærmest  staaende  paalangs  i  Kjæben. 
Længden  af  øvre  Tandrad  6V2 '"'",  af  nedre  Tandrad  62/3,  Ho- 
vedskallens Længde  15,  Underkjæbens  Længde  11. 

Øvre  bageste  Fortands  ringe  Størrelse  er  det  bedste  Kj ende- 
tegn overfor  den  nærstaaende  V.  borealis. 

Kjendes  fra  Jylland  og  Sjælland.  Findes  i  alle  vore  Nabo- 
lande. 

16.  Sydflagermus  (Vesperugo  serotinus  (Schreb.)). 
(Vespertilio,  Vesperus,  Eptesicus  serotinus.) 

Krop  70  mm^  Hale  52,  Øre  20,  Underarm  51.  Øret  forholds- 
vis langt  og  især  smalt,  Ørelaaget  ligeledes.  5te  Mellemhaands- 
ben  næsten  lige  saa  langt  som  4de.  Flyvehuden  naaende  ud  til 
Grunden  af  1ste  Taa.  Hale-Flyvehuden  ikke  naaende  Halens 
Spids,  de  to  yderste  Halehvirvler  frie.  Haarklædningens  Farve 
paa  Oversiden  mørkebrun,  paa  Undersiden  brungraa.  Nedre 
Hjørnetand  virker  mod  begge  øvre  Fortænder;  bageste  øvre  For- 
tand trykket  ind  mod  Siden  af  forreste,  lille,  kun  naaende  lidt 
op  over  Grunden  af  forreste.  Nedre  Fortænder  sammentrængte, 
staaende  paatværs.  Øvre  Mellemtand  mangler.  De  to  nedre 
Mellemtænder  sammentrængte,  høje.  Hovedskallens  Næsehule 
ikke  opsvulmet.  Panden  liggende  paa  Linie  med  Næseryggen. 
Længden  af  øvre  Tandrad  91/4'"'",  af  nedre  Tandrad  92/4,  Ho- 
vedskallens Længde  20,  Underkjæbens  Længde  I5V2. 

Allerede  dens  Størrelse  gjør  det  umuligt  at  forvexle  den 
med  nogen  af  vore  andre  Flagermus,  undtagen  V.  noctula,  der 
i  mange  Henseender  er  afvigende,  i  Form  og  Farve. 

Kjendes  fra  Sønderjylland,  Ærø  og  Fyn.  Findes  ikke  i 
Sverig  og  Norge,  men  i  vore  andre  Nabolande. 

Bredøre- Slægten  (Sy notas). 

Næseboret  med  en  grubeformet  Udvidelse  til  Siden 

ud  i  Overlæben.    Overlæben  meget  stærkt  pudeformet 

opsvulmet,    næsten    skjulende   Næsebor   og   Næseryg. 

Over  Øjet    en    fremstaaende    Vorte    med   Varbørster. 

Øret  meget  stort,  især  bredt,  med  but  Spids,  tyk- 
hudet, ved  en  lav  Hudfold  tværs  over  Panden  for- 
enet med  det  tilsvarende  paa  modsatte  Side,  hvis 
Grund  det  ellers  næsten  rører,  naaende  lidt  frem  foran 
Snudespidsen,  naar  det  trykkes  ned  mod  Snuden,  dets 
nederste  forreste  Hjørne  løbende  frem  under  Øjet 
næsten  frem  til  Mundvigen.  Ørelaaget  langt,  foroven 
smalt  og  spidst,  forneden  bredt  med  et  anseligt  Frem- 
spring paa  Yderranden.  5te  Mellemhaandsben  kun  lidt 
kortere  end  Underarmen.  En  frit  fremstaaende  Hudlap 
bag  Sporebrusken.  Spidsen  af  Sporebrusken  omtrent 
midt  i  Hale-Flyvehudens  Bagrand.  Flyvehuden  stræk- 
kende sig  ud  paa  Foden  indtil  1ste  Led  af  1ste  Taa. 
Hale-Flyvehuden  strækker  sig  til  Halespidsen;  dens 
elastiske  Tværbaand  iøjnefaldende,  jevnsides  løbende. 
Overlæbens  Haarklædning  svag.  Hale-Flyvehudens 
bageste  Rand  nøgen.  Tandsættet  er  j^'  |'  \  j|p-  Tæn- 
derne som  hos  Vespertilio  med  følgende  Afvigelser: 
Forreste  øvre  Fortand  større;  bageste  øvre  Fortand 
mindre,  omtrent  halvt  saa  høj  som  forreste,  med 
tydelig  tvedelt  Spids  og  med  en  Spids  paa  Indersiden. 
Øvre  Hjørnetand  større,  med  fremtrædende  skarp 
bageste  Rand.  Ogsaa  nedre  Hjørnetand  større.  Kun 
én,  ganske  lille  Mellemtand  i  Overkjæben,  dækket 
udenfra  af  Hjørnetand  og  bageste  Forkindtand,  der 
røre  hinanden.  Kun  to  Mellemtænder  i  Underkjæben. 
Hovedskallens  Ansigt  kort  og  bredt,  uden  opsvulmet 
Næsehule;  Panden  noget  hvælvet.  Trommebenet 
ret  lille. 

17.  Bredøre  (Synotus  barbastellus  (Schreb.)). 
(Vespertilio,  Barbastella  barbastellus.) 
Krop  48  mm^   Hale  45,  Øre  17,   Underarm  39.     Haarklæd- 
ningens  Farve   paa  hele  Oversiden  brunsort,  paa  Undersiden 
graalig   brun.      Længden   af  øvre  Tand- 
rad 55/4  "im^  af  nedre  Tandrad  6,  Hoved- 
skallens    Længde     14,     Underkjæbens 
Længde  9. 

Dens  ejendommelige  Øre  og  Snude 
gjøre  den  strax  kjendelig. 

Kjendes  fra   Sjælland  og   Bornholm, 
re  Øre  set  forfra.  Na-    Findes  i  alle  vore  Nabolande, 
turlig  Størrelse.    Øjets 

Maaske  begge  de  to  mellemeuropæiske 
Arter  Rhinolophus  kunde  vise  sig  hos  os; 
begge  ere  at  finde  i  Nord-Tyskland.  Snarest 
kunde  ventes  den  lille  Rh.  hipposideros,  der  skal  findes  i  Meklen- 
borg;  den  store  Rh.  ferrum-eqvinum  synes  at  holde  sig  noget 
sydligere.  Overfor  vore  Flagermus  ville  de  strax  være  paafaldende  ved 
de  mærkelige  foldede,  bladformede  Udbredninger  af  Huden  omkring 
Næseborene,  dækkende  Overlæbe  og  Pande.  Hos  Rh.  hipposideros  er 
Underarmens  Længde  omkring  35  Millim.,  hos  Rh.  ferrum-eqvinum 
nær  60. 


Pig.  18.  Bredøre.  Høj- 


og  Mundvigens  Stilling 
mærkede 

Fig.  19.  Birkemus  (Sminthus  subtilis).  Lidt  formindsket. 

Gnavere  (Rodentia). 

Smaapattedyr  (med  enkelte  „Kæmpeformer"  som 
Hare  og  Bæver),  hvis  forreste  Fortænder  ere  ud- 
dannede som  Gnaveredskaber,  rodløse,  stadig  voxende, 
med  Emaille  kun  paa  Forsiden;  Hjørnetænder  mangle; 
et  langt  tandløst  Rum  skiller  Fortænderne  fra  de  for- 
reste Kindtænder;  Kindtænderne  indrettede  til  Tyg- 
ning af  Planteføde,  derfor  paa  forskjellig  Maade  af- 
vigende fra  Insektædernes.  I  Legemsbygning  ellers 
er  Ligheden  med  Insektæderne  stor. 

Hare-Familien,  Leporidæ,  med  vore  to  Arter,  Hare 
og  Snehare,  Lepus  europæus  og  L.  variabilis,  er  af 
alle  Gnaver-Familier  den,  der  i  de  væsenligste  Forhold  staar 
lavest,  nærmest  ved  Insektæderne.  Forreste  øvre  og  nedre  For- 
tand have  vel  i  Hovedsagen  samme  Egenskaber  som  hos  andre 
Gnavere;  men  de  ere  svagere;  den  øvre  rummes  endnu  helt 
i  Mellemkjæbebenet  eller  har  kun  ganske  lidt  skudt  sin  Grund 
ind  i  Overkjæbebenet;  den  nedre  strækker  sig  kun  et  kort 
Stykke  ind  i  Underkjæben;  de  have  ikke  haft  .Magt  til  at  for- 
trænge deres  Omgivelser  i  Tandraden  i  samme  Grad  som  hos 
andre  Gnavere:  bag  forreste  øvre  Fortand  sidder  endnu  en 
lille,  dog  helt  vantreven  Fortand,  og  af  de  oprindelig,  hos  For- 
fædrene, tilstedeværende  7  øvre  og  7  nedre  Kindtænder  ere 
kun  forreste  øvre  og  de  to  forreste  nedre  fortrængte.  Kind- 
musklens forreste  Del  er  vel  bleven  stærk  og  er  med  sit  Ud- 

spring  voxet  fremad  paa  Kinden;  men  den  har  ikke  paavirket 
sine  Omgivelser  i  nogen  paafaldende  Grad.  Underkjæbens 
Ledskaal  tilsteder  vel  stor  Bevægelighed;  men  rendeformet  er 
den  dog  endnu  ikke.  Med  sin  ringe  Gnave-Evne  vilde  Hare- 
Familien  sikkert  forlængst  være  uddød,  fortrængt  af  bedre  ud- 
rustede Medbejlere,  hvis  den  ikke  havde  fundet  et  Omraade 
for  sig  selv:  de  fleste  af  dens  nulevende  Medlemmer  ere  ud- 
dannede som  Steppedyr,  vante  til  at  leve  af  saa  tarvelig  Føde 
som  Græs,  en  Føde,  som  de  fleste  andre  Gnavere  forsmaa, 
vante  til  paa  det  aabne  Land  at  maatte  øve  deres  Sandser, 
Lugt,  Syn  og  Hørelse,  og  vante  til  at  øve  sig  i  Løb  trods  den 
Tyngde,  der  følger  med  at  leve  af  Grøntfoder,  der  maa  tages 
i  Mængde  for  at  give  tilstrækkelig  Næring.  Paa  Grund  af  den 
forøgede  Kraft,  hvormed  Kindtænderne  maa  skures  mod  hver- 
andre for  at  sønderdele  det  sejge  Foder,  voxe  deres  Kroner 
højt  ivejret,  de  vedblive  at  voxe,  og  Rod  dannes  ikke,  og  de 
udfylde  og  omdanne  Over-  og  Underkjæbe  paa  ejendommelig 
Maade.  Tyggemusklerne,  særlig  Kindmusklen,  voxe  med  Brugen 
og  afsætte  iøjnefaldende  Mærker  paa  Hovedskallen.  Næsehulen 
er  opsvulmet.  Øjet  er  blevet  uhyre,  og  Øjehulen  dækkes  af 
et  Ben-Tag.  Det  ydre  Øre  er  blevet  uhyre  og  har  paavirket 
Trommebenet  til  at  danne  en  lang  tudformet  Øregang.  Lem- 
merne ere  blevne  lange  og  stærke,  og  de  fleste  af  Leddene  ere 
udprægede  Hængsel-Led;  Evnen  til  at  folde  Lemmerne  sam- 
men er  vedligeholdt,  i  Harernes  Stræben  efter  at  gjøre  sig 
smaa,  saa  lidt  iøjnefaldende  som  muligt.  Trædepuderne  paa 
Haandflade  og  Fodsaal,  der  ellers  ofte  hos  Løbere  blive  store, 
ere  mærkeligt  nok  helt  forsvundne;  deres  Tjeneste  er  over- 
tagen af  Haarklædningen,  der  har  overvoxet  baade  Haandflade 
og  Fodsaal,  hvor  den  er  bleven  til  lange  Børster,  der  samlede 
virke  som  store  elastiske  Trædepuder.  Hvirvelraden  øves 
under  Løbet  i  Bøjning  og  Strækning  og  formes  derefter  i  paa- 
faldende Grad.  Halens  oprindelige  Tjeneste  som  Redskab  til 
at  holde  Ligevægt  er  opgiven,  idet  Lemmerne  have  overtaget 
fuldstændigt  Herredømme  over  Bevægelserne,  og  Halen  er  van- 
treven, svunden  ind  til  en  lille  Stump. 

Springmus-Familien,  Dipodidæ,  med  eneste  danske 
Slægt  og  Art:  Birkemus,  Sminthus  subtilis,  er  en  af 
dem  af  vore  Gnaver-Familier,  der  staa  Hare-Familien  nærmest. 
I  Henseende  til  Gnave-Evnens  Uddannelse  er  den  naaet  til  et 
langt  højere  Trin.  Forreste  øvre  og  nedre  Fortand  ere  langt 
mægtigere;  den  øvre  har  skudt  sin  Grund  helt  ind  i  Over- 
kjæbebenet;  den  nedre  har  skudt  sin  Grund  tilbage  i  Under- 
kjæben  forbi  Kindtænderne  henimod  Underkjæbens  Ledknude. 
Af  Fortænder  findes  ikke  andre  end  den  forreste  store  i  hver 
Kjæbe.  Af  Kindtænder  ere  i  Overkjæben  kun  de  fire  bageste 

af  Forfædrenes  7  endnu  tilstede,  og  af  dem  er  den  forreste 
endda  vantreven;  i  Underkjæben  findes  kun  de  tre  bageste. 
Kindmusklens  forreste  Del  er  voxet  uhyre  og  har  i  høj  Grad 
omformet  sine  Omgivelser;  en  Del  af  den  er  med  sit  Udspring 
voxet  frem  gjennem  den  Aabning  i  Overkjæbebenet,  hvor- 
igjennem  Ansigtets  Følenerve  og  flere  Aarer  løbe  fra  Øje- 
hulens Bund  frem  til  Ansigtet,  har  udvidet  Aabningen  stærkt 
og  har  skudt  sig  frem  paa  Ansigtets  Knogler  foran  Aabningens 
forreste  Munding.  Underkjæbens  Ledskaal  har  faaet  Form  af 
en  langsgaaende  Rende.  I  de  fleste  andre  Henseender  er  Birke- 
musen derimod  bleven  staaende  paa  et  langt  oprindeligere  Trin 
end  de  nulevende  Medlemmer  af  Harernes  Familie;  dens  Kind- 
tænder ere  kun  indrettede  for  let  tyggelig  Føde  og  minde  i 
deres  lavkronede,  simpelt  firspidsede  Form  i  høj  Grad  om  de 
Insektædere,  der  ere  vante  til  blandet  Foder;  de  Dele  af  Tygge- 
musklerne, der  ikke  bruges  til  Gnavning,  men  nærmest  til  den 
egenlige  Tygning,  ere  ikke  særlig  stærke;  Sandserne  ere  ikke 
særlig  højt  udviklede,  Næsen  ikke  opsvulmet,  Øjet  ikke  stort 
og  ikke  dækket  af  en  Ben-Udvæxt,  Øret  kun  af  Middelstørrelse 
og  Trommebenet  uden  lang  Øregang;  Lemmerne  ere  kun  for- 
holdsvis korte,  jevnt  udviklede  til  alle  Slags  Brug,  Løben, 
Klatren,  Gravning;  Halen  er  lang  og  skællet;  kort  sagt,  i  hele 
sin  Legemsbygning,  bortset  fra  Gnave-Uddannelsen,  har  Birke- 
musen en  paafaldende  Lighed  med  de  oprindeligste,  mindst 
særlig  uddannede  Insektædere.  Ogsaa  i  sin  Evne  til  at  falde 
i  Dvale  og  sove  Vintersøvn  minder  den  om  andre  lavtstaaende 
Pattedyr.  I  Haandens  Bygning  har  den  derimod  en  Egenskab, 
hvori  den  staar  højere  end  baade  Harerne  og  de  oprindelige 
Insektædere:  Tommelfingeren  er  stærkt  indskrænket,  ganske 
kort,  med  en  pladeformet  Negl,  og  de  to  oprindelige  Træde- 
puder ved  Tommelfingerens  Grund  ere  sammensmeltede.  Egen- 
skaber, der  gjenfindes  hos  de  fleste  højere  Gnavere.  I  en  lille 
Egenhed  i  Læben  afviger  den  fra  vore  andre  Gnavere,  der  i 
denne  Henseende  minde  om  Insektædere:  Længdefuren  i  dens 
Overlæbe  er  forsvunden.  I  Retning  af  Springe-Evne  viser 
Birkemusen  ingen  særlig  Uddannelse ;  det  er  dens  nære  Slægt- 
ninge Scirtetes  og  Dipus  med  de  uhyre  Springben,  der  have 
givet  Familien  Navn. 

Det  eneste  danske  Medlem  af  Syvsovernes  Familie, 
Myoxidæ,  Hasselmusen,  Muscardinus  avellanarius, 
staar  i  Uddannelse  som  Gnaver  paa  et  lidt  højere  Trin  end 
Sminthus.  Ikke  alene  er  en  Del  af  Kindmusklen  voxet  ind 
gjennem  Aabningen  i  Overkjæbebenet  for  Ansigtets  Følenerve, 
men  en  anden  Del  er  samtidig  voxet  op  udenpaa  Aabningens 
Ydervæg,  som  er  formet  derefter  og  bleven  lidt  stærkere.  I 
Kindtændernes  Tal  er  den  lidt  mere  oprindelig;   den   har  be- 

Winge:  Pattedyr.  4 


50 


holdt  en  nedre  Kindtand  foran  de  tre  bageste,  dog  kun  som 
en  ganske  lille  Vantrivning.  Men  i  Kindtændernes  Form  er 
den  stærkt  omdannet:  Kronernes  Hovedknolde  ere  blevne  lave 
og  smalle  og  indbyrdes  forenede  ved  Tværkamme,  og  omkring 
dem  ere  Bikamme  fremkomne  i  Form  af  Tværlister;  hver  af 
de  større  Tænder  har  paa  Kronen  faaet  fra  5  til  7  lave  skarpe 
Tværkamme,  der  tilsammen  give  Tyggefladen  Udseende  af  en 
Rasp.  Som  vever  springende  Klatrer  er  Hasselmusen  bedre 
uddannet  end  Birkemusen,  hvem  den  i  det  hele  i  Bygning 
staar  nær,  og  hvem  den  ogsaa  ligner  i  sin  Evne  til  at  sove 
Vintersøvn.  Haand  og  Fod  ere  bedre  indrettede  som  Gribe- 
Redskaber,  med  længere  Fingre  og  Tæer,  med  bredere  Haand- 
flade  og  Fodsaal  med  større,  fladere  Trædepuder.  Halen  har  faaet 
en  rigelig  Haarklædning,  en  Egenskab,  der  er  almindelig  hos 
klatrende  Dyr.  Øjet  er  større;  Trommehulen  er  mere  opsvul- 
met og  indvendig  kamret. 

10  af  vore  Gnavere  høre  til  Musenes  Familie,  Muridæ, 
fordelte  i  3  Slægter.  Som  Gnavere  staa  Muriderne  paa  et 
højere  Trin  end  Dipodider  og  Myoxider.  Kindmusklens  forreste 
Del  er  baade  voxet  ind  gjennem  Aabningen  for  Ansigtets  Føle- 
nerve og  har  bredt  sig  op  paa  Aabningens  Ydervæg  som  hos 
Muscardinus;  men  til  Forskjel  fra  Forholdet  hos  Myoxider  og 
laverestaaende  Gnavere  er  Aabningens  Ydervæg  saaledes  paa- 
virket af  Kindmusklen,  at  den  er  voxet  til  en  langt  betyde- 
ligere Styrke.  Alle  Kindtænder  foran  de  tre  bageste  i  hver 
Kjæbe  ere  fortrængte;  og  af  de  tilstedeværende  er,  hos  vore 
Murider,  den  forreste  bleven  ikke  lidt  forstørret,  især  vedTil- 
væxt  ved  den  forreste  Ende,  fordi  den  ligger  særlig  heldig  til 
at  paavirkes  af  de  stærke,  forreste  Tyggemuskler.  I  Legems- 
bygning ellers  staa  de  oprindeligste,  ikke  særlig  omformede 
Murider  omtrent  paa  samme  Trin  som  de  oprindeligste  Dipo- 
dider som  Birkemusen. 

Fordi  Kindmusklen,  der  ligger  paa  Kjæbernes  Yderside, 
hos  Gnaverne  er  den  stærkeste  af  alle  Tyggemusklerne,  har 
den  ualmindelig  stor  Magt  over  Underkjæbens  Stilling;  Under- 
kjæben  er  ikke  i  Hagen  sammenvoxet  med  den  tilsvarende 
paa  modsatte  Side,  derfor  meget  fri  i  sine  Bevægelser,  villig 
til  at  rette  sig  efter  den  af  Tyggemusklerne,  der  er  den  stær- 
keste. En  af  Kindmusklens  Tilbøjeligheder  er  den:  at  løfte 
Underkjæbens  nedre  Rand,  hvor  dens  Fæste  findes,  udad,  saa 
at  Underkjæbens  øvre  Rand  med  Kindtænderne  kommer  til  at 
helde  indad  og  trykke  paa  Yderranden  af  de  øvre  Kindtænders 
Kroner.  Virkninger  heraf  kunne  hos  Gnaverne  vise  sig  paa 
flere  Maader,  undertiden  højst  paafaldende.  En  af  de  Maader, 
hvorpaa  de  vise  sig  hos  Muriderne,  er  den,  at  de  øvre  Kind- 
tænders  Yderrand   faar  særlig  Tilskyndelse   til   Væxt  og  om- 

formes  derefter.  Hos  de  oprindeligste  Muriderere  Kindtænderne, 
baade  øvre  og  nedre,  væsenligst  formede  som  hos  Sminthus, 
hver  af  dem  med  fire  Spidser  paa  Kronen,  stillede  parvis  over- 
for hverandre,  den  forreste  af  de  tilstedeværende  tre  Tænder 
desuden  med  Tilvæxt  ved  forreste  Ende,  den  bageste  lidt  van- 
treven. Denne  Form  beholdes  i  Hovedsagen  hos  en  stor  Gruppe 
afMuriderne,  Afdelingen  Cricetini;  hos  en  anden  stor  Gruppe, 
Afdelingen  Murini,  ere  de  ydre  Spidser  paa  de  øvre  Kind- 
tænder blevne  større  og  mere  eller  mindre  tvedelte,  foruden 
at  de  ere  komne  til  at  helde  stærkt  bagud,  fordi  de  voxe  frem 
i  Retning  mod  de  Stød,  der  tilføjes  dem  af  de  nedre  Kind- 
tænder, der  af  Tyggemusklerne  skures  fremad  op  imod  dem. 
To  af  de  danske  Muride-Slægter,  Rødmus,  Hypudæus, 
med  én  Art,  og  Markmus,  Arvicola,  med  tre  Arter,  høre 
til  Cricetinernes  Afdeling.  Men  skjønt  de  i  Størrelse  og  Stil- 
ling af  de  øvre  Kindtænders  Spidser  vise  oprindelige  Forhold, 
ere  de  ellers  saare  langt  fra  at  høre  til  de  oprindelige  Muse- 
Former.  Deres  nærmeste  Stamformer,  smaa  Hamster-lignende 
Mus,  have  hørt  til  Familiens  oprindeligste  Medlemmer;  men 
selv  ere  Rødmus  og  Markmus  højt  uddannede  i  deres  egen 
Retning.  Vistnok  under  Indflydelse  af  Istidens  Nærmelse  have 
deres  Stamformer  vænnet  sig  til  mere  tarvelig  Føde  end  den, 
andre  Murider  forlange,  til  Blade,  Bark  og  Rødder,  og  de  have 
vænnet  sig  til  at  føre  et  mere  udelukkende  underjordisk  Liv. 
Fortænderne  bruges  mere  som  Redskaber  til  at  afklippe  Blade 
og  afskrælle  Bark  end  til  egenlig  Gnaven;  de  blive  bredere, 
men  miste  ellers  noget  i  Styrke.  Kindtænderne  bruges  til  Tyg- 
ning ganske  anderledes  kraftig  end  før.  Af  de  Muskler,  der 
føre  Kjæben,  tages  ikke  alene  Kindmusklen,  men  ogsaa  den 
forreste  Del  af  Tindingmusklen  særlig  i  Brug.  Kindtænderne 
faa  høje  Kroner,  undlade  tilsidst  at  danne  Rod,  idet  Væxten 
stadig  fortsættes,  og  udvide  sig  ogsaa  ellers;  især  de  forreste 
og  bageste  blive  store  ved  forskjellig  Tilvæxt.  De  fylde  Kjæbe- 
benene  mere  end  før;  de  øvre  pukle  Overkjæbebenets  Krop 
ivejret  i  Bunden  af  Øjehulen  og  forrest  i  Hjernekassens  Gulv, 
og  de  Nerver  og  Aarer,  der  fra  Hjernekassen  løbe  frem  til 
Ansigtet  i  Øjehulens  Bund,  trænges  ind  mod  Siden  af  Kilebens- 
kroppene,  der  danne  en  Del  af  Hovedskallens  Axe,  og  Kilebens- 
kroppene  sammentrykkes  og  blive  ganske  smalle;  Ganen  mel- 
lem Kindtændernes  Rækker  trykkes  smal.  Ikke  alene  de  Knogler, 
der  bære  Kindtænderne,  men  ogsaa  deres  Omgivelser  faa  en 
ejendommelig  fast  Bygning  og  blive  indbyrdes  fastere  forbundne. 
Et  stærkt  Seneblad  i  den  forreste  Del  af  Tindingmusklen  frem- 
kalder en  anselig  Kam  paa  Tindinggrubens  Væg  bag  Øjehulen. 
Øjet  trænges  nedenfra  af  Kindtændernes  Udvidelser,  bagfra  af 
Tindingmusklen;  det  løftes  lidt  op  fra  den  oprindelige  Øjehules 

Plads,  op  over  Pandens  Øjehule-Rand,  der  afglattes,  og  det 
skydes  lidt  fremefter,  saa  at  det  presser  mere  paa  Øjehulens 
Forvæg,  der  væltes  lidt  fremover;  og  Øjet  selv  har  lidt  Til- 
bøjelighed til  at  vantrives,  givende  efter  for  alle  uheldige  Paa- 
virkninger,  ikke  tilstrækkelig  brugt  til  at  kunne  modstaa  dem. 
Det  ydre  Øre  indskrænkes  noget  af  Mangel  paa  Brug  i  de 
underjordiske  Gange;  men  det  indre  Øre  udformes  mere; 
Trommebenet  svulmer  op  og  fyldes  indvendig  med  svampet 
Benvæv,  og  Nakkebenets  Grund,  der  ligger  mellem  Tromme- 
benene, sammentrykkes  og  bliver  tilsidst  ganske  smal.  Fordi 
hele  Hovedet  under  Arbejdet  med  at  grave  bruges  noget  som 
Skovl,  bliver  Hjernekassen  mere  fladtrykt  end  ellers.  Lemmerne, 
der  mindre  bruges  til  Løb  og  Spring  eller  Klatring,  blive  kor- 
tere; Haanden  udformes  lidt  i  Retning  af  Gravepote,  med  til- 
sidst ret  stærke,  lange  Kløer.  Halen,  der  ikke  mere  bruges 
som  Redskab  til  at  holde  Ligevægt  under  frie  Bevægelser,  bliver 
kort.  O.  s.  V. 

Hvad  der  skiller  Slægterne  Hypudæus  og  Arvicola,  er  ude- 
lukkende, at  Hypudæus  er  bleven  staaende  paa  et  lavere  Trin 
i  Udviklingen,  nærmest  de  oprindelige  Hamster-Former;  den 
er  i  Hovedsagen  at  regne  for  en  Stamform  til  Arvicola.  Det 
lægger  sig  for  Dagen  i  alle  Henseender,  i  Levemaade  saavel 
som  i  Bygning.  Den  er  mindre  underjordisk  levende  end 
Arvicola,  har  ikke  opgivet  Klatring;  den  har  større  Øje,  større 
Øre,  svage  Kløer;  Fortænderne  ere  smallere.  Kindtænderne 
mindre,  med  tykkere  Emaille,  med  Alderen  frembringende 
lukkede  Rødder,  i  mindre  Grad  fyldende  i  Kjæberne,  ikke 
trykkende  Nerverne  ind  mod  Kilebenskroppene,  der  have  be- 
holdt deres  oprindelige  Brede;  Ganen  er  bredere;  Tromme- 
benet  er  mindre  og  næsten  uden  svampet  Bygning,  Nakke- 
benets Grund  bred;  kort  sagt,  den  mere  oprindelige  Tilstand 
kan  paavises  i  næsten  hver  en  Knogle. 

Kun  én  af  de  danske  Muride-Slægter,  Slægten  Mus,  med 
6  Arter,  hører  til  Murinernes  Afdeling.  Bortset  fra  Egen- 
hederne i  Kindtændernes  Bygning  stemmer  den  i  alt  væsen- 
ligt med  de  oprindeligste  Cricetiner. 

Af  Egern- Familien,  Sciuridæ,  have  vi  kun  én  nu- 
levende Slægt  i  Landet,  Egern,  Sciurus,  men  to  hos  os  ud- 
døde. Bæver  og  Steppe- Egern,  Castor  og  Spermophilus.  I 
Gnave-Evnens  Uddannelse  er  Familien  gaaet  sine  egne  Veje. 
Af  forskjellige  Bygningsforhold  kan  det  skjønnes,  at  Kind- 
musklen hos  Familiens  Stamfædre  har  været  voxet  op  gjennem 
Overkjæbebenets  Aabning  for  Ansigtets  Følenerve;  men  den 
er  igjen  trængt  tilbage  fra  denne  Plads;  den  Del  af  Kind- 
musklen, der  er  voxet  op  paa  Aabningens  Ydervæg,  er  deri- 
mod bleven  meget  stor  og  har  bredt  sig  videre  frem  paa  An- 

sigtets  Knogler.  Familien  har  skilt  sig  fra  den  fælles  Gnaver- 
Stamme  i  en  tidlig  Tid;  der  kan  endnu  hos  den  findes  Egen- 
skaber, der  vise  ned  under  Dipodidernes  Trin,  saaledes  5 
øvre  Kindtænder,  en  veludviklet  Klo  paa  Tommelfingeren  o.  a. 

Til  Familiens  laveste  Afdeling,  Ca  stor  in  i,  hører  Bæve- 
ren, Castor  fiber.  Den  hører  til  en  Afdeling,  hvis  Med- 
lemmer ikke  i  nogen  særlig  Grad  have  været  tillempede  til 
Klatring  og  derfor  ikke  have  faaet  de  ualmindelig  skarpe  Sand- 
ser,  der  udmærke  de  hurtig  springende-klatrende  Egern;  paa 
Hovedskallen  viser  det  sig  blandt  andet  i,  at  Øjehulen  ikke 
er  dækket  af  noget  Ben-Tag.  En  anden  forholdsvis  oprindelig 
Egenskab  have  Castorinerne  beholdt  i  Tommelfingerens  Byg- 
ning: den  har  endnu  en  veludviklet  Klo,  medens  der  hos  de 
ægte  Egern  kun  findes  en  lille  stumpet,  flad  Negl.  Bæver- 
Slægten  er  iøvrigt  i  mange  Henseender  gaaet  sine  egne  Veje. 
Den  er  uddannet  som  Svømmer,  med  Svømmehud  mellem 
Fingre  og  mellem  Tæer,  fremkommen  ved  Væxt  af  de  sæd- 
vanlige Hudfolder,  der  ved  Vandets  Tryk  ere  pirrede  til  at  voxe, 
og  med  en  stærk  fladtrykt  Hale  som  det  vigtigste  Redskab  til 
Svømning.  Øret  er  blevet  ganske  lille  af  Mangel  paa  Brug. 
Bide-Evnen  har  den  udviklet  i  en  ualmindelig  Grad,  især  ved 
at  øve  sig  i  at  gjennemgnave  og  fælde  Træer,  hvis  Bark  den 
æder,  og  som  den  ellers  bruger  til  sine  Bygninger  i  Vandet; 
Fortænderne  ere  blevne  uhyre;  Underkjæbens  Ledknude  er 
ved  Kjæbens  stærke  Bevægelser  ofte  skudt  saa  langt  tilbage, 
at  den  har  stødt  mod  Trommebenets  ydre  Øregang,  som  der- 
ved er  stærkt  paavirket  til  Væxt.  Af  Kindtænder  findes  4 
øvre  og  4  nedre;  som  øvede  i  at  tygge  Bark  ere  de  blevne 
stærke,  høj  kronede,  tværkammede. 

Slægterne  af  Afdelingen  Sciurini  ere  fra  første  Færd 
uddannede  til  Springen  og  Klatren;  Slægten  Sciurus,  med 
vor  eneste  Art,  Egernet,  S.  vulgaris,  er  en  af  dem,  der 
ere  bedst  udrustede  i  denne  Henseende.  Den  har  faaet  lange 
spinkle  Lemmer;  Haand  og  Fod  ere  lange  og  stærke,  med 
store  krogede  Kløer,  med  store,  ret  flade  Trædepuder  paa 
Haandflade  og  Fodsaal;  4de  Finger  og  4de  Taa  ere  blevne  de 
længste  af  Fingre  og  Tæer,  som  det  meget  ofte  er  Tilfældet 
hos  klatrende  Pattedyr;  Halen  er  lang,  klædt  med  lange  Haar, 
et  fortrinligt  Redskab  til  at  holde  Ligevægt  og  til  at  styre; 
Øjet  er  stort,  skjærmet  af  et  Ben-Tag  udvoxet  fra  Pandebenets 
Rand  over  Øjehulen;  det  ydre  Øre  er  stort;  Trommehulen  er 
indvendig  kamret;  Hjernen  er  anselig;  o.  s,  v.  Af  oprindelige 
Egenskaber  overfor  de  fleste  af  vore  Gnavere  har  den  i  Tand- 
sættet følgende:  i  Overkjæben  findes  5,  i  Underkjæben  4 
Kindtænder,  den  forreste  øvre  kun  en  Vantrivning,  men  de 
andre  alle  veludviklede,  af  meget  gammeldags  Form.  I  Hoved- 

skallen  er  der  fuldt  op  af  Egenheder,  der  minde  om  de  ældste 
Gnavere. 

Spermophilus,  med  vor  eneste  Art,  Steppe -Egern  et,  S. 
rufescens,  ser  i  alle  Henseender  ud  som  et  vanslægtet  Egern; 
det  er  et  Egern,  der  af  Forholdene  er  bragt  til  at  ophøre  at 
færdes  i  Træer  og  har  vænnet  sig  til  at  føre  et  mere  nøjsomt 
Liv  paa  aabent  Land,  tilfreds  med  Føde  af  ringere  Slags,  for 
en  væsenlig  Del  opholdende  sig  under  Jorden  som  Graver. 
Lemmerne  ere  blevne  korte;  4de  Finger  og  Taa  have  mistet 
deres  Overmagt;  Kløerne  ere  lange,  kun  svagt  krummede 
Gravekløer;  Trædepuderne  ere  blevne  mere  knoldformede; 
Halen  er  bleven  ganske  kort;  det  ydre  Øre  er  stærkt  ind- 
skrænket, neppe  andet  end  en  opstaaende  Rand.  Fortænderne 
have  mistet  noget  af  deres  Styrke  som  Gnave-Redskaber,  fordi 
de  bruges  i  mindre  Grad  til  at  gnave  haardskallede  Frugter, 
men  mere  til  at  bide  Løg,  Kom,  Græs  og  lignende;  Kind- 
tænderne derimod  have  faaet  større  Arbejde  med  at  tygge 
Planteføde,  der  er  mindre  let  tyggelig  end  Nøddekjerner,  og 
deres  Kroner  have  faaet  nogle  af  Tværkammene  ret  stærkt 
forhøjede.  Som  hjemmehørende  i  øde  Egne,  hvor  Vinteren 
ikke  ret  giver  Føde,  har  Slægten  vænnet  sig  til  Vintersøvn. 

Oversigt  over  de  danske  Gnaver-Slægter. 

1.  Bag   den    store    øvre   Fortand    findes  i  hver  Side  en  lille 
vantreven  Fortand;    6   øvre  og  5  nedre  Kindtænder  findes 
i    hver    Kjæbeside.     Fortænderne    helt   hvide.     Mærkerne 
efter  Kindmusklens  Udspring  paa  Overkjæbebenet  strække 
sig  ikke  frem  foran  Øjehulen.    Særlig  uddannet  som  Løber 
med  skarpe  Sandser:   Lemmerne  meget  lange  (men  kunne 
bøjes  stærkt  sammen),  Foden  med  kun  4  Tæer,  Haandflade 
og  Fodsaal  uden  Trædepuder,  tæt  klædte  med  lange  Haar; 
Næsehulen  stærkt  opsvulmet,   Øjet  meget  stort.   Øret  ual- 
mindelig langt. 
Af  Hare-Familien,  Leporidæ: 
Hare-Slægten  (Lepus). 
II.  Af  øvre  Fortænder    findes    kun    den   store  forreste  i  hver 
Side.     Kindtændernes  Tal    er   i   det   højeste   5  øvre   og  4 
nedre  i  hver  Kjæbeside.     Fortændernes  Forside  gul.    Mær- 
kerne   efter   Kindmusklens   Udspring   paa  Overkjæbebenet 
strække   sig   frem    og   op    foran  Øjehulen.     Foden  med  5 
Tæer  (hos  de  danske  Medlemmer  af  Gruppen). 
1.  Den  Aabning  i  Overkjæbebenet,  hvorigjennem  Ansigtets 
Følenerve  gaar  frem  til  Snuden,  er  stærkt  udvidet  af  Kind- 
musklen, hvis  forreste  Del  er  voxet  ind  igjennem  den. 
A.    4  øvre  Kindtænder  findes,    den  forreste  af  dem  kun 
lille,  de  to  følgende  ret  ens  i  Størrelse  og  Form. 

a.  De  større  af  Kindtænderne,  baade  øvre  og  nedre, 
hver  med  4  Hovedknolde.  Halen  skællet,  med  tynd, 
kort  Haarklædning.  Foden  smal,  med  smaa  Træde- 
puder. Kun  3  nedre  Kindtænder.  Overlæben  næsten 
uden  Fure  under  Næseborene,  helt  haarklædt. 

Af  Springmus-Familien,  Dipodidæ: 
Birkemus-Slægten  (Sminthus). 

b.  De  større  af  Kindtænderne  hver  med  5—7  lave 
Tværkamme.  Halen  tæt  haarklædt,  med  lange  Haar, 
Skællene  skjulte.  Foden  bred,  med  anselige  Træde- 
puder. 4  nedre  Kindtænder,  en  lille  forreste.  Over- 
læben furet.  Furens  Bund  ikke  haarklædt. 

Af  Syvsover- Familien,  Myoxidæ: 
Hasselmus-Slægten  (Muscardinus). 
B.   3  øvre  (og  3  nedre)  Kindtænder,   den  forreste  af  dem 
meget  større  og  i   Form  anderledes  end  de  følgende, 
med  Tilvæxt  ved  forreste  Ende. 
Af  Muse-Familien,  Muridæ: 

a.  Kun  to  Længderader  Knolde  eller  Søjler  paa  de  øvre 
Kindtænders  Kroner.  Særlig  uddannede  til  at  æde 
Grøntfoder  og  til  at  leve  i  underjordiske  Gange:  Øvre 
Fortænder  brede;  Kindtænderne  meget  højkronede, 
oftest  rodløse;  Hovedskallen  meget  fast  bygget;  en 
stærk  Kam  frembragt  af  et  Seneblad  i  Tindingmusklen 
findes  paa  Tindinggrubens  Væg  tæt  bag  Øjehulen. 
Næsen  kort  og  stump.  Lemmerne  korte;  Halen 
oftest  kort.  Haarklædningen  lang,  skjulende  Øret. 
Af  Underfamilien  Cricetini : 

a.  Øjet  anseligt.  Kindtænderne  hos  de  unge  med 
aaben  Rod,  men  dog  ved  Grunden  afsmalnende, 
hos  de  gamle  med  lukkede  Rødder;  Emaillen  tyk. 
Trommebenet  ret  lille  og  næsten  uden  svampet 
Benvæv  indvendig;  Kilebenskroppene  brede.  Paa 
Underkjæbens  Yderside  findes  ingen  Pukkel  frem- 
bragt af  Fortandens  Grund.  Ben-Ganen  ikke  for- 
længet hen  under  bageste  Næsegang. 
Rødmus-Slægten  (Hypudæus). 

^,  Øjet  lille.  Kindtænderne  altid  rodaabne,  stadig  voxen- 
de;  Emaillen  tynd.  Trommebenet  større,  delvis  fyldt 
med  svampet  Benvæv;  Kilebenskroppene  smalle. 
Paa  Underkjæbens  Yderside  findes  en  tydelig  Puk- 
kel frembragt  af  Fortandens  Grund.  Ben-Ganen  for- 
længet tilbage  under  bageste  Næsegang. 
Markmus-Slægten  (Arvicola). 

b.  Tre  Længderader  af  Knolde  paa  de  øvre  Kindtænders 
Kroner.     Ikke   særlig   uddannede   til  at  æde  Grønt- 

foder  eller  til  stadigt  underjordisk  Ophold:  Øvre  For- 
tænder smalle;  Kindtænderne  lavkronede,  med  Rød- 
der; Hovedskallen  forholdsvis  løst  bygget;  ingen  Sene- 
kam paa  Tindinggrubens  Væg,  Næsen  forholdsvis 
lang  og  spids.  Lemmerne  lange;  Halen  lang.  Haar- 
klædningen  ret  kort,  forholdsvis,  ikke  skjulende  Øret. 
Af  Underfamilien  Murini: 
Muse-Slægten  (Mus). 
2.  Den  Aabning  i  Overkjæbebenet,  hvorigjennem  Ansigtets 

Følenerve  gaar,  rummer  kun  Nerven  (og  Aarer),  intet  af 

Kindmusklen,  der  er  fortrængt. 

Af  Egern-Familien,  Sciuridæ: 

a.  Øjehulen  ikke  dækket  af  noget  Ben-Tag.  Veludviklet 
Klo  paa  Tommelfingeren.  Kindtænderne  højkronede; 
kun  4  øvre  Kindtænder.  Særlig  uddannet  som  Svøm- 
mer :  med  meget  lille  Øre,  med  bred,  fladtrykt  skællet 
Hale,  med  Svømmehud  mellem  Tæerne. 

Af  Underfamilien  Castorini: 
Bæver-Slægten  (Castor). 

b.  Øjehulen  dækket  af  et  Ben-Tag.  Kort  Negl  paa  Tommel- 
fingeren. Kindtænderne  lavkronede.  5  øvre  Kindtæn- 
der, den  forreste  kun  lille. 

Af  Underfamilien  Sciurini : 

a.  Kindtænderne  med  forholdsvis  lave  Knolde  og 
Kamme,  de  øvre  i  Omrids  firsidede.  Uddannet  til 
Klatring:  Lemmerne  lange;  Kløerne  korte,  krogede; 
Halen  lang  og  langhaaret;  Øret  anseligt,  langhaaret. 
Egern-Slægten  (Sciurus). 

/?.  Kindtænderne  med  forholdsvis  høje  Knolde  og 
Kamme,  de  øvre  i  Omrids  nærmest  tresidede. 
Uddannet  til  Gravning:  Lemmerne  korte;  Kløerne 
lange  og  ret  lige;  Halen  kort  og  forholdsvis  kort- 
haaret;  Øret  meget  lille,  korthaaret. 
Steppe-Egern-Slægten  (Spermophilus). 


Hare-Familien  (Leporidæ). 

Hare- Slægten  (Lepus). 

Kroppen  lang,  men  sammenbøjelig.    Halen  ganske 

kort  og  tynd,  bortset  fra  Haarklædningen.    Lemmerne 

lange,    men   kunne   bøjes  stærkt  i  Leddene.     Snuden 

stump.     Den  nøgne  Del  af  Næsebrusken  meget  lille, 


57 


omgivende  Næseborets  inderste  Hjørne,  ved  en  Fure 
skilt  fra  den  tilsvarende  paa  modsatte  Side.  Over- 
læben furet  paalangs.  Øjet  meget  stort.  Øret  meget 
stort,  meget  længere  end  Hovedet,  simpelt  tragt- 
formet. Haandfladen  uden  Trædepuder,  overvoxet  af 
Haar.  Fingrene  5;  Tommelfingeren  kort,  men  vel- 
udviklet, med  Klo  som  paa  de  andre  Fingre,  Kløerne 
ret  lange,  smalle,  lige.  Foden  meget  langstrakt,  uden 
Tommel,  ellers  formet  paa  noget  lignende  Maade  som 
Haanden.  Varbørsterne  paa  Overlæben  og  over  Øjet 
lange  og  stærke.  Øret  klædt  med  tætte,  men  korte 
Haar.  Haarklædningen  over  det  meste  af  Legemet 
ellers,  ogsaa  paa  Over-  og  Underside  af  Haand  og 
Fod  og  paa  Halen,  tæt  og  lang.  Tandsættet  er 
12.   ■  234567       Porreste    øvre    Fortand    rummes    helt    i 

1 .        .     34567  • 

Mellemkjæben  eller  strækker  sig  lidt  ind  i  Overkjæbe- 
benet;  dens  Forside  er  furet  paalangs;  Emaillen  hvid. 
Bageste  øvre  Fortand  lille,  stiftformet,  rodløs.  Nedre 
Fortand  rummes  i  Underkjæbens  Hagestykke;  dens 
Forside  er  glat.  Kindtænderne  højkronede,  rodløse, 
tæt  sammentrængte,  de  fleste  af  dem  med  en  lodret 
Fure  baade  langs  Yder-  og  Inderside  og  med  tre  op- 
staaende  Tværlister  af  Emaille  paa  Slidfladen ;  bageste 
øvre  Kindtand  ganske  lille  og  vantreven,  bageste 
nedre  ligeledes;  de  nedre  Kindtænder  ere  omtrent 
lige  i  hele  deres  Højde;  de  øvre  Kindtænder  ere  der- 
imod ret  stærkt  buede,  vendende  den  hule  Side  udad. 
Veludviklede  Mælketænder  findes  til  de  tre  forreste 
øvre  og  de  to  forreste  nedre  Kindtænder,  i  Form 
mindende  om  deres  Efterfølgere.  Hovedskallens  Axe 
ejendommelig  buet.     Den  Aabning  i  Overkjæbebenet, 


58 


ved  Kindbuens  forreste  Grund,  hvorigjennem  Ansigtets 
Følenerve  løber,  snever,  kredsformet,  ganske  upaa- 
virket  af  Tyggemuskler.  Forrest  paa  Kindbuen  en 
stærk  Udvæxt  fremkaldt  af  Kindmusklens  Udspring. 
Næsehulen  stærkt  opsvulmet.  Stor  pladeformet  Ud- 
væxt fra  Pandebenet  over  Øjehulen.  Trommebenet 
med  tudformet  ydre  Øregang,  indvendig  udelt.  Den 
Del  af  Overkjæbebenet,  der  danner  Sidevæg  i  Næse- 
hulen, ufuldstændig  forbenet,  i  Form  af  et  Netværk 
af  Ben-Traade;  lignende  ufuldstændig  Forbening  findes 
sine  Steder  i  Hjernekassens  Væg.  Hinde-Aabningerne 
i  Ganen  bag  Fortænderne  ualmindelig  store. 

Vore  Arter,  Hare  og  Snehare,  Lepus  europæus  og  L. 
variabilis,  ere  begge  blandt  Slægtens  øverste,  indbyrdes  nær- 
staaende.  I  Sammenligning  med  Haren  er  Sneharen  den  mindst 
oprindelige;  den  bærer  Præg  af  at  have  sit  egenligste  Hjem 
i  koldere,  mindre  frodige  Egne.  Dens  Øre  er  noget  mindre, 
som  det  plejer  at  være  Tilfældet  hos  høj  nordiske  Dyr  i  Sammen- 
ligning med  deres  sydligere  Slægtninge,  fordi  Kulden  hindrer 
Ørets  frie  Brug;  det  rejses  og  udfoldes  mindre,  holdes  mere 
tiltrykt  til  Hovedet  for  Varmens  Skyld.  Maaske  Næsehulens 
noget  ringere  Grad  af  Opsvulmning  er  at  tyde  paa  tilsvarende 
Maade;  den  kan  have  sin  Grund  i,  at  Næsen  af  Hensyn  til 
Kulden  holdes  mere  lukket,  ikke  som  hos  den  sydligere  Slægt- 
ning stadig  fyldes  med  Luft  for  at  vejre.  Ogsaa  Halen  er  for- 
holdsvis kort  som  sædvanlig  hos  høj  nordiske  Pattedyr,  ind- 
skrænket i  Brug.  Fortænderne  faa  mindre  Lejlighed  til  at  gnave 
Bark,  men  bruges  mere  som  Niptænger  til  at  afplukke  Blade; 
de  blive  noget  mindre  stærke  og  mere  fremadrettede;  den  øvre 
faar  en  noget  mindre  buet  Form,  men  bliver  længere  og  skyder 
sin  Grund  længere  tilbage,  ud  af  Mellemkjæbebenet,  ind  over 
den  tilgrændsende  Rand  af  Overkjæbebenet.  Kindtænderne  faa 
mere  Arbejde  med  at  tygge  sejgt  Stof,  og  de  faa  noget  højere 
Kroner  og  skyde  deres  Grund  højere  op  i  Bunden  af  Øje- 
hulen; de  løfte  Øjet  lidt  ivejret,  og  Pandebenets  Udvæxter  over 
Øjehulen  løftes  med  det  samme,  saa  at  de  komme  til  at  hæve 
sig  mere  over  Pandens  Flade.  Som  hjemmehørende  i  Lande, 
hvor  den  hvide  Vinter  er  mere  fremherskende,  har  den  faaet 
en  gjennemgaaende  lysere  Farve,  selv  i  den  forholdsvis  mørke 
Sommerdragt;  om  Vinteren  bliver  den  saa  godt  som  helt  hvid. 

medens   Haren,  hos  os,  er  næsten   ens  i   Farve   Sommer  og 
Vinter. 

Oversigt  over  de  danske  Arter  af  Hare-Slægten  (Lepus). 

I.  Øret  langt.    Halen   forholdsvis   lang.    Haarene   paa    Halens 
Overside   sorte.   Sommerdragt   og  Vinterdragt   næsten   ens, 
mørke.    Øvre   Fortand    rummes    helt   i  Mellemkjæbebenet. 
Næsebenet  meget  stort.  Pandebenets  Udvæxt  over  Øjehulen 
kun  svagt  opstaaende. 
Hare  (Lepus  europæus). 
II.  Øret   forholdsvis   kort.    Halen    kort.    Haarene    paa    Halens 
Overside  mest  hvide.  Sommerdragten  forholdsvis  lys ;  Vinter- 
dragten  hvid   eller   næsten  hvid.    Øvre  Fortand  naar  ind  i 
Overkjæbebenet.  Næsebenet  mindre.  Pandebenets  Udvæxter 
over  Øjehulen  mere  opstaaende. 
Snehare  (Lepus  variabilis). 


18.  Hare  (Lepus  europæus  PalL). 
(Lepus  timidus.) 

Krop  600  ^"',  Hale  (uden  Haar)  100,  Øre  150,  Fod  142. 
Øret  rager  langt  frem  over  Snudespidsen,  naar  det  trykkes 
frem  over  Ansigtet.  Halen  omtrent  saa  lang  som  Hovedet. 
Haarklædningens  Farve  over  det  meste  af  Oversiden,  set  paa 
Afstand,  mørkt  gulbrun ;  Dækhaarene  mest  ved  Grunden  hvid- 
lige, mod  Spidsen  gullige,  i  Spidsen  brunsorte;  Bundhaarene 
mest  ved  Grunden  hvidlige,  mod  Spidsen  gule,  i  Spidsen  sorte. 
Farven  over  det  meste  af  Legemets  Underside  hvid,  paa  Hals 
og  Bryst  rustgul  eller  rustrød.  Omkring  Øjet  en  lys,  gullig 
Ring  som  Udvidelse  af  en  lys  Længdestribe  langs  Hovedets 
Side.  Nakken  ublandet  rustrød,  det  meste  af  Forlem  og  Fod  lige- 
ledes, i  mørkere  eller  lysere  Afskygning.  Spidsen  af  Øret  sort,  en 
stor  Plet  paa  dets  Bagside  hvid.  Halens  Overside  sort.  Under- 
siden hvid.  Sommer-  og  Vinterdragt  næsten  ens,  i  Danmark 
(i  koldere  Lande  er  Vinterdragten  lysere).  Ungens  Dragt  næsten 
som  de  voxnes.  Øvre  Fortand  forholdsvis  bred,  stærkt  krum- 
met, dens  Grund  helt  indesluttet  i  Mellemkjæbebenet,  hvis 
Bagrand  den  ikke  naar.  Næsebenet  i  sin  største  Udstrækning, 
fra  forreste  til  bageste  Hjørne,  betydelig  længere  end  Sømmen 

mellem  Pandebenene.  Pandebenets  Udvæxt  over  Øjehulen 
kun  svagt  hævet  over  selve  Panden,  der  derfor  synes  ret  flad. 
Længden  af  øvre  Kindtænders  Række  19  mm^  af  nedre  Kind- 
tænders Række  20,  Hovedskallens  Længde  88,  Underkjæbens 
Længde  77. 


Fig.  20.  Hare.  Hovedskal.  Lidt  formindsket. 


Fra  Sneharen,  der  i  Sommerdragt  let  kan  forvexles  med 
den,  skjelnes  den  hurtigst  ved  sit  længere  Øre,  sin  længere 
Hale,  hvis  Overside  er  helt  sort,  ved  sin  mere  brogede,  mere 
stærkt  farvede  Dragt,  saaledes  ved  den  mere  fremtrædende  lyse 
Stribe  paa  Siden  af  Hovedet.  I  Hovedskallen  er  det  sikreste 
Mærke  Kortheden  af  øvre  Fortand,  hvis  Grund  ikke  naar  ind 
i  Overkjæbebenet. 

Almindelig  udbredt  over  hele  Landet,  ogsaa  paa  Bornholm. 
I  Stenalderen  synes  den  at  have  været  mere  faatallig  end  nu, 
at  slutte  efter  de  yderst  faa  Levninger,  der  ere  fundne  i  Sten- 
alderens Kjøkkenmøddinger;  som  mere  skovklædt  har  Landet 
maaske  dengang  været  mindre  tillokkende  for  Haren,  der  som 

egenlig  et  Steppedyr  bedre  finder  sig  tilrette  paa  Nutidens 
Marker  og  Heder.  I  nyere  Tid  er  der  flyttet  saa  meget  omkring 
med  den  paa  kunstig  Maade,  og  der  er  saa  ofte  indført  „frisk 
Blod"  fra  fremmede  Lande,  at  den  i  naturhistorisk  Henseende 
har  mistet  meget  i  Betydning.  Arten  findes  i  vore  Nabolande 
med  Undtagelse  af  Sverig  og  Norge;  i  Syd-Sverig  er  den  dog 
paa  nogle  Steder  kunstig  indført. 


19.    Snehare  (Lepus  variabilis  Pall.). 
(Lepus  timidus,  borealis,  canescens.) 

Krop  omtrent  600  mm,  Hale  omtr.  50,  Øre  118,  Fod  156. 
Øret  rager  neppe  frem  over  Snudespidsen,  naar  det  trykkes 
frem  over  Ansigtet.  Halen  omtrent  halvt  saa  lang  som  Hovedet. 
Farven  over  det  meste  af  Oversiden,  set  paa  Afstand,  i  Sommer- 
dragten hos  den  sydskandinaviske  Race,  graabrun;  den  gullige 
eller  rødlige  Tone  paa  Dæk-  og  Bundhaar  kun  svag.  Farven 
over  det  meste  af  Legemets  Underside  hvid.  Ingen  eller  saa 
godt  som  ingen  lys  Stribe  paa  Hovedets  Side.  Nakke  og  For- 
lem nærmest  farvede  som  det  øvrige  af  Oversiden.  Spidsen  af 
Øret  sort,  dets  Bagside  graa.  Halens  Overside  enten  hvid  eller 
graalig,  ved  Indblanding  af  en  Del  sorte  Haar;  dens  Underside 
hvid.  Vinterdragten  enten  helt  hvid,  dog  med  sort  Ørespids, 
eller  dog  meget  lys,  brunlig-  eller  graalig-hvid.  Ungens  Dragt 
omtrent  som  de  voxnes  Sommerdragt.  Øvre  Fortand  smal,  svagt 
krummet,  med  sin  Grund  naaende  ind  i  den  forreste  Rand  af 
Overkjæbebenet,  eller  længere  tilbage,  udposende  Overkjæbe- 
benets  Gane-Rand  i  en  svag  Pukkel.  Næsebenet  i  sin  største 
Udstrækning  omtrent  paa  Længde  med  Sømmen  mellem  Pande- 
benene. Pandebenets  Udvæxt  over  Øjehulen  tydelig  løftet  op 
over  selve  Panden,  der  derfor  synes  nedhulet.  Længden  af 
øvre  Kindtænders  Række  19  mm^  af  nedre  Kindtænders  Række 
20,  Hovedskallens  Længde  83,  Underkjæbens  Længde  74V2- 

Fra  Haren  skjelnes  den  bedst  ved  sit  kortere  Øre,  sin 
kortere  Hale  med  lys  Overside,  og  ved  sin,  ogsaa  om  Som- 
meren, mere  lyse,  mindre  brogede  Dragt.  I  Hovedskallen  er 
den  lange  øvre  Fortand,  der  strækker  sin  Grund  ind  i  Over- 
kjæbebenet, det  sikreste  Mærke. 

Har  en  sjelden  Gang  vist  sig  paa  Sjælland,  sikkert  som 
Gjæst  fra  Skaane,  kommende  over  Isen;  i  Zoologisk  Museum 

haves  saaledes  et  Skind  af  en  Snehare  skudt  ved  Frederiksborg 
i  December  1844.  Der  har  flere  Gange  gaaet  Rygter  om,  at 
Arten  senere  var  kunstig  indført  i  Landet  fra  Sverig,  ligesom 
det  er  givet,  at  den  danske  Hare  er  indført  til  Sverig;  man 
har  derved  mistet  en  sjelden  Lejlighed  til  at  iagttage  det  natur- 
lige Skjel  mellem  to  nærstaaende  Arter.  Den  lever  i  Nutiden 
i  Europa  i  Pyrenæerne,  Alperne,  Irland,  Skotland,  hele  Sverig 
og  Norge,  Finland,  Nord-Rusland.  Under  Istiden  har  den  været 
udbredt  over  det  meste  af  Europa,  og  den  har  vel  ogsaa  i  sin 
Tid  levet  i  Danmark. 

Indført  i  Landet  fra  Syd-Europa  er  Kaninen,  Lepus  cuniculus, 
der  mest  holdes  som  rent  Husdyr  i  forskjellige  kunstige  Racer,  men  ogsaa 
har  været  udsat  som  „vild"  her  og  der  paa  smaa  Øer,  hvor  den  en  Tid 
lang  har  fristet  Livet,  og  hvor  dens  Knogler  kunne  findes  i  Jorden.  I 
Bygning  staar  den  meget  nær  ved  Haren,  men  paa  et  lidt  oprindeligere 
Trin:  Øret  er  mindre  (bortset  fra  kunstige  Vanskabninger),  Næsehulen 
mindre  opsvulmet,  den  bageste  Næsegang  i  mindre  Grad  udvidet,  saa  at 
Ganen  bagest  har  en  mere  sædvanlig  Form,  Pandebenets  Udvæxt  over  Øje- 
hulen er  mindre  og  ikke  opstaaende.  Lemmerne  ere  kortere.  Knoglerne 
ere  allerede  kjendelige  fra  Harens  paa  deres  meget  ringere  Størrelse. 


Springmus  -  Familien    (Dipodidæ). 

Birkemus -Slægten  (Sminthus). 
Krop  og  Lemmer  nærmest  af  Form  som  hos  Mus. 
Halen  meget  lang,  meget  længere  end  Kroppen,  tynd. 
Snuden  ret  kort.  De  hvælvede  Næsebruske  om  Næse- 
borene ikke  stødende  sammen  i  en  Fure  i  Midtlinien, 
men  skilte  ved  en  smal  lodret  Hudfold.  Overlæben 
uden  Længdefure.  Øjet  af  Middelstørrelse.  Øret  af 
Middelstørrelse,  tykt,  afrundet,  med  et  anseligt  frem- 
staaende  bageste  Ørelaag  udgaaende  fra  Ørets  Bag- 
rand  i  Form  af  en  pladeformet  Udvæxt,  der  lægger 
sig  frem  over  Øre-Aabningen.  Haandfladen  nøgen, 
smal,  med  5  store,  afrundede,  noget  toppede  Træde- 
puder, der  næsten  fylde  hele  Fladen.  5  Fingre;  Tom- 
melen ganske  kort,  med  flad  Negl ;  de  andre  ret  lange, 

med  smaa  skarpe  Kløer,  3dje  og  4de  næsten  lige 
lange,  2den  betydelig  kortere,  lidt  længere  end  5te; 
Fingrenes  Underside  med  Hudringe.  Foden  ret  lang 
og  smal,  med  5  ret  lange  Tæer  med  smaa  skarpe 
Kløer.  Fodsaalen  næsten  nøgen,  kun  med  enkelte 
Haar  mellem  Trædepuderne;  6  ret  anselige  afrundede 
Trædepuder;  Huden  mellem  dem  grynet.  De  tre 
mellemste  Tæer  omtrent  lige  lange,  5te  betydelig  kor- 
tere, 1ste  igjen  betydelig  kortere;  Tæernes  Underside 
med  Hudringe.  Halen  skællet.  Snudens  Varbørster 
ret  lange,  men  svage.  Haarklædningen  paa  Øret  kort 
og  fin,  paa  bageste  Ørelaag  dog  lang;  paa  Oversiden  af 
Haand  og  Fod  kun  korte  Haar,  der  ikke  skjule  den 
skællede  Hud;  paa  Halen  korte  stive  Haar,  der  ikke 
skjule  Skællene;  Haarklædningen  over  det  meste  af 
Legemet  ellers  tæt  og  lang.  Tandsættet  er  ^'  '  ^^^. 
Fortænderne  lange,  smalle,  den  øvre  naaende  ind  i 
Overkjæbebenet,  den  nedre  op  mod  Underkjæbens  Led- 
knude, hvor  dens  bageste  Ende  frembringer  en  svag 
Pukkel  paa  Kjæbens  Yderside;  deres  Emaille  gul,  4 
øvre,  3  nedre  Kindtænder,  alle  lavkronede,  med  korte 
Rødder;  forreste  øvre  vantreven,  med  næsten  kreds- 
formet,  svagt  knoldet  Krone;  bageste  øvre  og  bageste 
nedre  lidt  indskrænkede,  med  knoldede  Kroner;  de 
andre  Kindtænder  hver  med  4  stumpe  Hovedknolde, 
stillede  parvis  overfor  hverandre,  og  med  nogle  smaa 
Bikamme.  En  Mælketand  maa  vel  findes  som  For- 
gænger for  den  lille  forreste  øvre  Kindtand;  men 
den  er  ikke  paavist.  Hovedskallens  Axe  lige.  En 
stor,  i  Omrids  pæreformet  Aabning,  bredest  forneden, 
i  Kindbuens  forreste  Grund,  tjenende  til  Gjennemgang 

for  baade  Nerve  og  Aarer  og  for  en  Del  af  Kindmusk- 
len; Aabningens  Ydervæg  en  ret  smal  Benbro.  Ingen 
fremstaaende  Udvæxt  for  Kindmusklens  Udspring  ved 
Kindbuens  forreste  Grund.  Næsehulen  ikke  opsvulmet. 
Intet  Ben-Tag  over  Øjehulen ;  Pandens  Rand  over  Øje- 
hulen skarp.  Trommebenet  lille,  uden  fremstaaende  ydre 
Øregang,  indvendig  udelt.  Overkjæbebenets  Ansigts- 
Del  fuldstændig  forbenet.    Forreste  Gane-Aabning  stor. 


20.    Birkemus  (Sminthus  subtilis  Pall.). 

(Mus  subtilis,  vagus,  betulinus,  Sminthus  nordmanni,  loriger, 

Sicista  subtilis.) 

Krop  58  mm^   Hale  98,   Øre  12,    Fod    17.   Oversiden    mest 

brungraa;  Dækhaarene  ved  Grunden  blygraa,  nogle  iøvrigt  helt 

brune,  andre  gullige  med  brun  Spids;  Bundhaarene  ved  Grun- 


Fig.  21.  Birkemus. 
Højre  Øre.  Natur- 
lig Størrelse. 


Fig.  22.  Birkemus. 

Hovedskal.  Naturlig 

Størrelse. 


Fig.23.  Birkemus.  En 
øvre  højre  Kindtand, 
Slidflade.  Forstørret. 


den  graa,  i  Spidsen  gullige.  En  ret  skarpt  afgrændset  sort  eller 
brunsort  Stribe  gaar  fra  Nakken  langs  Ryggens  Midte  til  Halen. 
Undersiden  hvidgraa.  Ingen  skarp  Grændse  mellem  Over-  og 
Undersidens  Farve.  Haarene  paa  Halens  Overside  brunlige, 
paa  Undersiden  hvidlige.  Længden  af  øvre  Kindtænders  Række 
31/4  mm,  af  nedre  Kindtænders  Række  3,  Hovedskallens  Længde 
18,  Underkjæbens  Længde  10. 

Halen  vexler  hos  Arten  betydelig  i  Længde;  hos  alle  de 
danske  Birkemus  er  den  paafaldende  lang. 

Skjønt  Birkemusen  efter  sin  indre  Bygning  er  en  højst 
ejendommelig  Slægt,  er  den  i  Ydre  let  at  forvexle  med  Mus, 
og   paa  Grund  af  sin  skarpt  afgrændsede  sorte  Rygstribe  har 

den  oftere  været  holdt  for  Brandmus.  Allerede  den  graalige, 
ikke  rødlige  Farve  skiller  den  fra  Brandmusen,  ligeledes  det 
store  bageste  Ørelaag,  der  minder  lidt  om  Dvergmusen.  De 
sikreste  ydre  Kjendemærker  for  Birkemusen  overfor  ægte  Mus 
ere  den  udelte  Overlæbe  og  den  lodrette  fremstaaende  Hud- 
fold mellem  Næseborene,  Egenskaber,  der  ikke  findes  hos 
andre  af  vore  nulevende  Gnavere. 

Findes  udbredt  over  Jylland;  kjendes  fra  Egnen  om  Ribe, 
Kolding,  Vejle,  Horsens,  Aalborg,  Lemvig  og  Vestervig.  Paa 
Øerne  er  den  ikke  funden.  I  Henseende  til  Udbredelse  er 
den  vort  mærkeligste  Pattedyr.  Foruden  fra  Jylland  kjendes 
den  i  Nutiden  i  Europa  kun  fra  Skaane,  hvor  den  én  Gang, 
i  1835,  er  funden  ved  Landskrona,  fra  Finland,  Rusland,  Polen 
og  Ungarn;  i  Sibirien  er  den  vidt  udbredt,  og  her  hører  den 
særlig  til  i  aabne  Egne  som  Stepperne,  men  findes  ogsaa  i 
tilgrændsende  Skove,  mest  i  tynd  Birkeskov.  Som  jordfunden 
er  den  paavist  i  Nærheden  af  Wien.  Hos  os  er  den  sikkert 
en  Levning  fra  „Steppetiden",  en  Tid  efter  Istiden,  inden 
Landet  ret  var  skovklædt.  Siden  den  er  funden  i  Skaane,  er 
det  saa  godt  som  givet,  af  den  ogsaa  har  levet  paa  de  danske 
Øer,  der  i  sin  Tid  have  været  landfaste  med  Jylland  og  Skaane 
og  været  den  Bro,  hvorover  Sverig  har  faaet  en  stor  Del  af 
sin  Dyreverden.  Grunden  til,  at  den  endnu  lever  i  Jylland, 
men  ikke  paa  Øerne,  er  vel,  at  Jylland  har  beholdt  mest  af 
det  aabne  Lands  Præg.  I  Skjebne  har  den  haft  meget  fælles 
med  Ilderen. 


Syvsover-Familien  (Myoxidæ). 

Hasselmus-Slægten  (Muscardinus). 
Krop  og  Lemmer  nærmest  af  Form  som  hos  Mus. 
Halen  lang  og  ret  tyk.  Snuden  ret  kort.  De  h\*æl- 
vede  Næsebruske  om  Næseborene  stødende  sammen 
i  Midtlinien.  Overlæben  med  Længdefure.  Øjet  stort. 
Øret  af  Middelstørrelse,  tykt,  afrundet,  med  et  anse- 
ligt fremstaaende  bageste  Ørelaag.  Haandfladen  nøgen, 
bred,  med  5  store,  afrundede,  ret  flade  Trædepuder, 
der  næsten  fylde  hele  Fladen.  5  Fingre;  Tommelen 
ganske  kort,  med  flad  Negl;  de  andre  lange,"  med 
skarpe  Kløer;    3dje    og    4de    næsten    ens   i    Længde, 

Winge:  Pattedyr.  5 

2den  og  5te  kun  lidt  kortere  og  indbyrdes  næsten 
lige  lange;  Fingrenes  Underside  med  Hudringe.  Foden 
ret  lang,  men  ogsaa  bred,  med  5  Tæer,  af  hvilke 
Tommeltaaen  er  kort,  med  en  lille  kort  Klo,  men  de 
andre  lange,  med  smaa  skarpe  Kløer;  Fodsaalen 
næsten  nøgen;  paa  Hælen  nogle  korte  Haar;  6  store 
afrundede,  brede,  ret  flade  Trædepuder;  Huden  mellem 
dem  rynket-grynet.  De  tre  mellemste  Tæer  omtrent 
lige  lange,  5te  kun  lidt  kortere,  1ste  meget  kortere; 
Tæernes  Underside  med  Hudringe.  Halen  fint  skæl- 
let, men  Skælklædningen  saa  godt  som  skjult  af 
Haarene.  Snudens  Varbørster  lange  og  stærke.  Ørets 
Haarklædning  ret  lang;  paa  Oversiden  af  Haand  og 
Fod  kun  korte  Haar,  der  dog  næsten  skjule  Huden; 
Halens  Haarklædning  tæt  og  ret  lang;  Haarklædningen 
over  det  meste  af  Legemet  ellers  tæt  og  ret  lang. 
Tandsættet  er  ]'   '  t^^^.    Fortænderne  nærmest  som  hos 

1.     .  4567 

Sminthus.  4  øvre  og  4  nedre  Kindtænder,  alle  lav- 
kronede  med  korte  Rødder;  forreste  øvre  og  forreste 
nedre  ganske  smaa  med  nærmest  kredsformet  Krone; 
af  de  tre  andre  i  hver  Kjæbe  er  den  forreste  lidt  større 
end  de  to  bageste,  men  ellers  væsenlig  af  samme  Form; 
hver  af  dem  har  5  til  7  lave,  smalle  Tværkamme.  En 
lille  Mælketand  som  Forgænger  for  forreste  øvre  og 
forreste  nedre  Kindtand.  Hovedskallen,  ligesom  hos  de 
følgende  Slægter,  nærmest  som  hos  Sminthus  i  Modsæt- 
ning til  Lepus;  men:  En  anselig,  i  Omrids  ægformet 
Aabning  i  Kindbuens  forreste  Grund,  bredest  foroven; 
Aabningens  Ydervæg  en  ret  stærk  Benbro.  Tromme- 
benet anseligt,  med  lidt  tudformet  ydre  Øregang,  indven- 
dig kamret.   Forreste  Gane-Aabning  ret  lang,  men  smal 


67 


21.  Hasselmus  (Muscardinus  avellanarius  (L.)). 
(Mus,  Myoxus  avellanarius,  Myoxus  muscardinus.) 
Krop  68  mm^  Hale  70,  Øre  11,  Fod  16.  Hele  Oversiden 
brungul;  Dækhaarene  ved  Grunden  blygraa,  de  fleste  iøvrigt 
gullige,  mange  med  en  kort,  brunsort  Spids,  de  længste  helt 
brunsorte;  Bundhaarene  ved  Grunden  graa,  i  Spidsen  gullige. 


Fig.  24.   Hasselmus.  Hovedskal.      Fig.  25.  Hasselmus.  En  øvre  højre 
Naturlig  Størrelse.  Kindtand,  Slidflade.  Forstørret. 

Undersiden  hvidgul,  dog  Brystet  hvidt.  Ingen  skarp  Grændse 
mellem  Over-  og  Undersidens  Farve.  Halen  foroven  og  for- 
neden brungul.  Længden  af  øvre  Kindtænders  Række  5mm^ 
af  nedre  Kindtænders  Række  4^/4,  Hovedskallens  Længde  21^/2, 
Underkjæbens  Længde  13V2- 

Fra  alle  vore  andre  Smaagnavere  kj endes  Hasselmusen 
strax  ved  sin  ret  tykke,  tæt  haarklædte  Hale.  Dens  ensartede 
brungule  Farve  har  den  kun  fælles  med  Dvergmusen. 

Kjendes  i  Danmark  kun  fra  Fyn  og  Sjælland,  endda  kun  som 
en  Sjeldenhed.  Den  har  hos  os  en  Del  af  sin  Nordgrændse;  fra 
Norge  kjendes  den  ikke;  i  Sverig  findes  den  kun  i  de  sydlige  og 
mellemste  Dele  af  Landet;  i  vore  andre  Nabolande  er  den  der- 
imod udbredt.  Den  synes  særlig  at  høre  hjemme  i  Egeskov  med 
Hassel  som  Underskov,  og  den  har  da  maaske  i  Egeskovens 
Tid  været  mere  udbredt  i  Landet,  end  den  er  nu. 

To  Slægtninge  af  Hasselmusen,  to  „Syvsovere",  Eliomys  qver- 
c  i  n  u  s  (eller  nitela)  og  Myoxus  glis,  leve  i  Lande,  der  ligge  nær  Syd  for 
Danmark;  begge  skulle  leve  i  Meklenborg,  E.  qvercinus  endogsaa  i  Hol- 
sten ;  Nordgrændsen  for  deres  Udbredelse  kjendes  ikke.  Det  er  ikke  sand- 
synligt, at  de  for  Tiden  skulde  findes  i  Danmark;  større  Mulighed  er  der 
vist  for  at  finde  deres  Knogler  i  Jorden  og  da  især  i  Aflejringer  fra  Ege- 
skovens Tid.  Begge  have  stor  Lighed  med  Hasselmusen.  E.  qvercinus, 
der  er  en  Del  større  end  Hasselmusen,  udmærker  sig  ved  sin  brogede 
Dragt;  særlig  paafaldende  er  en  bred,  sort  Stribe  om  Øjet;  Halen  er  i 
sin  inderste  Del  ret  korthaaret ;  men  i  Spidsen  findes  en  stor  Dusk  lange 

Haar;  Haleduskens  Overside  er  sort,  Undersiden  hvid;  4  øvre  og  4 
nedre  Kindtænder  findes ;  de  ere  væsenlig  ens  i  Form,  alle  smaa,  med 
kun  faa  Tværkamme,  i  Form  mindende  ikke  lidt  om  Egernets  Tænder. 
M.  glis  er  omtrent  paa  Størrelse  med  en  Rotte,  men  minder  i  Ydre  meget 
om  Egernet ;  Farven  er  ret  ensartet  graa  foroven,  hvidlig  forneden ;  kun 
svage  Spor  af  mørk  Øjestribe  findes;  Halen  er  i  hele  sin  Udstrækning 
klædt  med  lange,  udstaaende  Haar ;  Kindtænderne,  4  øvre  og  4  nedre, 
ere  indbyrdes  mindre  uens  end  hos  Hasselmusen,  men  tværriflede  paa 
lignende  Maade  som  hos  den. 


Muse-Familien  (Muridæ). 

Rødmus-Slægten  (Hypudæus). 
Krop  og  Lemmer  nærmest  af  Form  som  hos  Mus, 
Lemmerne  dog  ret  korte.  Halen  omtrent  af  Kroppens 
halve  Længde,  tynd.  Snuden  ret  kort.  De  hvælvede 
Næsebruske  om  Næseborene  stødende  sammen  i 
Midtlinien.  Overlæben  med  Længdefure,  ret  kort. 
Øjet  af  Middelstørrelse.  Øret  stort,  tyndt,  afrundet, 
med  et  anseligt  fremstaaende  pladeformet  bageste  Øre- 
laag.  Haandfladen  nøgen,  smal,  med  5  store  af- 
rundede, toppede  Trædepuder,  der  fylde  det  meste  af 
Fladen.  5  Fingre;  Tommelen  ganske  kort  med  flad 
Negl;  de  andre  ret  lange  med  smaa  skarpe  Kløer; 
3dje  og  4de  Finger  de  længste;  3dje  lidt  længere 
end  4de,  2den  betydelig  kortere,  5te  igjen  noget 
kortere;  Fingrenes  Underside  med  Hudringe.  Foden 
ret  lang  og  smal,  med  5  ret  lange  Tæer  med  smaa 
skarpe  Kløer.  Fodsaalen  tæt  haarklædt  over  den 
bageste  Halvdel;  fortil,  mellem  Trædepuderne,  findes 
derimod  kun  en  tynd  Klædning  af  smaa  Haar;  6 
anselige  afrundede  Trædepuder;  Huden  mellem  dem 
grynet.  De  tre  mellemste  Tæer  omtrent  lige  lange, 
5te    betydelig    kortere,    1ste    igjen    betydelig   kortere; 

Tæernes  Underside  med  Hudringe.  Halen  skællet.  Snu- 
dens Varbørster  lange,  længere  end  Hovedet,  og  ret  stær- 
ke. Haarklædningen  paa  Øret  kort  og  fin,  bageste  Øre- 
laag  nøgent;  paa  Oversiden  af  Haand  og  Fod  kun  korte 
Haar,  der  ikke  skjule  den  skællede  Hud;  paa  Halen  korte, 
stive  Haar,  der  ikke  helt  skjule  Skællene;  Haarklædnin- 
gen over  det  meste  af  Legemet  ellers  tæt  og  meget  lang, 
saa  at  endogsaa  det  store  Øre  næsten  helt  skjules  i  Haa- 
rene.  Tandsættet  er  ]'  '  tf^,  som  hos  alle  vore  Murider. 
Fortænderne  nærmest  som  hos  Sminthus,  de  øvre  dog 
betydelig  bredere ;  nedre  Fortands  bageste  Ende  naar  op 
mod  Underkjæbens  Ledknude,  men  frembringer  ikke 
nogen  Pukkel  paa  Underkjæbens  Yderside.  3  øvre  og  3 
nedre  Kindtænder,  forreste  størst,  bageste  mindst,  alle 
meget  højkronede,  i  yngre  Alder  rodløse,  hos  de  ældre 
med  Rødder,  fyldende  stærkt  i  Kjæberne,  de  øvre  dog 
ikke  udpuklende  Overkjæbebenets  Krop  i  voldformede 
Forhøjninger,  bageste  nedre  slet  ikke  udpuklende  Under- 
kjæben;  Emaillen  tyk;  Kronerne  se  ud  som  sammen- 
satte af  tresidede  Prismer  med  ret  afrundede  Hjørner; 
Prismernes  Tal  er  paa  de  øvre  Kindtænder  5  paa  for- 
reste, 4  paa  mellemste  og  nærmest  6  paa  den  bageste, 
paa  de  nedre  henholdsvis  7,  3 — 5  og  3.  Ingen  Mælke- 
tænder, som  hos  andre  Murider.  En  stor,  nærmest  spalte- 
formet, foroven  noget  udvidet  Aabning  i  Kindbuens  for- 
reste Grund ;  Aabningens  Ydervæg  bred  og  stærk ;  Yder- 
væggens Forrand  ikke  naaende  frem  foran  Aabningens 
Loft.  Intet  Ben-Tag  over  Øjehulen;  Pandebenets 
Rand  over  Øjehulen  ikke  skarp,  men  glat  afrundet. 
Trommebenet  ret  lille,  uden  fremstaaende  ydre  Øre- 
gang, indvendig  nærmest   udelt,   ikke   svampet.     For- 

reste  Gane-Aabning  lang,  men  smal.  Næsebenets 
forreste  Ende  lige  saa  langt  fremme  som  Mellem- 
kjæbens  forreste  Rand.  Mellemissebenet  tilspidset  til 
Siderne.  Ganen  ret  bred,  dens  bageste  Rand  uden 
Fortykkelse  i  Midten.  Kilebenskroppene  og  Nakke- 
benets Grunddel  ret  brede.  Nogle  af  Ansigtets  Knog- 
ler, Pandeben,  Overkjæbeben,  Ganeben  o.  a.,  allerede 
hos  det  unge  Dyr  fast  sammenvoxede. 


22.     Rødmus  (Hypudæus  glareola  (Schreb.)). 

(Mus,   Arvicola,  Euotomys  glareolus.     Typen  for  Arten   er  fra 
Lolland,  hvor  den  fandtes  af  O.  F.  Muller  i  1777;   en  Afbild- 
ning af  den  sendte  han  til  Schreber,  der  herpaa  grundede  sin 
Mus  glareolus.) 

Krop  88  mm^   Hale   39,   Øre    I21/2,   Fod    17,    maalt   paa  en 
Rødmus   fra   Lolland.    Hele  Oversiden   rødbrun:   Dækhaarene 


Fig.  26.  Rødmus. 
Hovedskal.  Na- 
turlig Størrelse. 
Fig.  27.  Rødmus. 
Nedre  fa)  og  øvre 
(b)  højre  Kind- 
tand-Række, Slid- 
flade. Forstørret. 


Fig.  26. 


b.       Fig.  27. 


ved  Grunden  blygraa,  nogle  ellers  helt  gullige,  andre  gullige 
med  brun  Spids,  andre  igjen  helt  brunlige;  Bundhaarene  mest 
helt  graa.  Undersiden  ret  ren  hvid,  Haarenes  graa  Grund  tildels 
synlig.  Halens  Overside  klædt  med  brunlige  Haar,  dens  Under- 
side hvid.  Længden  af  Kindtændernes  Række,  baade  øvre  og 
nedre,  51/2  "^'",  Hovedskallens  Længde  23,  Underkjæbens 
Længde  14V2- 

I  Ydre  har  Rødmusen  stor  Lighed  med  vore  to  mindste 
Arter  Arvicola,  især  med  deres  Unger;  dens  længere  Hale 
gjør  den  dog  strax  kjendelig,  ogsaa  dens  paafaldende  røde 
Farve;  dens  slankere  Bygning  i  det  hele,  mere  mindende  om 


71 


ægte  Mus,  er  ligeledes  ret  iøjnefaldende,  skjønt  den  tilsløres 
af  den  lange  Haarklædning.  Efter  Hovedskallen  er  ingen  For- 
vexling  mulig. 

Almindelig  over  hele  Landet,  særlig  knyttet  til  Skov;  fra 
Bornholm  kjendes  den  dog  ikke.  I  Uglegylp  findes  dens 
Knogler  ofte.  Ogsaa  fra  Stenalderen  er  den  eftervist.  Den 
er  vidt  udbredt  til  alle  Sider  for  Landet. 


Markmus- Slægten  (Årvicola). 
Krop  og  Lemmer  nærmest  af  Form  som  hos  Mus, 
Lemmerne  dog  betydelig  kortere.  Halen  kortere  end 
Kroppen,  undertiden  over  Kroppens  halve  Længde, 
oftest  meget  kortere,  tynd.  Snuden  kort.  De  hvæl- 
vede Næsebruske  om  Næseborene  stødende  sammen 
i  Midtlinien.  Overlæben  med  Længdefure,  meget  kort. 
Øjet  ret  lille.  Øret  anseligt  eller  ret  lille,  tyndt  eller 
ret  tykt,  afrundet,  med  et  anseligt  fremstaaende  plade- 
formet  bageste  Ørelaag.  Haandfladen  nøgen  eller 
næsten  nøgen,  smal,  med  5  større  eller  mindre,  af- 
rundede, toppede  Trædepuder,  der  mere  eller  mindre 
fylde  Fladen.  5  Fingre;  Tommelen  ganske  kort,  med 
flad  Negl;  de  andre  Fingre  ret  lange,  med  smaa  skarpe, 
krogede,  eller  med  mere  stærke  og  mere  lige  Kløer; 
3dje  og  4de  Finger  de  længste,  3dje  lidt  længere  end 
4de,  2den  betydelig  kortere,  5te  igjen  noget  kortere; 
Fingrenes  Underside  med  Hudringe.  Foden  ret  lang 
og  smal,  med  5  ret  lange  Tæer  med  smaa  skarpe 
krogede,  eller  med  mere  stærke  og  lige  Kløer.  Fod- 
saalen  mere  eller  mindre  tæt  haarklædt  over  den  bageste 
Halvdel  eller  nøgen ;  fortil  mellem  Trædepuderne  findes 
kun  spredte  Haar  eller  slet  ingen;  sædvanlig  6,  oftest 
anselige  afrundede  Trædepuder,  af  hvilke  dog  den 
bageste  yderste  er  paafaldende  mindre  end  de  andre; 

undertiden  mangler  den ;  Huden  mellem  Trædepuderne 
grynet.  De  tre  mellemste  Tæer  omtrent  lige  lange, 
5te  betydelig  kortere,  1ste  igjen  betydelig  kortere; 
Tæernes  Underside  med  Hudringe.  Halen  skællet. 
Snudens  Varbørster  neppe  længere  end  Hovedet,  ret 
svage.  Haarklædningen  paa  Øret  kort  og  fin  eller 
ret  lang;  bageste  Ørelaag  nøgent;  paa  Oversiden  af 
Haand  og  Fod  kun  korte  Haar,  der  ikke  skjule  den 
skællede  Hud;  paa  Halen  korte  stive  Haar,  der  neppe 
skjule  Skællene;  Haarklædningen  over  det  meste  af 
Legemet  ellers  tæt  og  meget  lang;  Øret  næsten  skjult 
i  Haarene.  Øvre  Fortand  bred;  nedre  Fortands 
bageste  Ende  naar  op  mod  Underkjæbens  Ledknude 
og  frembringer  en  mere  eller  mindre  udstaaende 
Pukkel  paa  Underkjæbens  Yderside.  3  øvre  og  3 
nedre  Kindtænder,  forreste  størst,  bageste  mindst,  alle 
meget  højkronede,  altid  rodløse,  de  øvre  udpuklende 
Overkjæbebenet  i  tre  voldformede  Forhøjninger,  bageste 
nedre  udpuklende  Underkjæbens  nedre  Rand;  Emaillen 
tynd;  Kronerne  se  ud  som  sammensatte  af  tresidede 
Prismer,  mest  med  skarpe  Hjørner;  Prismernes  eller 
„Emailleslyngernes"  Tal  er  paa  de  øvre  Kindtænder 
5,  sjelden  6,  paa  forreste,  4 — 5  paa  mellemste,  5 — 7 
paa  bageste,  paa  de  nedre  7  —  9  eller  flere  paa  forreste, 
5  paa  mellemste  og  3  paa  bageste.  En  stor,  nær- 
mest spalteformet,  foroven  noget  udvidet  Aabning  i 
Kindbuens  forreste  Grund;  Aabningens  Ydervæg  bred 
og  stærk;  Ydervæggens  Forrand  ikke  naaende  frem 
foran  Aabningens  Loft.  Intet  Ben-Tag  over  Øjehulen ; 
Pandebenets  Rand  over  Øjehulen  ikke  skarp,  men 
glat  afrundet.    Trommebenet  stort,  uden  fremstaaende 

ydre  Øregang,  indvendig  mere  eller  mindre  fyldt  med 
svampet  Benvæv.  Forreste  Gane-Aabning  lang,  men 
smal.  Næsebenets  forreste  Ende  naar  ikke  eller  neppe 
nok  saa  langt  frem  som  Mellemkjæbens  forreste  Rand. 
Mellemissebenet  afstumpet  til  Siderne.  Ganen  smal, 
dens  bageste  Rand  med  Fortykkelse  i  Midten  hen  un- 
der bageste  Næsegang.  Kilebenskroppene  og  Nakke- 
benets Grunddel  smalle.  Nogle  af  Ansigtets  Knogler, 
Pandeben,  Overkjæbeben,  Ganeben  o.  a.,  allerede  hos 
det  unge  Dyr  fast  sammenvoxede. 

Af  Slægtens  tre  danske  Arter,  Vandrotte,  Syd-Mark- 
mus og  Markmus,  Arvicola  amphibius,  A.  arvalis, 
A.  agrestis,  er  Vandrotten  den,  der  væsenligst  staar  paa  det 
■laveste  Trin.  I  Ydre  viser  det  sig  i  Længden  af  Halen,  der 
er  omtrent  halvt  saa  lang  som  Kroppen  eller  mere,  medens 
den  hos  de  andre  er  meget  kortere.  I  Hovedskallen  viser  det 
sig  mest  paafaldende  i  den  forholdsvis  ringe  Størrelse  af 
Trommebenet,  der  ikke  saa  meget  som  hos  de  andre  har 
sammentrykket  Nakkebenets  Grunddel  og  indvendig  i  ringere 
Grad  er  fyldt  med  svampet  Benvæv;  dets  indre  Vægge  ere  kun 
ligesom  overspundne  med  et  Net  af  Bentraade,  dets  Hulhed 
er  ikke  næsten  helt  fyldt  af  Benvæv.  Som  mere  end  de 
andre  levende  af  Rødder  er  den  bleven  en  mere  ihærdig 
Graver,  og  i  Svømning  har  den  ogsaa  uddannet  sig  særlig; 
baade  det  ene  og  det  andet  har  præget  sig  lidt  i  dens  Byg- 
ning. Som  Graver  har  den  faaet  Øje  og  Øre  mindre  og 
Kløerne  lidt  stærkere.  Fordi  Fortænderne  bruges  kraftigere 
ikke  alene  til  at  bide,  men  vist  ogsaa  til  at  rive  og  slide  i 
Rødder  og  andre  Gjenstande,  der  staa  ivejen  under  Grave- 
Arbejdet,  ere  de  blevne  stærkere,  bredere  og  mere  rettede 
fremad,  medens  Læber  og  Snude  ere  trukne  tilbage  endnu 
mere  end  hos  de  andre;  øvre  Fortand  fylder  mere  i  Kjæben 
og  bidrager  med  sin  Grund  til  at  sammenpresse  den  bageste 
Del  af  den  forreste  Gane-Aabning;  nedre  Fortand  frembringer 
med  sin  Grund  en  ret  iøjnefaldende  Pukkel  paa  Underkjæbens 
Yderside.  Baade  som  Graver  og  Svømmer  faar  den  mindre 
Brug  for  Fodens  Trædepuder,  der  noget  svinde  i  Størrelse; 
den  bageste  ydre  har  Tilbøjelighed  til  helt  at  forsvinde. 
Væsenligst  som  Svømmer  har  den  nogen  Tilbøjelighed  til  at 
faa  forlængede  Haar  langs  Haandens  og  Fodens  Rande.  Til- 
syneladende  er   forreste   nedre   Kindtand   hos  Vandrotten   op- 

rindeligere  formet,  med  færre  Slyngninger  paa  Tyggefladen 
end  hos  de  andre;  men  i  Virkeligheden  er  den  det  ikke;  dens 
simple  Form  er  fremkommen  ved  en  Sammensmeltning  og 
Udviskning  af  Slynger,  der  hos  Ungen  endnu  ere  tydelige. 

Syd-Markmusen  staar  et  lille  Trin  lavere  end  den  al- 
mindelige. Dens  ydre  Øre  har  beholdt  lidt  mere  af  sin  op- 
rindelige Fyldighed;  Næsebenet  er  lidt  mindre  ejendommelig 
kort  og  mindre  bredt  fortil;  mellemste  øvre  Kindtand  har  kun 
Markmusenes  sædvanlige  4  Emailleslynger  paa  Slidfladen, 
medens  der  hos  vor  almindelige  Markmus  næsten  altid  er  at 
finde  5,  idet  den  bageste  af  de  fire  er  udvidet  og  delt. 

Oversigt  over  de  danske  Arter  af  Markmus-Slægten  (Arvicola). 

I.  Halen  lang,  omtrent  af  Kroppens  halve  Længde  eller  mere. 
Nakkebenets  Grunddel  forholdsvis  bred.  Øvre  Fortand  bred, 
lidt  rettet  fremad;  paa  Underkjæbens  Yderside  en  anselig 
Pukkel  frembragt  af  nedre  Fortands  Grund;  Øret  meget 
lille;  Fingrenes  Kløer  stærke.  Oftest  kun  5  Trædepude^ 
paa  Fodsaalen.  Forreste  nedre  Kindtand,  hos  det  voxne 
Dyr,  har  kun  4  skarpt  fremspringende  Hjørner  paa  Inder- 
siden. Stor,  Foden  henved  30  Millim. 
Vandrotte  (Arvicola  amphibius). 
II.  Halen  kort,  omtrent  V3~^/4  af  Kroplængden.  Nakkebenets 
Grunddel  smal.  Øvre  Fortand  forholdsvis  smal,  rettet  lige 
nedad;  paa  Underkjæbens  Yderside  kun  en  svag  Pukkel 
frembragt  af  nedre  Fortands  Grund;  Øret  anseligt;  Fin- 
grenes Kløer  svage.  6  Trædepuder  paa  Fodsaalen.  For- 
reste nedre  Kindtand  har  mindst  5  skarpt  fremstaaende 
Hjørner  paa  Indersiden.  Smaa  Arter,  Bagfoden  henved 
20  Millim. 

a.  Øret  ret  tykhudet,  korthaaret.  Mellemste  øvre  Kindtand 
har  kun  4  Emailleslynger.  Næsebenets  Yderrand  næsten 
lige,  kun  svagt  og  jevnt  buet. 

Syd-Markmus  (Arvicola  arvalis). 

b.  Øret  tyndhudet,  langhaaret.  Mellemste  øvre  Kindtand 
næsten  altid  med  5  Emailleslynger,  kun  sjelden  med  4. 
Næsebenets  Yderrand  bugtet,  fortil  pludselig  vigende  ud 
til  Siden. 

Markmus  (Arvicola  agrestis). 

23.     Vandrotte  (Arvicola  ajmphibius  (L.)). 

(Mus,    Microtus,    Hypudæus,     Paludicola    amphibius.    Mus 
terrestris.) 

Krop  176  mm^  Hale  94,  Øre  15,  Fod  29.  Halen  af  Kroppens 
halve  Længde  eller  mere.  Snuden  paafaldende  kort.  Øret  lille, 

Fig.  28.  Vandrotte.  Hovedskal. 
Naturlig  Størrelse. 


tyndt.  Fodsaalens  Trædepuder  ret  smaa,  den  bageste  ydre  meget 
lille  eller  manglende,  saa  at  der  kun  findes  5  Trædepuder;  til 
Gjengjeld  kan  findes  en  lille  overtallig  Trædepude  udenfor 
Trædepuden  ved  Grunden  af  5te  Taa.  Øret  klædt  med  lange 
Haar ;  Haarene  langs  Haandens 
Yderrand  og  langs  Fodens  Yder- 
og  Inderrand  noget  forlængede, 
fremstaaende  som  Fryndse,  sær- 
lig iøjnefaldende  hos  ældre  Dyr; 
Fodsaalens  bageste  Del,  bag 
Trædepuderne,  enten  fint  haar- 
klædt,  dog  vist  kun  hos  unge 
Dyr,  eller  helt  nøgen;  Halens 
Haar  forholdsvis  lange,  dog  ikke 
helt  skjulende  Skællene.  Hele 
Oversiden  brun  eller  brunsort 
eller  sort.  Undersiden  neppe  lysere;  Dækhaarene  ved  Grunden 
blygraa,  de  fleste  med  brunsort  Spids,  nogle,  flere  eller  færre, 
undertiden  næsten  ingen,  med  gullig  Spids ;  Bundhaarene  bly- 
graa med  brunlig  eller  gullig  Spids.  Halen  baade  foroven  og 
forneden  klædt  med  brune  eller  sorte  Haar  (hos  gamle  Dyr 
kunne  Haarene  paa  Halens  Underside  være  tydelig  længere 
end  paa  Oversiden,  heri,  som  i  Haandens  og  Fodens  Rand- 
haar,  en  Lighed  med  Vandspidsmusen).  Fortænderne  paafal- 
dende  store  og  brede,  de  øvre  rettede  noget  fremad.  Forreste 
øvre  Kindtand  har  5  Emailleslynger;  forreste  nedre  har  hos 
det  voxne  Dyr  kun  7  Emailleslynger;  men  hos  Unger  kan  der 
være  tydelige  Tegn  paa  en  Deling  af  den  forreste  Slynge  i  flere ; 
mellemste  øvre  Kindtand  har  4  Slynger;  bageste  øvre  har  5. 
Forreste  Rand  af  Næsebenet  naar  ikke  nær  saa  langt  frem 
som  Mellemkjæben;  Næsebenet  fortil  ikke  pludselig  udvidet 
til  Siden;  forreste  Ganeaabning  bagtil  stærkt  indsnevret;  Tromme- 
benet ret  lille,  indvendig  ikke  fyldt  af  svampet  Benvæv;  Nakke- 
benets Grunddel  bred;  paa  Underkjæbens  Yderside  i  Bag- 
randen  en  ret  iøjnefaldende  fremstaaende  Pukkel  efter  Fortanden. 
Længden  af  baade  øvre  og  nedre  Kindtænders  Række  Q^/o  "^^ 
(hos  unge  Dyr  betydelig  mindre ;  Tænder,  der  ikke  danne  Rod, 

men  vedblive  at  voxe  i  Højde,  blive  hos  gamle  Dyr  mere  om- 
fangsrige end  hos  unge),  Hovedskallens  Længde  391/2?  Under- 
kjæbens  Længde  26. 

Allerede  paa  Grund  af  sin  Størrelse  og  forholdsvis  lange 
Hale  kan  Vandrotten  ikke  forvexles  med  nogen  anden  Art  af 
Slægten;  dens  paafaldende  korte  Ansigt  med  de  store  frem- 
staaende  Fortænder  udmærker  den  fra  alle  vore  andre  nu- 
levende Gnavere. 

Almindelig  over  hele  Danmark,  ogsaa  paa  Bornholm,  især 
at  finde  paa  Enge  ved  Vand.  Den  er  vidt  udbredt  til  alle 
Sider  for  Landet. 


24.     Syd-Markmus  (Arvicola  arvalis  (PaU.)). 

(Mus,  Microtus,  Hypudæus  arvalis.) 
Krop  99  mm^  Hale  31,  Øre  10,  Fod  16.  Halen  omtrent  en 
Tredjedel  af  Kroppens  Længde.  Snuden  ikke  særlig  kort.  Øret 
anseligt,  ret  tykt.  De  6  sædvanlige  Trædepuder  paa  Fodsaalen 
findes,  ret  anselige.  Øret  klædt  med  korte  Haar ;  Haarene  langs 
Haandens  og  Fodens  Rande  korte ;  Fodsaalen  bag  Trædepuderne 
haarklædt,  mellem  Trædepuderne  spredte  Haar;  Halens  Haar 
ret  korte.  Hele  Oversiden  brungraa ;  Dækhaarene  ved  Grunden 
blygraa,  nogle  ellers  helt  gullige,  andre  gullige  med  brun  Spids, 
andre  igjen  helt  brunlige;  Bundhaarene  mest  helt  graa.  Under- 
siden hvidgraa.  Haarene  paa  Halens  Overside  mest  brunlige, 
nogle  af  dem  hvidlige,  paa  Undersiden  hvidlige.  Fortænderne 
ikke  paafaldende  store,  de  øvre  rettede  lige  nedad.  Forreste 
øvre  Kindtand  har  5  Emailleslynger;  forreste  nedre  har  9 
Slynger,  af  hvilke  de  tre  forreste  ikke  ere  skarpt  skilte;  mel- 
lemste øvre  har  4;  bageste  øvre  har  6  Slynger,  paa  Indersiden 
oftest  4  fremstaaende  Hjørner,  undertiden  kun  3.  Forreste 
Rand  af  Næsebenet  naar  ikke  fuldt  saa  langt  frem  som  Mellem- 
kjæbebenet;  Næsebenet  fortil  ikke  pludselig  udvidet  til  Siden ; 
forreste  Gane-Aabning  ikke  indsnevret  bagtil;  Trommebenet 
stort,  indvendig  fyldt  af  svampet  Benvæv;  Nakkebenets  Grund- 
del smal;  paa  Underkjæbens  Yderside  ved  Bagranden  kun  en 
svagt  udstaaende  Pukkel  efter  Fortanden.  Længden  af  øvre  og 
nedre  Kindtænders  Række  6^/2  """,  Hovedskallens  Længde  24V2» 
Underkjæbens  Længde  15. 

Ligheden  med  den  almindelige  Markmus  er  meget  stor;  de 
bedste  Kjendemærker  ere  i  Ydre  Ørets  Tykkelse  og  korte  Haar- 
klædning,  i  Hovedskallen  Næsebenets  større  Smalhed  fortil. 
Formen  af  mellemste  øvre  Kindtand  er  ikke  helt  paalidelig. 

Kjendes  hos  os  kun  fra  Jylland,  hvor  den  er  almindelig  i 
den  sydlige  Del,  men  stærkt  aftagende  i  Tal  nordefter;  endnu 
er  den  ikke  eftervist  nordligere  end  Viborg  og  Skive.  I  Ugle- 
gylp fra  de  paagjeldende  Egne  ere  dens  Knogler  at  finde  mere 
eller  mindre  talrig.  Den  kjendes  ikke  fra  Norge  og  Sverig, 
og  den  lever  i  Nutiden  ikke  i  England;  Syd  for  Danmark  er 
den  derimod  vidt  udbredt.  Den  er  vist  blandt  de  Arter,  der 
senest  ere  indvandrede  i  Danmark,  først  efter  at  Øernes  For- 
bindelse med  Jylland  var  løsnet. 

25.     Markmus  (Arvicola  agrestis  (L.)). 
(Mus,  Microtus,  Hypudæus  agrestis,  Microtus  gregarius, 

Arvicola  campestris.) 
Krop  102  mm^  Hale  27,  Øre  12,  Fod  18.   Væsenlig  som  A. 
arvalis.  Men :  Øret  tyndt,  klædt  med  lange  Haar.  Halens  Over- 
side helt  klædt  med  brune  Haar.  Forreste   øvre  Kindtand  har 


b.  a. 

Pig.  29.  Markmus.  Hovedskal.     Pig.  30.  Markmus.  Nedre  (a)  og  øvre  (b) 
Naturlig  Størrelse.  højre  Kindtand-Række',  Slidflade.  Porst. 

oftest  5  Slynger,  men  ikke  sjelden  6,  idet  den  bageste  af  de 
5  er  udvidet  og  delt;  forreste  nedre  har  oftest  9  Slynger,  men 
ofte  er  den  forreste  af  de  9  Slynger  mere  eller  mindre  dybt 
delt,  saa  at  der  kan  tælles  indtil  12  Slynger;  mellemste  øvre 
har  oftest  5  Slynger,  men  ikke  helt  sjelden,  omtrent  hos  5  af 
100,  findes  kun  4  Slynger,  idet  de  to  bageste  ikke  ere  skilte; 
bageste  øvre  har  oftest  6,  undertiden  7  Slynger,  oftest  4,  under- 
tiden 5  fremspringende  Hjørner  paa  Indersiden.  Næsebenet 
fortil   stærkt   udvidet  til    Siden;    Trommebenet   lidt  større  og 

Nakkebenets  Grunddel  lidt  smallere.  Længden  af  øvre  og  nedre 
Kindtænders  Række 6V2""^)  Hovedskallens  Længde  26^/2,  Under- 
kjæbens  Længde  16V2- 

Kan  let  forvexles  med  Syd-Markmusen.  Forskjellen  i  Øre 
og  Næseben  er  den  sikreste. 

Almindelig  over  hele  Landet,  ogsaa  paa  Bornholm,  vist  vort 
almindeligste  Pattedyr.  Findes  paa  mange  Slags  Land,  særlig 
almindelig  paa  Enge,  ogsaa  paa  Marker  og  i  unge  Træplant- 
ninger, hvor  den  ofte  røber  sin  Tilstedeværelse  ved  at  gnave 
Barken  af  det  nederste  af  Stammen  af  ganske  unge  Træer 
eller  helt  at  gjennemgnave  og  fælde  dem.  I  uhyre  Mængde 
findes  dens  Knogler  i  Gylp  af  Ugler,  Musevaager,  Taarnfalke, 
Rørhøge  og  flere  andre  Fugle,  ogsaa  talrig  i  Gjødning  af  Ræve 
og  andre  Rovdyr.     Vidt  udbredt  til  alle  Sider  for  Danmark. 

Arvicola  ratticeps,enmegetnærSIægtningafA.  arvalis  og  A,  agre- 
stis,  kunde  maaske  findes  levende  i  Landet;  saa  godt  som  sikkert  har  den 
været  her  nærmest  Istiden.  Den  lever  endnu  i  Nord-Tyskland  og  i  Sverig- 
Norge,  dog  ikke  mere  i  det  sydligste  Sverig;  som  jordfunden  kjendes 
den  fra  Skaane  og  England  og  langt  ned  i  Tyskland.  I  Ydre  ligner  den 
A.  agrestis  saa  meget,  at  den  let  kan  forvexles ;  den  er  gjennemgaaende 
lidt  større  og  lidt  mere  langhalet.  Mellemste  øvre  Kindtand  har  kun  4 
Slynger,  som  hos  A.  arvalis.  Dens  bedste  Kjendetegn,  baade  overfor  A. 
arvalis  og  A.  agrestis,  er,  at  forreste  nedre  Kindtand  kun  har  7  Slynger, 
af  hvilke  de  to  forreste  ikke  ere  helt  skilte,  og  Slyngerne  ere  saaledes 
formede,  at  der  paa  Tandens  Yderside  kun  er  3  skarpe  Kanter,  medens 
der  paa  Indersiden  er  5;  hos  Rødmusen,  der  ogsaa  har  7  Slynger,  findes 
der  dog  paa  Ydersiden  4  og  paa  Indersiden  5  Kanter  ligesom  hos  A. 
arvalis  og  A.  agrestis  sædvanlig. 

Ligeledes  er  der  stor  Sandsynlighed  for,  at  Lemming  og  Halsbaand- 
Lemming,  Myodes  lemmus  ogM.  to  rq  vat  u  s,  have  levet  i  Danmark 
nærmest  efter  Istiden.  Begge  Arter  have  omkring  Istiden  været  at  finde 
langt  mod  Syd  ned  i  Europa,  og  i  Vest  havde  de  bredt  sig  til  England, 
og  for  Tiden  lever  Lemmingen  Nord  og  Nordøst  for  os  i  Sverig-Norge, 
Rusland  og  Sibirien,  Halsbaand-Lemmingen  Nordøst  for  os  i  Rusland 
og  Sibirien.  Det  er  de  Medlemmer  af  Markmusenes  Gruppe,  der  mest 
have  indrettet  sig  paa  at  leve  i  kolde  og  øde  Egne.  De  ere  klædte  i 
tættere  Pels  end  andre;  Halen  er  bleven  ganske  kort;  Øret  er  hos  M. 
lemmus  blevet  ganske  lille,  hos  M.  torqvatus  er  det  forsvundet,  alt  af 
Mangel  paa  Brug  af  Hensyn  til  Kulden ;  Haandens  Kløer  ere  blevne 
svære  Gravekløer,  fordi  de  maa  bruges  i  haard  frossen  Jord;  Tygge- 
musklerne have  maattet  øves  mere  end  ellers  og  have  fremkaldt  ual- 
mindelig stærke  Kamme  paa  Hovedskallen  og  svære  Kindtænder.  Hos 
M.  lemmus  ere  Kindtænderne  især  voxede  i  Brede;  men  paa  Grund  af 
Omgivelsernes  Modstand  ere  de  hindrede  i  at  brede  sig  frit,  og  de  mest 

fremstaaende  Kanter  paa  Siderne  ere  trykkede  og  se  ud  som  afskaarne. 
Hos  M.  torqvatus  ere  Kindtænderne  mest  voxede  ved  Udvidelse  i  deres 
Længderetning,  og  de  iiave  foldet  sig  endnu  mere,  saa  at  Emailleslyn- 
gernes  Tal  er  forhøjet,  endnu  meget  mere  end  hos  A.  agrestis.  Hos 
baade  M.  lemmus  og  M.  torqvatus  har  Kindtændernes  Væxt  sat  en 
Stopper  for  den  nedre  Fortands  Væxt  bagtil ;  den  er  hindret  i  at  skyde 
sin  Grund  op  mod  Underkjæbens  Ledknude,  standset  ved  bageste  Kind- 
tand. Have  Lemmingerne  levet  i  Danmark,  er  der  større  Udsigt  til  i 
Jorden  at  finde  deres  Underkjæber  end  nogen  anden  Del  af  Skelettet; 
paa  Grund  af  sin  Form  og  Fasthed  bevares  Underkjæben  lettere  end  de 
fleste  andre  Skelet-Dele;  og  netop  efter  Underkjæberne  ville  Lemmin- 
gerne strax  være  kjendelige  overfor  alle  vore  andre  Gnavere,  bortset 
fra  Harerne,  ved  Kortheden  af  den  nedre  Fortand. 


Muse-Slægten  (Mus). 
Krop  og  Lemmer  saaledes  indesluttede  i  fælles 
Hud,  at  ikke  stort  mere  af  Lemmerne  end  Haand  og 
Fod  sees  frit,  under  sædvanlige  Stillinger;  Lemmerne 
i  Virkeligheden  dog  ret  lange ;  ogsaa  Hoved,  Hals  og 
Krop  udvendig  neppe  skilte.  Halen  lang,  af  Krop- 
pens Længde  eller  længere,  tynd.  Snuden  ret  spids. 
De  hvælvede  Næsebruske  om  Næseborene  stødende 
sammen  i  Midtlinien,  Overlæben  med  Længdefure, 
ret  lang.  Øjet  af  Middelstørrelse  eller  stort.  Øret 
af  Middelstørrelse  eller  stort,  tyndt  eller  ret  tykt,  af- 
rundet, oftest  uden  fremstaaende  pladeformet  bageste 
Ørelaag.  Haandfladen  nøgen  eller  næsten  nøgen, 
smal,  med  5  store  afrundede,  toppede  Trædepuder, 
der  fylde  det  meste  af  Fladen;  undertiden  en  over- 
tallig Trædepude  ved  Grunden  af  5te  Finger.  5 
Fingre;  Tommelen  ganske  kort,  med  flad  Negl;  de 
andre  ret  lange,  med  smaa  skarpe  Kløer;  3dje  og  4de 
Finger  de  længste,  3dje  lidt  længere  end  4de,  2den 
betydelig  kortere,  5te  igjen  noget  kortere;  Fingrenes 
Underside  med  Hudringe.     Foden  lang  og  smal,   dog 

i  forskjellig  Grad,  med  5  ret  lange  Tæer  med  smaa 
skarpe  Kløer.  Fodsaalen  undertiden  helt  nøgen,  under- 
tiden haarklædt  over  det  meste;  6  anselige  afrundede 
Trædepuder,  Huden  mellem  dem  grynet  eller  rynket; 
undertiden  smaa  overtallige  Trædepuder  ved  Grunden 
af  1ste  og  5te  Taa.  De  tre  mellemste  Tæer  omtrent 
lige  lange,  5te  betydelig  kortere,  1ste  igjen  betydelig 
kortere;  Tæernes  Underside  med  Hudringe.  Halen 
skællet.  Snudens  Varbørster  lange,  længere  end 
Hovedet,  og  ret  stærke.  Haarklædningen  paa  Øret 
kort  og  fin  eller  ret  lang;  paa  Oversiden  af  Haand 
og  Fod  kun  korte  Haar,  der  ikke  skjule  den  skællede 
Hud;  paa  Halen  korte,  stive  Haar,  der  ikke  skjule 
Skællene;  Haarklædningen  over  det  meste  af  Legemet 
ellers  tæt  og  lang,  de  stærkeste  af  Haarene  under- 
tiden med  Tilbøjelighed  til  at  formes  som  stive  furede 
Børster.  Fortænderne  nærmest  som  hos  Sminthus; 
nedre  Fortand  frembringer  med  sin  bageste  Ende  en 
Pukkel  paa  Underkjæbens  Yderside.  3  øvre  og  3 
nedre  Kindtænder,  forreste  størst,  bageste  mindst,  alle 
lavkronede,  med  korte  Rødder;  Kronernes  Knolde  ret 
stumpe;  paa  de  nedre  Kindtænder  staa  Knoldene  par- 
vis overfor  hverandre,  alle  heldende  lidt  fremad,  og 
ydre  og  indre  Knolde  ere  omtrent  lige  store;  paa 
forreste  nedre  Kindtand  findes  6  Hovedknolde,  paa 
mellemste  og  bageste  4  Knolde  paa  hver;  paa  de 
øvre  Kindtænder  er  Knoldenes  Stilling  og  Tal  væsenlig 
som  paa  de  nedre;  men  de  ere  noget  forskudte  i 
deres  indbyrdes  Stilling,  de  indre  omtrent  lodret 
staaende,  de  ydre  heldende  stærkt  tilbage,  og  de  ere 
uens   i  Størrelse,    de    ydre    større    end    de    indre   og 

oftest  mere  eller  mindre  tvedelte,  hvad  der  frem- 
bringer et  Udseende  af,  at  der  paa  Kindtænder- 
nes Række  findes  tre,  ikke  to.  Længderader  af 
Knolde.  En  stor,  nærmest  spalteformet,  foroven 
stærkt  udvidet  Aabning  i  Kindbuens  forreste  Grund; 
Aabningens  Ydervæg  bred  og  stærk;  Ydervæggens 
Forrand  naaende  frem  foran  Aabningens  Loft,  under- 
tiden kun  ganske  lidt,  oftest  meget.  Intet  eller  saa 
godt  som  intet  Ben-Tag  over  Øjehulen ;  Pandebenets 
Rand  over  Øjehulen  skarp.  Trommebenet  ret  lille, 
uden  eller  næsten  uden  fremstaaende  ydre  Øregang, 
indvendig  udelt.  Forreste  Gane-Aabning  lang,  ret 
smal.  Næsebenets  forreste  Ende  mindst  lige  saa  langt 
fremme  som  Mellemkjæbens  forreste  Rand.  Ganen 
ret  bred.  Kilebenskroppene  og  Nakkebenets  Grunddel 
brede.  Ansigtets  Knogler  selv  hos  meget  gamle  Dyr 
næsten  alle  indbyrdes  frie. 

Af  de  6  Arter,  der  kjendes  fra  Danmark,  ere  de  tre,  Hus- 
rotte,  Vandrerotte  og  Husmus,  Mus  rattus,  M.  decu- 
manus,  M.  musculus,  ikke  hjemmehørende  her  eller  i 
Europa  i  samme  Forstand  som  de  tre  andre;  de  ere  til  for- 
skjeliig  Tid  indvandrede  hertil  sammen  med  Mennesket  og 
ere  stadig  mere  eller  mindre  knyttede  til  Mennesket  og  dets 
Virksomhed.  De  stamme  vist  fra  Asien,  hvor  de  endnu  ogsaa 
leve,  og  hvor  de  have  en  Mængde  nærstaaende  Slægtninge. 
Overfor  vore  tre  andre  Mus,  Dvergmus,  Brandmus  og 
Skovmus,  Mus  minutus,  M.  agrarius,  M.  sylvaticus, 
slutte  de  sig  sammen  i  en  egen  Gruppe.  Det  der  udmærker 
dem  fra  de  andre,  er,  at  de  i  Kindtændernes  Bygning  staa 
paa  et  væsenlig  lavere  Trin:  de  tvedelte  ydre  Knolde  paa  de 
øvre  Kindtænder  ere  kun  svagt  delte;  hos  de  andre  ere  de 
meget  iøjnefaldende  dybt  delte,  og  oftest  er  der  desuden  ved 
deres  Yderrand  fremkommet  en  lille  Tilvæxt  af  nye  Knolde. 
Et  lille  Tegn  paa  at  høre  sammen  have  de  som  oftest  ogsaa 
i  Ydre:  Trædepuden  ved  Grunden  af  5te  Taa  plejer  at  være 
dobbelt,  idet  der  udenfor  den  sædvanlige  Trædepude,  nærmere 
ved  Fodens  Rand,   ligger  en   lille  fri  Trædepude;    det  samme 

Winge:  Pattedyr.  6 

gjelder  ofte  ogsaa  Trædepuden  ved  Grunden  af  1ste  Taa  og 
5te  Finger. 

Husrotte  og  Vandrerotte  ere  de  oprindelige  overfor  Hus- 
musen,  hos  hvem  der  findes  forskjellige  Egenskaber,  der  tyde 
paa  større  Evne  til  at  bide  og  tygge.  Senen  i  Kindmusklens 
forreste  yderste  Lag  har  hos  Husmusen  fremkaldt  en  lille  knop- 
formet  Udvæxt  paa  Overkjæbebenet  foran  Kindtænderne,  og 
Kindbuens  forreste  Del  er  bleven  ualmindelig  stærk  under 
Indflydelse  af  Kindmusklen;  forreste  Kindtand  er  bleven 
særlig  stor,  medens  bageste  er  mere  vantreven;  øvre  Fortands 
Slidflade  er  ikke  jevn;  ved  dens  ydre  Rand  er  der  et  skarpt 
Fremspring  paa  et  Sted,  hvor  Tandbenet  er  mere  haardt  end 
ellers.  I  forskjellige  Smaating  desuden,  som  Størrelse,  Formen 
af  Pandebenets  Øjehulerand,  Formen  af  Mellemissebenet  og 
andet,  er  Husmusen  en  Modsætning  til  sine  to  nære 
Slægtninge. 

Husrotten  er  som  den  mindre  og  som  den  mest  alsidig  ud- 
viklede, den  mere  klatrende,  lidt  oprindeligere  end  den  større, 
mere  jordbundne  og  mere  til  Svømning  eller  dog  Færden  ved 
Vand  tilbøjelige  Vandrerotte.  Større  Øje,  større  ydre  Øre  og 
mere  opsvulmet  Trommeben  og  længere  Hale  ere  Egenskaber 
hos  Husrotten,  der  staa  i  Forbindelse  med  dens  friere  Liv. 
Enkelte  mere  tilfældige  Egenheder  har  den  desuden  overfor 
Vandrerotten. 

Af  de  tre  Arter,  der  fra  første  Færd  ere  hjemmehørende 
hos  os,  er  vistnok  Dvergmusen  den,  der  i  de  væsenligste 
Henseender  staar  lavest.  Den  udmærker  sig  overfor  de  to 
andre  ved  at  have  Ydervæggen  af  den  Aabning  foran  Øje- 
hulen, hvorigjennem  Ansigtets  Følenerve  og  en  Del  af  Kind- 
m.usklen  gaa,  forholdsvis  smal,  en  Egenskab,  der  som  oftest 
hos  Muriderne  klart  nok  er  oprindelig,  følgende  med  mindre 
stærk  Udvikling  af  Kindmusklen,  men  som  hos  Dvergmusen 
maaske  kunde  være  en  Tilbagedannelse,  følgende  med  Artens 
meget  ringe  Størrelse,  der  ret  sikkert  er  en  Nedgang.  I  flere 
andre  Henseender  er  Dvergmusen  naaet  til  et  højere  Trin 
end  de  andre :  Øret  har  faaet  et  paafaldende  stort  bageste  Øre- 
laag;  Næsebenene  ere  indbyrdes  sammenvoxede;  Fodens 
bageste  Trædepuder  ere  ualmindelig  langstrakte,  hvad  vist 
staar  i  Forbindelse  med  Artens  særlige  Uddannelse  i  Klatring; 
Halen  bruges  noget  som  Snohale. 

Brandmusen  staar  væsenlig  et  Trin  lavere  end  dens  nære 
Slægtning  Skovmusen,  der  af  alle  vore  Mus  er  den  mest  be- 
vægelige, den  bedste  Springer,  udrustet  med  de  bedste  Sand- 
ser.  Bagfoden  hos  Skovmusen  er  ualmindelig  lang  og  smal; 
Snuden  er  lang.  Næsebenet  naaende  langt  frem,  støttet  af 
Mellemkjæbebenet,  vistnok  paavirket  af  Næsemusklerne  under 

Arbejdet  med  at  vejre,  maaske  ogsaa  paavirket  af  Snudens 
Brug  som  Brækjern  under  Arbejdet  med  at  grave;  Øjet  er 
usædvanlig  stort;  Øret  er  ligeledes  stort,  Trommebenet  anse- 
ligt. I  en  enkelt  Henseende  er  dog  Brandmusen  den  mindst 
oprindelige:  paa  Pandebenet  langs  Øjehulens  øvre  Rand  findes 
en  tydelig  om  end  smal  Udvæxt  over  Øjehulen. 

Oversigt  over  de  danske  Arter  af  Muse-Slægten  (Mos). 

I.  Knoldene  langs  Yderranden  af  de  øvre  Kindtænders  Kroner 
(4de  og  5te  af  de  oprindelige  7  Knolde)  kun  svagt  tve- 
delte.    (Fig.  33.) 

1.  Store  Arter,  Bagfoden  omkring  30  Millim.  eller  mere. 
Øvre  Fortands  Slidflade  jevn.  Forreste  øvre  Kindtand 
ikke  saa  lang  som  de  to  følgende  tilsammen.  Ingen 
knopformet  Udvæxt  paa  Overkjæbebenet  foran  Kind- 
tænderne; Kindbuen  tynd;  en  listeformet  Rand  paa 
Pandebenet  langs  Øjehulen;  Mellemissebenets  Forrand 
skraanende  bagud  til  Siderne. 

a.  Øret  større,  tyndere;  Halen  længere.  Trommebenet 
mere  opsvulmet;  Mellemissebenet  ret  jevnt  lindse- 
formet   i  Omrids. 

Husrotte  (Mus  rattus). 

b.  Øret  mindre,  tykkere;  Halen  kortere.  Trommebenet 
mindre  opsvulmet;  Mellemissebenet  med  mere  kantet 
Form. 

Vandrerotte  (Mus  decumanus). 

2.  Lille,  Bagfoden  under  20  Millim.  Øvre  Fortands  Slid- 
flade ujevn,  med  et  Fremspring  ved  Yderranden.  For- 
reste øvre  Kindtand  længere  end  de  to  følgende  til- 
sammen. En  skarpt  fremspringende  lille  knopformet 
Udvæxt  paa  Overkjæbebenet  foran  Kindtænderne;  Kind- 
buen bred,  i  lodret  Udstrækning;  ingen  eller  saa  godt 
som  ingen  listeformet  Rand  paa  Pandebenet  langs  Øje- 
hulen; Mellemissebenet  næsten  retvinklet,  firsidet,  tvær- 
gaaende. 

Husmus  (Mus  musculus). 
II.  Knoldene  langs  Yderrandene  af  de  øvre  Kindtænders  Kroner 

(4de    og   5te   af   de    oprindelige  7   Knolde)   dybt   tvedelte. 

(Fig.  42.) 

1.  Meget  lille.  Foden  omkring  14  Millim.  Ydervæggen  af 
den  Aabning  i  Overkjæbebenet,  hvorigjennem  Ansigtets 
Følenerve  og  en  Del  af  Kindmusklen  gaa,  smal  for- 
holdsvis, næsten  ikke  naaende  frem  foran  den  øvre 
Væg.  Et  anseligt,  haarklædt  bageste  Ørelaag. 
Dvergmus  (Mus  minutus). 

6* 

2.  Større,  Foden  omkring  20  Millim.  eller  mere.  Yder- 
væggen af  Aabningen  i  Overkjæbebenet  naaende  frem 
foran    den    øvre    Væg.      Saa   godt    som    intet    Ørelaag. 

a.  Ikke  særlig  storøjet,  langøret  eller  langfodet.  Farven 
paa  Oversiden  rødlig,  en  iøjnefaldende  sort  Stribe 
langs  Ryggen.  En  svag,  men  tydelig  fladt  udstaaende 
Liste  langs  Pandebenets  Rand  over  Øjehulen;  Mellem- 
issebenet  ikke  naaende  ud  til  Hjernekassens  Side- 
rand, næsten  retvinklet,  firsidet. 

Brandmus  (Mus  agrarius). 

b.  Meget  storøjet,  langøret  og  langfodet.  Farven  paa 
Oversiden  brunlig,  uden  sort  Stribe  langs  Ryggen. 
Ingen  Liste  langs  Pandebenets  Rand  over  Øjehulen; 
Mellemissebenet  naaende  ud  til  Hjernekassens  Side- 
rand, med  tilspidsede  Yderender. 

Skovmus  (Mus  sylvaticus). 


26.     Husrotte  (Mus  rattus  L.). 
(Mus  alexandrinus,  tectorum,  setosus.) 
Krop  170  mm^   Hale  198,    Øre  23,   Fod  35.    Halen  længere 
end  Kroppen.  Snuden  ret  spids.  Øjet  stort.  Øret  stort  og  tyndt, 

omtrent  af  Hovedets  halve 
Længde;  saa  godt  som  intet 
te  Ørelaag.  Ingen  fri 
Trædepude  udenfor  Puden  ved 
Grunden  af  5te  Finger.  Foden 
ret  lang  og  smal;  en  lille  fri 
Trædepude  udenfor  Puden  ved 
Grunden  af  5te  Taa,  men 
ingen  indenfor  Puden  ved  1ste 
Taa;  Huden  mellem  Træde- 
puderne rynket.  Øret  klædt  med  korte  Haar.  Fodsaalen  helt 
nøgen.  Hos  den  „vildfar  ve  de"  Husrotte  (undertiden  regnet 
for  egen  Art  med  Navn  Mus  alexandrinus  o.  a.),  farvet  i  Stil 
med  sædvanlige  vilde  Dyr  i  Modsætning  til  Husdyrene  med 
deres  vanslægtede  sorte,  hvide  eller  brogede  Farver,  er  hele 
Oversiden  brungraa;  Dækhaarene  ved  Grunden  graa,  de  største 
hvidlige,  i  Spidsen  brunlige  eller  gullige;  Bundhaarene  enten 
helt  graa  eller  i  Spidsen  hvidlige  eller  gullige;   hele   Under- 


Fig.  31 


Husrotte.  Hovedskal.  Na- 
turlig Størrelse. 

siden  hvid ;  ingen  skarp  Farvegrændse  mellem  Over-  og  Under- 
side ;  Halen  foroven  og  forneden  med  brune  Haar,  Hos  den  sort- 
ladne Husrotte  er  hele  Oversiden  graasort;  Dækhaarene  ved  Grun- 
den graa  eller  hvidlige,  i  Spidsen  graasorte,  ofte  med  grøn  Metal- 
glands;  Bundhaarene  graa;  hele  Undersiden  graa,  kun  lidt  lysere 
end  Oversiden.  Hos  begge  Farve-Ændringer  ere  mange  af  Ryg- 
gens Haar  paafaldende  lange,  stive  Børster,  brede,  fladtrykte, 
med  en  bred  Fure  paa  Forsiden.  Øvre  Fortands  Slidflade  jevn. 
Forreste  øvre  Kindtand  ikke  saa  lang  som  de  to  andre  tilsam- 
men. De  øvre  Kindtænders  ydre  Knolde  (4de  og  5te)  kun  svagt 
tvedelte.  En  anselig  bladformet  Udvæxt  paa  Mellemkjæbens 
Forrand  under  Spidsen  af  Næsebenet.  Ingen  knoldformet  Ud- 
væxt paa  Overkjæbebenet  foran  forreste  Kindtand.  Forranden 
af  Ydervæggen  af  Aabningen  i  Overkjæbebenet  for  Ansigtets 
Følenerve  o.  s.  v.  stærkt  buet  fremad,  naaende  langt  frem  foran 
øvre  Væg.  Kindbuen  tynd.  Langs  Pandebenets  Øjehulerand  en 
opstaaende  Liste,  der  bagtil  fortsætter  sig  i  en  Kam  paa  Isse- 
benet.  Mellemissebenet  med  næsten  lindseformet  Omrids, 
fremadbuet  Forrand,  stærkt  tilbagebuet  Bagrand,  spidse  Side- 
hjørner. Issen  hvælvet  selv  hos  gamle  Dyr.  Trommebenet 
stort,  forholdsvis,  opsvulmet.  Forreste  Gane-Aabning  naaende 
tilbage  omtrent  paa  Linie  med  Forranden  af  forreste  Kind- 
tand. Længden  af  øvre  Kindtænders  Række  eVs'"'",  af  nedre 
Kindtænders  Række  6,  Hovedskallens  Længde  40,  Underkjæ- 
bens  Længde  25. 

Husrotten  har  stor  Lighed  med  sin  nære  Slægtning  Vandre- 
rotten ;  især  kan  den  forvexles  med  unge,  endnu  slanke  Vandre- 
rotter, At  skjelne  de  to  Arter  efter  Farven,  som  det  ofte  for- 
søges, naar  der  skjelnes  mellem  den  „Sorte"  og  den  „Brune 
Rotte",  er  ikke  altid  muligt,  eftersom  der  af  begge  Arter  findes 
brune  og  sorte  Racer;  Husrotten  kan  endogsaa  have  lige 
saa  stærk  rødlig  Farve  som  Vandrerotten  sædvanlig.  Bedst 
kjendes  Husrotten  paa  det  store  Øre,  den  lange  Hale,  Ryggens 
brede  furede  Børster,  Formen  af  Mellemissebenet  og  Størrelsen 
af  Trommebenet;  ingen  anden  af  vore  Gnavere  har  saa  stive 
Børster  som  Husrotten. 

Den  stammer  fra  Asien.  I  Middelalderen  havde  den  bredt 
sig  over  det  meste  af  Europa;  men  først  ved  Middelalderens 
Slutning  eller  senere  synes  den  at  være  kommen  til  Danmark. 
Her   var  den,    i   sin   sorte   Skikkelse,    almindelig,   knyttet  til 

Husene,  i  hvert  Fald  afhængig  af  Menneskets  Virksomhed, 
indtil  Slutningen  af  18de  Hundredaar,  da  Vandrerotten,  der 
havde  indfundet  sig  hist  og  her  i  Hundredaarets  Begyndelse, 
var  igang  med  at  udrydde  den.  Endnu  ere  af  og  til  enkelte 
sorte  Husrotter  at  finde  i  Kjøbenhavn,  mulig  dog  indvandrede 
med  Skibe  til  Havnen,  og  i  Kjøbenhavns  Frihavn  har  i  den 
seneste  Tid  Artens  brunlige  Race  vist  sig,  sikkert  indført  ad  Sø- 
vejen. I  1907  har  Zoologisk  Museum  faaet  en  sort  Husrotte 
fra  Ribe.  Arten  har  efterhaanden  bredt  sig  over  det  meste 
af  Jorden. 


27.  Vandrerotte  (Mus  decumanus  Pall.). 
(Mus  norvegicus,  hibernicus.) 
Krop  210  mm^  Hale  187,  Øre  20,  Fod  35.  Halen  omtrent  af 

Kroppens  Længde.   Snuden  ret  stump,  forholdsvis.   Øjet  stort. 

Øret  ret  kort  og  tykt, 
omtrent  1/3  af  Hovedets 
Længde,  hos  unge  Dyr 
forholdsvis  stort  og 
tyndt;  saa  godt  som 
intet  bageste  Ørelaag. 
En  lille  fri  Trædepude 
findes,  dog  ikke  altid, 
udenfor  Puden  ved 
Grunden  af  5te  Finger. 
Foden  ret  lang  og  smal ; 

en  lille  fri  Trædepude  findes,   dog  ikke  altid,   udenfor  Puden 

ved  5te  Taa  og  ligeledes  indenfor  Puden  ved  1ste  Taa;  Huden 

mellem    Trædepuderne    rynket. 

Øret  klædt  med  korte  Haar.  Fod- 

saalen  helt  nøgen.  Oversiden,  hos 

danske  Vandrerotter,  sædvanlig 

brungraa  eller  rødlig  graa;  Dæk- 

haarene  ved  Grunden  graa,   de 

største  hvidlige,  i  Spidsen  enten 

hvidlige  eller,  de  fleste,  gullige    p.^  33"  Vandrerotte.  N^dre  (a) 

eller  brunlige ;  Bundhaarene  ved    og  øvre  (b)  højre  Kindtand-Række, 

Grunden  graa,   i  Spidsen  hvid-  Slidflade.  Forstørret. 


Pig.  32.  Vandrerotte.  Hovedskal.  Naturi.  Størr. 

lige  eller  gullige.  Undersiden  hvidgraa.  Ingen  skarp  Farve- 
grændse  mellem  Over-  og  Underside.  Halen  foroven  med  brune, 
forneden  med  mest  hvide  Haar.  Arten  kan  ogsaa  vise  sig  i 
sort  Dragt  (da  undertiden  regnet  for  egen  Art:  Mus  hibernicus), 
ganske  som  Husrotten.  Ryggens  Haar  ikke  paafaldende  lange, 
men  mange  af  dem  dog  ret  stive  furede  Børster,  smallere  end 
hos  Husrotten.  Tænder  og  Hovedskal  i  alt  væsenligt  som  hos 
Husrotten,  men:  Kun  svag  Udvæxt  paa  Mellemkjæbens  For- 
rand; Mellemissebenet  mindre  klart  lindseformet,  idet  den 
yderste  Del  af  Forranden  er  trængt  tilbage  af  Issebenet,  og 
Bagranden  er  mindre  stærkt  buet.  Issen  hos  det  voxne  Dyr 
næsten  flad  (hos  Unger  hvælvet).  Trommebenet  anseligt,  men 
mindre  end  hos  Husrotten.  Længden  af  baade  øvre  og  nedre 
Kindtænders  Række  71/2  "^"^,  Hovedskallens  Længde  50,  Under- 
kjæbens  Længde  SlVs- 

I  Danmark  kjendes  endnu  næsten  kun  den  „vildfarvede" 
Race;  fra  Kjøbenhavn  haves  i  Zoologisk  Museum  en  sort 
Vandrerotte,  dog  med  større  Dele  af  Legemet  hvide.  I  Tysk- 
land og  paa  de  Britiske  Øer  er  den  sortladne  Race  funden, 
sine  Steder  almindelig. 

Som  den  største  af  vore  Arter  af  Slægten  kan  Vandrerotten 
som  fuldvoxen  ikke  let  forvexles  med  nogen  anden  Art;  som 
ung  og  slank  kan  den  derimod  flygtig  set  tages  for  Husrotte. 
Dens  mindre  Øre,  kortere  Hale,  Ryggens  kun  svage  Børster, 
Formen  af  Mellemissebenet  og  Trommebenets  ringere  Størrelse 
gjøre  den  kjendelig. 

Den  stammer  fra  Asien.  Indvandret  over  Land  og  Vand  til 
Europa  i  Begyndelsen  af  18de  Hundredaar;  til  Danmark  kom 
den  snart  efter.  Det  har  længe  været  den  almindelige  Me- 
ning, at  den  kom  hertil  i  Slutningen  af  18de  Hundredaar; 
men  efter  Amtmand  Urne's  bornholmske  Optegnelser,  der 
gjemmes  i  Zoologisk  Museum,  er  Forholdet  et  andet;  han 
skriver  i  1755,  at  den  for  en  30  Aar  siden  kom  i  Mængde  til 
Bornholm,  til  Svaneke,  vist  fra  strandede  Skibe,  der  kom  fra 
Rusland,  og  at  han  mente  at  have  hørt,  at  den  i  1716  var 
kommen  til  Kjøbenhavn  med  den  russiske  Flaade,  der  da 
gjæstede  Byen;  paa  Bornholm  var  den  allerede  ifærd  med 
at  fortrænge  den  „Sorte  Rotte".  Over  hele  Danmark  er  den 
bleven  almindelig  udbredt,  væsenlig  afhængig  af  Menneskets 
Virksomhed,  men  i  mindre  Grad  end  Husrotten  knyttet  til 
selve  Husene,   først   og   fremmest  levende  af  Affald  fra  Hus- 

holdningen,  særlig  tiltrukken  af  Lossepladser,  hvor  den  finder 
ikke  alene  Føde,  men  om  Vinteren  ogsaa  Varme  i  de  gj ærende 
Dynger.  Mere  end  dens  nærmeste  Slægtninge  har  den  Til- 
bøjelighed for  at  leve  nær  Vand,  baade  det  ferske  og  det 
salte ;  den  har  en  paafaldende  Færdighed  i  at  springe  og  smutte 
mellem  store,  afrundede,  glatte  Stene  ved  Bredderne,  i  Bol- 
værker og  lignende,  og  den  svømmer  gjerne  ud  og  dykker 
ned  paa  Alens  Dybde  for  at  hente  Muslinger  op  fra  Bunden; 
alt  tyder  paa,  at  det  er  rigtigt,  naar  det  siges,  at  den  i  sin 
Hjemstavn,  i  oprindelig  fri  Tilstand,  især  skal  have  Tilhold 
ved  Steder  som  Flodbredder.  Dens  Uforfærdethed  overfor 
Vand  er  vist  en  af  Grundene  til  den  Fart,  hvormed  den  har 
bredt  sig  over  det  meste  af  Jorden,  for  en  væsenlig  Del  ved 
Skibslejlighed. 

28.     Husmus  (Mus  musculus  L.). 

(Mus  muralis.) 
Krop  81  mm,   Hale  70,   Øre  12,   Fod  17.    Halen  omtrent  af 
Kroppens  Længde,   længere   eller   kortere.   Snuden   ret  stump 
forholdsvis.  Øjet  ret  lille.  Øret  stort  og  tyndt, 
omtrent  af  Hovedets  halve  Længde;  kun  svag 
Begyndelse  til   bageste  Ørelaag.    En   lille   fri 
Trædepude  udenfor  Puden   ved   Grunden   af 
5te   Finger.   Foden   ret  kort,   forholdsvis;   en 
lille    fri  Trædepude  udenfor   Puden   ved   5te 
Fig.  34.  Husmus.  j^^l  og  ligeledes  indenfor  Puden  ved  1ste  Taa; 
Forle^te"n?d"enfr°a^  ""^^"    mellem    Trædepuderne   grynet.    Øret 
Naturlig  Størrelse,  klsedt    med    korte   Haar.    Fodsaalens    bageste 
Del  haarklædt  langs  Randene;  adskillige  fine 
Haar   mellem   Trædepuderne.    Den    „vi Id  farvede"    Husmus 
har  hele  Oversiden  gulgraa;   Dækhaarene  ved   Grunden  graa, 
i  Spidsen   gullige  eller  brunlige;    Bund- 
haarene  graa,  i  Spidsen  gullige;    Under- 
siden  hvid;  ret  skarp  Grændse  mellem 
Over-  og  Undersidens   Farve,   tegnet  af 
en  gullig  Stribe;    Haarene    paa   Halens 
Overside  brunlige,  paa  Undersiden  hvide.   ll%l^{   NatuTstørn 
Den  sortladne  Husmus  er  baade  for- 
oven og  forneden  ret  ensfarvet  sortgraa.  I  andre  Lande  er  der 
fundet  Husmus,  der  vare  helt  sorte  som  de  sorteste  Husrotter. 

Mange  af  Ryggens  Haar  ere  furede  Børster,  men  kun  lidt 
fremtrædende.  Øvre  Fortands  Slidflade  med  et  skarpt  Frem- 
spring midt  paa  Yderranden.  Forreste  øvre  Kindtand  længere 
end  de  to  andre  tilsammen.  De  øvre  Kindtænders  ydre  Knolde 
kun  svagt  tvedelte.  Kun  meget  svag  Udvæxt  paa  Mellemkjæbens 
Forrand  under  Spidsen  af  Næsebenet.  En  fremspringende  knold- 
formet  Udvæxt  paa  Overkjæbebenet  foran  forreste  Kindtand. 
Forranden  af  Ydervæggen  af  Aabningen  i  Overkjæbebenet  for 
Ansigtets  Følenerve  o.  s.  v.  stærkt  buet  fremad,  naaende  langt 
frem  foran  øvre  Væg.  Kindbuen  stærk.  Pandebenets  Øjehule- 
rand skarp,  uden  Liste.  Mellemissebenet  næsten  retvinklet, 
firsidet,  tværgaaende,  naaende  ud  til  Hjernekassens  Siderand. 
Issen  hvælvet.  Trommebenet  ret  lille.  Forreste  Gane-Aabning 
naaende  tilbage  omtrent  til  Midten  af  forreste  Kindtand.  Læng- 
den af  øvre  Kindtænders  Række  3V2  "^"^,  af  nedre  Kindtænders 
Række  3,  Hovedskallens  Længde  21,  Underkjæbens  Længde  12. 

For  Tiden  synes  den  vildfarvede  Race  at  være  den  almin- 
delige i  Landet;  tidligere  har  vist  den  sortladne  været  mere  over- 
vejende. 

Især  i  sin  vildfarvede  Dragt  kan  Husmusen  flygtig  set  for- 
vexles  med  Skovmusen;  Farven  er  dog  altid  blegere,  mere 
graa,  mindre  brunlig  end  hos  Skovmusen,  og  det  forholdsvis 
lille  Øje,  de  korte  Fødder  med  de  overtallige  Trædepuder 
(og  dens  meget  ejendommelige  Lugt)  gjøre  den  strax  kjendelig. 
Især  som  ung  kan  den  forvexles  med  Dvergmusen,  fra  hvem 
den  dog  strax  kan  skjelnes  ved  sit  store,  kun  svagt  haarklædte 
Øre  uden  stort  bageste  Ørelaag.  Husmusen  er  den  eneste  af 
vore  Gnavere,  hvis  øvre  Fortand  paa  Yderranden  af  sin  Slid- 
flade har  en  fremstaaende  Spids.  I  Kindtænder  og  Hovedskal 
er  den  fuld  af  Egenheder. 

Sikkert  stammende  fra  Asien,  men  allerede  i  Oldtiden 
kommen  til  Europa,  vist  ogsaa  til  Danmark,  hvor  den  findes 
udbredt  over  hele  Landet,  væsenligst  knyttet  til  Husene.  Dens 
ualmindelige  Klatre-Evne  hjelper  den  til  at  komme  vidt  om- 
kring. Sindig  klatrer  den  op  ad  en  lodret  Mur,  der  kun  ikke 
er  altfor  glat,  eller  op  ad  en  Snor,  og  den  løber  hen  ad  de 
smalleste  Rande;  gjennem  de  snevreste  Aabninger  presser 
den  sig,  i  Nødsfald  brugende  Fortænderne  til  at  forstørre  Aab- 
ningen. Ofte  kommer  den  -ind  i  Sække  og  Kasser  med  Føde- 
varer eller  andet  Gods,  og  dermed  lader  den  sig  rolig  for- 
sende; efterhaanden  er  den  sendt  ud  over  næsten  hele  Verden. 

Hist  og  her  paa  sit  Omraade  har  den  da  frembragt  særlige 
Racer.  Paa  Færøerne  har  den  taget  Bo  i  Fuglebjergene,  hvor 
den  vel  lever  af  Affald  fra  Fuglenes  Husholdning  eller  af  Fug- 
lenes Æg  og  Unger,  og  den  er  dér  voxet  ualmindelig  stor  og 
har  faaet  paafaldende  store  Hænder  og  Fødder,  tildannede  til 
Bjerg-Klatring;  sikkert  er  det  ganske  den  samme  Race,  der 
lever  paa  St.  Kilda  (og  af  Barret  Hamilton  er  opstillet  som 
egen  Art  under  Navnet  Mus  muralis;  vist  med  Urette  har 
den  færøske  Husmus  senere  af  Eagle  Clarke  faaet  et  nyt 
Navn:  Mus  musculus  færoensis).  Modsætningen  til  denne 
Race  findes  i  det  indre  af  Brasilien:  en  lille  svag  Race,  der 
er  ifærd  med  at  miste  den  lille  bageste  Kindtand  i  hver 
Kjæbe. 


Fig.  36.  Dverg- 
mus.  Højre  Øre. 
Naturi.  Størrelse. 


29.     Dvergmus  (Mus  minutus  Pall.). 

(Micromys  agilis.) 
Krop  47  og  58  ^^,  maalt  hos  en  mindre  og  en  større.  Hale 
49  og  63,  Øre  8  hos  begge,  Fod  ISVs  og  15.  Halen  omtrent 
af  Kroppens  Længde.  Snuden  ret  stump  for- 
holdsvis. Øjet  ret  lille.  Øret  ret  lille  og  tykt, 
omtrent  Vs  af  Hovedets  Længde ;  anseligt  bageste 
Ørelaag.  En  lille  fri  Trædepude  udenfor  Puden 
ved  Grunden  af  5te  Finger.  Foden  ret  lang  og 
smal;  dens  bageste  Trædepuder  ualmindelig 
lange;  ingen  frie  Trædepuder  ved  Siden  af  Pu- 
derne ved  1ste  og  5te  Taa;  Huden  mellem  Trædepuderne  grynet. 
Øret  klædt  med  ret  lange  Haar;  særlig  er  det  bageste  Ørelaag  lang- 
haaret.  Fodsaalen  nøgen.  Hele  Oversiden  gul- 
brun, renest  bagest  paa  Ryggen;  Dækhaarene  ved 
Grunden  graa,  i  Spidsen  gullige  eller  brunsorte; 
Bundhaarene  graa,  i  Spidsen  gullige.  Under- 
siden gulhvid.  Ingen  skarp  Farvegrændse  mel- 
lem Over-  og  Underside.  Haarene  paa  Halens 
Overside  brunlige,  paa  Undersiden  hvidlige. 
Ryggens  Haar  med  kun  ringe  Tilbøjelighed  til  Børste-Form. 
Øvre  Fortands  Slidflade  jevn.  Forreste  øvre  Kindtand  omtrent 
saa  lang  som  de  to  andre  tilsammen.  De  øvre  Kindtænders 
ydre  Knolde  (4de  og  5te)  dybt  tvedelte.  Kun  svag  Udvæxt  paa 
Mellemkjæbens  Forrand   under  Spidsen  af  Næsebenet.   Ingen 

Fig.  37.  Dverg- 
mus. Hovedskal. 
Naturl.  Størrelse. 


91 


knoldformet  Udvæxt  paa  Overkjæbebenet  foran  forreste  Kind- 
tand. Forranden  af  Ydervæggen  af  Aabningen  i  Overkjæbe- 
benet for  Ansigtets  Følenerve  o.  s,  v.  ikke  buet  fremad,  men 
lodret,  neppe  naaende  frem  foran  den  øvre  Væg.  Kindbuen 
tynd.  Pandebenets  Øjehulerand  ret  skarp,  uden  Liste,  Mellem- 
issebenet  næsten  retvinklet,  firsidet,  tværgaaende,  naaende  ud 
til  Hjernekassens  Siderand.  Issen  hvælvet.  Trommebenet  an- 
seligt. Forreste  Gane-Aabning  naaende  tilbage  omtrent  paa 
Linie  med  Forranden  af  forreste  Kindtand.  Længden  af  baade 
øvre  og  nedre  Kindtænders  Række  3  "if",  Hovedskallens  Længde 
17,  Underkjæbens  Længde  10. 

Den  ringe  Størrelse  og  den  ensartet  gullige  Farve  gjøre 
Dvergmusen  kjendelig  blandt  vore  andre  Mus  selv  paa  Af- 
stand; en  Forvexling  med  en  ung  vildfarvet  Husmus  ligger 
dog  ikke  fjernt;  Dvergmusens  korte,  stærkt  haarklædte  Øre 
med  det  store  bageste  Ørelaåg  vil  strax  kunne  afgjøre  Spørgs- 
maalet;  Foden,  for  ikke  at  nævne  Tænder  og  Hovedskal,  er 
ogsaa  ejendommelig. 

Almindelig  udbredt  over  Jylland,  kjendes  ogsaa  fra  Fyn  og 
Langeland,  men  ikke  fra  de  andre  af  vore  Øer.  Særlig  ynder 
den  Havremarker;  den  er  vel  i  det  hele  mest  knyttet  til  højt 
Græs;  den  er  lille  nok  til  at  klatre  paa  Græsstraaene  for  at 
naa  Axene.  Den  har  i  Danmark  en  Del  af  sin  Nordgrændse;  i 
Sverig  og  Norge  findes  den  ikke;  derimod  er  den  udbredt  i 
vore  andre  Nabolande.  Den  hører  sikkert  til  dem  af  vore  Patte- 
dyr, der  senest  ere  indvandrede;  den  er  maaske  ikke  kommen, 
førend  Øerne  vare  ophørte  at  være  landfaste  med  Jylland; 
over  Lille  Belt  kan  den  ved  Lejlighed  være  kommen  til  Fyn 
og  derfra  videre. 


30.    Brandmus  (Mus  agrarius  Pall.). 

Krop  87  mm^  Hale  72,  Øre  12,  Fod  20.  Halen  neppe  af 
Kroppens  Længde.  Snuden  ret  spids.  Øjet  af  Middelstørrelse. 
Øret  stort  og  tyndt,  omtrent  af  Hovedets  halve  Længde;  kun 
svag  Begyndelse  til  bageste  Ørelaag.  Ingen  fri  Trædepude 
udenfor  Puden  ved  Grunden  af  5te  Finger.  Foden  ret  lang  og 
smal;  ingen  frie  Trædepuder  ved  Siden  af  Puderne  ved  1ste 
og  5te  Taa;  Huden  mellem  Trædepuderne  gifynet.  Øret  klædt 
med  korte  Haar.  Fodsaalen  nøgen.  Oversiden  brunrød;  en  ret 

skarpt  afsat  smal  sort  Længdestribe  fra  Issen  til  Haleroden; 
Dækhaarene  over  det  meste  af  Oversiden  ved  Grunden  graa,  i 
Spidsen  rødgule  eller  brunsorte;  Bundhaarene  graa,  i  Spidsen 
gullige.  Undersiden  hvid.  En  ret  skarp 
Grændse  mellem  Over-  og  Undersidens 
Farve.  Haarene  paa  Halens  Overside  brune, 
paa  Undersiden  hvide.  Mange  af  Ryggens 
Haar  ret  brede,  furede  Børster.  Tænder  og 
Fig.  38.  Brandmus.  Hovedskal  i  alt  væsenligt  som  hos  Dverg- 
Hovedskal.  Naturlig  musen,  men:  En  ret  anselig  bladformet 
Størrelse.  Udvæxt  paa  Mellemkjæbens  Forrand.  For- 

randen  af  Ydervæggen  af  Aabningen  i  Overkjæbebenet  for  An- 
sigtets Følenerve  o.  s.  v.  stærkt  buet  fremad,  naaende  langt 
frem  foran  øvre  Væg.  Pandebenets  Øjehulerand  skarp  med  en 
svag,  men  tydelig  udstaaende  Liste.  Mellemissebenet  nærmest 
retvinklet,  firsidet,  tværgaaende,  men  ikke  naaende  ud  til 
Hjernekassens  Siderand,  fortrængt  af  Issebenet.  Længden  af 
baade  øvre  og  nedre  Kindtænders  Række  4  ^^,  Hovedskallens 
Længde  21,  Underkjæbens  Længde  13. 

Paa  Grund  af  sin  stærkt  røde  Farve  og  sorte  Rygstribe  kan 
Brandmusen  ikke  let  forvexles  med  andre  Arter  af  Slægten; 
af  og  til  kan  Skovmusen  have  saa  mange  mørktspidsede  Haar 
midt  ned  ad  Ryggen,  at  den  næsten  kan  se  ud  som  sortstribet; 
men  en  fast  afgrændset  helt  sort  Stribe  findes  aldrig  hos  Skov- 
musen. Brandmusen  har  heller  ikke  Skovmusens  paafaldende 
store  Øje  og  lange  Fod.  Med  Birkemusen  er  Brandmusen 
oftere  forvexlet,  paa  Grund  af  Rygstriben;  men  i  Bygning  af 
Overlæbe,  Snude,  Øre  og  meget  andet  er  Forskjellen  stor. 

I  Danmark  har  den  længe  været  kjendt  fra  Lolland  og  Fal- 
ster, hvor  den  er  ret  almindelig  og  særlig  skal  holde  til  i  Erte- 
marker.  Flere  Gange  har  den  tidligere  været  nævnet  som  funden 
i  Jylland;  men  det  er  oplyst,  at  der  er  sket  Forvexling  med 
Birkemusen;  et  uomtvisteligt  Tilfælde  er  først  nylig  fremkom- 
met; den  er  i  1907  funden  ved  Lustrupdal,  ved  Ribe,  af  Kon- 
servator M.  Claussen,  der  har  skaffet  to  Skind  til  Zoologisk 
Museum!  Den  synes,  som  en  sydlig  Art,  at  have  holdt  sig  til- 
bage i  Landets  sydligste  Dele.  Den  har  hos  os  en  Del  af  sin 
Nord-  og  Vestgrændse.  I  Sverig-Norge  og  England  findes  den 
ikke;  derimod  er  den  udbredt  Syd  for  Danmark. 

31.    Skovmus  (Mus  sylvaticus  L.). 
(Mus  flavicollis,  wintoni.) 
Krop  97  og  112nim^    Hale  82  og  120,   Øre   16  og  19,   Fod 

23  og  26,  maalt  paa  to  Hanner,  den  første  af  den  sædvanligste 

Form,  den  anden  større  med  gult  Baand  over 

Brystet.   Halen  omtrent  af  Kroppens  Længde, 

længere   eller   kortere.    Snuden    lang,    meget 

fremstaaende.  Øjet  meget  stort.   Øret  stort  og 

tyndt,  omtrent  af  Hovedets  halve  Længde ;  kun 

svag  Begyndelse  til  bageste  Ørelaag.  Ingen  fri  Pig.  39.  Skovmus. 

Trædepude    udenfor   Puden    ved  Grunden  af  Højre  Øre.  Natur- 

5te  Finger.    Foden   lang  og   smal;    ingen  frie       'ig  Størrelse. 

Trædepuder  ved  Siden  af  Puderne  ved  1ste  og  5te  Taa;  Huden 

mellem  Trædepuderne  rynket-grynet.  Øret  klædt  med  korte 
Haar.  Fodsaalen  mest  nøgen;  nogle  fine 
Haar  mellem  Trædepuderne.  Hele  Over- 
siden graabrun,  rødbrun  eller  gulbrun, 
mere  eller  mindre  stærkt  farvet;  Dæk- 
haarene  ved  Grunden  graa,  i  Spidsen 
gullige  eller  brunlige  eller  gullige  med 
brunlig  yderste  Spids;   Bundhaarene  graa 

Fig.40.Skovmus.Ven-  eller  graa   med   gullig  Spids.    Undersiden 

streHaandogFodsete   ^vid,    dog  ofte   en   gul   Plet  eller  et  gult 

nedenfra.Naturl.Størr.   -,       ,       °  ^  ^         ^  ,7 

Tværbaand  paa  Brystet.   Grændsen  mellem 

Over-  og  Undersidens    Farve    ret  skarp,   tegnet   af  en   gullig 

Stribe.  Mange  af  Ryggens  Haar  furede  Børster,  dog  kun  smalle. 

Fig.  41.  Skov- 
mus. Hoved- 
skal.   Naturlig 

Størrelse. 
Fig.  42.  Skov- 
mus. Nedre  (a) 
og  øvre  (b) 
højre  Kind- 
tand-Række, 
Slidfl.  Forst. 


b. 


Fid.  41. 


Fig.  42. 


Tænder   og   Hovedskal  i  alt  væsenligt  som   hos  Brandmusen, 
men:    Endnu    større    bladformet  Udvæxt  paa  Mellemkjæbens 

Forrand  under  Spidsen  af  Næsebenet.  Pandebenets  Øjehule- 
rand skarp,  helt  uden  Liste.  Mellemissebenet  lindseformet,  til- 
spidset til  Siderne,  naaende  ud  til  Hjernekassens  Siderand. 
Længden  af  baade  øvre  og  nedre  Kindtænders  Række  hos  en 
Skovmus  af  anselig  Størrelse  41/4 '"'",  Hovedskallens  Længde 
26,  Underkjæbens  Længde  16. 

Skovmusen  vexler  i  Størrelse  i  en  ret  paafaldende  Grad; 
der  findes  Kæmper  og  Dverge.  Ogsaa  i  Farve  er  der  en  Del 
Forskjel;  nogle  ere  mørkere,  andre  lysere,  renere  gulbrune  i 
Farve;  nogle  have  helt  hvidt  Bryst,  andre  have  mere  eller 
mindre  gult  paa  Brystet,  som  nævnet.  De  største  Skovmus  med 
gult  Tværbaand  paa  Brystet  tog  Melchior  for  en  egen  Art,  og 
han  kaldte  den  Halvrotte,  Mus  flavicollis  (senere  har  den  i 
England  faaet  Navnet  Mus  wintoni).  Men  det  er  ikke  muligt 
at  finde  noget  fast  Skjel;  smaa  og  store,  uden  og  med  Tvær- 
baand, findes  desuden  mellem  hverandre,  vist  allevegne.  Det 
ser  ikke  engang  ud  til,  at  der  kan  være  Tale  om  egenlig  Race- 
forskjel;  Forskjellen  er  snarest  afhængig  af  tilfældige  bedre 
eller  ringere  Kaar. 

Som  den  af  vore  Mus,  der  har  den  længste  Snude,  det  største 
Øje  og  den  længste  Fod,  kan  Skovmusen  ikke  let  forvexles. 

Den  findes  over  hele  Danmark,  ogsaa  paa  Bornholm,  nær- 
mest knyttet  til  Skov,  skjønt  istand  til  at  leve  paa  næsten  alle 
Slags  Land.  I  Uglegylp  ere  dens  Knogler  almindelige.  Den  er 
vidt  udbredt  til  alle  Sider  for  Landet. 


Egern-Familien  (Sciuridæ). 

-  Bæver- Slægten  (Castor). 
Krop  og  Lemmer  nærmest  af  Form  som  hos  Mus, 
Lemmerne  dog  kortere  og  sværere.  Halen  omtrent 
af  Kroppens  halve  Længde,  men  meget  stærk,  bred 
og  flad.  Snuden  kort.  De  hvælvede  Næsebruske 
om  Næseborene  stødende  sammen  i  Midtlinien.  Over- 
læben uden  Længdefure,  kort.  Øjet  lille.  Øret  lille, 
afrundet,  næsten  uden  forreste  eller  bageste  Ørelaag. 

Haandfladen  lille,  dog  ret  bred,  nøgen,  med  et  Par 
store,  afrundede,  sammensmeltede  Trædepuder  fyl- 
dende det  meste  af  Fladen.  5  Fingre;  Tommelen  ikke 
særlig  kort,  med  anselig  Klo  formet  som  paa  de  andre 
Fingre;  de  andre  Fingre  ret  korte,  med  lange,  svagt 
buede,  noget  flade  Kløer;  3dje  og  4de  Finger  de 
længste,  2den  betydelig  kortere,  5te  igjen  lidt  kortere; 
Fingrenes  Underside  med  nogle  faa  noget  udviskede 
Hudringe.  Foden  meget  stor,  lang  og  bred,  med  5 
lange  Tæer  forenede  ved  bred  Svømmehud,  alle  med 
anselige,  svagt  buede,  noget  flade  Kløer;  Kloen  paa 
2den  Taa  „dobbelt".  Fodsaalen  nøgen,  uden  bestemte 
Trædepuder,  helt  over  tavlet  og  rynket.  4de  Taa 
længst,  3dje  kun  lidt  kortere,  5te  igjen  lidt  kortere, 
2den  næsten  som  5te,  1ste  noget  kortere;  Tæernes 
Underside  uden  Hudringe.  Halen  ved  Grunden  haar- 
klædt,  ellers  skællet,  med  brede  tavleformede  Skæl. 
Snudens  Varbørster  ret  stærke.  Haarklædningen  paa 
Øret  ret  lang;  paa  Oversiden  af  Haand  og  Fod  kun 
korte  Haar,  der  dog  skjule  Huden;  paa  Halen  kun 
enkelte  smaa  stive  Haar  mellem  Skællene;  Haarklæd- 
ningen over  det  meste  af  Legemet  ellers  tæt  og  ret 
lang,  med  tætte  Bundhaar  og  ret  spredte  Dækhaar. 
Tandsættet  er  ]'   '  ^!f^.      Fortænderne     nærmest    som 

1.     .  4567 

hos  Sminthus,  dog  i  alle  Retninger  meget  kraftigere, 
især  bredere;  nedre  Fortand  frembringer  ikke  med 
sin  bageste  Ende  nogen  Pukkel  paa  Underkjæbens 
Yderside,  men  derimod  paa  Kjæbens  Inderside.  Kind- 
tænderne meget  højkronede,  med  korte  Rødder,  der 
sent  lukkes;  hver  Kindtand  dannes  væsenlig  af  4 
Tværkamme,  skilte  ved  dybe  Furer,  der  dog  mest  ere 

fyldte  med  Tandkit;  paa  de  øvre  Kindtænder  findes 
én  Fure  langs  Kronens  Inderside  og  3  langs  Yder- 
siden; paa  de  nedre  Kindtænder  omvendt  3  langs 
Indersiden  og  én  langs  Ydersiden.  Veludviklede 
Mælketænder  til  forreste  Kindtand  i  hver  Kjæbe.  En 
ganske  lille,  nærmest  spalteformet  Aabning  i  Over- 
kjæbebenet  nederst  i  Kindbuens  forreste  Grund,  kun 
til  Gjennemgang  for  Ansigtets  Følenerve  og  for  Aarer; 
Aabningens  Ydervæg  bred  og  stærk.  Intet  Ben-Tag 
over  Øjehulen;  Pandebenets  Rand  over  Øjehulen  ret 
skarp.  Trommebenet  ret  lille,  med  en  meget  lang 
tudformet  ydre  Øregang,  indvendig  udelt.  Forreste 
Gane-Aabning  lille,  smal.  Undersiden  af  Nakkebenets 
Grunddel  ejendommelig  skaalformet  udhulet. 

32.    *Bæver  (Castor  fiber  L.). 

Krop  680  mm^  Halens  Længde  320,  dens  største  Brede  100, 
Øre  28,  Fod  160.   Næsten   ensfarvet  paa  Over-  og  Underside, 
brunlig  i  mørkere  eller  lysere  Tone.  Dækhaarene  ved  Grunden 
hvidgraa,  ellers  brunlige,   Bundhaarene,  der 
ere    meget  tætte    og    fine,  farvede  paa  lig- 
nende Maade.  Længden  af  øvre  Kindtænders 
Række  32  mm^  af  nedre  Kindtænders  Række 
36,    Hovedskallens    Længde    144,     Under- 
kjæbens  Længde  108. 
Fig.  43.  Bæver.  En         Som  den   største  af  Nord-Europas  Gna- 
øvre  højre  Kindtand,  vere,    den   eneste  med   fladtrykt  Hale,    kan 
Slidflade.  Naturlig    Bæveren  let  kjendes.  De  mægtige  Fortænder 
Størrelse.  ville  strax  tjene  til  at  bestemme  jordfundne 

Skeletter. 
Den  har  været  udbredt  over  hele  Danmark;  ogsaa  fra  Born- 
holm kjendes  den.  Dens  Knogler  findes  ikke  sjelden  i  Sten- 
alderens Kjøkkenmøddinger  og  ofte  i  Moser;  ogsaa  talrige 
mosefundne  „Bæverstokke",  afgnavede  og  afbarkede  Grene  og 
Stammer,  som  den  har  brugt  til  sine  Bygninger  i  Vandet,  ere 

Vidner  om  dens  Tilstedeværelse  ved  vore  ferske  Vande.  Maaske 
har  den  været  talrigst  i  Aspeskovens  Tid.  Historiske  Efterret- 


Fig.  44,  Bæver.  Hovedskal.  Stærkt  formindsket.  Fra  Ollerup  Mose, 
Sjælland. 

ninger  haves  ikke  om  den  her  fra  Landet.  Den  har  levet  vidt 
udbredt  til  alle  Sider  for  Danmark;  men  næsten  allevegne  er 
den  udryddet;  de  nærmeste  af  dens  faa  europæiske  Findesteder 
i  Nutiden  ere  i  Syd-Norge  og  ved  Elben. 


Egern- Slægten  (Sciurus). 
Lemmerne  meget  mere  end  hos  Musene  udskilte 
fra  Kroppen  og  mere  lange  og  stærke.  Halen  lang, 
omtrent  af  Kroppens  Længde,  tynd,  bortset  fra  Haar- 
klædningen.  Snuden  kort.  De  hvælvede  Næsebruske 
om  Næseborene  stødende  sammen  i  Midtlinien.    Over- 

Winge:  Pattedyr.  7 


læben  med  Længdefure,  ret  lang.  Øjet  stort.  Øret  anse- 
ligt, højt,  men  ret  smalt,  i  Spidsen  afrundet,  med  et  gan- 
ske lidt  fremstaaende  forreste  Ørelaag,  men  derimod 
med  en  anselig  fremadrettet  Øreflip  overfor  Ørelaa- 
get,  uden  bageste  Ørelaag.  Haanden  lang  og  smal. 
Haandfladen  typisk  nøgen,  med  5  anselige,  afrundede, 
toppede  Trædepuder;  Huden  mellem  Trædepuderne 
rynket-grynet.  5  Fingre;  Tommelen  ganske  kort,  med 
flad  Negl;  de  andre  Fingre  lange  med  korte,  stærke, 
krogede  Kløer;  4de  Finger  længst;  3dje  lidt  kortere; 
2den  betydelig  kortere,  omtrent  paa  Længde  med  5te; 
Fingrenes  Underside  med  Hudringe.  Foden  lang  og 
smal,  med  5  lange  Tæer,  med  stærke  krogede  Kløer. 
Fodsaalens  bageste  Halvdel  tæt  haarklædt,  Saalen 
ellers  typisk  nøgen,  rynket,  grynet;  kun  4  Trædepuder, 
under  Mellemfodsbenenes  Spidser;  de  2  bageste  af  de 
sædvanlige  6  Trædepuder  mangle.  4de  Taa  længst, 
3dje  kun  lidt  kortere,  2den  igjen  lidt  kortere,  5te  igjen 
lidt  kortere,  1ste  betydelig  kortere;  Tæernes  Under- 
side med  Hudringe.  Baade  Haandflade  og  Fodsaal 
kunne  dog  være  næsten  overvoxede  af  Haar,  vel 
især  om  Vinteren.  Halen  ikke  skællet,  tæt  haar- 
klædt. Snudens  Varbørster  stærke,  længere  end 
Hovedet.  Haarklædningen  paa  det  meste  af  Ørets 
Inderside  kort  og  fin,  paa  Ydersiden  og  i  Randen 
lang,  især  meget  lang  paa  Ørets  øverste  Spids;  paa 
Oversiden  af  Haand  og  Fod  kun  korte  Haar;  Halens 
Haar  lange  og  tætte,  udstaaende;  Haarklædningen 
over  det  meste  af  Legemet  ellers  tæt,  ret  lang.  (Flere 
af  de  nævnte  Egenskaber  gjelde  ikke  udenlandske 
Arter    af   Slægten.)      Tandsættet    er    \  •^^^.        For- 

tænderne  nærmest  som  hos  Sminthus,  dog  meget 
sammentrykte;  nedre  Fortand  frembringer  med  sin 
bageste  Ende  kun  en  næsten  umærkelig  Pukkel  paa 
Underkjæbens  Yderside.  Kindtænderne  ere  alle  lav- 
kronede,  med  korte  Rødder.  Forreste  øvre  Kindtand 
er  ganske  lille,  stiftformet;  de  4  andre  øvre  Kind- 
tænder ere  indbyrdes  næsten  ens,  smaa,  med  nærmest 
afrundet  firsidet  Krone,  hver  med  to  lave  tværgaaende 
Hovedkamme,  hvis  indre  Ender  forenes  ved  en  buet 
Længdekam,  og  mellem,  foran  og  bag  Hovedkammene 
findes  korte  og  svage  tværgaaende  Bikamme;  de  4 
nedre  Kindtænder  ere  indbyrdes  næsten  ens,  med 
nærmest  firsidet  Krone,  med  to  lave  tværgaaende 
Hovedkamme,  en  langs  forreste  og  en  langs  bageste 
Rand,  og  med  Begyndelse  til  Bikam  mellem  Hoved- 
kammene; forreste  nedre  Kindtand  er  den  mindste, 
og  den  er  fortil  afsmalnende,  saa  at  Omridset  nærmer 
sig  til  at  være  tresidet.  Veludviklede  Mælketænder 
til  de  to  forreste  øvre  Kindtænder  og  den  forreste 
nedre.  En  ganske  lille,  nærmest  spalteformet  Aab- 
ning  i  Overkjæbebenet  nederst  i  Kindbuens  forreste 
Grund;  Aabningens  Ydervæg  bred  og  stærk.  Stærkt 
udstaaende  Ben-Tag  over  Øjehulen.  Trommebenet 
ret  lille,  med  Begyndelse  til  tudformet  ydre  Øregang, 
indvendig  kamret.    Forreste  Gane-Aabning  lille,  smal. 

33.  Egern  (Sciurus  vulgaris  L.). 
Krop  220^01^  Hale  170,  Øre  32,  Fod  58.  Hele  Oversiden 
i  Sommerdragten  sædvanlig  ensfarvet  brunrød ;  baade  Dæk- 
haar  og  Bundhaar  næsten  ensfarvet  brunrøde.  Hele  Undersiden 
hvid.  Halen  brunrød  baade  paa  Over-  og  Underside ;  Haarene  ved 
Grunden  tildels  ringede  med  vexlende  graalige  og  gullige  Ringe, 


100 


ellers  brunrøde.  I  Vinterdragten  ere  Overside  og  Hale  mere 
eller  mindre  blaagraa ;  Haarene  med  vexlende  hvidlige  og  graa- 
lige  Ringe.  Undertiden  er  hele  Oversiden  ensfarvet  sort,  Halen 
ligeledes.    Undertiden  er  Kroppens  Overside  rød,  men  Halen 


Fig.  46.  Egern,  En  øvre 

højre  Kindtand,Slidflade. 

Forstørret. 


Fig.  45.   Egern.  Hoved- 
skal. Naturlig  Størrelse. 


Fig.  45. 
mere  eller  mindre  sort.  Og  andre  Farve-Blandinger  findes.  Læng- 
den af  øvre  Kindtænders  Række  9^/4 mm,  af  nedre  Kindtænders 
RækkeQ^A,  Hovedskallens  Længde46,  Underkjæbens  Længde 34. 

Sorte  Egern  skulle  hos  os  være  fremherskende  paa  Fyn. 

Som  den  eneste  af  vore  Gnavere  med  Haardusk  i  Øre- 
spidsen og  med  lang,  langhaaret  Hale  er  Egernet  strax  at 
kjende;  Tænder  og  Hovedskal  ere  ogsaa  meget  ejendommelige. 

Arten  lever  eller  har  levet  over  det  meste  af  Landet,  knyt- 
tet til  Skov.  Paa  Bornholm  hører  den  ikke  hjemme;  den  er 
dér  i  nyere  Tid  kunstig  indført.  I  Stenalderens  Kjøkkenmød- 
dinger  findes  dens  Knogler  ret  jevnlig;  et  enkelt  Fund  fra 
Bronzealderen  haves  ogsaa.  Den  har  vist  baade  i  Fyrreskovens 
og  i  Egeskovens  Tid  været  mere  udbredt,  end  den  er  nu.  Dens 
naturlige  Udbredelse  i  Landet  i  Øjeblikket  er  kun  ufuldstændig 
kjendt;  desværre  har  den  oftere  været  kunstig  flyttet  omkring, 
saa  at  det  ikke  mere  er  muligt  at  faa  rigtig  Underretning  om  den. 


*  Steppe- Egern- Slægten  (Spermophilus). 

Krop  og  Lemmer  væsenligst  som  hos  Egern,  dog 
Lemmerne  meget  kortere.  Halen  ganske  kort,  tynd 
(bortset  fra  Haarklædningen).    Snuden  kort.    De  hvæl- 

vede  Næsebruske  om  Næseborene  stødende  sammen 
i  Midtlinien.  Overlæben  med  Længdefure,  ret  lang. 
Øjet  stort.  Øret  meget  lille,  næsten  kun  en  op- 
staaende  Rand  om  Øre-Aabningen.  Haanden  ret  kort, 
smal.  Haandfladen  nøgen,  med  5  anselige,  afrundede, 
toppede  Trædepuder,  der  næsten  fylde  hele  Fladen. 
5  Fingre;  Tommelen  ganske  kort,  med  flad  Negl;  de 
andre  Fingre  ret  lange,  med  lange,  stærke,  kun  svagt 
buede  Kløer;  3dje  Finger  længst;  2den  og  4de  noget 
kortere,  indbyrdes  næsten  lige  lange;  5te  meget 
kortere;  Fingrenes  Underside  med  Hudringe.  Foden 
ret  kort,  smal,  med  5  Tæer  med  Kløer  af  lignende 
Form  som  paa  de  fleste  af  Fingrene,  men  meget 
kortere.  Fodsaalen  mest  nøgen,  dog  under  Hælen 
tildels  haarklædt;  kun  4  Trædepuder  under  Meflem- 
fodsbenenes  Spidser.  2den,  3dje  og  4de  Taa  næsten 
lige  lange,  3dje  dog  længst;  5te  betydelig  kortere, 
1ste  igjen  noget  kortere;  Tæernes  Underside  ringet. 
Halen  ikke  skællet,  tæt  haarklædt.  Snudens  Var- 
børster  ret  stærke,  omtrent  af  Hovedets  Længde. 
Haarklædningen  paa  Øret  kort  og  fin ;  paa  Oversiden 
af  Haand  og  Fod  ret  lange  Haar,  især  lange  og  stive 
paa  Yder-  og  Inderrand  af  Haand  og  Fod,  særlig 
iøjnefaldende  langs  Haandens  Yderrand;  Halens  Haar 
lange  og  tætte,  men  kun  lidt  udstaaende;  Haarklæd- 
ningen over  det  meste  af  Legemet  ellers  tæt,  ret  kort. 
Tandsættet  er  ]'   '  ^^|^.      Fortænderne    nærmest    som 

1.     .     4567* 

hos  Sminthus,  dog  ret  brede;  nedre  Fortand  frem- 
bringer med  sin  Grund  en  svag  Pukkel  paa  Under- 
kjæbens  Yderside.  Kindtænderne  alle  lavkronede, 
med  korte  Rødder.    Forreste  øvre  Kindtand  lille,  med 

næsten  kredsformet  Krone;  de  4  andre  øvre  Kind- 
tænder indbyrdes  næsten  ens,  ret  smaa,  med  nærmest 
tresidet  Krone,  hver  med  to  forholdsvis  ret  høje  tvær- 
gaaende  Hovedkamme,  der  indadtil  støde  indbyrdes 
sammen,  og  med  en  Bikam  foran  og  bag  Hoved- 
kammene, men  ikke  mellem  dem;  de  4  nedre  Kind- 
tænder ogsaa  indbyrdes  næsten  ens,  med  nærmest 
firsidet  Krone,  med  to  tværgaaende  Hovedkamme,  en 
høj  Kam  langs  forreste  Rand  og  en  lav  Kam  langs 
bageste  Rand,  og  uden  Bikamme;  forreste  nedre  Kind- 
tand i  Størrelse  og  Form  næsten  ganske  som  de 
andre.  Mælketænder  som  hos  Sciurus.  En  ganske 
lille,  kredsformet  Aabning  i  Overkjæbebenet  nederst 
i  Kindbuens  forreste  Grund;  Aabningens  Ydervæg 
bred  og  stærk.  Tydeligt,  udstaaende,  men  ret  smalt 
Ben-Tag  over  Øjehulen.  Trommebenet  ret  lille,  med 
Begyndelse  til  tudformet  ydre  Øregang,  indvendig 
kamret.     Forreste  Gane-Aabning  lille,  smal. 

34.    *Steppe-Egern  (Spermophilus  rufescens 

Keyserl.  &  Bias.). 

(Spermophilus  altaicus.) 

Krop  omtrent  300  mm,  Hale  60,  Fod  40.  Det  meste  af  Over- 
siden rødlig  brun   med  rustgule  Smaapletter;   Hovedets  Over- 
s  4  side  brungraa;  over  og  under  Øjet  en  rødbrun 

Plet,  ligeledes  under  Øret;  Hovedets  Side 
ellers  rustrød  ligesom  Lemmer  og  Underside. 
Haarene  paa  Halens  Overside  rustrøde  med 
gulhvid, Spids,  nogle  sortbrune,  paa  Undersiden 
rustrøde.  (Oplysningerne  om  Ydre  efter  J.  H. 
Fig.  47.  Steppe-  ^^^^-  ^^j,  ^^^  opstillet  Arten,  og  W.  Bla- 
Egern.    En  øvre  '  ^  '     *' 

højre  Kindtand,     sius.)     Længden  af  øvre  Kindtænders  Række 
Slidflade.  Forst.     13  mm^  af  nedre  Kindtænders  Række  llVs- 

Blandt  danske  Pattedyr  vilde  Steppe-Egernet  være  let  kjen- 
deligt  i  Ydre :  et  Egern,  klart  nok,  men  kortøret,  lavbenet,  med 
stærke  Gravekløer,  med  dusket,  men  kort  Hale,  med  rødlig- 
gullig Jordfarve  o.  s.  v.;  ogsaa  Kjæber  og  Tænder  minde  om 
Egernet;  men  de  „trekantede"  øvre  Kindtænder  og  de  ret  høj- 
kammede nedre  ville  strax  være  paafaldende.  I  Udlandet  har 
det  derimod  flere  nærstaaende  Slægtninge,  og  med  nogle  af 
dem  kunde  let  ske  Forvexling. 

Der  foreligger  kun  ét  Fund  af  Steppe- Egernet  fra  Danmark: 
en  Underkjæbe  blev  i  1877  funden  ved  Nørre-Lyngby  paa 
Jyllands  Vestkyst  S.  V.  for  Hjørring  i  et  Jordlag,  der  snart 
efter  Istiden  er  aflejret  i  en  flad  Ferskvands-Sø  og  senere  er 
dækket  af  Flyvesand.  I  det  sydligere  Mellem-Europa,  mod  Vest 
helt  ud  til  England,  har  Arten  i  sin  Tid  levet,  og  dens  Knog- 
ler ere  fundne  mange  Steder;  Thiede  i  Braunschweig  er  det 
Findested,  der  ligger  os  nærmest.  I  Nutiden  er  dens  nærmeste 
Hjemstavn  det  sydøstlige  Rusland.  Ved  Thiede  og  andre  Steder 
har  den  levet  som  Led  i  en  ægte  Steppe-Fauna,  omfattende 
Springmus,  Pibehare,  Hest  og  andre. 


Fig.  48.  Ilder,  Mustela  putorius. 


Rovdyr  (Carnivora). 

Pattedyr  af  Middelstørrelse  (dog  med  enkelte  Dverg- 
former  som  Væslerne    og    Kæmpeformer   som   Bjørne 

og  nogle  Sæler),  væsenligst  uddannede  til  at  leve  af 
andre  Hvirveldyr.  Hos  de  fleste  ere  en  øvre  og  en 
nedre  Kindtand,  siddende  nærmest  indenfor  Mund- 
vigen, fremhævede  som  „Rovtænder",  medens  flere 
eller  færre  af  de  andre  Kindtænder  ere  vantrevne 
eller  forsvundne;  hos  alle  vore  Rovdyr  mangler  saa- 
ledes  i  det  mindste  en  Tand  svarende  til  Insektædernes 
bageste  øverste  Kindtand.  Hos  nogle  miste  Rovtæn- 
derne delvis  deres  Særpræg.  Hos  andre  igjen, 
Sælerne,  miste  Rovtænderne  helt  deres  Egenheder. 
Haand  og  Fod  beholde  sædvanlig  væsenlig  Præget 
som  Poter;  hos  Sælerne  omformes  de  ret  stærkt  som 
Svømmeredskaber. 

18  Rovdyr- Arter  ere  funtlne  i  Danmark,  af  Katte-,  Hunde-, 
Maar-,  Øresæl-  og  Sæl-Familien,  alle  hørende  til  de  højere- 
staaende,  ægte  Rovdyr,  dem,  der  have  faaet  Rovtænderne 
fremhævede  fra  de  omgivende  Kindtænder  og  have  faaet  de 
bageste  af  de  oprindelige  7  Kindtænder  i  hver  Kjæbe  van- 
trevne, i  Modsætning  til  de  første,  forlængst  uddøde  Rovdyr, 
hos  hvem  alle  7  Kindtænder  havde  et  mere  ensartet  Præg.  At 
Rovtænderne  hos  nogle  af  de  øverste  Rovdyr,  som  Sælerne, 
igjen  have  mistet  deres  Særpræg,  er  en  Sag  for  sig. 

Katte-Familien,  Felidæ,  med  vore  to  uddøde  Arter, 
Vildkat  og  Los,  begge  af  Katte-Slægten^  Felis,  F.  ca- 
tus  og  F.  lynx,  er  blandt  vore  Rovdyr  den  eneste,  der  til- 
hører de  højere  Rovdyrs  lavere  Hovedafdeling,  der  er  udmærket 
ved,  at  Trommebenet,  der  bærer  Trommehinden,  har  beholdt  sin 
oprindelige  Ringform,  kun  danner  den  yderste  Del  af  Tromme- 
hulens Ydervæg,  den  Del,  der  slutter  om  den  ydre  Øregang, 
medens  det  øvrige  af  Ydervæggen  dannes  af  en  særskilt 
Knogle  (eller  hos  nogle  er  bindet).  Hos  de  andre  højere  Rov- 
dyr er  Trommebenet,  hos  de  voxne  Dyr,  skaalformet  og  dan- 
ner Trommehulens  hele  Ydervæg.  De  to  fra  første  Færd  skilte 
Knogler,  der  hos  Katte-Gruppen  danne  Trommehulens  Yder- 
væg, smelte  oftest  indbyrdes  sammen  allerede  hos  det  unge 
Dyr;  Spor  af  den  tidligere  Adskillelse  kunne  dog  stadig  sees; 
men  nogen  paafaldende  Forskjel  fra  andre  Rovdyr  er  ikke  at 
opdage,  naar  Trommehulens  Væg  sees  udenfra;  aabner  man 
Trommehulen,  eller  ser  man   ind  i  den  gjennem  Hovedskal- 

lens  ydre  Øregang,  viser  sig  derimod  en  Forskjel:  hos  Katte- 
Gruppen  er  Trommehulens  Rum  delt  i  to  ved  en  Benvæg, 
der  rejser  sig  fra  den  Linie,  hvori  de  to  nævnte  Knogler  støde 
sammen;  hos  de  andre  er  Trommehulen  et  enkelt  Rum,  om 
det  end  ved  smaa  pladeformede  eller  søjleformede  Udvæxter 
fra  Væggene  kan  være  lidt  kamret  eller  mere  eller  mindre 
fyldt  af  svampet  Benvæv. 

Af  den  store  Gruppe  Rovdyr,  hvortil  Katte-Familien  hører, 
og  som  blandt  andet  omfatter  Viverrer  og  Hyæner,  er  selve 
Katte-Familien  en  af  de  højeste  Familier  og  Katte-Slægten 
igjen  en  af  Familiens  højeste  Slægter.  I  Uddannelse  som 
Rovdyr  er  den  gaaet  videre  end  de  fleste  andre.  Baade  øvre 
og  nedre  Rovtand  have  faaet  de  mest  fremstaaende  Spidser 
omdannede  til  høje,  skarpe,  skjærende  Kamme,  men  have 
saa  godt  som  helt  mistet  alle  andre  af  Kronens  oprindelige 
Spidser;  de  fleste  af  de  andre  Kindtænder  ere  stærkt  ind- 
skrænkede eller  forsvundne:  i  Overkjæben  findes  kun  én 
lille,  vantreven  Kindtand  bag  Rovtanden,  i  Underkjæben  slet 
ingen  Tænder  bag  Rovtanden;  foran  Rovtanden  findes  baade 
i  Over-  og  Underkjæbe  kun  to  Kindtænder.  Fortænderne  ere 
blevne  ualmindelig  smaa;  men  Hjørnetænderne,  især  de  øvre, 
ere  stærke,  dolkformede,  lodret  furede.  Slægten  er  særlig  øvet 
i  at  færdes  om  Natten.  Øjet  er  som  hos  udprægede  Nat-Dyr 
stort,  indrettet  til  at  opfange  det  svageste  Lys,  og  Øjehulen 
er  bagtil  omgrændset  af  anselige  Ben- Udvæxter  fra  Pandeben 
og  Kindben.  Trommehulen  er  stor,  opsvulmet.  Den  oprinde- 
lige Træden  paa  hele  Haandflade  og  Fodsaal  er  ophørt;  for  at 
faa  lange  Lemmer,  rede  til  Spring  og  Løb,  have  Kattene  rejst 
sig  paa  Tæerne;  fra  Saalegængere  ere  de  blevne  Taagængere; 
de  træde  paa  de  Trædepuder,  der  ligge  under  Spidserne  af 
Mellemhaands-  og  Mellemfodsben  (foruden  paa  Puderne  under 
Finger-  og  Taaspidser) ;  de  paagjeldende  Trædepuder  blive  sær- 
lig store  og  smelte  indbyrdes  sammen,  medens  de  andre 
Trædepuder  næsten  forsvinde,  og  Fodsaalen  klædes  næsten 
helt  med  Haar;  især  Bagfoden,  der  under  Løb  og  Spring  har 
det  største  Arbejde  at  udføre,  bliver  lang  og  tillige  smal,  idet 
Tæerne  ikke  spredes,  men  saa  vidt  muligt  holdes  samlede,  og 
1ste  Taa,  der  kommer  ud  af  Brug  paa  Grund  af  sin  oprinde- 
lige Korthed,  forsvinder.  Trods  Hænders  og  Fødders  Omdan- 
nelse til  Løben  have  Kattene  søgt  at  bruge  og  bevare  de 
skarpe  Kløer,  der  gjøre  Tjeneste,  naar  Byttet  gribes,  under 
Klatring  og  ved  andre  Lejligheder;  Kløerne,  især  paa  Fingrene, 
ere  blevne  ualmindelig  stærke,  krogformede;  den  Hudfold,  der 
dækker  Kloens  Grund,  er  i  stor  Udstrækning  indvendig  for- 
benet; for  at  skjærme  de  skarpe  Kløer  mod  Slid  under  Gan- 
gen, eller  vel  snarest  for  ikke  at  hindres  eller  plages  af  dem, 

have  alle  Rovdyr  fra  første  Færd  Tilbøjelighed  til  at  løfte  Klo- 
leddene tilbage  op  fra  Jorden  og  skyde  dem  ind  paa  Siden  af 
næstyderste  Finger-  eller  Taaled;  denne  Vane  have  Kattene 
drevet  videre  end  andre  Rovdyr:  Kloleddene  kunne  skydes 
helt  tilbage  og  gjemmes  i  en  Hudfold  ved  Siden  af  næst- 
yderste Fingerled,  der  ved  Paavirkningen  er  blevet  endnu 
mere  skjævt  end  hos  andre  Rovdyr. 

Blandt  de  Rovdyr,  der  have  skaalformet  Trommeben,  er 
Hunde-  og  Bjørne-Familien,  Canidæ,  den  oprindeligste, 
omfattende  3  af  vore  Arter,  af  de  to  Slægter  Hund  og  Bjørn, 
Canis  og  Ursus,  en  nulevende  Art,  Ræven,  Canis  vulpes, 
og  to  hos  os  uddøde,  Ulv  og  Bjørn,  Canis  lupus  og  Ursus 
arctus.  Hvad  der  viser  deres  lave  Stilling  i  Forhold  til  vore 
andre  Rovdyr,  er  deres  Tandsæt:  Rovtændernes  Overmagt  er 
ikke  saa  stærk,  at  de  have  fortrængt  ret  meget  af  deres  Om- 
givelser; af  Bagkindtænderne  er  det  kun  den  bageste  øvre,  der 
er  forsvunden;  den  bageste  nedre  er  vantreven;  men  de  andre 
ere  ret  veludviklede;  og  Rovtænderne  selv  have  bevaret  meget 
af  den  oprindelige  Form. 

Canis-Slægten  staar  i  Tandsættets  Udvikling  paa  et  lavere 
Trin  end  Ursus.  De  forreste  Kindtænder,  Savtænderne,  have 
beholdt  deres  oprindelige  Tal  og  Størrelse,  og  Rovtænder  og 
Knudetænder  ere  formede  i  det  væsenlige  som  hos  mange 
andre  forholdsvis  lavtstaaende  Rovdyr,  med  tydelige  Minder 
om  Tilstanden  hos  Insektædere.  I  Uddannelse  som  Løbere 
ere  Hundene  derimod  naaede  højere  end  alle  andre  Rovdyr; 
deres  Lemmer  ere  omformede  paa  noget  lignende  Maade  som 
hos  Kattene,  men  endnu  mere  udpræget;  de  have  ikke  gjort 
noget  særligt  for  at  bevare  Kløerne  skarpe;  de  have  opgivet 
Klatring  og  andre  Færdigheder  for  mere  udelukkende  at  øve 
sig  i  Løb;  Haand  og  Fod  ere  blevne  endnu  længere  og  smal- 
lere end  hos  Kattene.  Hundenes  Vane  er  at  strejfe  vidt  og 
bredt  omkring,  mere  eller  mindre  i  Løb,  for,  især  ledede  af 
Lugtesandsen,  at  afsøge  et  stort  Jagtomraade. 

Fra  Rovdyr,  hvis  Tandsæt  har  været  omtrent  som  Hunde- 
nes, stammer  Slægten  Ursus;  en  Række  Overgangsformer 
kjendes  blandt  de  uddøde  Dyr.  Det,  der  udmærker  Bjørnenes 
Tandsæt,  er  den  delvise  Tillempning  til  Planteføde;  Savtæn- 
derne vantrives  og  forsvinde  tildels;  øvre  Rovtand  mister 
meget  af  sin  Kraft,  nedre  Rovtand  tildels  ogsaa;  men  alle  de 
bageste  Kindtænder  faa  udvidet  og  knudret  Krone.  Saale- 
gængere  ere  Bjørnene  derimod  vedblevne  at  være;  maaske 
ere  de  det  endda  i  endnu  mere  udpræget  Grad  end  deres 
nærmeste  Forfædre;  Haand  og  Fod  ere  korte  og  brede,  med 
en  flad  og  bred  Trædepude;  Kløerne  ere  ualmindelig  store, 
krogede.     Store   stærke   Dyr   ere   Bjørnene   blevne,   frygtløse, 

med  sindige  Bevægelser;  Halen,  der  hos  de  fleste  Rovdyr 
endnu  er  anselig,  som  et  vigtigt  Redskab  til  at  holde  Lige- 
vægt, bruges  ikke  mere  og  svinder  ind. 

Til  Maar-Familien,  Mustelidæ,  høre  7  af  vore  Rovdyr 
fordelte  i  de  fire  Slægter  Maar-,  Væsel-,  Grævling-  og 
Odder-Slægten,  Martes,  Mustela,  Meles  og  Lutra. 
Den  Egenskab,  der  stiller  hele  Maar-Familien  paa  et  højere 
Trin  end  Hunde  og  Bjørne,  er:  at  Rovtænderne  i  højere  Grad 
have  taget  Magten,  paa  lignende  Maade  som  hos  Kattene;  hos 
nogle  af  Familiens  Medlemmer  miste  Rovtænderne  igjen  deres 
Overmagt  eller  dog  deres  Egenskab  somskjærende  Redskaber; 
men  den  Indvirkning,  de  have  haft  paa  det  øvrige  Tandsæt, 
udslettes  ikke.  Rovtænderne  selv,  baade  øvre  og  nedre,  ere 
hos  de  oprindeligste  af  vore  Medlemmer  af  Familien  i  en  paa- 
faldende  Grad  komne  til  at  minde  om  Kattenes  Rovtænder; 
nedre  Rovtand  har  dog  beholdt  lidt  mere  oprindeligt  Præg  end 
hos  Felis:  den  har  endnu  en  tydelig  „Hæl"  ved  sin  Bagrand, 
Levninger  af  bageste  indre  og  bageste  ydre  Spids  (3die  og  5te) 
paa  en  femspidset  Tand,  og  den  kan  have  en  mellemste  indre 
Spids  (2den);  alt  dette  mangler  Katte-Slægten  saa  godt  som 
helt;  øvre  Rovtand  har  derimod  faaet  en  høj  Egenhed,  der 
gjenfindes  hos  alle  Familiens  Medlemmer,  hvormeget  end  Rov- 
tanden ellers  er  vanslægtet:  dens  to  højeste  Spidser  ere  for- 
enede indbyrdes  ved  en  Længdekam,  ikke  skilte  ved  et  dybt 
Indhak  som  hos  Kattene,  der  i  denne  Henseende  ligne  de 
fleste  Rovdyr;  de  bageste  Kindtænder  ere  stærkt  indskræn- 
kede; i  Overkjæben  findes  kun  en  vantreven  Kindtand  bag 
Rovtanden,  dog  oftest  mindre  vantreven  end  hos  Felis;  i 
Underkjæben  findes  bag  Rovtanden  kun  en  lille  vantreven 
Tand. 

Martes  og  Mustela  ere  blandt  de  danske  Medlemmer  af 
Familien  de  oprindeligste  i  Formen  af  øvre  Rovtand,  der  hos 
dem  har  beholdt  samme  langstrakte  Form  som  hos  lavere 
Rovdyr  og  kun  har  en  lille  Hæl  indenfor  sin  forreste  Ende, 
Hos  Meles  og  Lutra,  hvis  Tandsæt  har  mistet  noget  af  det 
oprindelige  Rovdyr-Præg,  er  øvre  Rovtand  forkortet,  og  Hælen 
er  forstørret  og  har  bredt  sig  langs  hele  Tandens  Inderside. 
Nedre  Rovtand  hos  Meles  og  Lutra  er  ligeledes  ifærd  med  at 
miste  Rovdyr- Præget. 

Martes,  med  vore  to  Arter,  Husmaar  og  Skovmaar, 
M.  foina  og  M.  sylvatica,  er  i  Forhold  til  Mustela  den,  der 
staar  paa  det  oprindeligste  Trin.  I  Tandsættet  viser  det  sig  i,  at 
Forkindtændernes  Tal  endnu  er  det  oprindelige.  Skjønt  Slæg- 
tens Arter  have  en  ualmindelig  Evne  til  at  finde  Vej  gjennem 
de  snevreste  Aabninger,  ere  de  dog  ikke  i  denne  Retning  saa 
store  Kunstnere  som  Mustela;  de  ere  vante  mere  til  at  færdes 

frit  fremme,  ligelig  udfoldende  alle  Evner.  I  springende  Klatring 
have  de  dog  særlig  stor  Øvelse. 

Hos  Mustela,  med  vore  tre  Arter,  Ilder,  Lækat  og  Brud, 
M.  putorius,  M.  erminea,  M.  vulgaris,  er  den  forreste 
Forkindtand  i  hver  Kjæbe  forsvunden,  og  Tandsættet  har  i  det 
hele  faaet  lidt  mere  skjærende  Præg.  Slægten  har  ganske 
særlig  uddannet  sig  til  at  forfølge  de  gravende  Gnavere  i 
deres  underjordiske  Gange;  Kroppen  bliver  mere  lang  og  tynd, 
Lemmerne  blive  kortere.  Halen  ligeledes.  Kløerne  indrettes 
lidt  mere  til  Gravning;  det  ydre  Øre  bliver  kortere,  og  Tromme- 
hulen fyldes  med  svampet  Benvæv,  en  Egenskab,  der  særlig 
ofte  viser  sig  hos  underjordisk  levende  Dyr. 

Meles,  med  vor  eneste  Art  Grævlingen,  M.  taxus,  stam- 
mer fra  Maar-Former,  der  nærmest  have  lignet  Martes ;  den  er 
uddannet  i  en  Retning  modsat  Mustela.  Den  har  for  en  meget 
væsenlig  Del  vænnet  sig  til  Planteføde.  Paa  nogle  af  de  ba- 
geste Kindtænder,  særlig  paa  øvre  Knudetand  og  nedre  Rov- 
tand, der  hos  dens  Stamfædre  var  stærkt  uddannet  til  at 
afklippe  Kjød,  er  der  fremkommet  store  knudrede  Udvidelser, 
egnede  til  at  knuse  Planteføde;  nogle  af  de  forreste  Kind- 
tænder ere  derimod  stærkt  ifærd  med  at  vantrives.  Meget  af 
sin  Føde  finder  Grævlingen  ved  at  grave  i  Jorden;  dens  Kløer, 
især  Haandens,  ere  derfor  blevne  lange  og  stærke,  og  som 
hos  mange  andre  gravende  Pattedyr  ere  Haandens  og  Fodens 
Trædepuder  udvidede ;  hos  Martes  og  Mustela  findes  paa  Haand- 
fladen  6  eller  5  smaa  indbyrdes  skilte  Trædepunder,  som  hos 
lavere  Pattedyr,  og  paa  Fodsaalen  findes  4  smaa  skilte  Træde- 
puder, idet  de  to  bageste  af  de  oprindelige  6  ere  forsvundne, 
af  Mangel  paa  Brug,  fordi  der  ikke  trædes  kraftig  nok  paa  den 
bageste  Del  af  Fodsaalen;  hos  Grævlingen  findes  paa  Haand- 
fladen  en  forreste  stor,  svagt  tredelt  Trædepude  og  bag  den  to 
mindre,  og  paa  Fodsaalen  er  Forholdet  noget  tilsvarende.  Ved 
rigelig  Føde  og  af  Mangel  paa  Bevægelse  er  Grævlingen  voxet 
stor  og  plump  i  Sammenligning  med  sine  vevre  Slægtninge, 
der  maa  arbejde  anderledes  for  Føden;  korte  Lemmer  og  kort 
Hale  har  den  af  den  Grund  faaet. 

Lutra,  med  eneste  danske  Art  Odderen,  L.  vulgaris,  har 
faaet  sit  Særpræg  ved  at  vænne  sig  til  at  leve  mest  af  Fiske, 
som  den  fanger  svømmende.  Dens  Stamformer  have  nærmest 
lignet  Martes.  Som  væsenligste  Redskab  til  Svømning  bruger 
den  Halen,  som  derfor  har  faaet  en  ualmindelig  Styrke,  med 
svære  Muskler.  Haand  og  Fod,  der  ogsaa  tidt  nok  komme  til 
at  pjaske  i  Vandet,  have  faaet  større  Brede,  med  endnu  mere 
udpræget  „Svømmehud"  mellem  Fingre  og  mellem  Tæer,  en 
Dannelse,  hvortil  der  m.ærkelig  nok  hos  de  fleste  Rovdyr  fin- 
des anselig  Begyndelse;  Trædepuderne  udviskes;  Kløerne  blive 

svage;  Lemmerne  i  det  hele  blive  ret  korte.  Som  hos  mange 
andre  Pattedyr,  der  ere  vante  til  at  dykke  ned  og  op,  faar 
Hovedet  en  ejendommelig  fladtrykt  Form,  sikkert  fremkaldt  af 
Vandets  Tryk,  særlig  paafaldende  for  Hjernekassens  Vedkom- 
mende. Det  ydre  Øre  bliver  lille.  Varbørsterne,  der  skulle 
kunne  bruges  ogsaa  under  Vand,  ægges  af  Vandets  Modstand 
til  Væxt  og  blive  ualmindelig  stive. 

Vore  5  Sæler,  fra  Istid  og  senere,  fordele  sig  paa  Slæg- 
terne Hvalros,  Trichechus,  af  Øresælernes  Familie, 
Otariidæ,  og  Sæl  ogGraasæl,  PhocaogHalichoerus, 
af  Sæl- Familien,  Phocidæ.  Som  Vanddyr  ere  Sælerne  om- 
formede ganske  anderledes  gjennemgribende,  end  Odderen  er 
det,  og  deres  Oprindelse,  som  deres  Udformning  er  en  anden. 
Medens  Odderen  klart  nok  stammer  fra  ægte  Maare,  have 
Sælerne  sikkert  deres  Udspring  fra  oprindelige  Medlemmer  af 
Hunde-Bjørne-Gruppen.  Deres  vigtigste  Redskab  til  Bevægelse 
er  ikke  Halen,  der  netop  svinder  ind  af  Mangel  paa  Brug, 
men  Lemmerne.  Baglemmerne  ere  lagte  bagud  langs  Bække- 
net og  Halen,  i  en  Stilling,  hvori  de  tilsidst  ere  fæstnede,  saa 
at  de  ikke  mere  kunne  føres  frem;  Fødderne  ere  tilsammen 
brugte  som  en  Slags  Halefinne,  der  svinges  til  Siderne,  med 
lidt  drejende  Bevægelser;  Foden  er  derved  bleven  stor,  vifte- 
formet, med  bred  Svømmehud;  1ste  og  5te  Taa,  der  mest  ud- 
sættes for  Vandets  Tryk,  faa  en  ualmindelig  Længde  og  Svær- 
hed; Trædepuderne  ere  forsvundne;  Hæl-Leddet  bliver  meget 
frit  bevægeligt  og  omformes  næsten  til  Kugle-Led.  Forlemmet 
har  fra  første  Færd  ogsaa  været  brugt,  nærmest  som  en  Vinge 
til  Flugt  gjennem  Vandet;  dets  Forrand  er  derfor  særlig  paa- 
virket af  Vandets  Modstand;  1ste  Finger  er  bleven  ualmindelig 
svær.  Spolebenet  ligeledes;  men  Forlemmets  senere  Skjebne 
er  forskjellig  i  Sælernes  forskjellige  Grupper.  Medens  Odde- 
ren bringer  sin  Fangst  paa  Land  for  dér  at  æde  den,  ere  Sæ- 
lerne blevne  saa  udelukkende  Vanddyr,  at  de  ogsaa  i  Vandet 
æde  deres  Bytte;  men  tygge  det  i  Vandet  kunne  de  ikke  ret 
godt,  fordi  de,  som  de  fleste  Pattedyr,  ikke  ere  vante  til  at 
tygge  med  lukket  Mund;  de  opgive  derfor  Tygningen  og  sluge 
Byttet  mere  eller  mindre  helt.  Følgen  er  for  Kindtændernes 
Vedkommende,  at  de  bageste  af  dem  vanslægte  af  Mangel  paa 
Brug  og  faa  lignende  simple  Former  som  de  forreste.  Næse- 
musklerne øves  i  at  lukke  Næseborene  og  faa  Evne  dertil. 
Øjnene  blive  store,  som  ellers  hos  Natdyr,  vistnok  fordi  de 
bruges  i  Halvmørket  dybt  nede  i  Vandet,  og  de  sammen- 
trykke Rummet  mellem  Øjehulerne.  Det  ydre  Øre  vantrives 
af  Mangel  paa  Brug  og  forsvinder,  og  den  ydre  Øre-Aabning 
kan  lukkes  af  Muskler.    Overlæbens  Varbørster  faa  som  hos 

Odderen   en   ualmindelig  Styrke.     Hovedskallen    faar   en   lig- 
nende fladtrykt  Form  som  hos  Odderen. 

Øresælerne  ere  de  oprindeligste  overfor  de  ægte  Sæler. 
De  have  endnu  ikke  helt  mistet  Evnen  til  at  føre  Baglemmet 
paa  samme  Maade,  som  Landdyr  pleje;  Hæl-Leddet  har  der- 
for bevaret  forholdsvis  meget  af  den  oprindelige  Form;  saa- 
ledes  har  Rullebenet  tydelig  Ledrulle  mod  Skinnebenet,  og 
det  har  ikke  faaet  den  ejendommelige  Hæl-Udvæxt,  der  findes 
hos  de  ægte  Sæler,  fremkaldt  af  Fodens  Bøjemuskler.  De 
kjendte  Øresæler  have  dog  i  en  og  anden  Retning  udviklet 
sig  videre  eller  paa  anden  Maade  end  de  ægte  Sæler;  først 
og  fremmest  have  de  i  en  paafaldende  Grad  brugt  Forlemmet 
som  „Vinge",  og  Haanden  har  faaet  en  ualmindelig  Størrelse, 
med  Svømmehud  naaende  langt  frem  foran  Fingerspidserne.  Af 
Øresælerne  er  Hvalrossen  igjen  væsenlig  den  laveste;  det 
viser  sig  klart  nok  i  Formen  af  mange  af  Lemmeknogleme, 
der  mere  end  hos  de  andre  minde  om  Landdyr,  i  Haandens 
forholdsvis  ringe  Størrelse,  i  Øjets  ret  ringe  Størrelse  og  i 
Mangelen  af  Udvæxt  fra  Pandebenet  over  Øjehulen.  Men 
ogsaa  Hvalrossen  har  sine  høje  Egenheder;  den  har  helt 
mistet  det  ydre  Øre,  der  findes  endnu  hos  de  andre,  om  end 
i  meget  vanslægtet  Skikkelse;  og  den  har  vænnet  sig  til  at 
leve  mest  af  en  Slags  Føde,  som  andre  Sæler  kun  sjelden 
faa.  Muslinger,  der  leve  nedgravede  i  Havbunden,  og  til  at 
rode  dem  frem  bruger  den  sine  øvre  Hjørnetænder,  som 
derfor  have  faaet  en  uhyre  Størrelse,  hvad  der  paa  mange 
Maader  indvirker  paa  Hovedskallen;  en  tilsvarende  Styrke 
have  Halsmusklerne  faaet  ved  at  øves  i  at  føre  det 
svære  Hoved,  og  de  fremkalde  mægtige  Udvæxter  paa  Hjerne- 
kassen. 

Hos  de  ægte  Sæler  have  Baglemmerne  næsten  udeluk- 
kende overtaget  Virksomheden  som  Redskaber  til  Svømning 
og  ere  derfor  omformede  i  højere  Grad  end  hos  Øresælerne; 
1ste  og  5te  Taa  ere  forholdsvis  længere,  Hæl-Leddet  er  næsten 
et  Kugle-Led,  Rullebenet  har  faaet  Hæl-Udvæxt,  Foden  kan 
ikke  føres  frem  i  den  oprindelige  Stilling;  men  Forlemmerne 
ere  blevne  tilbage  i  Udvikling,  fordi  de  under  Svømningen 
ere  ret  uvirksomme.  Hænderne  have  mere  beholdt  Form  af 
Poter.  Som  hos  de  oprindeligste  Øresæler  er  Øjehulen  ikke 
dækket  af  Ben-Tag;  Øjet  har  dog  naaet  en  uhyre  Størrelse, 
og  Rummet  mellem  Øjehulerne  er  stærkt  sammentrykt.  Det 
ydre  Øre  er  forsvundet. 

De  to  Slægter  af  ægte  Sæler,  der  findes  hos  os,  Phoca  og 
Halichoerus,  staa  hinanden  meget  nær.  Hos  Halichoerus  er 
Tandsættet  lidt  mere  vanslægtet  end  hos  Phoca;  Kindtænder- 
nes Rødder  ere  ifærd  med  at  smelte  sammen  til  en   enkelt 

Rod,  medens  de  fleste  Kindtænder  hos  Phoca  have  to  vel  ad- 
skilte Rødder.  Og  Næsehulen  hos  Halichoerus  er  ejendomme- 
lig opsvulmet,  særlig  iøjnefaldende  hos  de  gamle. 

Oversigt  over  de  danske  Rovdyr-Slægter. 

I.  Trommehulens  Ydervæg  dannet  af  to  sammenvoxede  Knogler 
og  Trommehulen  ved  en  høj  Ben-Skillevæg  delt  i  et  ydre 
og  et  indre  Rum.   Hjørnetænderne  med  lodrette  Furer;  ingen 
nedre  Knudetand  findes  og  ingen  Hæl  paa  nedre  Rovtand. 
Øjehulen  bagtil  næsten  fuldstændig  omsluttet  af  en  Benbro. 
Kløerne  ualmindelig  sammentrykte  og  skarpe  og  istand  til 
at  løftes  højt  tilbage  og  skjules  i  en  Hudfold. 
Af  Katte-Familien,  Felidæ: 
Katte-Slægten  (Felis). 
II.  Trommehulens    Ydervæg    væsenlig    dannet    af   en    enkelt 
Knogle  og  Trommehulen  ikke  delt.    Hjørnetænderne  uden 
eller  næsten  uden  lodrette  Furer;  mindst  én  nedre  Knude- 
tand findes,  og  nedre  Rovtand  har  Hæl  (naar  ikke  Tandsættet 
er  helt  vanslægtet).     Øjehulen   bagtil  vidt  aaben.    Kløerne 
kunne  ikke  skjules  i  en  Hudfold. 

1.  Landdyr,  i  hvert  Fald  væsenlig.  Kindtænderne  uensartede 
i  Form,  skilte  som  Savtænder,  Rovtænder  og  Knudetæn- 
der.   Fødderne  sædvanlig  formede  Poter. 

a.  Tandsættet  ret  fuldstændigt,  baade  i  Over-  og  Under- 
kjæbe  to  Knudetænder  bag  Rovtanden.  Øvre  Rovtand 
med  et  dybt  Hak  mellem  de  to  Hovedspidser. 

Af  Hunde-  og  Bjørne-Familien,  Canidæ  (&  Ursidæ): 
CC.  Savtænderne  veludviklede,  3  øvre,  4  nedre;  Rov- 
tænderne stærkt  fremtrædende,  med  skarpe  Kam- 
me; Knudetænderne  med  glat,  ikke  knudret  og 
rynket  Overflade.  Halen  lang.  Taagænger,  uden 
Tommeltaa. 

Hunde-Slægten  (Canis). 
/S.  Savtænderne  vantrevne,  smaa,  oftest  tildels  mang- 
lende; Rovtænderne  ikke  meget  fremtrædende  fra 
Omgivelserne,  med  ret  stumpe  Kamme;  Knudetæn- 
derne, ligesom  den  bageste  Del  af  nedre  Rovtand, 
med  knudret-rynket  Overflade.  Halen  saa  godt  som 
manglende.  Saalegænger,  med  stor  Tommeltaa. 
Bjørne-Slægten  (Ursus). 

b.  Knudetændernes  Tal  indskrænket,  kun  én  Knudetand 
i  hver  Kjæbe.  De  to  Hovedspidser  paa  øvre  Rovtand 
ikke  skilte  ved  et  skarpt  Indhak,  men  forenede  ved 
en  Længdekam. 

Af  Maar- Familien,  Mustelidæ: 

a.  Øvre  Rovtand  langstrakt  (i  Kjæbens  Retning)  med 
en  lille  Hæl  inderst  og  forrest. 

1.  3  øvre  og  4  nedre  Savtænder.  Kroppen  ikke 
særlig  langstrakt.  Trommebenet  ikke  fyldt  af 
svampet  Benvæv. 

Maar-Slægten  (Martes). 

2.  Kun  2  øvre  og  3  nedre  Savtænder.  Kroppen 
paafaldende  langstrakt.  Trommebenet  fyldt  af 
svampet  Benvæv. 

Væsel-Slægten  (Mustela). 
/?.  Øvre  Rovtand  kort,  med  en  bred  Hæl  strækkende 
sig  langs  hele  Indersiden. 

1.  Hovedskallen  ikke  fladtrykt.    Halen  kort.    Øvre 
Knudetand  og  bageste  Del  af  nedre  Rovtand  stærkt 
udbredte,  knudrede.    Kløerne  meget  stærke. 
Grævling-Slægten  (Meles). 

2.  Hovedskallen  fladtrykt.  Halen  lang  og  muskel- 
stærk. Øvre  Knudetand  og  bageste  Del  af  ne- 
dre Rovtand  ikke  særlig  udbredte  og  knudrede. 
Kløerne  smaa. 

Odder-Slægten  (Lutra). 
2.  Vanddyr.    Kindtænderne  alle  ensartede  i  Form,  simpelt 
formede.    Bagfoden  stor,  vifteformet,  med  1ste  og  5te  Taa 
stærkt    forlængede.       Tommelfingeren    den    længste    af 
Fingrene. 

a.  Foden  under  Gang  drejet  fremad;  Rullebenet  med  Led- 
rulle mod  Skinnebenet,  uden  Hæl-Udvæxt.  Finger- 
spidserne stærkt  forlængede  foran  Kløerne,  der  ere 
smaa.    Øvre  Hjørnetand  uhyre. 

Af  Øresæl-Familien,  Otariidæ,  Hvalros-Underfamilien, 

Trichechini: 

Hvalros-Slægten  (Trichechus). 

b.  Foden  altid  rettet  bagud,  egenlig  Gang  umulig;  Rulle- 
benet med  simpelt  hvælvet  Ledflade  mod  Skinnebenet, 
med  Hæl-Udvæxt.  Fingerspidserne  neppe  forlængede 
foran  Kløerne,  der  ere  stærke.  Øvre  Hjørnetand 
sædvanlig. 

Af  de  ægte  Sælers  Familie,   Phocidæ,   Underfamilien 

Phocini: 

CC.  Kindtænderne  savtakkede,   de   fleste   med   dobbelt 
Rod.    Næsehulen  ikke  opsvulmet. 
Sæl-Slægten  (Phoca). 

/S.  Kindtænderne  væsenligst   kegleformede,    de   fleste 
med   enkelt,   svagt  tvedelt   Rod.     Næsehulen   op- 
svulmet, hos  den  voxne  i  paafaldende  Grad. 
Graasæl-Slægten  (Halichoerus). 

*  Katte-Familien  (Felidæ). 

*  Katte-Slægten  (Felis). 

Legemet  nærmest  formet  som  hos  Løbere:  Krop- 
pen ikke  langstrakt,  noget  sammentrykt,  Halsen  ret 
lang,  baade  For-  og  Baglem  ret  høje,  alt  i  Sammen- 
ligning med  Forholdene  hos  det  ene  eller  det  andet 
af  vore  andre  Rovdyr.  Halen  lang  eller  kort.  Snuden 
kort.  Øjet  stort.  Øret  højt,  spidst.  Haanden  lang 
og  ret  smal;  5  Fingre,  alle  forenede  ved  Hudfold 
næsten  til  Spidserne;  Tommelen  kort,  neppe  naaende 
til  Spidsen  af  2det  Mellemhaandsben;  de  andre  Fingre 
lange,  3dje  længst,  4de  kun  lidt  kortere,  2den  igjen 
lidt  kortere,  5te  ligeledes  igjen  lidt  kortere;  alle  5 
Fingre  med  skarpe,  spidse,  sammentrykte,  stærkt 
krogede  Kløer,  der  kunne  løftes  tilbage  og  skjules  i 
en  Hudskede  ved  Ydersiden  af  nærmeste  Fingerled; 
Haandfladen,  ogsaa  Fingrenes  Underside,  tæt  haar- 
klædt,  med  Undtagelse  af  Trædepuderne;  en  stor  tre- 
fliget  Trædepude  under  Spidserne  af  de  fire  længste 
Mellemhaandsben;  en  lille  afrundet  Trædepude  ved 
Haandrodens  ydre  Rand;  en  Trædepude  desuden  under 
hver  Fingerspids.  Foden  lang  og  smal,  med  kun  4 
Tæer,  idet  Tommelen  helt  mangler;  alle  fire  Tæer 
forenede  ved  Hudfold  næsten  til  Spidserne;  3dje  og 
4de  Taa  længst,  3dje  ganske  lidt  længere  end  4de; 
2den  og  5te  betydelig  kortere,  næsten  lige  lange; 
alle  fire  Tæer  med  ret  skarpe  og  sammentrykte 
krogede  Kløer,  der  kunne  løftes  tilbage  og  skjules  i 
en  Hudskede  ved  Ydersiden  af  2det  Taaled;  Fodsaalen, 
ogsaa  Tæernes  Underside,    tæt  haarklædt,    med  Und- 

Winge:  Pattedyr.  8 

tagelse  af  Trædepuderne;  en  stor  trefliget  Trædepude 
under  Mellemfodsbenenes  Spidser  og  en  Pude  under 
hver  Taaspids.  Snudens  Varbørster  lange  og  stærke. 
Haarklædningen  over  det  meste  af  Legemet  tæt  og 
lang;  Halen  med  lignende  Haar  som  Kroppen,  ikke 
særlig  langhaaret.  Tandsættet  er  J23  1  ^345*  f^^^^æn- 
derne  paafaldende  smaa.  Hjørnetænderne  lange,  dolk- 
formede, med  indtil  3  lodrette  skarpe  Furer,  øvre  næsten 
ikke  buet.  Af  Savtænderne  (de  forreste  Kindtænder 
foran  Rovtænderne)  er  forreste  øvre  (2)  ganske  lille, 
knoldformet,  enrodet;  de  andre  ere  anselige,  med  to 
Rødder,  med  sammentrykt  Krone  med  høj  Hovedspids 
og  to  eller  tre  smaa  Randspidser.  Øvre  Rovtand  (4) 
stor,  med  to  høje,  sammentrykte  Hovedspidser  skilte 
ved  et  dybt  Indsnit,  med  en  lille  fri  Spids  ved  For- 
randen og  med  en  lille  smal  Hæl  forrest  og  inderst. 
Nedre  Rovtand  (5)  har  kun  to  høje  sammentrykte 
Spidser  (svarende  til  1ste  og  4de  paa  en  femspidset 
Insektæder-Tand),  saa  godt  som  uden  Spor '  af  de 
andre  Spidser,  der  findes  hos  de  fleste  andre  Rovdyr. 
Øvre  Knudetand  (5)  er  ganske  lille,  knoldformet.  Nedre 
Knudetænder  mangle.  Mælketænderne  ere  ret  vel- 
udviklede, de  fleste  af  noget  lignende  Form  som  deres 
Efterfølgere ;  Forgængeren  for  øvre  bageste  Savtand  (3) 
ser  dog  ud  omtrent  som  Rovtanden  i  det  blivende 
Sæt,  Forgængeren  for  øvre  Rovtand  har  nærmest  Form 
som  en  lille  Knudetand,  og  Forgængeren  for  nedre 
bageste  Savtand  (4)  ligner  nedre  blivende  Rovtand; 
Forholdet  er  et  lignende  hos  de  fleste  andre  Rovdyr. 
Hovedskallen  kort,  hvælvet,  især  Ansigtet  kort;  Øje- 
hulen   bagtil    næsten    omsluttet  af  Ben-Udvæxter  fra 

Pandeben    og    Kindben.     Trommehulen    stor,    blære- 

formet  opsvulmet,    indvendig  delt  ved  en  Skillevæg  i 

et  mindre  ydre  og  et  større  indre  Rum. 

Vore  to  Arter  af  Slægten  høre  begge  til  de  højeste,  hos  hvem 
Slægtens  Egenheder  ere  skarpest  udprægede;  de  ere  blandt 
dem,  der  have  det  mest  sammentrængte  Tandsæt  og  derfor  det 
korteste  Ansigt,  blandt  dem,  der  have  den  stærkeste  Tinding- 
muskel og  mest  udstaaende  Kindbue,  de  største  Øjne,  de  længste 
Lemmer.  Indbyrdes  staa  de  hinanden  nær.  Som  den  mindste, 
den  forholdsvis  mest  lavbenede  og  langhalede  staar  Vildkatten 
som  den  oprindelige  re  overfor  den  store,  ualmindelig  høj  benede 
og  korthalede  Los. 

Oversigt  over  de  danske  Arter  af  Katte-Slægten  (Felis). 

I.  Lille,  forholdsvis  lavbenet  og  langhalet;  uden  Haardusk  i 
Ørespidsen. 

Vildkat  (Felis  catus). 
II.  Stor,  ualmindelig  højbenet,  korthalet;  med  Haardusk  i  Øre- 
spidsen. 
Los  (Felis  lynx). 

35.    *Vildkat  (Felis  catus  L.  fera). 

Krop,  maalt  paa  Skind  af  Han  og  Hun  fra  Tyskland,  620  mm 
hos  begge,  Hale  330  og  290,  Øre  68  og  61,  Fod  130  hos  begge. 
Halen  omtrent  af  Kroppens  halve  Længde.  Lemmerne  af  Middel- 
højde. Øret  uden  eller  saa  godt  som  uden  Haardusk  i  Spidsen. 
Hele  Oversiden  gullig  graa  med  sorte  Tegninger:  sorte  Længde- 
striber paa  Pande,  Kind  og  Hals,  en  sort  Længdestribe  midt  paa 
Ryggen,  Tværstriber  paa  Lemmerne  og  paa  Kroppens  Sider, 
Halen  med  sorte  Ringe;  de  sorte  Tegninger  meget  vexlende  i 
Form  og  Udstrækning,  mere  eller  mindre  opløste  i  Pletter,  osv. ; 
Dækhaarene  over  det  meste  af  Oversiden  ved  Grunden  hvid- 
lige, ellers  sorte  med  en  gullig  Ring  under  Spidsen;  Bund- 
haarene  ved  Grunden  graalige,  ellers  gullige,  nogle  med  mørk 
Spids.  Legemets  Underside  gullig  hvid,  ofte  med  stærkere 
eller  svagere  Antydninger  af  mørke  Streger  og  Pletter.  Fod- 
saalen  sort  i  større  eller  mindre  Udstrækning.  Længden  af 
øvre  Tandrad  hos  Han  og  Hun  39  og  37^2™'"?  af  nedre  Tand- 
rad  38  og  361/2,  af  nedre  Rovtand  9  og  S^/o,  Hovedskallens 
Længde  hos  Hunnen  92,  Underkjæbens  Længde  66^/2. 

Den  ringe  Størrelse,  det  korthaarede  Øre  og  den  lange  Hale 
ere  de  lettest  opfattelige  ydre  Kjendetegn  overfor  Lossen.  I 
Tænder  og  Hovedskal  ere  de  to  Arter  næsten  ens  undtagen  i 
Størrelse. 


Fig.  49.    Vildkat.   Hun.  Hovedskal.   Formindsket. 

I  Stenalderen  har  den  været  udbredt  over  Landet,  vel  mest 
knyttet  til  Skov;  dens  Knogler  ere   ikke  sjeldne  i  Stenalderens 
Kjøkkenmøddinger;   fra  Bornholm  kjendes  den 
[  dog  ikke.  Senere  er  den  uddød  hos  os,  naar  vides 

ikke.  Ingen  sikker  historisk  Efterretning  haves 
om  den  herfra.  Den  har  i  Danmark  haft  en 
Del  af  sin  Nordgrændse;  fra  Norge  kjendes  den 
ikke;  fra  Sverig  foreligger  kun  et  enkelt  Fund, 
fra  Stenalderen  i  Skaane;  i  vore  andre  Nabo- 
lande lever  den  eller  har  den  levet. 

Fig.  50.  Vildkat. 

Nedre  højre 
Rovtand.  Natur- 

Vistnok  i  Jernalderen  er  Huskatten  indført  i 
Landet,  Det  kan  neppe  siges  at  være  en  anden  Art  end  den  europæiske 
Vildkat ;  men  den  synes  dog,  i  hvert  Fald  væsenligst,  at  stamme  fra  en 
egen  Race  af  Arten,  hjemmehørende  i  Afrika,  lidt  mere  lavbenet  og  lang- 
halet og  lidt  spinklere  end  vor  Vildkat,  oftest  regnet  for  en  egen  Art: 
F  e  1  i  s  c  a  1  i  g  a  t  a  (eller  ocreata,  maniculata  osv,).  Maaske  dog  ogsaa  den 
europæiske  Vildkat  hist  og  her  har  været  tæmmet;  der  findes  blandt 
Europas  tamme  Katte  i  Nutiden  dem,  der  have  næsten  alle  Egenskaber 
fælles  med  vor  Vildkat. 

36.    *Los  (Felis  lynx  L.). 
(Felis  borealis,  cervaria,  virgata,  Lynx  vulgaris,  lynx.) 

Krop,  maalt  paa  en  Hun  fra  Sverig,  omtrent  1050  ^^,  Hale 
200,  Øre  95,  Fod  210.  Halen  neppe  en  Fjerdedel  af  Krop- 
pens Længde.  Lemmerne  høje,  Øret  med  en  Dusk  lange  Haar 
i  Spidsen.  Hele  Oversiden  rødlig  graa  eller  hvidlig  med  mørke 
brunlige  eller  graalige,  meget  vexlende  Tegninger:  paa  Kin- 
den mere  eller  mindre  tydelige  Længdestriber,  paa  Ryg  og 
Side  smaa  sorte  Pletter,  der  tildels  kunne  være  mere  eller 
mindre  sammenflydte  til  Længde-  og  Tværstriber;  Halen  med 
sort  Spids,  ellers  plettet;  Dækhaarene  ere  mest  ved  Grunden 
hvidlige,  ellers  sorte  med  en  gullig  eller  hvidlig  Ring  under 
Spidsen;  Bundhaarene  ere  ved  Grunden  graalige,  ellers  rød- 
lige. Undersiden  hvid,  med  Spor  af  mørke  Pletter.  Fodsaalen 
hvid.  Længden  af  baade  øvre  og  nedre  Tandrad  52  mm^  Læng- 
den af  nedre  Rovtand  15,  Hovedskallens  Længde  123,  Under- 
kjæbens  Længde  91. 

Størrelsen,  Ørets  Pensel,  den  korte  Hale  udmærke  strax 
Lossen  fra  Vildkatten. 

I  vor  Ældre  og  Yngre  Stenalders  Kjøkkenmøddinger  er  der 
fundet  adskillige  Levninger  af  den,  mærkeligt  nok  hidtil  kun 
i  Jylland.  Fra  Bronzealderen  foreligger  et  Fund  fra  Sjælland, 
fra  Maglehøj  ved  Frederikssund:  en  Klo  gjemt  blandt  andre 
Mærkeligheder  i  en  Æske,  som  en  læge-  eller  troldkyndig 
Kvinde  havde  med  i  sin  Grav.  Fra  senere  Tid  haves  ingen 
sikker  Oplysning  om  dens  Forekomst  hos  os.  I  alle  vore 
Nabolande  lever  den  eller  har  den  levet. 

Hunde-  og  Bjørne-Familien  (Canidæ  &  Ursidæ). 

Hunde- Slægten  (Canis). 
Legemet  formet  som  hos  Løbere:  Kroppen  ikke 
langstrakt,  noget  sammentrykt,  Halsen  ret  lang,  baade 
For-  og  Baglem  høje.  Halen  lang.  Snuden  lang. 
Øjet  middelstort.  Øret  højt,  spidst.  Haanden  lang 
og  smal;  5  Fingre,  alle  forenede  ved  Hudfold  næsten 
til  Spidserne;  Tommelen  kort,  neppe  naaende  Spidsen 

af  2det  Mellemhaandsben ;  de  andre  Fingre  lange; 
3dje  og  4de  længst,  næsten  ens;  2den  og  5te  be- 
tydelig kortere,  næsten  lige  lange;  alle  5  Fingre  med 
ret  stumpe,  lidt  sammentrykte,  svagt  buede,  ret  korte 
Kløer,  der  vel  kunne  løftes  noget  op  mod  Siden  af 
næstyderste  Fingerled,  men  ikke  skjules  i  nogen  Hud- 
fold; hele  Haandfladen,  med  Fingrenes  Underside, 
haarklædt,  undtagen  Trædepuderne;  en  stor,  svagt  tre- 
fliget  Trædepude  under  Spidserne  af  de  fire  lange 
Mellemhaandsben  og  en  lille  Trædepude  ved  Haand- 
rodens  Yderrand;  en  Pude  under  hver  Fingerspids. 
Foden  lang  og  smal,  med  kun  4  Tæer,  idet  Tommelen 
helt  mangler;  alle  fire  Tæer  forenede  ved  Hudfold 
næsten  til  Spidserne;  3dje  og  4de  Taa  længst,  næsten 
lige  lange,  4de  dog  lidt  længere  end  3dje;  2den  og 
5te  betydelig  kortere,  næsten  lige  lange;  Kløerne  om- 
trent som  paa  Fingrene,  men  kortere  og  stumpere;  Fod- 
saalen,  ogsaa  Tæernes  Underside,  tæt  haarklædt,  med 
Undtagelse  af  Trædepuderne;  en  stor  trefliget  Træde- 
pude under  Mellemfodsbenenes  Spidser.  Snudens  Var- 
børster  stærke  eller  ret  svage.  Haarklædningen  over  det 
meste  af  Legemet  tæt  og  lang;  Halen  klædt  med  lange 
udstaaende  Haar.    Tandsættet  er  !^t!!^!!^L     Fortæn- 

123. 1. 12345D/ 

derne  anselige,  især  den  yderste  øvre  stor,  1ste  og 
2den  øvre  med  tydelig  trefligede  Kroner.  Hjørne- 
tænderne lange,  uden  Længdefurer  (bortset  fra  den 
hos  Rovdyr  sædvanlige  svage  aabne  Fure  langs  For- 
randen af  Indersiden),  den  øvre  svagt  buet.  Forreste 
Savtand  (1),  baade  øvre  og  nedre,  ret  lille,  enrodet; 
de  andre  Savtænder  anselige,  med  to  Rødder,  med 
sammentrykt    Krone    med    høj    Hovedspids    og    mere 

eller  mindre  tydelige  Randspidser.  Øvre  Rovtand  (4) 
stor,  med  to  høje  sammentrykte  Hovedspidser  skilte 
ved  et  dybt  Indsnit,  uden  fri  Spids  ved  Forranden, 
med  en  lille  smal  Hæl  forrest  og  inderst.  Nedre 
Rovtand  (5)  har  de  samme  5  Spidser,  der  findes  hos 
Insektædere,  Flagermus  og  mange  andre  lavere  Patte- 
dyr, men  de  to  forreste  (1ste  og  4de  Spids)  ere 
voxede  højt  ivejret  som  mægtige  sammentrykte  Kamme. 
Begge  øvre  Knudetænder  (5  og  6)  ere  veludviklede, 
den  forreste  dog  langt  større  end  den  bageste,  begge 
væsenlig  trespidsede.  Forreste  nedre  Knudetand  (6) 
anselig,  nærmest  firspidset;  bageste  nedre  (7)  ganske 
lille,  knoldformet.  Hovedskallen  langstrakt,  med  langt 
Ansigt;  Panden  flad  eller  hvælvet.  Øjehulen  bagtil 
vidt  aaben.  Trommehulen  mere  eller  mindre  op- 
svulmet, indvendig  udelt. 

Ræven  er  i  Sammenligning  med  Ulven  den,  der  har  beholdt 
mest  af  Ligheden  med  de  oprindelige  Rovdyr.  Dens  Tænder  ere 
lidt  spinklere,  i  mindre  Grad  indrettede  til  Kjød-Æden ;  dens  Rov- 
tænder ere  forholdsvis  smaa,  oprindelig  formede;  dens  forreste 
øvre  Knudetand  har  ikke  faaet  rigtig  skjærende  Kamme,  og  ba- 
geste øvre  Knudetand  er  forholdsvis  stor;  Pandehulerne  ere  kun 
i  ringe  Grad  opsvulmede,  saa  at  Panden  er  flad,  Udvæxten  over 
Øjet  slet  ikke  oppustet;  Halen  er  lang.  I  en  enkelt  Henseende 
er  dog  Ræven  naaet  højere  end  Ulven;  den  synes  at  have  øvet 
Hørelsen  mere,  dens  Trommeben  er  mere  opsvulmet,  og  dens 
ydre  Øre  er  større.  Medens  Ræven  lister  omkring  snusende 
og  lyttende  og  spejdende  efter  allehaande  Bytte,  især  Mus  og 
andre  mindre  Gnavere,  af  og  til  en  Fugl,  Insekter,  Frugter  af 
mange  Slags,  er  det  Ulvens  Vane  mere  at  jage  Storvildt,  som 
den  forfølger  i  Løb,  opsporende  det  mest  ved  Lugten,  og  den 
har  mere  Øvelse  i  at  bide  Kjød  og  gnave  Knogler,  Dens  Rov- 
tænder ere  voxede  stærkt  og  have  faaet  højere  og  sværere 
skjærende  Kamme;  paa  forreste  øvre  Knudetand  ere  de  to  ydre 
Spidser  voxede  og  hævede  i  Vejret  i  Form  af  skjærende  Kamme; 
bageste  øvre  Knudetand  er  derimod  noget  vantreven.  Vel- 
sagtens som  Følge  af  mere  ihærdig  Vejren  ere  Pandehulerne 
svulmede  op  og  fylde  ogsaa  Pandebenets  Udvæxt  over  Øjehulen. 

Lemmerne  ere  vel  ikke  længere  end  Rævens,  men  holdes  sæd- 
vanlig mere  strakte,  rede  til  Løb.  Halen  er  kortere,  indskrænket 
som  saa  ofte  hos  højbenede  Dyr,  hos  hvem  Lemmerne  ere 
saa  mægtige,  at  Halens  Tjeneste  bliver  overflødig. 

Oversigt  over  de  danske  Arter  af  Hunde-Slægten  (Canis). 

I.  Lille.  Pupillen  spalteformet.  Øret  stort.  Halen  lang.  Haar- 
klædningens  Farve  overvejende  rustrød.  Rovtænderne  svage; 
ydre  Spidser  paa  forreste  øvre  Knudetand  smaa;  Hjørne- 
tænderne spinkle.  Pandebenet  ikke  opsvulmet.  Tromme- 
benet stort. 

Ræv  (Canis  vulpes). 
II.  Stor.  Pupillen  kredsformet.  Øret  mindre.  Halen  kort  for- 
holdsvis. Haarklædningens  Farve  overvejende  graalig.  Rov- 
tænderne store;  ydre  Spidser  paa  forreste  øvre  Knudetand 
store;  Hjørnetænderne  svære.  Pandebenet  opsvulmet.  Trom- 
mebenet lille. 
Ulv  (Canis  lupus). 


37.    Ræv  (Canis  vulpes  L.). 

(Vulpes  vulgaris,  vulpes,  alopex.) 

Krop,  maalt  hos  en  Han,  700  mm^  Hale  400,  Øre  95,  Fod  145. 

Pupillen   i   sammentrukken  Tilstand   spalteformet.    Øret  stort, 

mere  end  halvt  saa  langt  som  Hovedet.    Halen  mere  end  halvt 


Pig.  51.   Ræv.  Hovedskal.  Formindsket. 

saa  lang  som  Kroppen.  Varbørsterne  stærke.  Oversiden  mest 
rustrød;  Dækhaarene  ved  Grunden  hvidlige,  ellers  sorte  med  lang 
rødgul  Spids,  nogle  igjen  i  den  yderste  Spids  sorte,  andre  næsten 
helt  sorte,  kun  med  en  smal 
gul  Ring  under  Spidsen; 
Bundhaarene  ved  Grunden 
graa,  ellers  rødlige.  Under- 
siden hvid  eller  hvidlig  eller 
tildels  graa  eller  sort.  Ørets 
Bagside  sort.  Forsiden  af 
Underarm   og   Haand   sort, 

ligeledes  Forsiden  af  Foden.    ^^S' f '    ^^^]:    ^/f'^.^Tt'''^  ^V^ 
^  øvre  forreste  Knudetand  [b),  begge  høj- 

Halen   oftest  ved  Grunden  re.    Naturlig  Størrelse, 

rødlig,  ellers  gullig  hvid,  sort- 
pudret,  med  hvid  Spids.  Mange  Farve-Ændringer  kunne  desuden 
findes,  med  forskjellige  mørke  Tegninger,  ogsaa  helt  sorte.  For- 
tænderne ret  spinkle;  Hjørnetænderne  lange,  men  tynde;  For- 
kindtænderne lidt  spredt  stillede;  Rovtænderne  forholdsvis  svage, 
de  skjærende  Kamme  lave;  de  ydre  Spidser  (4de  og  5te)  paa  øvre 
forreste  Knudetand  lave.  Hovedskallens  Pande  flad,  Udvæxten 
over  Øjehulen  ikke  oppustet;  Trommebenet  stort.  Længden  af 
øvre  Tandrad  83  mm^  af  nedre  Tandrad  82,  af  nedre  Rovtand  I51/3, 
Hovedskallens  Længde  150,  Underkjæbens  Længde  118. 

Ræven  har  i  Skelettet  stor  Lighed  med  smaa  tamme  Hunde; 
de  sikreste  Kjendemærker  for  den  ere  Tandsættets  Svaghed, 
den  flade  Pande  og  Trommebenets  Størrelse ;  den  tamme  Hund 
stemmer  væsenlig  med  Ulven. 

Den  er  udbredt  over  hele  Danmark,  ogsaa  paa  Bornholm, 
og  den  finder  sig  tilrette  paa  alle  Slags  Land.  Den  kj endes  fra 
vor  Ældre  Stenalder;  i  den  Tids  Kjøkkenmøddinger  findes  dens 
Knogler  jevnlig.    Den  er  vidt  udbredt  til  alle  Sider  for  Landet. 


Fjeldræven,  Canis  lagopus,  der  jevnlig  bringes  til  Danmark  i 
Fangenskab,  er  ofte  brudt  ud  af  Fængsel  og  har  vist  sig  her  og  der  i  Lan- 
det; saa  godt  som  altid  har  Historien  kunnet  oplyses.  Om  en  Fjeldræv, 
der  blev  dræbt  ved  Thisted  i  Foraaret  1879,  mentes  det,  at  den  sandsynlig 
var  kommen  til  Landet  over  Isen  fra  Sverig  eller  Norge  i  den  foregaaende 
Vinter,  der  havde  været  streng;  men  ogsaa  dette  Tilfælde  har  vist  sig 
at  være  mere  end  tvivlsomt;  der  var  i  1876  af  Kammerherre  Oppen 
Schilden  udsat  7  Fjeldræve  paa  Livø  i  Limfjorden,  men  lidt  efter  lidt 

forsvandt  de  derfra,  vist  udvandrende  over  Isen  (oplyst  af  Dr.  Heiberg 
og  Premierlieut.  Jensen,  Livø,  gjennem  Lærer  T.  Bang);  meget  muligt 
er  det  en  af  dem,  der  er  kommen  til  Thisted.  Alligevel  er  det  ikke 
usandsynligt,  at  Fjeldræven  hører  til  den  danske  Dyreverden.  Fra  sin 
Rejse  til  Læsø  i  Sommeren  1827  meddeler  F.  Faber,  at  der  paa  Øen 
findes  „mange  Ræve,  hvoraf  nogle  ere  hvide",  og  om  dem  sagde  Ind- 
byggerne, „at  de  vare  komne  til  dem  paa  Isen".  Under  Istiden  har 
Fjeldræven  levet  over  det  meste  af  Europa,  og  den  har  vist  været  at  finde 
i  Danmark,  inden  den  trak  sig  tilbage  til  Europas  nordligste  Lande. 
Arten  staar  meget  nær  ved  Ræven,  men  har  faaet  lidt  Præg  af  at  høre 
hjemme  i  de  koldeste  Lande.  Den  er  lidt  mindre,  har  kortere  Øre,  en 
tættere  Haarklædning,  der  ogsaa  dækker  det  meste  af  Trædepuderne 
paa  Haandens  og  Fodens  Underside ;  Farven  er  undertiden  graalig  over 
det  meste,  men  oftest  i  Sommerdragten  hvid,  med  mere  eller  mindre 
graalig  Overside,  i  Vinterdragten  helt  hvid. 


38.    *Ulv  (Canis  lupus  L.). 
(Lupus  vulgaris.) 

Krop,  maalt  paa  en  Ulv  fra  Sverig,  ISOOmm^  Hale  400,  Øre 
115,  Fod  240.  Pupillen  i  sammentrukken  Tilstand  kredsformet. 
Øret  af  Middelstørrelse,  ikke  halvt  saa  langt  som  Hovedet.  Halen 


Fig.  53.   Ulv.   Hovedskal.  Stærkt  formindsket. 

omtrent  en  Tredjedel  af  Kroppens  Længde.  Varbørsterne  ret  svage. 
Oversiden  oftest  gullig  graa;  Dækhaarene  ved  Grunden  hvid- 
lige, ellers  sorte  med  bleggul  Ring;  Bundhaarene  ved  Grunden 
graalige,  ellers  blegt  gullige.  Undersiden  hvidlig;  et  mørkt  Baand 
over  Brystet.  Ørets  Bagside  mod  Randen  sort.  Lemmerne  lyse. 
Halen  foroven  graalig,  forneden  hvidlig.  Paa  sine  Steder  kan 
Ulven  vise  sig  i  næsten  helt  sort  Dragt;  i  de  nordligste  Egne 
er  den  helt  hvid.  Fortænder  og  Hjørnetænder  svære;  Forkind- 
tænderne indbyrdes  tæt  stillede;  Rovtænderne  svære,  de  skjæ- 
rende  Kamme  høje;  de  ydre  Spidser  (4de  og  5te)  paa  forreste 
øvre  Knudetand  høje.  Hovedskallens  Pande  hvælvet,  Udvæxten 
over  Øjehulen  oppustet  af  Pandehuler;  Trommebenet  ret  lille. 
Længden  af  øvre  Tandrad  ISOmt",  af  nedre  Tandrad  133,  Læng- 
den af  øvre  Rovtand  26V3,  af  nedre  Rovtand  30,  Hovedskallens 
Længde  238,  Underkjæbens  Længde  191. 

Med  store,  tamme  Hunde  kan  Ulven  forvexles,  især  i 
Skelet.  Det  sikreste  Kjendetegn  for  Ulven  er  dens  svære 
Rovtænder  og  forreste  øvre  Knudetand.  Selv  hos  de  største 
Racer  af  tamme  Hunde,  der  i  Størrelse  af  Skelettet  overgaa 
Ulven,  ere  de  paagjeldende  Tænder  forholdsvis  smaa;  de  have 
beholdt  noget  af  Ligheden  med  den  tamme  Hunds  vilde  Stam- 
form Sjakalen.  En  stor  tam  Hund  fra  Jernalderen,  funden  i 
en  Grav  fra  Vikingetiden,  ved  Errindlev  paa  Lolland,  nedlagt  i 
Graven  sammen  med  sin  Herre  og  hans  Hest,  har  Hoved- 
skallens Længde  209  mm^  men  øvre  Rovtand  er  kun  20  lang, 
nedre  22^/2;  en  meget  stor  „Dansk  Hund"  fra  Nutiden  har 
de  tilsvarende  Maal  255,  22  og  28. 

Ulven  har  i  sin  Tid  været  almindelig  udbredt  over  hele 
Landet.  Fra  Tiden  nær  efter  Istiden  haves  enkelte  jordfundne 
Levninger.  I  Ældre  og  Yngre  Stenalders  Kjøkkenmøddinger  ere 
adskillige  Knogler  fundne.  Udryddet  hos  os  blev  den  først  i 
Begyndelsen  af  19de  Hundredaar.  Den  lever  eller  har  levet 
vidt  udbredt  til  alle  Sider  for  Danmark. 

I  vor  Ældre  Stenalder  blev  den  tamme  Hund,  Canisfamiliaris, 
indført  til  Landet;  den  holdtes  her  almindelig  og  har  ikke  alene  været 
Hjelper  paa  Jagten,  men  har  ogsaa  undertiden  selv  tjent  til  Føde;  den 
har  gnavet  de  fleste  af  de  Knogler  af  Vildt,  der  findes  i  Stenalderens 
Kjøkkenmøddinger ;  men  ogsaa  dens  egne  Knogler  findes  i  Dyngerne 
med  Snitmærker  baade  her  og  der  som  Vidne  om,  at  den  selv  har  været 
spist  af  Stenalders-Folket;  og  dens  Hjørnetænder  bleve,  i  hvert  Fald  i 
Yngre  Stenalder,  brugte  som  Perler.     Den  Race,  der  var  den  aldeles 

fremherskende  hos  os  Stenalderen  igjennem,  var  saa  godt  som  ikke  til 
at  skjelne  fra  den  vilde  Sjakal,  Canis  aureus  eller  rettere  C.  familiaris 
ferus,  der  utvivlsomt  er  dens  Stamform ;  dog  fandtes  her  allerede  en- 
kelte Hunde,  der  vare  mindre  eller  større.  I  Jernalderen  var  den  al- 
mindeligste Race  stor;  den  synes  i  Form  nærmest  at  have  været  som 
senere  Tiders  „Store  Danske  Hund".  I  nyere  Tid  have  Alverdens 
Hunde-Racer  været  at  se  i  Landet.  Trods  al  Forskjel  ere  de  mange 
Hunde-Racer  nøje  knyttede  til  hverandre  ved  Overgange;  der  er  et  saa 
stort  Fællespræg  over  dem,  at  det  neppe  vil  være  muligt  at  godtgjøre, 
at  de  ere  andet  end  Ændringer  af  én  Art,  alle  stammende,  mere  eller 
mindre  umiddelbart,  fra  Sjakalen,  en  nær  Slægtning  af  Ulven,  væsenligst 
afvigende  ved,  at  den  er  mindre,  og  at  Rovtænderne  ere  lidt  svagere. 
Længden  af  øvre  Rovtand  er  hos  vor  almindelige  Stenalders-Hund 
I5V2 — 18,  hos  Jernalderens  Hund  omkring  20;  Længden  af  nedre 
Rovtand  er  henholdsvis  18 — 22  og  omkring  22;  hos  Sjakalen  ere  de 
samme  Maal  ll^/^—lS  og  20 — 21.  Sjakalens  nærmeste  Hjemsted  er 
det  østlige  Syd-Europa,  Nord-Afrika  og  Lille-Asien. 


*  Bjørne- Slægten  (Ursus) . 
Legemet  tildels  formet  som  hos  Løbere:  Kroppen 
ikke  langstrakt,  noget  sammentrykt,  Halsen  lang, 
baade  For-  og  Baglem  høje,  men  selve  Haand  og 
Fod  korte.  Halen  ganske  kort.  Snuden  lang.  Øjet 
ret  lille.  Øret  ret  lille,  afrundet.  Haanden  kort  og 
bred;  5  Fingre,  alle  forenede  ved  Hudfold  næsten  til 
Spidserne;  Tommelen  lang,  dens  Trædepude  naaende 
til  Bagranden  af  Trædepuden  paa  Spidsen  af  2den 
Finger;  2den,  3dje  og  4de  Finger  korte,  næsten  ens  i 
Længde,  5te  kun  lidt  kortere;  alle  5  Fingre  med  stærke, 
lange,  spidse,  sammentrykte,  svagt  buede  Kløer,  der  kun 
lidt  kunne  løftes  og  ikke  skjules  i  Hudfolder;  Haandfladen 
med  en  mægtig  tværgaaende  Trædepude  langs  Forranden, 
ved  en  dyb  Fure  skilt  fra  Trædepuderne  under  Finger- 
spidserne; en  lille  Trædepude  ved  Haandrodens  Yder- 
side; Haandfladen,  med  Fingrenes  Underside,  ellers  haar- 
klædt,  hos  den  danske  Art.    Foden  kort  og  bred,  med  5 

Tæer,  indbyrdes  forbundne  ved  Hudfold  næsten  til  Spid- 
serne; Tommelen  lang,  med  sin  Trædepude  naaende 
frem  til  Midten  af  Trædepuden  under  Spidsen  af  2den 
Taa;  de  andre  Tæer  korte;  3dje  og  4de  næsten  lige  lange, 
2den  og  5te  kun  lidt  kortere;  Kløerne  omtrent  som  paa 
Fingrene,  men  lidt  svagere;  Fodsaalen  for  største  Delen 
nøgen,  hos  den  danske  Art,  kun  Hælen  haarklædt,  ligele- 
des Tæernes  Underside;  en  mægtig  tværgaaende  Træde- 
pude langs  Fodsaalens  Forrand,  ved  en  dyb  Fure  skilt  fra 
Trædepuderne  under  Fingerspidserne.  Snudens  Varbør- 
ster  smaa.  Haarklædningen  over  det  meste  af  Legemet 
tæt  og  lang;  Halen  klædt  med  lignende  Haar  som  Krop- 
pen. Tandsættet  kan  være  Hf^yHISl?'  "^^"  ^°^  voxne 
Dyr,  af  de  europæiske  Arter,  pleje  nogle  af  de  forreste 
Kindtænder  at  mangle.  Fortænderne  ere  store,  især  øvre 
yderste  stor,  1ste  og  2den  øvre  dybt  trefligede.  Hjørne- 
tænderne lange,  uden  Længdefurer,  den  øvre  svagt  buet. 
De  fleste  af  Savtænderne  vantrevne  og  nogle  af  dem 
snart  udfaldende;  hos  det  voxne  Dyr  af  den  danske  Art 
pleje  kun  forreste  og  bageste  at  være  tilstede,  baade  i 
Over-  og  Underkjæbe;  de  to  øvre  (1  og  3)  have  begge 
lille  knoldformet  Krone;  den  forreste  af  dem  er  stillet 
tæt  bag  Hjørnetanden,  skilt  ved  et  anseligt  Mellemrum 
fra  den  bageste,  der  staar  tæt  foran  Rovtanden;  af 
de  to  nedre  (1  og  4)  er  den  forreste  lille,  knold- 
formet,  den  bageste  anselig,  med  sammentrykt  en- 
spidset  Krone;  de  nedre  ere  skilte  paa  lignende 
Maade  som  de  øvre.  Øvre  Rovtand  er  forholdsvis 
lille,  neppe  nok  rejst  over  Omgivelserne,  med  to  kun 
lidt  sammentrykte  Hovedspidser,  skilte  ved  et  Ind- 
snit,   uden    fri  Spids  ved  Forranden    og  med  en  lille 

Hæl  bagest  og  inderst.  Nedre  Rovtand  har  væsenligst 
5  Spidser;  men  Emaillen  er,  især  paa  Kronens  bageste 
Del,  ejendommelig  rynket-knudret;  Tanden  er  vel 
stor,  men  har  kun  lidt  af  Rovdyr-Præget  og  er  næsten 
ikke  fremtrædende  over  Omgivelserne;  kun  én  af 
dens  Spidser  (4de)  har  noget  af  den  sammentrykte 
Form.  De  to  øvre  Knudetænder  ere  begge  meget 
store,  væsenlig  firspidsede,  med  rynket-knudret  Emaille, 
den  bageste  med  en  anselig  hælformet  Udvidelse  bag- 
til. Forreste  nedre  Knudetand  stor,  sværere  end  Rov- 
tanden, væsenlig  firspidset,  med  knudret  Emaille; 
bageste  nedre  Knudetand  anselig,  med  næsten  flad 
Krone  med  knudret  Emaille.  Hovedskallen  langstrakt, 
med  langt  Ansigt;  Panden  mere  eller  mindre  hvælvet. 
Øjehulen  bagtil  vidt  aaben.  Trommehulen  neppe  op- 
svulmet, indvendig  udelt. 

39.    *Bjørn  (Ursus  arctus  L.). 
(Ursus  priscus.) 

Krop,  maalt  paa  en  Hun  fra  Sverig,  1350  mm^  Hale  45,  Øre 
100,  Fod  230.  Oftest  næsten  ensfarvet  mørkebrun,  undertiden 
lysere,  gullig  eller  graalig;  unge  Dyr  have  et  hvidt  Baand 
over  Brystet.  Dækhaarene  ere  mest  ensfarvet  brune,  under- 
tiden med  lys,  næsten  hvidlig  Spids;  Bundhaarene  ere  brunlige 
eller  graalige.  I  andre  Egne  kan  den  vise  sig  i  helt  lys,  næsten 
isabellegul  Dragt.  Længden  af  øvre  Tandrad,  hos  en  norsk 
Bjørn  fra  Nutiden,  139  mm,  af  nedre  Tandrad  143,  af  øvre 
bageste  Knudetand  32^/2,  af  nedre  forreste  Knudetand  25, 
Hovedskallens  Længde  290,  Underkjæbens  Længde  211;  hos 
en  af  de  største  jordfundne  danske  Bjørne  er  øvre  Tandrad 
omtrent  168,  Længden  af  øvre  bageste  Knudetand  40,  Hoved- 
skallens Længde  367,  Underkjæbens  Længde  272. 

Som  vort  største  Rovdyr  med  de  svære  knudrede  Kind- 
tænder kan    Bjørnen   ikke   let  forvexles   med  noget  andet  af 

vore  Pattedyr.  Derimod  kan  den  i  Skelettet  forvexles  med  sin 
nordlige  hvide  Slægtning  Isbjørnen,  Ursus  maritimus,  der  meget 
muligt  har  været  at  finde  her  i  Danmark  under  Istiden;  i 
Sverig  mener  man   at  have  paavist  en  jordfunden  Knogle  af 


Fig.  54.   Bjørn.  Hovedskal.  Stærkt  formindsket. 


Isbjørn.  Det  sikreste  Skjelnemærke  mellem  de  to  Arter  ligger 
i  Størrelsen  af  Knudetænderne.  Bjørnen,  der  har  langt  mere 
Adgang  til  Planteføde  end  Isbjørnen,  der  væsenligst  lever  af 
Sæler,  som  den  fanger  paa  Hav-Isen,  har  langt  større  Knude- 
tænder, end  Isbjørnen  har;  hos  en  Isbjørn  med  Hovedskal 
379  mm  lang  er  bageste  øvre  Knudetand  25,  forreste  nedre  20. 
Bjørnen  har  været  udbredt  over  hele  Landet;  dog  er  den 
ikke  eftervist  paa  Bornholm.  Flere  Levninger  foreligge  fra 
Mosefund,  og  i  Stenalderens  Kjøkkenmøddinger  ere  dens  Knogler 
ikke  helt  sjeldne.  Fra  Jernalderen  foreligge  nogle  brændte 
Kloled  fundne  sammen  med  brændte  Menneske-Ben  i  Grav- 
Urner,  sikkert  stammende  fra  Bjørne-Skind,  der  have  været 
bragte  paa  Baalet  sammen  med  Ligene  (maaske  af  Bersærker, 
de  Bjørneskind-klædte);  men  uimodsigelige  Vidner  om  Bjør- 
nens Forekomst  her  i  Jernalderen  kunne  de  ikke  være.  Fra 
historisk  Tid  haves  ingen  sikker  Oplysning  om  den  i  Dan- 
mark. Den  lever  eller  har  levet  vidt  udbredt  til  alle  Sider 
for  os. 

Maar-Familien  (Mustelidæ). 

Maar-Slægten  (Martes). 
Legemet  langstrakt,  Halsen  ret  lang,  Lemmerne 
ret  lange,  dog  selve  Haand  og  Fod  ret  korte.  Halen 
lang.  Snuden  ret  kort.  Øjet  ret  lille.  Øret  ret  lavt, 
bredt,  afrundet.  Haanden  ret  kort  og  bred;  5  Fingre, 
alle  forenede  ved  Hudfold  næsten  til  Spidserne;  Tom- 
melen forholdsvis  lang,  med  Klospidsen  næsten  naaende 
Trædepuden  paa  Spidsen  af  2den  Finger;  3dje  og  4de 
Finger  længst,  næsten  ens;  2den  og  5te  noget  kortere, 
næsten  lige  lange,  2den  længst;  alle  5  Fingre  med  an- 
selige, skarpe,  spidse,  sammentrykte,  ret  stærkt  krogede 
Kløer,  der  kunne  løftes  ikke  lidt,  men  ikke  skjules  i  nogen 
Hudfold;  hele  Haandfladen,  med  Fingrenes  Underside, 
haarklædt,  undtagen  Trædepuderne:  6  smaa  afrundede 
Trædepuder  paa  Haandfladen,  2  af  dem  ved  Haand- 
roden,  4  under  Spidserne  af  Mellemhaandsbenene,  de 
yderste  lidt  sammenflydende;  en  Trædepude  under  hver 
Fingerspids.  Foden  ret  kort  og  bred,  med  5  Tæer, 
indbyrdes  forbundne  ved  Hudfold  næsten  til  Spidser- 
ne ;  Tommelen  lang,  med  Klospidsen  naaende  til  Træde- 
puden paa  Spidsen  af  2den  Taa;  3dje  og  4de  Taa 
længst,  næsten  ens,  4de  dog  lidt  længere  end  3dje; 
2den  og  5te  noget  kortere,  næsten  ens ;  Kløerne  næsten 
ganske  som  Fingrenes,  kun  lidt  svagere;  Fodsaalen, 
ogsaa  Tæernes  Underside,  tæt  haarklædt,  med  Und- 
tagelse af  Trædepuderne;  fire  smaa  afrundede  Træde- 
puder under  Spidserne  af  Mellemfodsbenene,  delvis 
sammenflydende.  Snudens  Varbørster  lange  og  stærke. 
Haarklædningen    over   det   meste   af  Legemet  tæt  og 

lang;  Halen  klædt  med  lange  udstaaende  Haar.  Tand- 
sættet er  lll'  ]'  lllT-^.    Fortænderne  ret  smaa.    Hiørne- 

123.   1.   1234o6  ' 

tænderne  lange,  uden  Længdefurer,  den  nedre  dog 
med  noget  rynket  Emaille,  den  øvre  svagt  buet.  For- 
reste Savtand  (1),  baade  øvre  og  nedre,  lille,  knold- 
formet,  enrodet;  de  andre  Savtænder  anselige,  med 
to  Rødder,  med  sammentrykt  Krone  med  høj  Hoved- 
spids, men  næsten  uden  Randspidser,  med  Undtagelse 
af  bageste  nedre  (4),  der  paa  Bagranden  har  en  Rand- 
spids. Øvre  Rovtand  (4)  stor,  med  to  sammentrykte 
Hovedspidser,  der  dog  indbyrdes  ere  forenede  ved  en 
skarp  Længdekam,  uden  fri  Spids  ved  Forranden, 
med  en  lille  smal  Hæl  forrest  og  inderst.  Nedre 
Rovtand  (5)  har  to  høje  sammentrykte  Hovedspidser 
(1ste  og  4de)  og  en  ret  anselig  Hæl  med  Levning  af 
5te  Spids;  hos  de  danske  Arter  findes  ogsaa  en  ret 
veludviklet  mellemste  indre  Spids  (2den).  Øvre 
Knudetand  (5)  lille,  væsenlig  trespidset,  men  med  en 
anselig  Hæl  udbredt  som  en  rynket  Bræmme  langs 
hele  Kronens  Inderside.  Nedre  Knudetand  (6)  lille, 
knoldformet.  Hovedskallen  ret  kort,  kun  lidt  hvælvet. 
Øjehulen  bagtil  vidt  aaben.  Trommehulen  kun  lidt 
opsvulmet,  indvendig  udelt. 

De  to  danske  Arter  af  Slægten  staa  hinanden  meget  nær. 
Øvre  Knudetand  er  hos  Husmaaren  sikkert  lidt  mindre  van- 
slægtet end  hos  Skovmaaren.  I  Lemmernes  Korthed  er 
Husmaaren  derimod  vist  lidt  mindre  oprindelig  end  Skovmaaren. 

Oversigt  over  de  danske  Arter  af  Maar-Slægten  (Martes). 

I.  Yderranden    af  øvre    Knudetand    indbugtet   mellem    de   to 
ydre  Knolde.    Ben-Ganens  bageste  Rand  jevnt  buet  fremad. 
Bundhaarene  graahvide.    Den  lyse  Strubeplet  bagtil  løbende 
ud  i  to  Spidser  til  Siderne. 
Husmaar  (Martes  foina). 

Winge:  Pattedyr.  9 

II.  Yderranden  af  øvre  Knudetand  udbuet  udenfor  de  to  ydre 
Knolde.     Ben-Ganens   bageste   Rand  med  et  Fremspring  i 
Midten.    Bundhaarene  gulhvide.    Den  lyse  Strubeplet  bagtil 
forlænget  i  en  Spids  midt  ned  ad  Brystet. 
Skovmaar(M artes  sylvatica). 


40.    Husmaar  (Martes  foina  (Erxl.)). 
(Mustela  foina.) 
.      Krop  430 mm,  Hale  260,  Øre  36,  Fod  78.  Lemmerne  forholds- 
vis korte.  Haarklædningen  foroven  og  forneden  næsten  ensfarvet 
brun,  mørkest  paa  Lemmernes  Yderside ;  de  graahvide  Bundhaar 
dog  tildels  synlige;  Dækhaarene  næsten  ensfarvet  brune;  Bund- 


Pig.  55.  Husmaar.  Hovedskal.  Lidt  formindsket. 

haarene  næsten  ensfarvet  graahvide.  Paa  Struben  og  Halsens 
Underside  en  stor  hvid  Plet,  der  bagtil  løber  ud  i  to  Spidser, 
ned  paa  Skuldrene;  Plettens  Rande  ofte  ujevne.  Ørets  Inder- 
side hvidlig.  Yderranden  af  øvre  Knudetand  indbugtet  udfor 
Mellemrummet  mellem  de  to  ydre  Knolde  (4de  og  5te).  "  Ben- 
Ganens  bageste  Rand  under  bageste  Næsegang  jevnt  buet 
fremad.  Længden  af  øvre  Tandrad  hos  Han  og  Hun  36  og 
asi/gtnm^  af  nedre  Tandrad  371/2  og  341/2,  Hovedskallens  Længde 
821/2  og  78,  Underkjæbens  Længde  57  og  521/2. 


131 


r_^^ 


Husmaaren  ligner  Skovmaaren  saa  meget,  at  en  Forvexling 
er  let.  Det  sikreste  Kjendemærke  er  øvre  Knudetands  Form, 
dernæst  Formen  af  Strubepletten  og  Farven  af  Bundhaarene. 
Paa  Grund  af  Haarklædningens  Længde  er  Forskjellen  i  Lem- 
mernes Længdeforhold  ikke  let  at  opfatte  i  det  ydre. 

Den  er  udbredt  over  hele  Landet,  dog  ikke  paa  Bornholm. 
Særlig  er  den  knyttet  til  Huse, 

baade  til  enlig  liggende  Gaarde  ^  ^ 

og   til    Byer.     I   Melchior's  Tid,  -^      \ 

ved  1830,  og  endnu  omkring 
1870  hed  det  sig,  at  den  hos 
os  ikke  fandtes  Øst  for  Store 
Belt.  Senere,  ved  1880,  er  det 
oplyst,  at  den  ogsaa  fandtes  paa 
Lolland  og  ved  Kjøbenhavn;  nu 
er  den  udbredt  over  hele  Sjæl- 
land, vistnok.  I  Stenalderens 
Kjøkkenmøddinger,  hvor  Skov- 
maarens  Levninger  ikke  ere  sjeldne,  er  det  ikke  lykkedes 
at  paavise  den.  Maaske  er  den  en  ret  sen  Indvandrer  i 
Landet,  der  først  har  fundet  sig  tilrette  her,  efter  at  det  var 
bebygget,  og  maaske  er  den  først  i  nyeste  Tid  ved  et  eller 
andet  Tilfælde  naaet  Øst  for  Store  Belt.  Den  har  hos  os  en  Del 
af  sin  Nord-  og  Vestgrændse ;  den  findes  ikke  i  Sverig,  Norge 
eller  England;  i  vore  Nabolande  mod  Syd  er  den  vidt  udbredt. 


Pig.  56.  Husmaar.  Nedre  Rov- 
tand (a)  og  øvre  Knudetand  {Jb\ 
begge  højre.    Naturlig  Størrelse. 


41.    Skovmaar  (Martes  sylvatica  Nilss.). 
(Mustela  martes,  abietum.) 

Krop  450  mm^  Hale  240,  Øre  40,  Fod  81.  Lemmerne  for- 
holdsvis lange.  Haarklædningen  foroven  og  forneden  næsten 
ensfarvet  brun,  mørkest  paa  Lemmernes  Yderside,  de  gulhvide 
Bundhaar  dog  tildels  synlige;  Dækhaarene  næsten 
ensfarvet  brunlige;  Bundhaarene  næsten  ens- 
farvet gulhvide.  Paa  Struben  og  Halsens  Under- 
side en  stor  gullig  Plet,  der  bagtil  løber  ud  i  en 
Midtspids  ned  paa  Brystet;  Plettens  Rande  ofte 
ujevne.  Ørets  Inderside  hvidlig.  Yderranden  af 
højre  Knude-  øvre  Knudetand  udbuet  udenfor  de  to  ydre  Knolde, 
tand.  Naturlig  Ben-Ganens  bageste  Rand  har  i  Midten  en  lille 
tørre  se.  j,^.  ^^^^^  ^^^^^^  Udvæxt.  Længden  af  øvre  Tand- 
rad hos  Han  og  Hun  37 V2  og  331/2'""',  af  nedre  Tandrad  39  og 


Pig.  57.  Skov 
maar.  Øvre 

35,  Hovedskallens  Længde  87  og  78^/2,  Underkjæbens  Længde 
60  og  53. 

Formen  af  øvre  Knudetand  og  af  Strubepletten  og  Farven 
af  Bundhaarene  ere  de  sikreste  Kjendetegn  overfor  Husmaaren. 

Den  er  udbredt  over  næsten  hele  Landet,  væsenligst 
knyttet  til  Skov.  I  Nutiden  findes  den  ikke  paa  Bornholm; 
men  at  dømme  efter  et  Fund  i  en  Kjøkkenmødding  fra  Yngre 
Stenalder  har  den  tidligere  været  der.  Ogsaa  i  Stenalders- 
Kjøkkenmøddinger  i  det  øvrige  Land  ere  dens  Levninger  fundne, 
ret  almindelig.    Den  er  vidt  udbredt  til  alle  Sider  for  Danmark. 

Det  er  ikke  usandsynligt,  atjerven,  Gulo  luscus,  har  levet  i 
Danmark  samtidig  med  Rensdyret.  Den  har  omkring  Istiden  været  ud- 
bredt langt  mod  Syd  ned  i  Europa  og  mod  Vest  ud  til  England,  og  i  Nutiden 
lever  den  Nord  fer  os.  Den  er  i  alt  væsenligt  en  Maar,  men  en  Kæmpe 
i  Forhold  til  de  andre.  Jordfundne  Kjæber,  det  man  snarest  vilde  vente 
at  opdage  hos  os,  ville  være  lette  at  kjende;  Tænderne  ere  i  Tal  og 
Form  som  hos  Martes,  kun  større  og  sværere,  omtrent  paa  Størrelse 
med  middelstore  Hunde-Tænder. 


Væsel-Slægten  (Mustela). 
Legemet  meget  langstrakt.  Halsen  ret  lang,  Lem- 
merne korte,  i  forskjellig  Grad.  Halen  længere  eller 
kortere.  Snuden  kort.  Øjet  ret  lille.  Øret  lavt,  bredt, 
afrundet.  Haanden  ret  kort  og  bred;  5  Fingre,  alle  for- 
enede ved  Hudfold  næsten  til  Spidserne;  Tommelen  ret 
lang,  med  Klospidsen  dog  ikke  naaende  Trædepuden  un- 
der Spidsen  af  2den  Finger ;  3dje  og  4de  Finger  længst, 
næsten  ens;  2den  og  5te  noget  kortere,  næsten  lige 
lange,  2den  længst;  alle  5  Fingre  med  skarpe,  spidse, 
sammentrykte,  ret  svagt  buede  Kløer,  der  kunne  løftes 
ikke  lidt,  men  ikke  skjules  i  nogen  Hudfold;  hele 
Haandfladen,  med  Fingrenes  Underside,  haarklædt, 
med  Undtagelse  af  Trædepuderne,  der  kun  som  Af- 
vigelse fra  det  sædvanlige  kunne  være  overvoxede  af 
Haarklædning;    5    smaa    afrundede    Trædepuder    paa 

Haandfladen,  fire  af  dem  under  Spidserne  af  Mellem- 
haandsbenene,  helt  frie  eller  de  to  yderste  lidt  sam- 
menflydende, én  ved  Haandrodens  ydre  Rand;  en 
Trædepude  under  hver  Fingerspids.  Foden  ret  kort 
og  bred,  med  5  Tæer,  indbyrdes  forbundne  ved  Hud- 
fold næsten  til  Spidserne;  Tommelen  ret  lang,  med 
Klospidsen  dog  langtfra  naaende  Trædepuden  paa 
Spidsen  af  2den  Taa;  3dje  og  4de  Taa  længst,  næsten 
ens,  4de  dog  (i  helt  udstrakt  Tilstand)  lidt  længere 
end  3dje;  2den  og  5te  noget  kortere,  næsten  ens; 
Kløerne  nærmest  som  paa  Fingrene,  men  kortere  og 
svagere;  Fodsaalen,  ogsaa  Tæernes  Underside,  tæt 
haarklædt,  med  Undtagelse  af  Trædepuderne;  4  smaa 
afrundede  Trædepuder  under  Spidserne  af  Mellem- 
fodsbenene,  frie  eller  de  to  yderste  lidt  sammen- 
flydende, undertiden  manglende,  overvoxede  af  Haar. 
Snudens  Varbørster  lange  og  stærke.  Haarklædningen 
over  det  meste  af  Legemet  tæt  og  lang,  i  forskjellig 
Grad;  Halen  mest  klædt  med  lignende  Haar  som 
Kroppen.  Tandsættet  er  j^^'  |'  l^l^y  i  alt  væsenligt 
som  hos  Martes,  med  følgende  Forskjel :  forreste  Sav- 
tand er  forsvunden,  og  2den  er  indskrænket,  hos  vore 
Arter  med  nærmest  knoldformet  Krone  og  mere 
eller  mindre  enkelt  Rod;  nedre  Rovtand  har  mistet 
mellemste  indre  Spids;  øvre  Knudetand  er  mindre. 
Hovedskallen  væsenligst  som  hos  Martes,  men  med 
mere  kort  Ansigt.  Trommehulen  er  for  en  stor  Del 
fyldt  med  svampet  Benvæv. 

Vore  tre  Arter  af  Slægten,  Ilder,  Læ  kat  og  Brud,  ere  i 
Hovedsagen  Led  af  en  Række,  der  fører  længere  og  længere 
bort  fra  Slægten  Martes.  Blandt  Pattedyrene  plejer  det  at  gjelde, 
at  de  højest  udviklede  Former  indenfor  de  forskjellige  Grupper 

ogsaa  ere  de  største;  blandt  Væsler  synes  det  omvendte  at 
være  Tilfældet;  jo  mere  de  have  øvet  sig  i  at  forfølge  deres 
Bytte  gjennem  de  snevreste  Gange,  desto  mindre  har  det  Bytte 
været,  hvormed  de  have  ladet  sig  nøje,  og  desto  mere  dverg- 
agtige  ere  de  selv  blevne.  Ilderen,  den  største  af  vore  Arter,  er 
den,  der  ogsaa  ellers  staar  Martes  nærmest;  i  Ydre  viser  det  sig  i 
dens  forholdsvis  korte  Krop  og  lange  Lemmer  og  i  den  anse- 
lige buskede  Hale;  i  Indre  viser  det  sig  i,  at  Hjernen  er  for- 
holdsvis lille  og  i  mindre  Grad  har  paavirket  Hovedskallen. 
Lækatten,  der  er  betydelig  mindre,  har  en  mere  langstrakt, 
tynd,  ormlignende  Krop;  Halen  er  vel  klædt  med  ret  lange 
Haar,  men  Haarene  ere  i  mindre  Grad  udstaaende;  Hjerne- 
kassen er  udvidet,  især  i  Længde,  hvormed  blandt  andet  følger 
Trommebenets  mere  langstrakte  Form,  og  Tindinggrubens  ba- 
geste Væg  har  Hjernen  udposet,  hvorved  Tindingmuskel  og 
Øje  ere  pressede  mere  fremad,  hvad  der  har  medført,  at  Øjet 
igjen  har  trykket  paa  Øjehulens  Forvæg,  der  er  væltet  mere 
fremefter.  Bruden,  den  mindste  Art,  er  endnu  mere  kort- 
lemmet, og  Halen  er  indskrænket  i  Længde  og  har  faaet  endnu 
mere  kort,  tiltrykt  Haarklædning. 

Oversigt  over  de  danske  Arter  af  Væsel-Slægten  (Mustela). 

I.  Større.  Halen  busket.  Trommebenet  kort.  Trædepuderne 
paa  Haandflade  og  Fodsaal  delvis  noget  sammenflydende. 
Kroppens  Underside  sort. 
Ilder  (Mustela  putorius). 
II.  Mindre.  Halen  med  tiltrykte  Haar.  Trommebenet  lang- 
strakt. Trædepuderne  paa  Haandflade  og  Fodsaal  frie.  Krop- 
pens Underside  lys. 

1.  Større.    Halen   længere,   med  sort   Haardusk  i  Spidsen. 
Lækat  (Mustela  erminea). 

2.  Mindre.    Halen  kortere,  uden  Dusk  i  Spidsen. 
Brud  (Mustela  vulgaris). 


42.    Ilder  (Mustela  putorius  L.). 
(Putorius  foetidus,  putorius,  Foetorius  putorius.) 

Krop  420  mm,  Hale  160,  Øre  22,  Fod  61.  Lemmer  og  Hale 
forholdsvis  lange.  De  to  yderste  af  de  4  Trædepuder  under 
Spidserne  af  Mellemhaands-  og  Mellemfodsben  delvis  sam- 
menflydende. Legemets  Haarklædning  lang.  Halen  klædt  med 
lange,   udstaaende   Haar.     Baade  foroven   og  forneden  næsten 

ensfarvet  brunsort,  mørkest  paa  Lemmernes  Yderside  og  paa 
Bugen;  Dækhaarene  ved  Grun- 
den hvidlige,  ellers  brunsor- 
te; Bundhaarene  gullig  hvide. 
Over-  og  Underlæbe  hvide,  li- 
geledes Ørets  Rand.  Tværs 
over  Panden  og  ned  over  Kin- 
den bag  Øjet  oftest  en  gullig 
Stribe.  Trommebenet  kort,  ik- 
ke meget  længere  end  bredt. 
Længden  af  øvre  Tandrad  hos 
Han  og  Hun  251/2  og  221/2'""', 
af  nedre  Tandrad  26V2  og  231/0, 
Hovedskallens  Længde  68  og 
61,  Underkjæbens  Længde 
431/2  og  37. 


r-' 


Fig,58.  Ilder.  Unge.  Venstre  Haand 
og  Fod  sete  nedenfra.  Naturlig  Stør- 
relse. 


Fig.  59.    Ilder.  Han.  Hovedskal.    Naturlig  Størrelse. 

Fra  sine  nære  Slægtninge  Maarene  kjendes  den  i  Ydre 
strax  paa  de  kortere  Lemmer  og  Hale  og  sin  ringere  Størrelse, 
sin  væsenlig  mørkere  Farve,  de  hvide  Læber,  Mangel  af  Strube- 
plet og  det  indskrænkede  Tandsæt.  Fra  sine  endnu  nærmere 
Slægtninge  Lækat  og  Brud  skjelnes  den  strax  ved  sin  Størrelse, 
sin  mørke  Underside,  den  langhaarede  buskede  Hale  og  Trom- 
mebenets Korthed. 

Den   er   i   Nutiden   i  Danmark  med  Sikkerhed  kun  kjendt 
fra  Jylland,   hvor  den  er  almindelig,  levende  paa  mange  Slags 
Land,   dog  vist   især  paa  aabent  Land,  helst  i   Nærheden  af 
Vand.    Paa  Fyn  har  den  tidligere  levet;   dens 
f  Knogler  ere  dér  fundne  i  Jorden  i  en  Aflej- 

I  ring  fra  uvis  Fortid  paa  Øxnebjerg,  N.  V.  for 

s — (^2^    *       Nyborg.    Ogsaa  paa   Sjælland  har  den  levet; 
Levninger  af  den  ere  fundne  i  en  Aflejring 
Fig.  60.   Ilder,     fra  Stenalderen  i  Maglemose  N.  V.   for   Sla- 
Nedre  højre  Rov-    gelse.   Flere  Levninger  ere  fundne  i  en  jydsk 
tand.     Naturlig     Kjøkkenmødding   fra    Ældre    Stenalder.     Den 
Størrelse.         har  hos  os  en  Del  af  sin  Nordgrændse;   fra 
Norge  kjendes  den  ikke  i  Nutiden;  et  enkelt 
Fund  haves  fra  Stenalderen  fra  den  allersydligste  Delaf  Landet; 
i  Sverig  lever  den  kun  i  den  sydligere  Del;  i  vore  andre  Nabo- 
lande er  den  vidt  udbredt.     Grunden  til,  at  den  er  forsvunden 
fra  de  danske  Øer,  er  vel  snarest,  at  Øerne  have  været  for  smaa 
og  for  afsides;  er  et  eller  andet  Uheld  tilstødt  den  paa  Øerne, 
har  der  ikke  været  Lejlighed  til  at  raade  Bod  derpaa  ved  ny 
Indvandring  fra  andre  Egne.    Og  Uheld  for  Arten  kunne  sikkert 
let  indtræffe  paa  dens  Nordgrændse.    Den  Føde,  som  den  bedst 
synes   afpasset   efter,  og  hvoraf  den  lever  andensteds,  større 
gravende   Gnavere  som  Kaniner,  Jordegern,  Hamstere  og  lig- 
nende,  finder  den   ikke  meget   af  hos  os;  her  maa  den  leve 
af  mere  tilfældigt  Bytte ;  det  ser  ud,  som  om  den  særlig  havde 
lagt  sig  efter  Frøer. 

Hvidfødte  Ildere,  Fritter,  undertiden  kaldte  med  eget  Art-Navn 
Mustela  fur  o,  have  undertiden  været  holdte  tamme  hos  os,  indførte 
fra  Udlandet. 

Flodilderen,  Mustela  lutreola,  kjendes  ikke  fra  Danmark; 
men  umuligt  var  det  vel  ikke,  at  den  dog  kunde  være  her,  eller  at  den 
havde  været  her.  Den  skal  være  funden  i  Holsten ;  dens  Nordgrændse 
kjendes  ikke.  Den  er  en  meget  nær  Slægtning  af  Ilderen,  som  den  i  alt 
væsenligt  ligner.  Den  er  mere  ensfarvet  brun  over  det  hele,  ogsaa 
Bundhaarene  brune;  forreste  øvre  Savtand  plejer  at  have  to  Rødder; 
Hovedskallens  Overside  er  mere  flad ;  Trommebenet  mere  langstrakt. 


43.    Lækat  (Mustela  erminea  L.). 
(Putorius,  Foetorius,  Ictis,  Arctogale,  Gale  erminea.) 

Krop,  maalt  hos  Han  og  Hun,  212  og  209  mm^  Hale  95 
og  76,  Øre  21  og  19,  Fod  45  og  38.  Lemmerne  ret  lange  for- 
holdsvis,  Halen   ret  lang,  dog  ikke   lidt  vexlende  i  Længde. 

Fig.  61.  Lækat.  Han.  Hovedskal.  Naturlig 
Størrelse. 


Haandfladens  og  Fod- 
saalens  Trædepuder 
indbyrdes  frie,  men 
undertiden  mere  eller 
mindre  overvoxede  af 
Haar  og  udslettede. 
Legemets  Haarklæd- 
ning  ret  lang.  Halen 
i  Spidsen  klædt  med 
lange  Haar  ellers  med 
forholdsvis  korte  og 
kun  lidt  udstaaende 
Haar.  Hele  Oversiden  i  Sommerdragten  brun,  nærmest  kastanie- 
brun; Dækhaarene  ved  Grunden  hvidlige,  ellers  brune;  Bund- 
haarene  hvidlig  brune;  Undersiden  gulhvid;  Overlæben  hvid; 
Ørets  Rand  oftest  hvid ;  Halespidsen  sort.  I  Vinterdragten  helt 
hvid,  dog  Halespidsen  sort.  Trommebenet  langstrakt.  Længden 
af  øvre  Tandrad  hos  Han  og  Hun  16  og  I41/2  ^^,  af  nedre 
Tandrad  I6V2  og  15,  Hovedskallens  Længde  48V2  og  44, 
Underkjæbens  Længde  26^/2  og  231/2. 

Som  den  eneste  af  de  danske  Medlemmer  af  Maar-Familien, 
der  har  iøjnefaldende  sort  Halespids,  kan  Lækatten  ikke  for- 
vexles  med  nogen  anden.  Fra  sin  meget  nære  Slægtning 
Bruden  kjendes  den  desuden  strax  paa  den  længere,  duskede 
Hale. 

Den  er  udbredt  over  hele  Landet  undtagen  Bornholm,  istand 
til  at  leve  paa  alle  Slags  Land,  især  hvor  gravende  Smaa- 
Gnavere  ere  at  finde.  Den  er  vidt  udbredt  til  alle  Sider  for 
Danmark. 


44.    Brud  (Mustela  vulgaris  Erxl.) 

(Mustela  nivalis,  Putorius,  Foetorius,  Ictis,  Arctogale, 

Gale  vulgaris  eller  nivalis.) 

Krop,  maalt  hos  en  større  og  en  mindre  Han  og  en  Hun, 
alle  voxne,  204,  174,  166  mm^  Hale  45,  46,  35,  Øre  14,  13, 
12,  Fod  30,  27,  23.  Lemmerne  korte,  Halen  kort.  Haandfladens 
og  Fodsaalens  Trædepuder  frie;  men  jevnlig  ere  baade  Haand- 
flade  og  Fodsaal  saa  stærkt  haarklædte,  at  Trædepuderne  mere 

eller  mindre  ere  overvoxede  af  Haar  og  udslettede.  Legemets 
Haarklædning  ret  lang.  Halen  klædt  med  ret  korte  og  ikke 
udstaaende  Haar,  ikke  dusket  i  Spidsen.    Hele  Oversiden  brun; 

Dækhaarene  ved  Grunden 
hvidlige,  ellers  brune;  Bund- 
haarene  hvidlig  brune.  Un- 
dersiden ren  hvid.  Læberne 
hvide.  Ørets  Rand  ikke  hvid. 
Halen  uden  sort  Spids.  I 
Danmark  ere  Sommer-  og  Vin- 
ir-  c-i  d  ^  u  u  j  I  1  terdragt  omtrent  ens;  i  nord- 
Fig.  62.  Brud.  Han.  Hovedskal.  *'  ' 

Naturlig  Størrelse.  tigere  Lande  er  Vinterdragten 

helt  hvid.  Trommebenet  lang- 
strakt. Længden  af  øvre  Tandrad  hos  Han  og  Hun  12  og 
111/2  mm^  af  nedre  Tandrad  12V-2  og  11 3/4,  Hovedskallens 
Længde  37  og  35,  Underkjæbens  Længde  19  og  18. 

Som  vort  mindste  Rovdyr  kan  Bruden  ikke  let  forvexles. 
Fra  sin  nærmeste  Slægtning  Lækatten  kjendes  den  strax  paa 
den  korte,  ikke  duskede  og  ikke  sortspidsede  Hale. 

Den  er  udbredt  over  hele  Landet  undtagen  Bornholm, 
allevegne  væsenlig  følgende  Smaa-Gnaverne.  Fra  Bronzealde- 
ren haves  et  enkelt  Fund  fra  Frederikssund,  Dele  af  Skelettet 
gjemte  sammen  med  andre  Sager  i  en  Æske,  som  en  trold- 
kyndig Kvinde  havde  med  i  sin  Grav.  Arten  er  vidt  udbredt 
til  alle  Sider  for  Danmark. 


Grævling- Slægten  (Meles). 
Legemet  ret  kort,  Kroppen  tyk,  Halsen  ret  lang, 
Lemmerne  korte,  ogsaa  Haand  og  Fod  korte.  Halen 
kort.  Snuden  ret  lang.  Øjet  ret  lille.  Øret  lille, 
afrundet.  Haanden  kort  og  bred;  5  Fingre,  alle  for- 
enede ved  Hudfold  næsten  til  Spidsen;  Tommelen 
lang,  dens  Trædepude  naaende  til  Bagranden  af  Træde- 
puden paa  Spidsen  af  2den  Finger;  de  andre  Fingre 
korte;  3dje  længst,  men  2den  og  4de  næsten  lige 
saa  lange  og  5te  kun  lidt  kortere;  alle  5  Fingre  med 

stærke,  lange,  spidse,  sammentrykte,  svagt  buede 
Kløer,  der  kun  kunne  løftes  lidt  og  ikke  skjules  i 
Hudfolder;  hele  Haandfladen,  med  Fingrenes  Under- 
side, nøgen ;  dog  findes  en  lille  haarklædt  Plet  midt 
paa  Haandfladen;  en  mægtig  tværgaaende,  tredelt 
Trædepude  langs  Haandfladens  Forrand,  kun  ved  en 
dyb  Fure  skilt  fra  Trædepuderne  under  Fingerspid- 
serne ;  to  mindre  Trædepuder  under  Haandroden. 
Foden  kort  og  bred,  med  5  Tæer,  indbyrdes  for- 
bundne ved  Hudfold  næsten  til  Spidsen;  Tommelen 
lang,  med  sin  Trædepude  naaende  frem  omtrent 
til  Midten  af  Trædepuden  under  SpidsefT  af  2den 
Taa;  de  andre  Tæer  korte;  2den,  3dje  og  4de 
næsten  lige  lange,  5te  kun  lidt  kortere,  omtrent  som 
1ste;  Kløerne  omtrent  som  Fingrenes,  men  betydelig 
svagere;  Fodsaalen  under  Hælen  og  langs  Randene 
tæt  haarklædt,  fremefter  indtil  Trædepuderne;  Tæernes 
Underside  nøgen;  en  stor  trefliget  tværgaaende  Træde- 
pude forrest  paa  Fodsaalen,  kun  ved  en  dyb  Fure 
skilt  fra  Trædepuderne  under  Taaspidserne  og  ved  en 
anden  Fure  skilt  fra  en  stor  afrundet  Trædepude  bag 
den.  Snudens  Varbørster  ret  svage.  Haarklædningen 
over  det  meste  af  Legemet  tæt  og  lang;  Halen  klædt 
med  lignende  Haar  som  Kroppen.  Tandsættet  er 
123  1  123456-  Fortæudeme  ret  smaa.  Hjørnetænderne 
ret  korte,  den  nedre  med  svage  lodrette  Furer  paa 
Ydersiden,  den  øvre  neppe  buet.  Forreste  Savtand, 
baade  øvre  og  nedre,  ubetydelig  lille  og  kan  mangle; 
de  andre  Savtænder  ret  smaa,  med  enkelt  Spids  og 
dobbelt  Rod.  Øvre  Rovtand  (4)  lille,  ikke  rejst  over 
Omgivelserne,    med    to    sammentrykte    Hovedspidser, 

af  hvilke  den  bageste  dog  er  meget  lidt  fremtrædende, 
forenet  med  den  forreste  ved  en  Længdekam,  og  med 
en  anselig  Hæl  strækkende  sig  langs  hele  Kronens 
Inderside.  Nedre  Rovtand  (5)  stor,  mangespidset, 
bagtil  paafaldende  bred:  de  to  Spidser,  der  hos  Martes 
ere  høje  skjærende  Hovedspidser  (1ste  og  4de),  ere 
lave  og  tykke;  mellemste  indre  Spids  (2den)  er  anse- 
lig, tyk;  det  Afsnit  af  Kronen,  der  hos  Martes  er  en 
smal  Hæl,  er  udvidet  og  bærer  langs  Randene  en 
Krands  af  kegleformede  større  og  mindre  Knolde. 
Øvre  Knudetand  (5)  mægtig,  med  de  samme  tre 
Hovedspidser  som  hos  Martes  (4de,  5te  og  6te),  men 
udvidede,  og  med  en  meget  stærkt  forstørret  krands- 
formet  knudret  Hæl  langs  hele  Indersiden.  Nedre 
Knudetand  (6)  ret  anselig,  Kronen  med  kredsformet 
Omrids,  men  bærende  flere  smaa  Knolde.  Hoved- 
skallen ret  langstrakt,  kun  lidt  hvælvet.  Øjehulen 
bagtil  vidt  aaben.  Trommehulen  ret  stærkt  opsvulmet, 
indvendig  udelt. 

45.    Grævling  (Meles  taxus  (Blumenb.)). 
(Meles,  Taxus  vulgaris,  Meles  meles.) 

Krop,  maalt  paa  en  Hun,  700  mm^  Hale  170,  Øre  31,  Fod 
96.  Haarklædningen  over  det  meste  af  Legemet  graalig;  Dæk- 
haarene  hvidlige  med  en  bred  sort  Ring  nær  Spidsen;  Bund- 
haarene  hvidlige.  Hovedet  mest  hvidt;  en  bred  sort  Stribe  fra 
Snudens  Side  til  Nakken,  omfattende  Øje  og  Øre;  Øret  sort 
med  hvid  Plet  i  Randen.  Hovedets  Underside,  Bryst  og  Bug, 
Forlem  og  Fod  nærmest  sorte.  Længden  af  øvre  Tandrad  hos 
Han  og  Hun  59  og  55  »"i",  nedre  Tandrad  60  og  55,  Hoved- 
skallens Længde  138  og  118,  Underkjæbens  Længde  96^/2  og  81. 

Blandt  danske  Rovdyr  er  Grævlingen  strax  kjendelig  som 
den  eneste,  der  har  hvidt  Hoved  med  brede  sorte  Striber,  som 

den  mest  plumpe,  med  stærkere  Gravekløer  end  andre;  dens 
Rovtænder  og  Knudetænder  have  en  ganske  egen  Form. 

Den  er  udbredt  over  det  meste  af  Landet,  nærmest  knyttet 
til   Skov.     Paa   Bornholm   findes   den   ikke.    Den  skal  heller 


Fig.  63.  Grævling.  Han.   Hovedskal.  Formindsket. 

ikke  høre  hjemme  paa  Lolland  og  Falster,  hvor  den  er  kunstig 
indført  i  nyere  Tid,  eller  paa  Møen.  Ogsaa  paa  Mors  skal  den 
være  ukjendt;  men  at  den  har  levet  der,  er  godtgjort  ved  et 
Fund  af  dens  Knogler  i  Jorden.  At  den  i  gamle  Dage  har 
levet  Y'aa  Fyn  som  paa  Langeland,  er  ogsaa  paavist  ved  Jord- 
fund fra  uvis  Fortid  begge  Steder;  det  siges  ellers,  at  den 
først  i  nyere  Tid  er  indført  paa  Fyn.  I  Stenalderens  Kjøkken- 
møddinger  er  den  ikke  sjelden.  Den  er  vidt  udbredt  til  alle 
Sider  for  Danmark. 


Odder-Slægten  (Lutra). 

Legemet   langstrakt,    Halsen   ret  lang,    Lemmerne 

korte.     Halen    lang,    ualmindelig   tyk.      Snuden   kort; 

Hovedet  ejendommelig  fladtrykt.     Øjet  ret  lille.    Øret 

lille,  smalt,  afrundet.    Haanden  kort,  bred,  paafaldende 

lille;  5  Fingre,  alle  forenede  ved  Hudfold  næsten  til 
Spidserne;  Tommelen  forholdsvis  lang,  med  Træde- 
puden paa  Fingerspidsen  næsten  naaende  Bagranden 
af  Trædepuden  under  Spidsen  af  2den  Finger;  3dje 
og  4de  Finger  længst,  næsten  ens,  3dje  den  længste; 
2den  noget  kortere,  5te  igjen  lidt  kortere;  alle  5  Fingre 
med  ret  smaa,  men  skarpe,  spidse,  sammentrykte, 
ret  stærkt  krogede  Kløer,  der  kun  lidt  kunne  løftes, 
og  ikke  skjules  i  nogen  Hudfold;  hele  Haandfladen, 
med  Fingrenes  Underside,  nøgen ;  en  stor  tværgaaende, 
svagt  firdelt,  ikke  skarpt  afgrændset  Trædepude  under 
Mellemhaandsbenenes  Spidser  og  tæt  bag  den,  under 
Haandroden,  en  mindre;  en  Trædepude  under  hver 
Fingerspids;  paa  Fingrenes  Underside  yderst  findes 
Spor  af  Hudringe.  Foden  kort  og  bred,  med  5  Tæer, 
indbyrdes  forenede  ved  Hudfold  næsten  til  Spidserne; 
Tommelen  lang,  med  Klospidsen  naaende  Trædepuden 
under  Spidsen  af  2den  Taa;  3dje  og  4de  Taa  længst, 
3dje  lidt  længere  end  4de;  2den  og  5te  noget  kortere, 
næsten  ens;  Kløerne  mindende  om  Fingrenes,  men 
ret  korte,  stumpe,  ikke  stærkt  sammentrykte;  Fod- 
saalens  bageste  Del,  indtil  Trædepuden,  tæt  haarklædt, 
Saalen  ellers  nøgen  ligesom  Tæernes  Underside;  en 
stor,  svagt  firdelt,  ikke  skarpt  afgrændset  Trædepude 
under  Mellemfodsbenenes  Spidser;  en  Trædepude 
under  hver  Taaspids;  paa  Tæernes  Underside  nærmest 
Spidsen  .  findes  Spor  af  Hudringe.  Snudens  Varbørster 
lange  og  stærke.  Haarklædningen  over  det  meste  af 
Legemet  tæt,  men  ret  kort;  Halen  klædt  med 'lig- 
nende Haar  som  Kroppen.  Tandsættet  er  jga  i  23456- 
Fortænderne  ret  smaa;    de   nedre   ualmindelig  stærkt 

sammentrængte,  saa  at  den  mellemste  af  de  tre  staar 
næsten  helt  bag  de  andre,  en  Stilling,  hvortil  der  hos 
de  fleste  Rovdyr  findes  Antydning.  Hjørnetænderne 
anselige,  den  nedre  med  noget  rynket  Emaille,  den 
øvre  svagt  buet.  Forreste  øvre  Savtand  lille,  knold- 
formet,  enrodet,  mere  eller  mindre  trængt  indenfor 
Hjørnetanden;  de  andre  Savtænder  anselige,  med 
sammentrykt  Krone,  dog  ret  tykke,  med  høj  Hoved- 
spids, nærmest  uden  Randspidser.  Øvre  Rovtand 
anselig,  med  to  ret  høje  sammentrykte  Hovedspidser, 
der  dog  indbyrdes  ere  forenede  ved  en  skarp  Længde- 
kam, uden  fri  Spids  ved  Forranden,  med  en  stor 
bred  Hæl  strækkende  sig  langs  hele  Kronens  Inder- 
side. Nedre  Rovtand  stor,  men  ikke  højere  end  Om- 
givelserne, med  de  samme  Spidser  som  hos  Martes; 
men  de  to  Spidser  (1ste  og  4de),  der  hos  Martes  ere 
høje  og  skjærende,  ere  lave  og  tykke;  mellemste 
indre  Spids  (2den)  er  anselig  og  tyk,  og  Hælen  (med 
Levninger  af  5te  Spids)  er  Tandens  bredeste  Del. 
Øvre  Knudetand  er  anselig,  væsenlig  trespidset,  med 
en  fremstaaende  Hæl  inderst  og  bagest.  Nedre  Knude- 
tand lille,  med  næsten  flad,  kredsformet  Krone.  Hoved- 
skallen langstrakt,  dog  med  kort  Ansigt,  og  ejendom- 
melig fladtrykt.  Øjehulen  bagtil  vidt  aaben.  Tromme- 
hulen kun  lidt  opsvulmet,  fladtrykt,  indvendig  udelt. 

46.    Odder  (Lutra  vulgaris  Erxl.). 
(Lutra  nudipes,  lutra.) 

Krop,  maalt  paa  en  Hun,  580  mm,  Hale  450,  Øre  20,  Fod 
107.  Farven  brun  over  det  meste  af  Legemet,  næsten  ens 
foroven  og  forneden,  Undersiden  dog  mere  graalig  brun ;  Dæk- 

haarene  nederst  ved  Grunden  graalige,  ellers  brune;  Bund- 
haarene  ved  Grunden  graalige,  ellers  brunlige;  Strube  og 
Bryst  graalige.  Længden  af  øvre  Tandrad  hos  Han  og  Hun 
46  og  41  mm^  af  nedre  Tandrad  48  og  42^/2,  Hovedskallens 
Længde  118  og  107,  Underkjæbens  Længde  76  og  68. 


Fig.  64,   Odder.  Han.  Hovedskal.  Formindsket. 

Blandt  vore  Rovdyr  er  Odderen  strax  kjendelig  som  den 
eneste,  der  har  en  lang,  bred,  kjødfuld  Hale.  Rovtænder, 
Knudetænder  og  den  stærkt  fladtrykte  Hovedskal  ere  helt 
ejendommelige. 

Den  er  udbredt  over  hele  Landet  undtagen  Bornholm,  baade 
ved  det  ferske  og  det  salte  Vand.  I  Stenalderens  Kjøkkenmød- 
dinger  findes  dens  Knogler  ret  almindelig.  Den  er  vidt  ud- 
bredt til  alle  Sider  for  Danmark. 


*Øresæl-Faniilien  (Otariidæ). 

'^Hvalros-Slægten  (Trichechus). 
Legemet   langstrakt,    tenformet,    Halsen    ret   lang, 
men  tyk.  Lemmerne  korte,  dog  Haand  og  Fod  lange, 

Baglemmerne  stadig  rettede  bagud,  selve  Foden  dog  istand 
til  at  rettes  fremad.  Halen  ganske  kort,  stumpformet. 
Snuden  kort.  Næseboret  kan  lukkes.  Øjet  middelstort. 
Ingen  ydre  Ørebrusk;  Øre- Aabningen  snever.  Haanden 
stor,  meget  bred;  5  Fingre,  alle  forenede  ved  Hudfold  til 
Spidserne,  og  Hudfolden  forlænget  som  en  bred  fri 
Bræmme  udenfor  Fingerspidserne,  udløbende  i  en  Flig 
foran  hver  Fingerspids ;  1  ste  Finger  længst  og  stærkest,  de 
andre  kun  lidt  kortere,  aftagende  i  Længde  fra  2den  til  Ste ; 
alle  Fingre  med  smaa,  vantrevne,  smalle,  svagt  buede 
Kløer,  der  ikke  kunne  rejses;  hele  Haandens  Underside 
nøgen,  med  rynket  Hud,  uden  Trædepuder;  Oversiden  af 
Fingre  og  Svømmehud  ligeledes  nøgen.  Foden  lang  og 
bred,  vifteformet,  med  5  Tæer,  indbyrdes  forenede  ved 
Hudfold  til  Spidserne,  Hudfolden  strækkende  sig  som 
bred  fri  Bræmme  frem  foran  Taaspidserne,  udløbende  i  en 
lang  Flig  foran  hver  Taaspids;  1ste  og  Ste  Taa  længst  og 
stærkest,  lige  lange;  de  andre  Tæer  lidt  kortere,  næsten 
lige  lange;  Tæernes  Kløer  omtrent  som  Fingrenes;  hele 
Fodens  Underside  nøgen,  ligeledes  Oversiden  af  Tæer  og 
Svømmehud.  Snudens  Varbørster  lange  og  meget  stærke. 
Haarklædningen  over  det  meste  af  Legemet  kort,  ret  tynd, 
især  hos  de  gamle.  Naar  smaa  vantrevne  Tænder,  der 
kunne  findes  hos  Ungen  og  af  og  til  hos  de  voxne,  med- 
regnes, er  Tandsættet  \f^  \-  f^f;  men  oftest  findes  hos 
voxne  kun  ^'  '"  H]  eller  endnu  færre.    Fortænder,  nedre 

.    1.  234  ' 

Hjørnetand  og  Kindtænder  næsten  ens,  forholdsvis  smaa, 
simpelt  knoldformede,  med  enkelt  Rod,  Emaillespidsen 
snart  afslidt.  Roden  da  fremtrædende.  Øvre  Hjørnetand 
en  uhyre  Stødtand,  svagt  buet  eller  lige,  stadig  voxende, 

Winge:   Pattedyr.  10 

den  emailleklædte  Spids  dog  kun  lille  og  snart  afslidt. 
Hovedskallen  kort,  bred,  Oversiden  flad.  Rummet  mel- 
lem Øjehulerne  bredt;  Øjehulen  bagtil  vidtaaben;  paa 
Pandebenet  en  Antydning  af  Udvæxt  bag  Øjehulen. 
Trommehulen  flad,  indvendig  udelt.  Paafaldende  ere  de 
uhyre  fremstaaende  Udvæxter  bag  Ørene. 


47.    *Hvalros  (Trichechus  rosmaru 

(Odobænus  rosmarus,  Rosmarus  arcticus, 

Legemets  Læng- 


de fra  Snudespids 
tilHalespids  indtil 
omkring  3000  ^m 
eller  mere,  Haar- 
klædningens  Far- 
ve gulbrun,  ens- 
artet. Øvre  Hjør- 
netand hos  Hun- 
nen spinklere  end 
hos  Hannen,  un- 
dertiden rettet  lidt 
indad,  saa  at  den 
med  Spidsen  kan 
røre  den  tilsva- 
rende paa  modsat- 
te Side.  Længden 

af  øvre  Hjørnetand,  maalt  fra  Kjæbens  Rand  i 
lige  Linie,  hos  en  stor,  gammel  Han,  500  mm^ 
Hovedskallens  Længde  380,  Underkjæbens  290. 

Den  mægtige  øvre  Hjørnetand,  de  ejendom- 
melig formede  Hænder  og  Fødder  med  den 
væsenligst  nøgne  Hud,  med  de  stærkt  forlæn- 
gede Finger-  og  Taaspidser  og  med  de  van- 
trevne Kløer,  og  den  ensartet  brungule  Farve 
gjøre  strax  Hvalrossen  kjendelig. 

Den  kjendes  i  Danmark  kun  fra  Istidens 
Aflejringer;  nogle  faa  Levninger,  mest  Hjørne- 


s  L.). 

.) 


Fig.  65.  Hvalros.  Han.  Hovedskal. 

tænder,  ere  fundne  ved  Rubjerg  Knude  paa  Jyllands  Vest- 
kyst og  ved  Kjøbenhavn.  I  Nutiden  er  det  en  højnordisk  Art, 
hjemmehørende  i  Ishavet,  kun  sjelden  naaende  saa  langt  mod 
Syd  som  til  Island  og  Færøerne. 


Sæl-Familien  (Phocidæ). 

*En  ikke  bestemt  Sæl-Slægt  (Phocidarum  genus 
indeterminatum) . 

48.    *En   Art  af  de  lavtstaaende  Sæler  (Phoci- 
darum species  e  primitivis). 

En  nedre  Ende  af  en  Overarm  af  en  Sæl  mere  oprindelig 
end  nogen  af  Nutidens  Phocider  er  funden  i  miocænt  Glim- 
mer-Ler ved  Skjærum  Mølle  ved  Vemb,  V.  for  Holstebro.  Den 
viser  nogen  Lighed  med  Platyphoca  vulgaris  fra  Belgiens  ter- 
tiære Aflejringer,  men  er  dog  langt  fra  at  være  den  samme. 
Slægt  og  Art  ere  endnu  ubestemmelige. 

Sæl-Slægten  (Phoca). 
Legemet  langstrakt,  tenformet,  Halsen  ret  lang, 
men  tyk,  Lemmerne  korte,  dog  Haand  og  Fod  lange, 
Baglemmerne,  med  Foden,  stadig  rettede  bagud.  Halen 
ganske  kort,  stumpet.  Snuden  kort.  Næseboret  kan 
lukkes.  Øjet  stort.  Ingen  ydre  Ørebrusk;  Øre-Aab- 
ningen  snever.  Haanden  stor,  bred;  5  Fingre,  alle 
forenede  ved  Hudfold  til  Spidserne;  1ste  Finger  stærkest 
og  oftest  længst,  de  andre  kun  lidt  kortere,  aftagende  i 
Længde  fra  2den  til  5te;  2den  undertiden  lige  saa 
lang  som,  eller  ubetydelig  længere  end  1ste;  alle  Fingre 
med  lange,  stærke,  skarpe,  kun  lidt  sammentrykte, 
svagt  buede  Kløer,  der  ikke  kunne  rejses ;  hele  Haan- 

10* 

den  foroven  og  forneden  tæt  haarklædt.  Foden  lang 
og  bred,  vifteformet,  med  5  Tæer,  indbyrdes  forenede 
ved  Hudfold  til  Spidserne,  Hudfolden  strækkende  sig 
som  fri  Bræmme  frem  foran  Taaspidserne ;  1ste  og 
5te  Taa  længst  og  stærkest,  lige  lange;  2den  og  4de 
noget  kortere,  3dje  igjen  noget  kortere;  Kløerne  min- 
dende om  Fingrenes  Kløer,  men  meget  svagere  og 
mere  lige;  hele  Foden  foroven  og  forneden  haarklædt. 
Snudens  Varbørster  lange  og  stærke,  „bølgede".  Haar- 
klædningen  over  det  meste  af  Legemet  kort,  men  tæt. 
Tandsættet  er  ^23  1  12345'  Fortænderne  mest  smaa,  den 
yderste  øvre  anselig,  de  øvre  noget  krogformede,  med 
tilbagerettet  Spids.  Hjørnetænderne  med  ret  lille, 
noget  krogformet,  spids  Krone,  men  med  stor  Rod, 
der  med  Alderen  kan  skydes  frem.  Forreste  Kind- 
tand, baade  øvre  og  nedre,  lille,  mest  enrodet.  Alle 
de  andre  Kindtænder  væsenlig  ens,  smaa,  med  ret 
lav,  sammentrykt  Krone  med  mere  eller  mindre  takket 
For-  og  Bagrand  og  med  to  Rødder.  Hovedskallen 
ret  kort,  med  kort  Ansigt,  med  paafaldende  stor  Hjerne- 
kasse, noget  fladtrykt.  Næsehulen  ikke  særlig  op- 
svulmet. Rummet  mellem  Øjehulerne  smalt;  Øjehulen 
bagtil  vidt  aaben;  paa  Pandebenet  ingen  Antydning 
af  Udvæxt  bag  Øjehulen.  Trommehulen  stor,  blære- 
formet  opsvulmet,  indvendig  udelt. 

Af  vore  tre  Arter  af  Slægten  ere  de  to,  den  Spettede 
Sæl  og  Ringsælen,  i  Hovedsagen  lidt  oprindeligere  end 
Svartsiden,  der  har  faaet  flere  Egenheder,  hvis  Betydning 
dog  ikke  er  helt  klar.  I  Modsætning  til  de  andre  har  Svart- 
siden faaet  en  ualmindelig  langt  tilbage-gaaende  Ben- Gane, 
støttet  af  Plovskjærbenet,  der  ogsaa  strækker  sig  længere  til- 
bage end  ellers,  helt  til  Ganens  bageste  Rand;  Trommebenets 
ydre    Øregang   er    bleven    ejendommelig   lang   og   knæformet 

bøjet;  Underkjæbens  bageste  Rand  er  i  usædvanlig  Grad  ud- 
tunget i  Udvæxter  fremkaldte  af  Tyggemusklerne ;  ogsaa  i  Farve- 
tegning er  den  bleven  ret  egen.  De  to  andre  have  dog  ogsaa 
høje  Egenskaber:  ualmindelig  opstaaende  Udvæxter  omkring 
Overarmens  Ledhoved.  Den  Spettede  Sæl  er  ikke  bleven  fuldt 
saa  storøjet  som  Ringsælen  og  har  derfor  ikke  faaet  Panden 
mellem  Øjehulerne  fuldt  saa  meget  sammentrykt.  I  Kindtæn- 
dernes Form  og  Stilling  er  derimod  den  Spettede  Sæl  bleven 
den  mest  ejendommelige;  dens  Kindtænder  ere  blevne  mere 
svære,  end  de  pleje  at  være  hos  Sæler,  og  trænges  om  Pladsen 
i  Kjæberne,  saa  at  de  stilles  skjævt  for  hverandre. 


Oversigt  over  de  danske  Arter  af  Sæl-Slægten  (Pboca). 

I.  Ben-Ganens  bageste  Rand  buet  fremad  i  en  spids  Bue, 
ikke  støttet  af  Plovskjærbenet.  Trommebenets  ydre  Øre- 
gang kort.  Underkjæbens  bageste  Rand  med  kun  korte, 
stumpe  Udvæxter. 

1.  Panden  mellem  Øjehulerne  forholdsvis  bred.  Kind- 
tænderne svære,  skjævt  stillede.  Haarklædningen  ret 
blød. 

Spettet  Sæl  (Phoca  vitulina). 

2.  Panden  mellem  Øjehulerne  næsten  kun  en  skarp  Ryg. 
Kindtænderne  smaa,  ikke  skjævt  stillede.  Haarklædnin- 
gen ret  stiv. 

Ringsæl  (Phoca  foetida). 
II.  Ben-Ganens   bageste   Rand  næsten  tværgaaende,  støttet  af 
Plovskjærbenet.   Trommebenets  ydre  Øregang  lang  og  knæ- 
formet  bøjet.    Underkjæbens  bageste  Rand  udtunget  i  næsten 
bladformede  Flige. 
Svartside  (Phoca  groenlandica).  . 


49.    Spettet  Sæl  (Phoca  vitulina  L.). 
(Callocephalus  vitulinus.) 

Legemets  Længde  indtil  omkring  1600  """  eller  mere. 
Haarene  ret  bløde.  Oversiden  graalig  eller  brunlig  med  gul- 
lige Tegninger  i  Form  af  et  Netværk,  meget  vexlende  i  Form 
og  Udstrækning.  Undersiden  gullig  hvid  med  flere  eller  færre 
mørke  Pletter.  Den  nyfødte  Unge  helt  gulhvid,  som  hos  de 
andre  Arter  af  Slægten.    Kindtænderne  forholdsvis  svære,  tæt- 


150 


stillede  (især  hos  de  Unge),  tildels,  især  paafaldende  i  Under- 
kjæben,  forskudte,  skjævt  stillede,  saa  at  Forranden  er  skudt 
indenfor   Bagranden   af  den  foran  siddende  Tand.   Tændernes 


Fig.  66.   Spettet  Sæl.  Underkjæbe.  Formindsket. 

Midtspids  forholdsvis  lidt  fremhævet  for  Randspidserne,  men 
Spidsernes  Form  og  Tal  ret  vexlende.  Panden  mellem  Øje- 
hulerne smal,  dog  ikke  skarp.  Ben-Ganens  Bagrand  buet 
fremad  i  en  spids  Bue  og  ikke  støttet  af  Plovskjærbenet. 
Trommebenets  ydre  Øregang  kort.  Underkjæbens  Bagrand 
med  ret  smaa  og  tykke,  knoldformede  Udvæxter.  Længden  af 
øvre  Tandrad  hos  gammel  og  midaldrende  71  og  56  """,  af 
nedre  Tandrad  60  og  49  (den  store  Forskjel  i  Tandradens  Længde 
hos  unge  og  gamle  Sæler  har  sin  Grund  i,  at  Kindtænderne 
med  Alderen  ved  Kjæbernes  Væxt  komme  til  at  staa  mere 
spredt  end  hos  de  unge).  Hovedskallens  Længde  215  og  170, 
Underkjæbens  Længde  146  og  109. 

De  svære,  skjævtstillede  Kindtænder  udmærke  den  Spet- 
tede  Sæl  fra  alle  vore  andre  Sæler.  I  Ydre  kan  den  let  for- 
vexles  med  Ringsælen;  et  ret  godt  Skjelnemærke  er  dens  bløde 
Haarklædning. 

Den  findes  i  alle  vore  Farvande,  ret  almindelig,  den  al- 
mindeligste af  vore  Sæler.  Fra  Stenalderens  Kjøkkenmøddinger 
haves  kun  et  enkelt  Fund,  medens  Graasælen  er  almindelig 
at  finde  dér.  Heri  er  der  en  paafaldende  Modsætning  til  Nu- 
tiden; for  Tiden  er  det  Graasælen,  der  er  den  sjeldnere.  I 
nyeste  Tid  betales  der  Penge  for  Udryddelse  af  Sælerne  hos 
os,  og  de  forfølges  ved  alle  Midler  uden  mindste  Hensyn.  Dette 

kan  ikke  forsvares.  I  det  mindste  burde  det  være  forbudt  at 
dræbe  de  gamle  Sæler  i  den  Tid,  da  Ungerne  ere  for  smaa  til 
at  sørge  for  sig  selv. 


50.    Ringsæl  (Phoca  foetida  O.  Fabr.). 

(Phoca  hispida,  annellata,  Pagomys  foetidus.) 

Legemets  Længde  indtil  1000—1500  mm.    Haarene  ret  stive. 

Oversiden  graalig  eller  brunlig  med  gullige  Tegninger,  mest  i 

Form  af  Ringe,  men  meget  vexlende  i  Form  og  Udstrækning. 

Undersiden  gullig  hvid,  mere  eller  mindre  plettet.    Kindtæn- 


Fig.  67.  Ringsæl.  Hovedskal.  Formindsket. 

derne  smaa,  lidt  spredt  og  ikke  skjævt  stillede.  Tændernes 
Midtspids  tydelig  fremhævet  fra  og  skilt  fra  Randspidserne, 
der  vexle  ikke  lidt  i  Størrelse  og  Tal  og  næsten  kunne  naa 
Midtspidserne  i  Højde.  Hovedskallen  nærmest  som  hos  Ph. 
vitulina,  men  Panden  mellem  Øjehulerne  smallere,  næsten  ind- 
skrænket til  en  skarp  Kam.  Længden  af  øvre  Tandrad  hos 
gammel  og  midaldrende  57  og  53  mm^  af  nedre  Tandrad  50  og 
46,  Hovedskallens  Længde  192  og  155,  Underkjæbens  Længde 
122  og  97. 

Som  den  mindste  og  spinkleste  af  vore  Sæler  er  Ringsælen 
at  kjende  fra  de  andre;  dog  kan  den  let  forvexles  med  en  ung 

Spettet  Sæl;  de  bedste  Skjelnemærker  ere  Kindtændernes  Form 
og  Stilling  og  Haarklædningens  Stivhed. 

Den  viser  sig  af  og  til  hos  os  i  Østersøen  og  i  Belterne, 
men  kun  som  Sjeldenhed.  Fra  Istidens  Aflejringer  foreligger 
et  Par  Fund,  ligeledes  fra  Stenalderens  Kjøkkenmøddinger.  Den 
har  hos  os  en  Del  af  sin  Sydgrændse.  Den  er  nærmest  en 
højnordisk  Art;  dybt  inde  i  Østersøen  er  den  talrig;  men  ved 
Europas  Vestkyst  er  den  ikke  at  finde  førend  ved  Norges  nord- 
ligste Kyst,  og  den  er  en  af  de  Sæler,  der  gaa  længst  mod  Nord, 


51.    Svartside  (Phoca  groenlandica  O.  Fabr.). 
(Pagophilus  groenlandicus.) 

Legemets  Længde  indtil  omkring  2000  mm.  Haarene  ret 
bløde.  Hos  den  voxne  Han  er  Haarklædningens  Farve  oftest 
mest  gulhvid;  men  hele  Ansigtet  er  sort,  og  en  stor  sort  Plet 
med  mere  eller  mindre  bugtede  Rande  strækker  sig  i  en  Bue 


Pig.  68.  Svartside.  Underkjæbe.  Formindsket. 

fra  Ryggens  Midte  over  Skulderen  ned  langs  Kroppens  Side 
til  Halen;  nogle  mindre,  mørke  Pletter  kunne  findes  desuden. 
Hunnen  er  brunlig  gul  paa  Oversiden,  paa  Undersiden  gulhvid, 
uplettet  eller  med  større  eller  mindre  mørke  Pletter  her  og 
der.  De  unge  Dyr  ere  graalige  med  større  eller  mindre  mørke 
Pletter.  Mange  Farve-Ændringer  kunne  findes.  Kindtænderne 
smaa,  lidt  spredt  og  ikke  skjævt  stillede.  Tændernes  Midtspids 
tydelig  fremhævet  og  skilt  fra  Randspidserne,  der  pleje  at  være 

faa  og  ret  lave.  Panden  mellem  Øjehulerne  ret  smal.  Ben- 
Ganens  Bagrand  tværgaaende  og  støttet  af  Plovskjærbenet. 
Trommebenets  ydre  Øregang  lang  og  knæformet  bøjet.  Under- 
kjæbens  Bagrand  og  Underrand  udbredt  og  udtunget  i  store, 
tynde,  bladformede  Flige.  Længden  af  øvre  Tandrad  hos  gammel 
og  midaldrende  72  og  6^/2  ^^,  af  nedre  Tandrad  59  og  53, 
Hovedskallens  Længde  220  og  194,  Underkjæbens  Længde  136 
og  118. 

Egenhederne  i  Gane,  Øregang  og  Underkjæbe  gjøre  strax 
Svartsiden  kj endelig  overfor  alle  vore  andre  Sæler.  I  Ydre  kan 
den  gamle  Han  paa  Grund  af  sin  Farve  heller  ikke  forvexles 
med  nogen  anden  Art;  men  ogsaa  Hunnen  og  unge  Dyr  ere 
i  deres  mere  eller  mindre  lyse,  uplettede  eller  plettede  Dragt 
afvigende  fra  de  to  andre  mørkere  Arter  med  den  mere  fint 
marmorerede  Tegning. 

I  Nutiden  kommer  den  kun  som  en  meget  sjelden  Gjæst 
til  os;  det  synes  at  være  sket  i  Vinteren  1902 — 03,  samme  Aar 
som  den  i  Mængde  fra  Ishavet  vandrede  ned  langs  Norges  Kyst. 
Enkelte  Fund  af  dens  Knogler  foreligge  hos  os  fra  uvis  For- 
tid. Fra  Ældre  og  Yngre  Stenalders  Kjøkkenmøddinger  haves 
mærkeligt  nok  flere  Fund,  båade  fra  Jylland,  Sjælland  og  Born- 
holm.   Arten  er  ellers  høj  nordisk. 


Graasæl- Slægten  (Halichoerus). 
I  Ydre  i  alt  væsenligt  som  Phoca;  kun  Snuden 
noget  længere.  Tandsættet  væsenlig  som  hos  Phoca; 
Kindtænderne  afvige  ved  at  have  høj  enspidset,  nær- 
mest kegleformet  Krone,  uden  eller  med  kun  svage 
Randtakker,  og  de  fleste  Kindtænder  have  mere  eller 
mindre  enkelt  Rod,  idet  de  to  Rødder  smelte  sammen; 
bageste  Kindtand  er  tverodet.  Forholdsvis  ofte  findes 
en  6te  Kindtand.  Hovedskallen  som  hos  Phoca,  dog 
mere  langstrakt,  og  Næsehulen  med  Alderen  betydelig 
opsvulmet,  saa  at  Hovedskallens  Næse-Aabning  gaber 
vidt  fortil. 

52.    Graasæl  (Halichoerus  grypus  O.  Fabr.). 
(Phoca  grypus,  Halichoerus  griseus.  Arten  er  opstillet  af  O.  Fabri- 
cius, der  som  Type  har  afbildet  en  Hovedskal  fra  Amager.) 

Legemets  Længde  indtil  omkring  2000  ^^.  Haarene  stive. 
Farven  er  over  det  meste  af  Legemet  graalig,  med  flere  eller 
færre  mørkere  eller  lysere  Pletter.  Den  nyfødte  Unge  er  ens- 
farvet  gulhvid.     Kindtænderne   staa   lidt  spredt,   ikke   skjævt. 


Fig.  69.  Graasæl.    Underkjæbe.  Formindsket. 

Panden  mellem  Øjehulerne  forholdsvis  bred.  Ben-Ganens  Bag- 
rand buet  fremad  i  en  spids  Bue,  ikke  støttet  af  Plovskjær- 
benet.  Trommebenets  ydre  Øregang  kort.  Underkjæbens  Bag- 
rand med  ret  smaa  og  tykke  knoldformede  Udvæxter.  Længden 
af  øvre  Tandrad  hos  gammel  og  midaldrende  92  og  70  mm,  af 
nedre  Tandrad  73  og  59,  Hovedskallens  Længde  267  og  207, 
Underkjæbens  Længde  183  og  130. 

Det  forholdsvis  lange  Ansigt  og  de  simpelt  kegleformede 
Kindtænder  gjøre  den  strax  kjendelig  blandt  vore  Sæler. 

Den  er  udbredt  i  alle  vore  Farvande,  mest  i  de  mere  aabne 
Vande.  Den  er  forholdsvis  faatallig;  paa  sine  Steder,  som  ved 
Rødsand  S.  for  Lolland^-  samles  den  dog  i  større  Mængde.  I 
vor  Stenalders  Kjøkkenmøddinger  ere  dens  Levninger  almin- 
delige, selv  i  de  Dynger,  der  nu  ligge  inde  i  Fjorde  og  Vige, 
hvor  man  nutildags  vanskelig  vilde  faa  en  Graasæl  at  se;  For- 
klaringen er  sikkert,  at  de  paagjeldende  Steder  dengang  laa 
mere  aabent  for  Havet  end  nu.  At  Graasælen  næsten  allevegne 
har  veget  Pladsen  for  den  Spettede  Sæl,  er  allerede  nævnet; 
Grunden  er  vel,  at  den  store  Graasæl  har  været  lettere  at  ud- 
rydde end  dens  lille  Slægtning.    Selv  paa  et  Sted  som  Hesselø, 

der  skulde  synes  særlig  egnet  for  Graasælen,  er  den  Spettede 
Sæl  nu  den  raadende  og  har  her  en  Yngleplads,  medens  den  i 
Stenalderen  neppe  var  at  finde;  i  en  Kjøkkenmødding  fra  Yngre 
Stenalder  fandtes  her  Graasælens  Knogler  i  stor  Mængde,  blandt 
andet  31 1  løse  Hjørnetænder,  men  vist  ikke  en  eneste  Knogle 
af  den  Spettede  Sæl.  Arten  er  vidt  udbredt  til  alle  Sider  for 
Danmark. 

Levninger  af  Remmesælen,  Erignathus  barbatus,  ere  fundne 
i  Aflejringer  fra  Istiden  i  Sverig.  Hos  os  er  den  ikke  funden;  men  det 
er  ikke  usandsynligt,  at  den  har  været  her  omkring  Istiden.  Den  er  en 
af  de  oprindeligst  formede  af  Nutidens  Phocider,  hvad  der  især  viser 
sig  i  Bygningen  af  Haand  og  Fod,  der  have  forholdsvis  meget  tilbage  af 
Lighed  med  Land-Rovdyr;  blandt  andet  er  3dje  Finger  den  længste  af 
Fingrene.  Ogsaa  Hovedskallen  har  et  oprindeligt  Præg:  Øjnene  ere 
forholdsvis  smaa  og  have  i  mindre  Grad  end  ellers  sammentrykket 
Panden  imellem  dem.  Kindtænderne  minde  i  Form  nærmest  om  Phoca 
vitulina,  men  ere  ikke  sammentrængte. 


Fig,  70.  Vildsvin.  Sus  scrofa  ferus. 

Hovdyr  (Ungulata). 

Store,  mest  planteædende  Pattedyr,  væsenlig  ud- 
dannede som  Løbere,  trædende  paa  Taaspidserne,  der 
have  faaet  Hove.  Tænderne  paa  mange  Maader  afvi- 
gende fra  Insektædernes. 

Af  den  Rigdom  af  Hovdyr,  der  have  levet  paa  Jorden,  ud- 
formede paa  mangfoldig  Maade,  fordelte  i  m.ange  Grupper,  er 
det  en  paafaldende  ringe  Del,  der  har  naaet  Danmark.  10  Arter, 
fordelte  paa  7  Slægter,  kun  hørende  til  de  to  Grupper  Årti  odac- 
tyla  og  Proboscidea,  er  alt,  hvad  der  har  kunnet  eftervises 
hos  os,  og  af  dem  ere  alle  igjen  uddøde  eller  udryddede  her, 
med  Undtagelse  af  to,  Raadyr  og  Krondyr,  af  hvilke  ogsaa  Kron- 
dyret er  sin  Udryddelse  nær. 

6  af  vore  Hovdyr-Slægter,  Hjorte-,  Elsdyr-,  Rensdyr-,  Mo- 
skusoxe-,  Oxe-  og  Svineslægten,  Cervus,  Alces,  Rangifer,  Ovi- 
bos.  Bos,  Sus,  høre  til  Artiodactylernes  Gruppe,  til  de 
„ligetaaede"  Hovdyr,  bet  der  udmærker  dem  overfor  alle  andre 
Hovdyr  er  en  Egenhed  i  Bygning  af  Haand  og  Fod.  Hos  de 
ældste  kjendte,  forlængst  uddøde  Hovdyr  har  Haanden  5  Fingre 
og  Foden  5  Tæer  med  lignende  Former  og  Længdeforhold  som 
hos  de  fleste  andre  Pattedyr;  kun  have  Kloleddene  begyndende- 
Hovform,  fordi  der  blev  traadt  særlig  paa  dem;  2den,  3dje  og 
4de  Finger  ere  de  længste,  og  af  dem  er  igjen  3dje  den  længste, 
dog  kun  lidt  længere  end  4de;  i  Foden  ere  Forholdene  til- 
svarende. Hos  de  højere  Hovdyr  kunne  flere  eller  færre  af 
Fingre  og  Tæer  tages  særlig  i  Brug  og  udvikles,  medens  de 
andre  vantrives;  hos  mange  beholder  3dje  Finger  sin  Over- 
vægt, og  hos  nogle  Hovdyr  af  forskjellige  Grupper  bliver  den 
alene  tilbage,  ligesom  3dje  Taa  i  Foden;  Artiodactylerne  derimod 
have  traadt  saaledes,  at  de  have  hvilet  særlig  og  lige  meget 
paa  3dje  og  4de  Finger,  ligesom  paa  3dje  og  4de  Taa;  de  paa- 
gjeldende  to  Fingre  ere  derfor  voxede  fremfor  de  andre  og  ere 
blevne  lige  stærke,  ligesom  de  tilsvarende  Tæer,  medens  de 
andre  Fingre  og  Tæer  vantrives.  I  Haandrod  og  Fodrod  er  der 
medfulgt  ejendommelige  Ændringer,  særlig  er  Rullebenet  blevet 
paafaldende:  det  har  beholdt  den  hvælvede  Ledflade  mod  Baad- 
benet,  den  nærmest  nedenfor  liggende  Fodrodsknogle,  men 
det  har  bredt  sig  saa  stærkt  forneden,  at  det  har  strakt  sig  ud 
over  en  af  de  andre  Fodrodsknogler,  Terningbenet,  og  det  har 
dannet  sig  en  bred  Ledflade  ogsaa  mod  denne  Knogle;  Rulle- 
benets nedre  Ende  har  derfor  en  dobbelt  Ledrulle. 

5  af  vore  Artiodactyl-Slægter  høre  til  Hjorte-Oxe-Fa mi- 
li  en.  Bo  vid  æ;  kun  S  vin  e-Slægten  er  af  en  anden  Familie, 
Svine- Fa milien,Suidæ.  En  væsenlig  Forskjel  mellem  de  to 
Familier,  eller  rettere  mellem  de  to  Grupper  af  Familier,  hvortil 
de  høre,  er  den,  at  Boviderne  ikke  som  Suiderne  have  brugt 
deres  Hoved  som  Brækjern  til  at  rode  i  Jorden  og  derfor  ikke 
have  faaet  den  Række  Omdannelser,  der  følge  hermed.  I 
mange  andre  Henseender  ere  Boviderne  udviklede  langt  højere, 
end  Suiderne  ere  det.  Boviderne  ere  blevne  højbenede  og  lang- 
halsede Hovdyr,  udprægede  Grønt-Ædere,  der  plukke  Bladene 

ved  Tungens  og  de  nedre  Fortænders  Hjelp.  3dje  og  4de  Finger 
have  faaet  fuldstændig  Overmagt  over  de  andre  Fingre;  deres 
Kløer  ere  blevne  stærke,  faste  Hove,  og  der  trædes  saa  ude- 
lukkende paa  Fingerspidserne,  at  alle  Trædepuder  af  Mangel 
paa  Brug  ere  forsvundne,  undtagen  de,  der  findes  paa  Finger- 
spidserne; deres  Mellemhaandsben  ere  blevne  lange,  stærke 
Knogler,  der  ere  indbyrdes  sammenvoxede  i  næsten  hele  deres 
Længde,  kun  deres  nedre  Ledruller  ere  frie;  deres  Ledforbin- 
delse med  1ste  Fingerled  er  udpræget  Hængsel-Led,  med 
Kamme  og  Furer  gribende  i  hinanden,  fordi  al  Bevægelse  i 
Leddet  indskrænkes  til  simpel  Bøjning  og  Strækning.  1ste 
Finger  er  helt  forsvunden,  2den  og  5te  ere  indskrænkede  til 
„Bitæer",  ubetydelige  Vantrivninger  uden  fuldstændige  Mel- 
lemhaandsben. I  Foden  ere  Forholdene  tilsvarende.  Under  den 
fælles  og  stærke  Paavirkning  af  Rullebenet  ere  Baadben  og 
Terningben  i  Fodroden  indbyrdes  sammenvoxede.  I  Under- 
armen er  Spolebenet,  der  mere  end  Albuebenet  er  kommet  til 
at  bære  Legemets  Vægt,  blevet  en  mægtig  Knogle,  i  udpræget 
Hængsel-Forbindelse  med  Overarmen;  Albuebenet  er  i  sin 
største  Udstrækning  indskrænket  til  en  tynd  splintformet  Knogle, 
mere  eller  mindre  fast  forbundet  med  eller  sammenvoxet  med 
Spolebenet.  I  Underbenet  er  det  Skinnebenet,  der  er  blevet 
den  stærkeste  Knogle,  medens  Lægbenet  er  indskrænket  til 
ikke  stort  mere  end  en  lille  Knoglestump  føjet  ind  i  Skinne- 
benets nedre  Ende.  Lemmerne  have  saa  udelukkende  over- 
taget den  Opgave  at  føre  Legemet,  at  der  ikke  bliver  stor 
Brug  for  Halen,  som  derfor  indskrænkes  til  nærmest  kun  at 
være  en  Flue -Vifte  eller  helt  forsvinder.  Halshvirvlerne  ere 
blevne  lange,  indbyrdes  bevægelige,  deres  Kroppe  forbundne 
ved  en  Slags  Kugle-Led;  Ringhvirvlens  og  Taphvirvlens  For- 
bindelse er  meget  fri,  Taphvirvlens  „Tap"  har  mistet  sin  op- 
rindelige Tapform  og  har  faaet  Form  af  en  „Tud",  hvorom 
Ringhvirvlen  drejer  sig.  Brystkassen  er  smal,  men  dyb,  sam- 
mentrykt mellem  Forlemmerne,  der  altid  holdes  samlede  om 
den.  De  øvre  Fortænder  ere  forsvundne  af  Mangel  paa  Brug; 
de  øvre  Hjørnetænder  ere  enten  helt  vanslægtede  eller  ogsaa 
forsvundne;  de  nedre  Fortænder  have  faaet  skarp  skjærende 
Krone,  og  nedre  Hjørnetand  har  faaet  en  lignende  Form  og  er 
stillet  paa  Rad  med  Fortænderne.  Den  lange  Tunge  har  bidraget 
ikke  lidt  til  at  forme  den  forreste  Del  af  Ansigtets  Skelet,  der 
noget  faar  Udseende  af  at  være  en  Skede  om  Tungen.  Af  Kind- 
tænderne er  den  forreste  af  de  oprindelige  7  i  hver  Kjæbe  for- 
svunden; men  de  andre  ere  voxede;  Kronernes  Spidser  have 
dog  beholdt  ikke  lidt  af  den  oprindelige  V-Form,  og  Forkind- 
tænderne vedblive  at  være  mindre  og  simplere  i  Form  end 
Bagkindtænderne.     Kindmusklen   er  bleven   den   stærkeste  af 

Tyggemusklerne  og  har  iøjnefaldende  paavirket  de  Knogler, 
paa  hvilke  den  udspringer  og  fæster  sig;  Tindingmusklen  er 
bleven  svag  og  har  indskrænket  sin  Indflydelse  paa  Hoved- 
skallen. Lugtesandsen  er  stærkt  udviklet,  Sibenet  er  blevet 
mægtigt.  Øjehulen  er  dækket  af  Ben-Tag  og  bagtil  omsluttet 
af  en  Benbro,  der  gaar  fra  Pandeben  til  Kindben ;  o.  s.  v. 

Til  Hjortenes  Underfamilie,  Cervini,  høre  Slægterne 
Cervus,  Aloes  og  Rangifer,  til  Oxernes  Underfamilie,  Bo- 
vini,  høre  Ovibos  og  Bos.  De  to  Underfamilier  staa  hinanden  saa 
nær,  at  det  er  vanskeligt  nok  at  finde  gjennemgribende  Mærker, 
der  skille  dem.  Cervinerne  ere  de  oprindeligste.  For  de  danske 
Slægters  Vedkommende  viser  det  sig  først  og  fremmest  i,  at 
de  have  lavkronede  Kindtænder,  medens  vore  Boviners  Kind- 
tænder ere  stærkt  højkronede,  saa  at  det  varer  længe,  inden 
hele  Kronen  er  skudt  frem  af  Tandgruben,  og  Krone  og  Rod 
gaa  mere  jevnt  over  i  hinanden.  Ellers  ere  Skjelnemærkerne 
kun  at  finde  i  saadanne  Smaating  som  mere  eller  mindre  spinkel 
Bygning,  mindre  eller  større  Brede  af  Leddene,  særlig  Albue- 
leddet og  Finger-  og  Taaled,  Tilstedeværelse  eller  Mangel  af 
en  Fure  paa  Bagsiden  af  „Kanonbenene",  de  sammensmeltede 
3dje  og  4de  Mellemhaands-  eller  Mellemfodsben.  Endelig  er 
der  Forskjellen  i  Hornene,  der  dog  for  Hjortenes  Vedkom- 
mende saa  godt  som  udelukkende  ere  at  finde  hos  Hannerne. 
Hornenes  første  Oprindelse  skyldes  sikkert  Hannernes  Vane 
at  bruge  Panden  til  Stød  i  Kamp  med  Medbejlere;  Pandens 
Hud  og  Knogler  ere  derved  pirrede  til  Væxt,  der  har  givet 
sig  Udtryk  i  Fremkomsten  af  smaa  Forhøjninger  paa  de  mest 
udsatte  Steder;  i  overskydende  Kraft  ere  de  voxede  videre 
frem  og  udformede  som  Horn  paa  forskjellig  Maade,  og  til- 
sidst  ere  de  nedarvede  til  Hunnerne,  om  end  oftest  i  svagere 
Skikkelse.  Hos  Cervinerne  ere  Hornene  blevne  grenede  Ud- 
væxter  fra  Pandebenene,  fra  første  Færd,  under  Fremvæxten, 
klædte  med  almindelig  Hud;  men  Huden  visner  og  afskrælles, 
undtagen  fra  Hornets  allernederste  Del,  Rosenstokken,  saa  at 
den  nøgne  Knogle  staar  tilbage;  men  ogsaa  Knoglen  visner 
tilsidst  og  fældes,  for  igjen  at  voxe  frem,  fra  Arret,  dækket  af 
Hud,  hvorefter  hele  Dannelsen  gjentages,  og  det  aarlig.  Hos 
Bovinerne  er  Hornet  blevet  en  ugrenet  Udvæxt  fra  Pande- 
benet, klædt  med  forhornet  Hud,  og  det  fældes  ikke. 

Vore  4  Arter  af  Slægten  Cervus,  Raadyr,  Krondyr, 
Daadyr  og  Kæmpehjort,  C.  capreolus,  C.  elaphus, 
C.  dama,  C.  giganteus,  høre  til  Slægtens  øverste  Arter, 
hver  af  dem  særlig  udformet  i  sin  Retning,  Raadyret  mindst 
paafaldende.  Uddøde,  mindre  højtstaaende  Arter  af  Slægten 
have  været  Grundlag  for  Slægterne  Alces  og  Rangifer,  mere 
eller  mindre  umiddelbart. 

Al  ces,  med  eneste  Art  Elsdyret,  A.  mach  li  s,  udmærker 
sig  mest  ved  sit  stærkt  omformede  Ansigt.  Den  bruskede  Del  af 
Næsen  er  opsvulmet  og  bevægelig,  og  Hovedskallens  Næse- 
Aabning  er  stærkt  udvidet,  Næsebenets  forreste  Rand  trængt 
langt  tilbage;  de  Knogler,  der  danne  Næsehulens  Bund  fortil, 
Overkjæben  og  Mellemkjæben,  og  som  derfor  bære  Næse- 
brusken, ere  stærkt  forlængede  fremefter.  Som  ualmindelig 
højbenet  og  med  sine  ejendommelige  fladt  udbredte  Takker  er 
Elsdyret  desuden  afvigende  fra  Cervus. 

Rangifer,  med  eneste  Art  Rensdyret,  R.  tarandus,  synes 
at  høre  til  de  amerikanske  Hjortes  Gruppe,  der  dog  stammer  fra 
den  Gamle-Verdens  Cervus;  dens  Forfædre  ere  vist  fra  Nord- 
Amerika  indvandrede  i  den  Gamle  Verden.  Den  forener  hos 
sig  to  Egenskaber,  der  ogsaa  findes  forenede  hos  alle  de  ægte 
amerikanske  Hjorte,  men  ellers  hos  den  Gamle  Verdens  Hjorte 
kun  findes  skilte  og  kun  som  en  sjelden  Undtagelse:  Plov- 
skjærbenet  strækker  sig  tilbage  til  Ben-Ganens  bageste  Rand 
og  deler  derved  den  bageste  Næsegang,  og  af  de  ufuldstæn- 
dige 2det  og  5te  Mellemhaandsben  er  det  den  nedre  Ende, 
der  er  tilstede;  hos  den  Gamle  Verdens  Hjorte  plejer  Plov- 
skjærbenet  kun  at  røre  Ganen  langt  fremme,  og  af  2det  og 
5te  Mellemhaandsben  plejer  kun  den  øvre  Ende  at  være  til- 
stede, Sine  største  Egenheder  har  Rensdyret  dels  i  de  mærke- 
lig brede  Klove,  der  minde  om  Snesko,  indrettede  til  at  træde 
paa  blød  Grund,  og  i  de  for  en  Hjort  ualmindelig  brede  Led 
mellem  Mellemhaands-  eller  Mellemfodsben  og  Finger-  eller 
Taaled,  dels  i  Tilstedeværelsen  af  Horn  ogsaa  hos  Hunnen, 
hvad  ellers  ikke  kjendes  hos  Hjorte. 

Ovibos,  med  eneste  Art  Moskusoxen,  O.moschatus, 
er  det  øverste  Led  paa  en  af  de  mange  Grene,  hvori  Bovinerne  have 
udformet  sig.  Den  staar  paa  et  væsenlig  lavere  Trin  end  Bos 
i  at  have  Hornene  stillede  langt  fremme  og  Pande  og  Hoved- 
skal ellers  forholdsvis  lidt  paavirkede  af  dem  og  i  at  have 
Trommebenet  af  sædvanlig  Blæreform.  Dens  Egenheder  ere, 
at  Hornet  ved  Grunden  er  blevet  ualmindelig  svært,  med 
Alderen  bredende  Hornstejlen  tilbage  over  Issebenet,  og  har 
bragt  Pandebenet  til  at  udvide  sig  nedefter,  skydende  sig  ind 
mellem  andre  Knogler  i  Hjernekassens  Sidevæg,  at  dens  Lem- 
mer ere  blevne  ualmindelig  kraftige,  men  ret  korte,  brugte  til 
Klatring  paa  Klipper,  noget  mindende  om  de  klatrende  Geder, 
med  særlig  korte,  men  brede  Mellemhaands-  og  Mellemfods- 
ben, og  at  den  som  hjemmehørende  i  de  koldeste  Lande  har 
faaet  Øre  og  Hale  indskrænkede  og  er  klædt  i  den  tykkeste 
Pels,  Egenskaber,  som  den  deler  med  flere  andre  høj  nordi- 
ske Dyr. 

De  to  danske  Arter  af  Slægten  Bos,  Bison  og  Uroxe,  B.  bi- 

son,  B.  taurus  urus,  ere  blandt  de  allerøverste  Former,  som 
Bovidernes  Familie  har  frembragt.  Mere  end  de  fleste  andre  have 
de  brugt  Hornene  som  Vaaben,  og  i  en  Følelse  af  Tryghed  og 
i  frodige  Omgivelser  ere  de  voxede  op  til  at  blive  store  svære 
Dyr,  mistende  de  oprindelige  Boviders  Præg  som  spinkle, 
flygtige  Skabninger.  Hornene  og  deres  Brug  have  omformet 
Panden  og  hele  Hovedskallen  i  høj  Grad:  Hornene  selv  ere 
skudte  langt  tilbage  paa  Panden,  der  er  bleven  en  Slags  Stød- 
flade; Pandebenet  har  udvidet  sig  bagtil  og  trængt  Issebenet 
ned  bag  sig,  og  det  har  bredt  sig  ud  til  Siderne  og  lagt  sig 
som  Tag  ud  over  Tinddinggruben  og  trængt  Knoglerne  i 
Hjernekassens  Sidevæg  nedad.  For  at  føre  det  svære  Hoved 
have  Oxerne  maattet  øve  deres  Hals-  og  Skuldermuskler,, der 
ere  blevne  usædvanlig  stærke,  og  Forkroppen,  der  har  faaet 
mere  end  ellers  at  bære,  er  bleven  forholdsvis  svær.  Skulder- 
bladet er  meget  stort,  de  forreste  Ryghvirvlers  Torntappe  ere 
meget  høje,  Armens  Knogler  paafaldende  svære.  Trommehulen 
er  fyldt  med  svampet  Benvæv  og  tildels  sammentrykt,  paa- 
virket af  Underkjæbens  Ledknude. 

Slægten  Sus,  med  vor  eneste  Art  Vildsvinet,  S.  s  c  ro  fa, 
hører  til  de  øverste  i  Suidernes  Familie.  Hovedet  er  i  en  paafal- 
dende Grad  omformet  efter  den  Brug,  der  er  gjort  af  det  som  Bræk- 
jern: Ansigtet  er  langt  og  stærkt  bygget,  Pandens  Knogler  meget 
tykke,  Nakkekammen,  hvorpaa  de  ualmindelig  stærke  Nakke- 
muskler fæste  sig,  er  voxet  uhyre  som  en  mægtig  Krone  over 
Hjernekassen,  Hjernekassens  bageste  Del  er  mærkelig  sam- 
menskudt, bagfra  trykket  af  Halsmusklerne,  Øjet  er  skubbet 
tilbage,  stærke  Næsemuskler  bidrage  til  at  forme  Ansigtets 
Knogler,  i  Næsebrusken  er  der  fremkommet  en  Forbening, 
Tryneknoglen.  Hjørnetænderne,  der  under  Arbejdet  med  at 
rode  i  Jorden  ere  komne  til  at  virke  som  en  Slags  Plovjern, 
ere  ejendommelig  omformede,  især  hos  Hannen,  der  bruger 
dem  ogsaa  som  Vaaben;  baade  øvre  og  nedre  Hjørnetand  have 
faaet  stærk  Tilskyndelse  til  Væxt,  hos  Hannen  afslutte  de  ikke 
Væxten,  men  vedblive  at  være  rodaabne;  nedre  Hjørnetand 
er  voxet  højt  ivejret,  bleven  skarpkantet  og  har  sprængt  sin 
Emailleklædning,  der  kun  bliver  tilbage  som  Striber  paa  de 
mest  udsatte  Sider;  øvre  Hjørnetand  er  voxet  paa  lignende 
Maade,  men  har  faaet  en  ejendommelig  snoet  Form,  med  Spid- 
sen drejet  opad,  trykket  af  nedre  Hjørnetand,  der  skyder  sig 
op  foran  den.  Ogsaa  Fortænderne  ere  paavirkede  af  Arbejdet 
i  Jorden,  især  de  nedre,  der  ere  blevne  lange,  fremadrettede. 
Den  Føde,  Svinene  rode  frem  af  Jorden  eller  paa  anden  Maade 
faa  fat,  er  meget  blandet;  Kindtænderne  have  faaet  Form  der- 
efter; de  ere  blevne  et  udmærket  Knuseværk;  de  have  mistet 
de  oprindelige  skarpkantede  Former  og  have  faaet  afrundede, 

knoldformede  Spidser,  og  omkring  Hovedspidserne  er  der  frem- 
kommet en  Yngel  af  mindre  Spidser;  bageste  øvre  og  bageste 
nedre  Kindtand  ere  særlig  udvidede.  Tandsættet  har  ellers  be- 
holdt meget  af  det  oprindelige  Præg,  sit  fulde  Tal,  lavkronede 
Kindtænder  o.  s.  v.  I  mange  Henseender  er  Svinet  ligesom 
andre  Suider  blevet  staaende  paa  et  oprindeligere  Trin  end  Bo- 
viderne.  Det  er  ret  lavbenet  og  korthalset.  3dje  og  4de  Finger 
have  kun  ringe  Overmagt  over  de  andre  Fingre,  og  deres  Mel- 
lemhaandsben  ere  indbyrdes  helt  frie;  2den  og  5te  Finger  ere 
vel  kun  tilstede  som  „Bitæer",  men  ere  dog  ret  stærke  og  have 
fuldstændige,  veludviklede  Mellemhaandsben.  I  Foden  ere  For- 
holdene tilsvarende.  Baadben  og  Terningben  i  Foden  ere  ind- 
byrdes frie.  Spolebenet  er  forholdsvis  svagt.  Albuebenet  der- 
imod anseligt,  skjønt  langt  svagere  end  Spolebenet.  Lægbenet 
er  fuldstændigt,  men  spinkelt.  Halshvirvlerne  ere  korte,  med 
flade  Ledflader  mellem  Kroppene;  Taphvirvlens  Tap  har  sin 
oprindelige  Form.  Øjehulen  er  ikke  dækket  af  Ben -Tag  eller 
bagtil  omsluttet  af  Ben. 

Til  Afdelingen  Proboscidea,  Elefanternes  Gruppe, 
hører  kun  ét  af  de  Hovdyr,  der  ere  fundne  i  Danmark,  Mam- 
muttQn,  Elephas  primigenius,  af  Elefanternes  Fa- 
milie, Elephantidæ.  Den  hører  til  en  lille  Gruppe  af 
Hovdyr-Familier,  hvis  fælles  Mærke  overfor  de  fleste  andre 
Hovdyr  er,  at  Albuebenet  er  blevet  den  stærkeste  Knogle 
i  Underarmen,  medens  Spolebenet  er  indskrænket;  det  om- 
vendte plejer  at  være  Tilfældet.  Hos  mere  oprindelige  Patte- 
dyr, ogsaa  hos  de  oprindeligste  Hovdyr,  ere  de  to  Knogler 
næsten  ens  i  Sværhed,  skjønt  dog  Spolebenet  er  den  stær- 
keste Knogle,  fordi  det  efter  sin  Stilling,  nærmest  Kroppens 
Midtlinie,  er  mest  udsat  for  at  komme  til  at  bære  Legemets 
Vægt;  hos  de  fleste  Hovdyr  faar  Spolebenet  mere  og  mere 
Overmagt  over  Albuebenet;  men  hos  Elefanterne  og  nogle 
faa  andre  er  Armen  stillet  lidt  anderledes,  saaledes  at  det 
største  Tryk  er  faldet  paa  Albuebenet,  som  derfor  særlig  er  voxet 
og  har  fremkaldt  Ændringer  i  de  Knogler,  som  det  nærmest 
paavirker.  Overarm  og  Haandrod.  Elefant-Familiens  Medlem- 
mer have  faaet  deres  Særpræg  ved  den  stærke  Brug  af  et  en- 
kelt Par  Fortænder  som  Stødtænder,  ved  en  ualmindelig  kraftig 
Brug  af  Kindtænderne  som  en  Slags  Møllestene  til  at  knuse 
Plantestof,  ved  deres  Stræben  efter  at  faa  høje  Lemmer  og 
dog  stadig  at  kunne  naa  Jorden  med  Snudespidsen  uden  at 
strække  Halsen.  Slægten  Elephas  er  Familiens  øverste  Slægt. 
Et  Par  af  de  øvre  Fortænder  er  voxet  ud  som  mægtige  Stød- 
tænder, der  ikke  afslutte  Væxten,  men  beholde  aaben  Rod; 
Emailleklædningen  er  saa  godt  som  forsvunden,  indskrænket 
til  at  klæde  Tandens  yderste  Spids,  efter  at  den  hos  Stamfor- 

Winge:   Pattedyr.  11 

merne  en  Tid  lang  har  været  tilstede  i  sprængt  Tilstand,  som 
Baand  langs  Tandens  Side,  sprængt,  under  Udviklingen  i  sin 
bløde  Tilstand,  af  det  stærkt  voxende  Tandben.  Alle  andre  For- 
tænder og  Hjørnetænder  ere  forsvundne.  Af  Kindtænderne  ere 
alle  Forkindtænderne  forsvundne,  fortrængte  af  Mælkekind- 
tænder og  Bagkindtænder,  der  have  faaet  en  uhyre  Udvikling, 
især  de  bageste  af  dem,  med  høje  Kroner  med  mange  tæt- 
stillede Tværkamme  omsluttede  af  Tandkit;  saa  store  ere  Kind- 
tænderne blevne,  at  kun  to  eller  en  ad  Gangen  kunne  faa 
Plads  i  Kjæben.  Baade  Fortænder  og  Kindtænder  omforme 
Hovedskallen  paafaldende.  Næsen  er  bleven  en  mægtig  Snabel, 
der  bruges  paa  mangfoldig  Maade  og  i  høj  Grad  har  paavirket 
Hovedskallens  Ansigt.  Hovedet  har  faaet  en  uhyre  Vægt;  det 
virker  til  at  sammentrykke  Halshvirvlerne,  paa  hvilke  det  hviler. 
For  at  kunne  føre  Hovedet  have  Hals-  og  Skuldermusklerne 
maattet  øves,  og  de  ere  blevne  mægtige;  de  have  dels  afsat 
iøjnefaldende  Mærker  paa  Hovedskallen,  dels  ved  deres  Masse 
presset  Hjernekassens  Bagside  fremefter,  hvad  der  har  haft  Ind- 
flydelse paa  hele  Hjernekassens  og  Hjernens  Form  og  paa  Øje- 
hulens Stilling,  Øjet  er  trykket  fremad.  Hovedskallens  Knogler 
ere  blevne  i  en  paafaldende  Grad  luftfyldte,  en  Egenskab,  der 
skyldes  de  stærke  Luftstrømme,  der  gaa  gjennem  Næsen  og 
bane  sig  Vej  fra  Næsehulen  ind  i  de  omgivende  Knogler  og 
videre  bort,  hvor  de  ikke  møde  stor  Modstand;  ved  Knoglernes 
Luftfyldning  og  Opsvulmning  udviskes  Hjernekassens  egenlige 
Form,  der  kun  hos  unge  Dyr  eller  hos  Familiens  oprindeligste 
Medlemmer  er  tydelig  at  se.  Lemmerne  ere  blevne  høje,  ved 
Strækning  af  Leddene  og  ved  Længdevæxt  af  de  længste  af 
Lemmeknoglerne,  og  desuden  meget  sværknoglede,  fordi  de 
have  faaet  en  ualmindelig  tung  Krop  at  bære;  særlig  Forlem- 
merne ere  blevne  stærke,  fordi  den  største  Byrde  falder  paa 
dem.  Haand  og  Fod  ere  ikke  blevne  lange;  de  have  tværtimod 
Præg  af  at  være  blevne  trykkede  af  Legemets  Vægt.  Elefan- 
terne ere  snart  voxede  saa  store  og  stærke  og  have  tidlig  i  deres 
Stødtænder  og  Snabel  faaet  saa  gode  Vaaben,  at  de  have  mistet 
Frygtsomheden  og  ikke  have  haft  Brug  for  at  øve  sig  særlig  i 
Løb;  deres  Lemmer  ere  derfor  ikke  saa  ensidig  omformede 
som  hos  de  bedste  Løbere  blandt  Hovdyrene;  især  Haand  og 
Fod  have  beholdt  meget  af  deres  oprindelige  Præg,  saaledes 
findes  endnu  5  Fingre  og  5  Tæer,  og  de  ere  ikke  rejste  helt 
paa  Finger-  eller  Taaspidserne ;  der  trædes  mest  paa  en  Træde- 
pude, der  ligger  under  Spidserne  af  Mellemhaands-  eller  Mellem- 
fodsben,  og  den  har  naaet  en  uhyre  Størrelse;  Fingre  og  Tæer 
ere  nærmest  noget  vantrevne,  fordi  den  store  Trædepude  bag 
dem  har  overtaget  noget  af  deres  oprindelige  Tjeneste. 

Oversigt  over  de  danske  Hovdyr-Slægter. 

I.  Albuebenet  svagere  end  Spolebenet.  Næsen  af  mere  sæd- 
sædvanlig Form,  ikke  uddannet  som  Snabel.  Ingen  For- 
tænder uddannede  som  Stødtænder.  Hele  Kindtændernes 
Række  i  Brug  samtidig,  hos  det  voxne  Dyr.  Hver  Bag- 
kindtands Krone  bygget  af  nogle  faa  Hovedknolde.  I  det 
højeste  4  Fingre  og  4  Tæer. 

1.  Rullebenet  har  en  afrundet  Ledflade  mod  den  nedenfor 
liggende  Fodrodsknogle,  Baadbenet,  og  støder  desuden 
i  vid  Udstrækning  til  en  anden  Fodrodsknogle,  Terning- 
benet;  dets  nedre  Ledflade  har  Form  af  en  dobbelt 
Ledrulle.  To  Fingre,  svarende  til  3dje  og  4de  i  en 
femfingret  Haand,  særlig  stærke,  omtrent  ens  i  Størrelse 
og  Form;  2den  og  5te  Finger  vantrevne,  som  „Bitæer"; 
1ste  Finger  mangler.  Foden  formet  paa  tilsvarende 
Maade. 

Af  Underordenen  de  Ligetaaede  Hovdyr,  Artiodactyla: 
A.  Hovedet  ikke  indrettet  som  Brækjærn,  uden  Tryne, 
uden  høj  Nakkekam.  Bagkindtændernes  Spidser 
med  skarptskaarne  Former,  med  halvmaaneformede 
Emailletegninger  paa  Slidfladerne.  Ingen  øvre  For- 
tænder. Nedre  Fortænder  med  udbredte  Kroner, 
skovlformede,  skarprandede.  Nedre  Hjørnetand  for- 
met som  Fortand,  saa  at  der  tilsyneladende  er  4 
Fortænder  i  hver  Side.  Sdje  og  4de  Mellemhaands- 
ben  indbyrdes  sammenvoxede,  ligeledes  Sdje  og  4de 
Mellemfodsben. 

Af  Hjorte-  og  Oxe-Familien,  Bovidæ: 
a.    Kindtænderne  lavkronede.  Kronen  tydelig  buende 
ud   ovenfor    Roden.     Paa    Bagsiden    af   Mellem- 
haands-  og  Mellemfodsben  (o:  Kanonbenet,  dannet 
ved    Sammenvoxning   af   3dje    og   4de    Mellem- 
haandsben    eller   de   tilsvarende  Mellemfodsben) 
en   dyb   Længdefure.      Hornene   (der  oftest  kun 
findes  hos  Hannen)  ere  hos  de  voxne  Dyr  gre- 
nede Udvæxter  fra  Pandebenene,  aarlig  fældede, 
klædte   med   sædvanlig   Hud,    medens   de   voxe, 
men  derefter  hudløse. 
Af  Hjortenes  Underfamilie,  Cervini: 
CC.    Klovene  smalle.     Kun  Hannen  har  Horn. 

1.  Snuden  af  sædvanlig  Form,   baade  i  Ydre 
og  Indre. 

Hjorte-Slægten  (Cervus). 

2.  Snudens  bløde  Del  en  mægtig,   bevægelig 
Mule;    Hovedskallens  Ansigt  med  ganske 

kort  Næseben   og  lang  tilspidset  Mellem- 
kjæbe. 

Elsdyr-Slægten  (Alces). 
/S.    Klovene  brede.  Baade  Han  og  Hun  bære  Horn. 
Rensdyr-Slægten  (Rangifer). 
b.    Kindtænderne  højkronede,  Kronen  næsten  gaaende 
i  ét  med  Roden.   Bagsiden  af  Mellemhaands-  og 
Mellemfodsben  ikke  furet.     Hornene    (der  oftest 
findes  hos  baade  Han  og  Hun)  ere  ugrenede  Ud- 
væxter  fra  Pandebenene,  fældes  ikke,  altid  klædte 
med  forhornet  Hud. 
Af  Oxernes  Underfamilie,  Bovini: 
a.    Hornene     udspringende    fortil     paa     Panden 
(Hornstejlen   dog  med  Alderen   bredende   sig 
bagtil).     Pandebenet   ikke   fortrængende  Isse- 
benet    fra    Hjernekassens   Overside    og   ikke 
bredende  sig  ud  over  Tindinggruben.  Tromme- 
benet blæreformet.  Halen  stumpformet.  Snude- 
spids   og    Overlæbe    haarklædte.     Øret   lille. 
Legemets     Haarklædning     paafaldende    lang. 
Pandebenet  udvidet  ned  mellem  Knoglerne  i 
Hjernekassens  Sidevæg. 
Moskusoxe-Slægten  (Ovibos). 
/S.    Hornene  staaende  bagest  paa  Panden.    Pande- 
benet  udvidet  bagtil  og  til  Siden,    skydende 
Issebenet  tilbage  ned  paa  Hjernekassens  Bag- 
side, læggende  sig  som  Tag  ud  over  Tinding- 
gruben.    Trommebenet    fyldt    med    Benvæv, 
sammentrykt.     Halen    lang.     Snudespids    og 
Overlæbe  forrest  ikke  haarklædte.   Øret  anse- 
ligt. Legemets  Haarklædning  ret  kort.  Pande- 
benet ikke  udvidet  ned  mellem  Knoglerne  i 
Hjernekassens  Sidevæg. 
Oxe-Slægten  (Bos). 
B.  Hovedet  indrettet  som  Brækjern,  med  Tryne,  med  me- 
get høj  Nakkekam,  synlig  i  det  Ydre.     Bagkindtæn- 
dernes Spidser  afrundede,  knudrede.    3  veludviklede 
øvre  Fortænder.   Nedre  Fortænder  smalle,  lange.  Ne- 
dre Hjørnetand  med  egen  Form.   3dje  og  4de  Mellem- 
haandsben  frie,  ligeledes  Sdje  og  4de  Mellemfodsben. 
Af  Svine-Familien,  Suidæ: 
Svine-Slægten  (Sus). 
(2.  Rullebenet  har   flad   Ledflade  mod  Baadbenet  og  rører 
ikke  Terningbenet.  Kun  én  Finger,  Sdje,  stærk,  de  andre 
Fingre  enten  helt  forsvundne  eller  tilstede  i  Skelettet  i  van- 
treven, ufuldstændig  Tilstand,  ikke  synlige  i  Ydre;  Foden 


165 


formet  paa  tilsvarende  Maade.  De  tre  bageste  Forkindtæn- 
der i  hver  Kjæbe  lige  saa  stærke  som  Bagkindtænderne. 
Af  Underordenen  de  Uligetaaede  Hovdyr,  Perissodactyla : 
Af  Heste-Familien,  Eqvidæ: 
Heste-Slægten  (Eqvus).) 

Albuebenet  stærkere  end  Spolebenet.   Næsen  uddannet  som 

Snabel.    Et  Par  øvre  Fortænder  uddannede  som  Stødtænder. 

Kun  to  eller  én  Kindtand  i  Brug  ad  Gangen.   Hver  Kindtands 

Krone  bygget  af  en  Række  Tværkamme.  5  Fingre  og  5  Tæer. 

Af  Underordenen  Elefant-Gruppen,  Proboscidea: 

Af  Elefant-Familien,  Elephantidæ: 

Elefant-Slægten  (Elephas). 


Hjorte-  og  Oxe  Familien  (Bovidæ  &  Cervidæ). 

Hjorte-Slægten  (Cervus). 
Legemet  formet  som  hos  udprægede  Løbere:  Krop- 
pen kort,  Brystet  sammentrykt,  Halsen  lang,  Lemmerne 
høje,  trædende  paa  Taaspidserne.  Halen  kort  eller  mang- 
lende. Ansigtet  ikke  forlænget;  Næsebor  og  Snude- 
spids væsenlig  som  hos  de  fleste  Pattedyr.  Snudespid- 
sen med  et  bredt  Stykke  Overlæbe  nøgen.  Øjet  stort. 
Øret  stort,  opstaaende,  afrundet.  Hos  Hannen  Horn 
(eller  „Takker"),  aarlig  fældede  Udvæxter  fra  Pande- 
benene bag  Øjehulerne,  først  hudklædte,  senere  hud- 
løse, hos  det  unge  Dyr  ugrenede,  spinkle,  hos  det 
voxne  Dyr  grenede,  stærke,  med  anselig  „Rosen- 
krands"  ved  Grunden;  Rosenstokken  opret.  Haanden 
meget  lang  og  smal,  Mellemhaanden  næsten  stilk- 
formet,  med  4  Fingre,  idet  1ste  mangler;  3dje  og  4de 
Finger  næsten  ens,  stærke,  indbyrdes  frie  fra  Grun- 
den, fra  Leddet  mod  Mellemhaanden,  hver  med  en 
smal,  skarprygget  Hov;  2den  og  5te  Finger  helt  van- 
trevne,  udvendig  kun  visende  sig  som  to  smaa  skal- 

formede  Biklove,  der  rage  frem  fra  Huden  ved  Bag- 
siden af  1ste  Led  af  de  to  store  Fingre;  hele  Haanden 
haarklædt,  med  Undtagelse  af  Spidserne  af  de  to  store 
Fingre,  der  have  en  Trædepude  hver.  Foden  formet 
paa  lignende  Maade  som  Haanden.  Snudens  Var- 
børster  svage.  Haarklædningen  over  det  meste  af 
Legemet  tæt,  men  ret  kort.  Haarene  i  Sommer- 
dragten ret  stive,  i  Vinterdragten  ejendommelig  sprøde 
ligesom  hos  vore  andre  Slægter  af  Underfamilien. 
Tandsættet  er  123^^^'  234567-  ^^^®  Fortænder  mangle 
helt.  Nedre  Fortænder  tæt  samlede  i  en  Tværrække 
forrest  i  Kjæben,  med  kort,  skovlformet  Krone,  1ste 
bredest,  3dje  smallest,  1ste  betydelig  bredere  end 
2den.  Øvre  Hjørnetand  mangler  helt  hos  nogle  af 
Arterne;  naar  den  findes,  er  det  kun  som  Vantrivning. 
Nedre  Hjørnetand  er  stillet  tæt  ved  Siden  af  yderste 
Fortand  og  har  omtrent  Form  som  den.  Ved  et  langt 
tandløst  Mellemrum  ere  Kindtænderne  skilte  fra  Hjørne- 
tænderne. Alle  Kindtænder  forholdsvis  lavkronede 
med  korte  Rødder.  De  tre  øvre  Forkindtænder  (2,3,4) 
anselige,  væsenlig  ens  i  Form,  hver  med  en  ydre  og 
en  indre  sammentrykt  Spids,  hvis  Slidflader  vise  sig 
halvmaaneformede.  De  tre  nedre  Forkindtænder  ere 
indbyrdes  mere  uens  i  Form,  den  forreste  lille,  med 
ret  simpelt  sammentrykt  Krone,  de  to  andre  større, 
med  sammentrykt,  men  foldet  og  knoldet  Krone,  der 
i  Form  gjør  Overgang  til  Bagkindtændernes  Form. 
De  øvre  Bagkindtænder  (5,6,7)  væsenHg  firspidsede, 
hver  med  to  ydre  og  to  indre  ret  høje  sammentrykte 
Hovedspidser  (4de,  5te,  6te  og  7de),  hvis  Slidflader 
ere   halvmaaneformede,   men    desuden  med  Levninger 


167 


af  de  tre  yderste  Spidser  (1ste,  2den  og  3dje)  i  Form 
af  fremspringende  lodrette  Lister  langs  Kronens  Yder- 
side. De  nedre  Bagkindtænder  ogsaa  væsenlig  fir- 
spidsede,  hver  med  to  indre  og  to  ydre  ret  høje 
sammentrykte  Spidser  (2den,  3dje,  4de  og  5te),  hvis 
Slidflader  ere  halvmaaneformede ;  bageste  nedre  Kind- 
tand har  desuden  ved  sin  bageste  Ende  en  anselig 
Hæl  med  to  Spidser.  Mælketænderne  veludviklede 
og  længe  i  Brug,  de  fleste  formede  nærmest  som 
deres  Efterfølgere;  men  bageste  øvre  Mælkekindtand 
(4)  er  formet  helt  som  Bagkindtand,  og  næstbageste 
nærmer  sig  til  samme  Form,  og  nedre  bageste  er 
formet  som  Bagkindtand  og  har  desuden  ved  sin  For- 
ende en  tospidset  Udvidelse,  saa  at  den  bærer  6 
Spidser.  Hovedskallen  ikke  særlig  langstrakt;  Panden 
svagt  hvælvet,  kun  lidt  luftfyldt;  Pandebenets  Bag- 
rand,  Sømmen  mod  Issebenet,  kun  svagt  buet  tilbage, 
liggende  midt  over  Hjernekassen,  dets  Siderand  ikke 
rørende  Tindingbenets  Skældel;  Nakkekammen  tydelig, 
svagere  eller  stærkere,  men  ikke  af  nogen  paafaldende 
Form;  Hjernekassens  bageste  Del  ikke  sammenskudt; 
den  forreste  Del  af  Ansigtet  spinkelt  bygget,  Mellem- 
kjæbebenet  en  ganske  svag  Knogle;  Næsebenet  lang- 
strakt; Overkjæbebenets  Ansigts-Del  stor,  med  ud- 
strakt Kindflade,  uden  Mærker  efter  Næsemuskler; 
foran  Øjehulen  en  „Taaregrube",  flad  eller  dyb;  Øje- 
hulen bagtil  omsluttet  af  Ben-Udvæxter  fra  Pandeben 
og  Kindben;  Kindbuens  bageste  Del  svag;  Tromme- 
hulen blæreformet,  mindre  eller  større,  indvendig 
udelt;  Plovskjærbenet  naar  kun  hos  en  enkelt  Art  til- 
bage   til    Ganebenets    bageste    Rand,     hvorved    den 

bageste  Næse-Aabning   tvedeles;    oftest   straékker  det 

sig    ikke    nær    saa    langt   tilbage.     Rosenstokken   hos 

Hannen  rejser  sig  op  fra  Panden  tæt  bag  Øjehulen. 

De  smaa  simpelt  formede  Horn  og  Tilstedeværelsen  af 
forholdsvis  anselige  Levninger  af  nedre  Ende  af  2det  og  5te 
Mellemhaandsben  vise  Raadyrets  lave  Stilling  overfor  vore 
tre  andre  Arter  af  Slægten;  højere  Udvikling  end  de  andre 
viser  Raadyret  derimod  i  at  have  faaet  ualmindelig  lange, 
spinkle  Lemmer  og  i  at  have  mistet  Halen.  Hos  de  tre  andre 
ere  de  nedre  Ender  af  2det  og  5te  Mellemhaandsben  fuld- 
stændig forsvundne;  til  Gjengjeld  findes  smaa  øvre  Ender  af 
de  nævnte  Mellemhaandsben  bevarede,  hvad  ikke  findes  hos 
Raadyret;  og  Hornene  ere  blevne  mægtige,  men  udformede 
paa  forskjellig  Maade;  Lemmerne  ere  vel  høje  og  spinkle,  men 
dog  ikke  i  den  Grad  som  hos  Raadyret;  og  Halen  er  tilstede, 
om  end  kun  i  Form  af  en  kort  Flue- Vifte.  Den  almindeligste 
Hornform  har  Krondyret  beholdt;  de  trinde,  grenede  Horn 
minde  om  Raadyret  og  andre  oprindelige  Hjorte;  men  i  Hor- 
nets Størrelse,  Grenenes  Tal  og  Dannelsen  af  en  „Krone" 
øverst  paa  Hornet  er  Krondyret  naaet  videre  end  de  fleste 
andre  Hjorte  med  lignende  Hornform.  En  afvigende  Uddan- 
nelse har  Daadyret  faaet  i  sine  store  skovlformede  Horn;  nær 
ved  Krondyret  staar  det  ellers  i  hele  sin  Bygning.  De  mæg- 
tigste Horn,  som  nogen  Hjort  har  frembragt,  findes  hos 
Kæmpehjorten;  Hornet  viser  i  sin  Skovlform  nogen  Lighed 
med  Daadyret,  men  er  dog  bygget  efter  en  egen  Plan;  noget 
særligt  Slægtskab  mellem  de  to  Arter  findes  neppe;  det  er 
sikkert  de  ualmindelig  mægtige  Horn,  der  hos  Kæmpehjorten 
have  fremkaldt  forskjellige  Egenheder  i  Hovedskallen,  der  da 
fra  Hannen  maa  være  nedarvede  til  den  hornløse  Hun;  paa 
Hovedskallens  Knogler  har  der  hvilet  et  Tryk  stærkere  end 
ellers,  hvad  der  har  fremkaldt  en  stærkere  Forbening:  den 
Hinde-Aabning,  der  hos  Hjorte  plejer  at  findes  foran  Øjehulen 
mellem  forskjellige  af  Ansigtets  Knogler,  er  saa  godt  som  luk- 
ket ved  Udvidelser  af  de  omgivende  Knogler,  og  Plovskj  ær- 
benet  er  forlænget  tilbage  som  hos  de  amerikanske  Hjorte, 
hos  hvem  dog  dets  Udvidelse  maa  skyldes  andre  Grunde  end 
Hornenes  Størrelse. 

Oversigt  over  de  danske  Arter  af  Hjorte-Slægten  (Cervus). 

I.  Lille.    Hornet  lille,  med  sædvanlig  kun  3  Grene.     Ingen 
Hale.    Nedre  Ender  af  2det  og  5te  Mellemhaandsben  findes, 
øvre  Ender  mangle. 
Raadyr  (Cervus  capreolus). 

II.  Store.  Hornet  hos  den  voxne  med  mange  Takker.  Hale 
findes.  Nedre  Ender  af  2det  og  5te  Mellemhaandsben 
mangle,  øvre  Ender  findes. 

1.  Plovskjærbenet  ikke  naaende  Ganebenets  bageste  Rand; 
stor  Hinde-Aabning  mellem  Ansigtets  Knogler  foran  Øje- 
hulen. 

a.  Hornet  trindt,  ikke  skovlformet.  Større.  Halen  kor- 
tere, foroven  brun  eller  gullig,  forneden  gullig. 
Kroppen  hos  den  voxne  uplettet. 

Krondyr  (Cervus  elaphus). 

b.  Hornet  foroven  skovlformet  (med  Takker  udgaaende 
fra  Bagranden).  Mindre.  Halen  længere,  foroven  sort, 
forneden  hvid.  Kroppen  hos  den  voxne  sædvanlig  i 
Sommerdragten  hvidplettet. 

Daadyr  (Cervus  dama). 

2.  Plovskjærbenet  naaende  Ganens  Bagrand;  næsten  ingen 
Hinde-Aabning  mellem  Ansigtets  Knogler.  (Hornet  for- 
oven skovlformet,  med  Takker  udgaaende  mest  fra  For- 
randen). 

Kæmpehjort  (Cervus  giganteus). 


53.    Raadyr  (Cervus  capreolus  L.). 
(Capreolus  europæus,  vulgaris,  capræa,  capreolus). 

Højden  over  Skulderen  hos  Hannen  omkring  800 mm.  ingen 
Hale.  Lemmerne  ualmindelig  høje.  Farven  i  Sommerdragten 
over  det  meste  af  Legemet  brunrød,  lysest  paa  Undersiden, 
i  Vinterdragten  brungraa;  en  sort  Stribe  fra  Næseboret  ned 
over  Overlæbe  og  Underlæbe;  Læberne  forrest  hvide;  en  lys 
eller  hvid  Plet  paa  Laarets  Bagrand.  Den  nyfødte  Unge  brun- 
rød med  smaa  hvide  Pletter  paa  Kroppens  Side.  Hannens 
Horn  lille,  trindt,  dog  med  ujevn,  knudret  Stamme,  uden  Øje- 
gren  (o :  en  Gren  udgaaende  fra  Stammens  Grund,  rettet  fremad 
over  Øjet),  opret  stillet,  hos  den  fuldvoxne  med  3,  sjelden 
4  eller  flere,  korte  Grene;  den  øverste  Gren  vendende  bag- 
ud, de  andre  nærmest  fremad;  Hornets  Længde  sjelden  over 
250 mm  (maalt  i  lige  Linie).  Øvre  Hjørnetand  mangler.  „Taare- 
gruben"  flad.  Ben-Ganens  bageste  Rand  ikke  støttet  af  Plov- 
skjærbenet. Anselig  Hinde-Aabning  foran  Øjehulen.  Længden 
af  øvre  Kindtænders  Række   hos   Han   og   Hun  60  og  58 mm^ 

af  nedre  Kindtænders  Række  66  og  61,  Hovedskallens  Længde 
187  og  180,  Underkjæbens  Længde  157  og  150. 


Fig.  71.  Raadyr.   Han.  Hovedskal. 


Mangelen  af  Hale  udmærker  strax  Raadyret  blandt  vore 
Hjorte,  den  ringe  Størrelse  ligeledes;  Hornet  er  ganske  eget. 

Arten  er  udbredt  over  hele  Landet,  knyttet  til  Skov.  Ogsaa 
paa  Bornholm  har  den  været  hjemmehørende,  at  slutte  af  et 
Fund  i  en  Kjøkkenmødding  fra  Yngre  Stenalder;  og  endnu  i 
historisk  Tid  skal  den  have  været  der;  men  den  er  udryddet 
og  derefter  i  nyere  Tid  kunstig  indført.  I  vor  Ældre  Stenalder 
var  den  et  af  de  vigtigste  Jagtdyr;  dens  Knogler  findes  i 
Mængde  i  den  Tids  Kjøkkenmøddinger,  og  flere  af  Knoglerne, 
især  Mellemfodsben,  bleve  ofte  tildannede  til  Redskaber.  Den 
er  udbredt  til  alle  Sider  for  Danmark,  men  gaar  dog  ikke  ret  me- 
get længere  mod  Nord ;  i  Norge  findes  den  saa  godt  som  ikke. 

54.    Krondyr  (Cervus  elaphus  L.). 
Højden  over  Skulderen  hos  Hannen  omkring  1350  mm  (maalt 
.  et  mosefundet  Skelet  fra  Jylland).    Halen  kort,  omtrent  halvt 
lang  som  Øret,  ret  korthaaret.  Farven  i  Sommerdragten  over 


.:( 


Fig.  72.  Krondyr.  Han.  Hovedskal.  Fra  en  Mose  ved  Snoldelev, 
Sjælland.    Efter  H.  Winge. 

det  meste  af  Legemet  rødbrun,  paa  Undersiden  lysere  og  mere 
graalig,  hos  Hannen  paa  Bugen  dog  tildels  brunsort,  i  Vinter- 
dragten ogsaa  paa  Oversiden  brungraa.  En  gullig  Plet  om  Hale- 
roden paa  Laarets  Bagrand.    Halens  Overside  brun  eller  gullig. 

Fig.  73.    Krondyr.     En  øvre 
højre  Bagkindtand  set  fra  In- 


Undersiden  gullig.  Hos  Hannen  ere  Halsens  Haar  lange,  som 
„Manke".  Den  nyfødte  Unge  rødbrun  med  smaa  hvide  Pletter 
paa  Kroppens  Side.  Den  voxne  Hans  Horn  er,  hos  danske 
Krondyr,  stort,  trindt,  dog  med  noget  ujevn,  knudret  Stamme, 
med  stor  Øjegren,  med  to  eller  tre 
stærke  Grene  desuden  udgaaende 
fra  Stammens  Forside,  den  øverste  af 
dem  undertiden  igjen  grenet,  og  med 
flere  eller  færre,  udelte  eller  igjen 
delte  Grene  udspringende  i  Hornets 
Spids  (som  „Krone"),  mere  eller 
mindre  tydelig  omsluttende  en 
skaalformet  Fordybning;  fra  6  til  12 
eller,  sjeldnere,  flere  Grene  findes 
ialt  hos  den  voxne;  hele  Hornet  er 
mere  eller  mindre  rettet  ud  til  Si- 
dersiden. Naturlig  Størrelse,  den  og  buet;  Hornets  Længde  (maalt 
i  lige  Linie)  fra  Rosenkrands  til 
øverste  Spids  sjelden  over  1040mm.  Øvre  Hjørnetand  findes, 
baade  hos  Han  og  Hun,  hos  Hunnen  mindst.  „Taaregruben"  ret 
dyb.  Ben-Ganens  bageste  Rand  ikke  støttet  af  Plovskjærbenet. 
Anselig  Hinde-Aabning  foran  Øjehulen.  Længden  af  øvre 
Kindtænders  Række  hos  Han  og  Hun,  begge  mosefundne,  123 
og  124nini^  af  nedre  Kindtænders  Række  132  og  134,  Hoved- 
skallens Længde  hos  Hannen  437,  Underkjæbens  Længde  hos 
Han  og  Hun  360  og  317. 

Ændringerne  i  Hornenes  Form  ere  meget  store,  men  ogsaa 
i  deres  Stilling  findes  paafaldende  Forskjelligheder.  Mellem 
jordfundne  danske  Horn  synes  det  at  gjelde,  at  de  mest  op- 
rette findes  paa  Sjælland,  hvor  der  dog  ogsaa  findes  Horn,  der 
ere  stærkt  rettede  til  Siden,  i  Lighed  med  dem,  der  ere  de 
almindeligste  i  de  andre  Landsdele. 

Som  den  største  af  vore  nulevende  Arter  af  Land-Pattedyr 
er  Krondyret  strax  kjendeligt.  Fra  sin  nære  Slægtning  Daa- 
dyret  kjendes  det  strax  paa  den  korte  Hale  og  den  forskjel- 
lige  Farve.  Hannens  Horn  er  saa  ejendommeligt,  at  det  ikke 
kan  forvexles  undtagen  i  den  helt  unge  Alder. 

Arten  har  været  at  finde  over  hele  Landet,  ogsaa  paa  Born- 
holm, mest  knyttet  til  Skov.  I  vor  Ældre  Stenalder  var  den 
det  vigtigste  Jagtdyr;  dens  Knogler  findes  i  stor  Mængde  i  den 
Tids  Kjøkkenmøddinger,  og  baade  af  dens  Knogler  og  af  dens 
Horn  tildannedes  Redskaber;  Minder  om  selve  Jagten  haves  i 
et  Par  mosefundne  Skeletter  med  afbrudte  Spidser  af  Flint- 
Pile  siddende  fast  i  Knoglerne,  i  lægte  Saar,  Ogsaa  i  Tørve- 
moserne findes  dens  Knogler  i  stor  Mængde;  den  er  vist  den 
Art  blandt  vore  Pattedyr,  hvis  Knogler  oftest  findes  i  Tørven; 
enkelte  Moser  ere  saa  fyldte  med  Skeletter,  at  de  ganske  have 
Præg  af  at  være  Hjorte-Kirkegaarde;  Grunden  til  dens  Talrig- 
hed i  Tørven  er  sikkert  dens  Vane  at  vade  ud  i  Vand,  naar 
den  er  syg.  Højt  op  mod  Nutiden  har  den  været  almindelig; 
men  især  i  Løbet  af  19de  Hundredaar  er  den  bleven  i  den 
Grad  forfulgt  og  er  gaaet  saa  meget  tilbage  i  Tal,  at  den  som 
egenlig  vild  nu  kun  er  at  finde  i  enkelte  Skove  i  Jylland, 
hvorfra  den  dog  strejfer  ret  vidt  omkring.  De  Mænd,  der  have 
holdt  Haanden  over  den  paa  deres  Grund  og  sørget  for,  at  den 
ikke  helt  er  udryddet  hos  os,  fortjene  deres  Landsmænds  Tak. 
Den  lever  eller  har  levet  vidt  udbredt  til  alle  Sider  for  Danmark. 


55.    *Daadyr  (Cervus  dama  L.). 
(Dama  vulgaris,  dama.) 

Højden  over  Skulderen  hos  Hannen  omkring  900  mm.  Halen 
lang  forholdsvis,  omtrent  af  Ørets  Længde,  ret  langhaaret.  Far- 
ven i  Sommerdragten  over  det  meste  af  Legemet  oftest  gulbrun, 
Undersiden  lysere,  hvidlig;  paa  Kroppens  Sider  mange  smaa 
hvide  Pletter  og  en  lys  Stribe  langs  Siden  nær  Grændsen  mod 
Bugen;  en  sort  Stribe  langs  Ryggens  Midte;  i  Vinterdragten 
er  Oversiden  mere  graalig,  og  de  hvide  Smaapletter  mangle; 
en  hvid  Plet  paa  Laarets  Bagrand  ved  Haleroden,  til  Siden  be- 
grændset  af  en  sort  Stribe;  Halens  Overside  sort.  Undersiden 
hvid.  Mange  Farve-Ændringer  findes;  nogle  ere  næsten  helt 
sorte.  Ungen  rødbrun  med  smaa  hvide  Pletter  paa  Siderne. 
Den  voxne  Hans  Horn  er  hos  Nutidens  europæiske  Daadyr 
stort,  ved  Grunden  trindt,  med  ret  glat  Stamme,  med  stor  Øje- 
gren,  med  en  stærk  Gren  desuden  udgaaende  fra  Stammens 
Forside,  med  Hornets  øvre  Del  stærkt  sammentrykt  og  udbredt 

til  en  mægtig  Skovl,  hvis  Forrand  er  jevn,  men  hvis  Bagrand 
er  udfliget  i  et  mindre  eller  større  Tal  af  Takker,  indtil  om- 
kring 20;  Stamme  og  Skovl  gaa  ret  jevnt  over  i  hinanden; 
hele  Hornet  er  mere  eller  mindre  rettet  ud  til  Siden  og  buet; 
Hornets   Længde   (maalt   i   lige  Linie)   indtil  omkring  640ni"i. 


Fig.  74.  Daadyr.  Han.  Hovedskal. 

Øvre  Hjørnetand  mangler.  „Taaregruben"  ret  dyb.  Ben- 
Ganens  bageste  Rand  ikke  støttet  af  Plovskjærbenet.  Anselig 
Hinde-Aabning  foran  Øjehulen.  Længden  af  øvre  Kindtænders 
Række  hos  Han  og  Hun  81  og  78 m™^  af  nedre  Kindtænders 
Række  86  og  84,  Hovedskallens  Længde  281  og  234,  Under- 
kjæbens  Længde  232  og  196. 

Den  ringe  Størrelse,  den  forholdsvis  lange  Hale  og  den 
oftest  ret  spraglede  Dragt  udmærke  strax  Daadyret  fra  dets 
nærmeste  Slægtning  Krondyret,  ligeledes  dets  ejendommelige 
Horn. 

I  Danmark  har  Daadyret  ikke  været  hjemmehørende  efter 
Istiden.  I  Aflejringer,  der  vistnok  skrive  sig  fra  en  Afbrydelse 
af  Istiden,  ere  dets  Knogler  fundne  paa  to  Steder  i  Jylland, 
ved  Ejstrup  i  Kolding-Egnen  og  ved  Hollerup  nær  Randers. 
Fundene  tyde  paa  en  noget  egen  Race,  stor,  høj  benet,  med 
forholdsvis  smaa  Horn.  I  Middelalderen  er  Arten  kunstig  ind- 
ført hertil,  vist  fra  Syd-Europa,  og  endnu  i  Nutiden  holdes 
den  her  i  Dyrehaver;  nogle  Steder  er  den  gaaet  som  vild.  I 
Aflejringer  fra  Tiden  før  Istiden  er  den  paavist  enkelte  Steder 
i  Mellem-Europa.  Efter  Istiden  har  den  haft  sit  Hjemsted  i 
Lille- Asien  og  nogle  Egne  i  Syd-Europa;  i  Mellem-  og  Nord- 
Europa  er  den  kunstig  indført. 


56.    *Kæmpehjort  (Cervus  giganteus  Blumenb.). 
(Cervus  euryceros,  hibernicus,  megaceros,  Megaceros 

giganteus  etc.) 
Højden  over  Skulderen  hos  Hannen  omtrent  nSO^m  (maalt 
paa  et  Skelet  fra  Irland).    Dens  Ydre  kj endes  ikke,  undtagen 
forsaavidt  det  kan   skjønnes  af  Skelettet.    Den   voxne   Hans 


Fig.  75.  Kæmpehjort.  Horn. 


Horn  er  meget  stort,  med  forholdsvis  lille  Rosenkrands,  ved 
Grunden  trindt,  ret  glat;  Øjegrenen  er  enten  ret  anselig,  under- 
tiden fladtrykt  og  grenet,  eller  lille,  tapformet,  eller  mangler; 
Stammen  udbreder  sig  snart  til   en  mægtig  Skovl,   hvis  For- 

rand  er  udtunget  i  flere  eller  færre,  tildels  lange  Takker,  me- 
dens Bagranden  er  ret  jevn,  med  kun  en  enkelt  fremstaaende 
Tak;  Stamme  og  Skovl  gaa  jevnt  over  i  hinanden;  hele  Hornet 
er  mere  eller  mindre  rettet  ud  til  Siden  og  buet,  undertiden 
næsten  vandret  liggende,  skjønt  dog  Rosenstokken  er  opret 
som  hos  andre  Arter  af  Slægten;  Hornets  Længde  naar  op  til  om- 
kring 1450^1"  eller  mere.  Øvre  Hjørnetand  mangler.  „Taare- 
gruben"  ret  flad.  Ben-Ganens  bageste  Rand  støttet  af  Plov- 
skjærbenet.  Næsten  ingen  Hinde-Aabning  foran  Øjehulen. 
Længden  af  baade  øvre  og  nedre  Kindtænders  Række  hos  en 
Han  160  "I"!,  Hovedskallens  Længde  480,  Underkjæbens  Læng- 
de 409. 

Kæmpehjortens  Horn  er  heh  ejendommeligt,  dens  Hoved- 
skal ogsaa  egen ;  dens  Knogler  kunne  ellers  let  forvexles  med 
Knogler  af  andre  store  Drøvtyggere ;  de  kunne  ikke  bestemmes 
undtagen  ved  Hjelp  af  et  godt  Stof  til  Sammenligning. 

En  Hjernekasse  og  et  Stykke  af  et  Horn  er  alt,  hvad  der 
af  Arten  hidtil  er  fundet  i  Danmark;  Fundene  stamme  fra 
Fyn  og  Sjælland.  De  skrive  sig  fra  Tørv  eller  tørveagtig  Jord; 
men  om  Fundforholdene  haves  ingen  nærmere  Oplysning. 
Det  vides  derfor  ikke,  om  Arten  har  levet  hos  os  efter  Is- 
tiden, hvad  der  efter  det  foreliggende  synes  naturligst  at  tro, 
eller  om  den  maaske  kun  har  været  her  under  en  Afbrydelse 
af  Istiden  eller  før  Istiden.  Arten  har  omkring  Istiden,  vist- 
nok mest  forud  for  den,  levet  over  det  meste  af  Mellem-  og 
Syd-Europa;  fra  Landene  Nord  for  Danmark  kjendes  den  ikke; 
i  Irland  synes  den  at  have  naaet  sin  højeste  Udvikling.  Den 
synes  at  være  uddød  allevegne  før  historisk  Tid. 

*  Elsdyr- Slægten  (Ålces). 
I  Ydre  i  alt  væsenligt  som  Cervus,  med  endnu 
mere  kort  Krop  og  med  højere  Lemmer.  Halen  en 
kort  Stump.  Ansigtet  forlænget,  Næsen  opsvulmet 
som  en  lang,  noget  hængende  Mule;  Snudespids  og 
Overlæbe  næsten  helt  haarklædte,  kun  en  lille  nøgen 
Plet  midt  paa  Snudespidsen  og  en  smal  nøgen  Længde- 
stribe midt  paa  Overlæben.  Øjet  ret  lille.  Paa  Hal- 
sens  Underside    hos   Hannen    en    lille    nedhængende 

Hudlap.  Hannens  Horn  har  Rosenstokken  rettet  ud 
til  Siden  vandret.  Tandsættet  næsten  som  hos  Cervus. 
1ste  nedre  Fortand  kun  lidt  bredere  end  2den.  Øvre 
Hjørnetand  findes  ikke.  Hovedskallen  ligeledes  væsenlig 
som  hos  Cervus;  men  Bunden  af  Næsehulens  forreste 
Del  stærkt  forlænget  fremad;  Næsebenet  derimod 
meget  forkortet. 

57.    *Elsdyr  (Alces  machlis  Ogilby). 
(Cervus  alces,  Alces  palmatus,  alces.) 

Højden  over  Skulderen  hos  Hannen  indtil  omkring  1800  mm 
(maalt   paa   et  mosefundet  Skelet  fra  Sjælland).    Farven   over 


Fig.  76.    Elsdyr.    Han.    Hovedskal.    Hornenes  Spændvidde  1470'"'". 
Fra  en  Mose  ved  Kastrupgaard,  Sjælland.  Efter  H.  Winge. 

det  meste  af  Legemet  graabrun,  over  en  Del  af  Bugen,  Haand 
og  Fod  hvidlig.  Ungen  er  uplettet.  Den  voxne  Hans  Horn 
er  hos   danske   Elsdyr  stort,   med   anselig   Rosenkrands,   ved 

Winge:  Pattedyr.  12 

Grunden  trindt,  ret  glat,  uden  Øjegren,  med  kort  Stamme,  der 
pludselig  udbreder  sig  til  en  mægtig  Skovl,  hvis  Forrand  er 
udtunget  i  flere  eller  færre,  længere  eller  kortere  Takker,  ind- 
til omkring  15  eller  mere  i  Tal,  medens  Bagranden  er  jevn; 
hele  Hornet  er  rettet  næsten  vandret  ud  til  Siden;  Hornets 
største  Tværmaal  naar  op  til  1000'"'".  „Taaregruben"  ret  dyb. 
Ben-Ganens  bageste  Rand  ikke  støttet  af  Plovskjærbenet.  An- 
selig Hinde-Aabning  foran  Øjehulen.    Længden  af  øvre  Kind- 


Fig.  77.  Elsdyr.  Hun.  Hovedskal. 


tænders  Række  hos  en  mosefunden  Han  fra  Sjælland  og  en 
skandinavisk  Hun  fra  Nutiden  149  og  152mm^  af  nedre  Kind- 
tænders Række  165  og  157,  Hovedskallens  Længde  570  og 
510,  Underkjæbens  Længde  505  og  445. 

De  fleste  af  de  danske  jordfundne  Elsdyr  have  udpræget 
flade,  bredskovlede  Horn;  en  sjelden  Gang  er  der  fundet  et 
paafaldende  afvigende  Horn-Par,  med  smallere  Skovl  og  ellers 
med  lidt  Tilnærmelse  til  en  mere  grenet  Form.  Ogsaa  i  An- 
sigtets Knogler  er  der  blandt  danske  Elsdyr  paafaldende  For- 
skjelligheder;  nogle  have  mere  oprindelig  formet  Ansigt,  med 
længere  Næseben  og  mindre  ejendommelig  formet  Mellem- 
kjæbe,  end  andre,  der  heri  stemme  med  Nutidens  Elsdyr. 

Elsdyret  er  strax  kjendeligt  blandt  Europas  Hjorte  som  den 
eneste,  der  har  den  forlængede  Mule;  den  er  ogsaa  den  mest 
højbenede   og  den   største.    Hornet  er  aldeles  ejendommeligt. 

Arten  har  været  udbredt  over  hele  Landet,  ogsaa  paa  Born- 
holm, nærmest  hjemmehørende  i  Skov.  Dens  Knogler  ere  ret 
almindelige  i  vore  Tørvemoser.  Sin  Blomstring  synes  den  at 
have  haft  hos  os  i  Aspeskovens  Tid,  forud  for  Stenalderen. 
Kun  i  et  Par  Kjøkkenmøddinger  fra  vor  ældste  Stenalder  ere 
dens  Knogler  fundne  i  nogen  Mængde ;  af  alle  de  mange  Kjøk- 
kenmøddinger fra  vor  „Ældre  Stenalder"  er  der  kun  en  enkelt, 
Dyngen  ved  Ertebølle,  der  har  indeholdt  Levninger  af  den, 
endda  kun  nogle  ganske  faa  Knogler,  og  det  skjønt  Stenalderens 
Folk  særlig  gjorde  Jagt  paa  Hjortedyr.  Fra  senere  Tider  haves 
ingen  Oplysninger  om  Elsdyret  hos  os.  Det  har  levet  vidt 
udbredt  til  alle  Sider  for  Danmark,  men  er  de  fleste  Steder 
udryddet;  dets  nærmeste  Hjemsteder  i  Nutiden  findes  i  Sverig 
og  Norge  og  i  Øst-Preussen. 

*  Rensdyr- Slægten  (Rangifer). 
I  Ydre  i  alt  væsenligt  som  Cervus.  Halen  kort. 
Snudespids  og  Overlæbe  helt  haarklædte.  Horn  hos 
baade  Han  og  Hun;  Rosenkrandsen  meget  svag; 
Rosenstokken  udspringende  langt  bag  Øjet.  Klovene 
brede,  dog  med  skarp  Ryg;  Biklovene  anselige.  Tand- 
sættet væsenlig  som  hos  Cervus.  1ste  nedre  Fortand 
kun  lidt  bredere  end  2den.  Øvre  Hjørnetand  findes. 
Hovedskallen  ligeledes  nærmest  som  hos  Cervus. 
Pandebenets  bageste  ydre  Hjørne,  hvorfra  Rosenstok- 
ken rejser  sig,  baade  hos  Han  og  Hun,  skyder  sig 
langt  tilbage  ind  i  Issebenet.  Plovskjærbenet  naar 
tilbage  til  Ganebenets  bageste  Rand  og  tvedeler  den 
bageste  Næse-Aabning. 

58.     *Rensdyr  (Rangifer  tarandus  L,). 
(Cervus  tarandus,  Tarandus  rangifer.) 
Højden  over  Skulderen  hos  Hannen  omkring  1100'"'".   Far- 
ven over  det  meste  af  Legemet  i  Sommerdragten  brunlig;  paa 

Snude[og  Læber,  Hals,  Underside,  omkring  Halen  og  paa  Fødderne 
nærmest  over  Hovene  mere  eller  mindre  hvid.  I  Vinterdragten 
kan  Farven  overalt  være  næsten  hvid.  Den  voxne  Hans  Horn  er, 


Pig.  78.  Rensdyr.  Han.  Hovedskal.  Af  den  grønlandske  Race,  der  i  alt 
væsenligt  stemmer  med  den  danske. 

hos  danske  Rensdyr  (der  væsenlig  ere  som  det  afbildede  grøn- 
landske), stort,  Stammen  i  sin  største  Udstrækning  trind,  dog 
med  mere  eller  mindre  tydelige  Spor  af  Sammentrykning,  glat, 
med  oftest  stor,  i  Spidsen  sammentrykt,  udbredt  og  fliget  Øje- 
gren,  der  dog  jevnlig  paa  det  ene  af  Hornene  er  vantreven  eller 
saa  godt  som  mangler,  med  en  lignende  stor  Gren  fra  Stam- 
mens Forside  udspringende  tæt  over  Øjegrenen,  oftest  med  en 
kortere  eller  længere  simpel  Gren  udspringende  midt  paa  Stam- 
mens Bagside  og  med  Stammens  øverste  Ende  sammentrykt, 
udbredt  som  en  Skovl,  hvis  Forrand  er  jevn,  men  hvis  Bagrand 
er  udfliget,  dybt  delt  i  et  større  eller  mindre  Tal  af  ugrenede 
eller  grenede  Flige;  Stamme  og  Skovl  gaa  jevnt  over  i  hin- 
anden; hele  Hornet  er  mere  eller  mindre  stærkt  rettet  ud  til 
Siden  og  buet;  Hornets  Længde  (maalt  i  lige  Linie)  naar  op 
til  lOSOmm  eller  mere.  Hunnens  Horn  er  væsenlig  som  Han- 
nens, men  meget  spinklere  og  simplere.  „Taaregruben"  ret 
dyb.  Anselig  Hinde-Aabning  foran  Øjehulen.  Længden  af  øvre 
Kindtænders  Række  hos  Han  og  Hun,  begge  fra  Grønland, 
90  og  85  mm^  af  nedre  Kindtænders  Række  98  og  93,  Hoved- 
skallens Længde  364  og  307,  Underkjæbens  Længde  305  og  265. 

De  danske,  jordfundne,  Rensdyr  kunne  vexle  ret  stærkt  i 
Hornenes  Form.  De  fleste  høre  klart  nok  til  „Barren-ground"- 
Racen  med  de  lange,  slanke  Horn  med  trind  Stamme;  nogle 
vise  lidt  Tilnærmelse  til  „Woodland"-Racen,  udmærket  ved  de 
korte  Horn  med  stærkt  sammentrykt  Stamme. 

Rensdyret  er  strax  kjendeligt  som  den  eneste  Hjort,  hvis 
Snude  er  helt  haarklædt,  hvis  Klove  ere  brede,  og  hvis  Bi- 
klove  ere  anselige.  Det  er  ogsaa  den  eneste  Hjort,  hvis  Hun 
har  Horn  (bortset  fra  tilfældige  Misdannelser  hos  andre).  Hor- 
net er  helt  ejendommeligt. 

Arten  har  været  udbredt  over  hele  Landet,  ogsaa  paa  Born- 
holm, vel  mest  levende  paa  aabent  Land.  Dens  Knogler  ere 
ikke  sjeldne  i  de  underste  Lag  i  vore  Tørvemoser,  under 
Tørven.  Kort  efter  Istiden  har  den  været  her,  og  inden  vor 
„Ældre  Stenalder"  har  den  været  forsvunden  herfra;  ikke  en 
eneste  Knogle  af  den  er  funden  i  vor  Stenalders  Kjøkken- 
møddinger.  Vistnok  har  den  dog  truffet  sammen  med  Menne- 
sker i  Danmark  i  en  ældste  Stenalder.  Et  Par  jordfundne 
Redskaber  af  Rensdyr-Tak  kan  tyde  herpaa;  men  maaske 
kunde  de  være  indførte  andenstedsfra.    Et  tilsyneladende  mere 

paalideligt  Vidne  er  en  afskaaren  øvre  Ende  af  et  Horn,  fun- 
den i  en  Mergelgrav  ved  Hjorthede  i  Viborg- Egnen;  det  er 
den  Del  af  Hornet,  der  er  afskaaren,  for  at  det  øvrige  kunde 
tildannes  til  Redskab;  Sandsynligheden  for  Indførsel  fra  et 
andet  Land  er  derfor  yderst  ringe.  Rensdyret  har  omkring  Is- 
tiden været  vidt  udbredt  til  alle  Sider  for  Landet;  i  Nutiden 
lever  det  Nord  for  os,  tildels  i  de  koldeste  Egne. 

* Moskusoxe-Slægten  (Ovibos). 
Legemsformen  i  Hovedsagen  som  hos  Cervus,  men 
plumpere,  Lemmerne  kortere,  Halsen  kortere.  Halen 
ganske  kort,  stumpformet,  skjult  i  Haarene.  Ansigt, 
Næsebor  og  Snudespids  væsenlig  som  hos  Cervus; 
Snudespids  og  Overlæbe  helt  haarklædte  med  Und- 
tagelse af  en  smal  Strækning  mellem  begge  Næsebor. 
Øjet  ret  stort.  Øret  lille,  ret  spidst.  Horn  baade 
hos  Han  og  Hun,  vedvarende,  længe  voxende,  ugrenede 
Udvæxter  fra  Pandebenene  bag  Øjehulerne,  klædte 
med  forhornet  Hud,  trinde,  glatte,  ved  Grunden  meget 
tykke,  rettede  ud  til  Siden,  bøjede  nedad  og  igjen 
med  Spidsen  opad,  hos  Hannen  med  Alderen  ved 
Grunden  paafaldende  svære,  som  mægtige  Puder  dæk- 
kende det  meste  af  Pandens  Overside,  ogsaa  Isse- 
benene,  næsten  stødende  sammen  i  Pandens  Midt- 
linie; Hornets  Benkjerne  (Stejlen)  forholdsvis  kort. 
Haanden  forholdsvis  kort  og  bred,  dog  bygget  væsen- 
lig som  hos  Cervus,  Klovene  brede,  uden  skarp  Ryg. 
Foden  formet  paa  tilsvarende  Maade.  Snudens  Var- 
børster  svage.  Haarklædningen  over  det  meste  af 
Legemet  meget  lang  og  tæt,  kun  paa  Snude,  Haand 
og  Fod  kort.  Tandsættet  væsenlig  som  hos  Cervus; 
øvre  Hjørnetand  findes  ikke.  Men  alle  Kindtænderne 
meget  højkronede   og  skydes   kun    langsomt   frem  fra 

Gruberne.  Hovedskallen  nærmest  som  hos  Cervus, 
dog  med  noget  luftfyldt  Pande,  med  sværere  Kjæber, 
endnu  større  Kindflade.  Panden  mere  flad.  Pande- 
benet er  udvidet  nedefter  paa  Hjernekassens  Side  og 
støder  til  Tindingbenets  Skældel,  trængende  Issebenet 
tilbage. 


59.  *Moskusoxe  (Ovibos  moschatus  (Zimmerm.)). 

(Bos  moschatus.) 

Højden  over  Skulderen  hos  Han  og  Hun  omkring  1200  og 

og'^lOOO'""!.      Farven    over   det   meste    af   Legemet   brunsort; 

Snude   og  Læber  hvide;   Panden   undertiden  graa  eller  hvid; 


Fig.79.  Moskusoxe.  Han.  Hovedskal.  Hornskeden  siddende  paa  Stejlen. 

en  stor  hvidlig  Plet  midt  paa  Ryggen;  Haand  og  Fod  hvide. 
Hornets  Farve  graalig.  Hos  Hunnen  er  Hornet  meget  spink- 
lere end  hos  Hannen.  Længden  af  øvre  Kindtænders  Række 
hos  Han  og  Hun  140  og  129mm^  af  nedre  Kindtænders  Række 
136  og  130,  Hovedskallens  Længde  470  og  420,  Underkjæbens 
Længde  385  og  339.  Hornenes  Spændvidde  hos  Han  og  Hun 
naar  op  til  omkring  690  og  530. 

Fra  alle  de  andre  Medlemmer  af  Hjorte-Oxe-Familien,  der 
have  levet  i  Europa,  er  Moskusoxen  strax  kjendelig  paa  sin 
ualmindelig  tykke  Pels;  blandt  sine  nærmere  Slægtninge  af 
Oxe-Underfamilien  er  det  kun  den,  der  har  saa  kort  Hale,  at 
den  tilsyneladende  mangler.  Hornene  minde  i  deres  Stilling 
og  Drejning  noget  om  Faaret;  men  de  afvige  blandt  andet  ved 
ikke  at  være  skrueformet  snoede  og  ved  at  være  glatte. 

Om  den  har  levet  i  Danmark,  er  tvivlsomt;  men  nogen- 
lunde i  Nærheden  maa  den  have  været.  Det  eneste  Fund, 
der  kj endes  herfra,  er  en  Hjernekasse  fra  en  Mergelgrav  ved 
Bannebjerg  i  Nord-Sjælland,  skuret  og  glattet  ganske  som  en 
Rullesten;  den  kan  være  medført  at  Isen  ret  langvejsfra. 
Arten  har  omkring  Istiden  levet  vidt  udbredt  over  Mellem- 
Europa  og  Sibirien;  men  i  hele  den  Gamle  Verden  er  den 
uddød  før  historisk  Tid.  Endnu  lever  den  i  det  nordligste 
Nord-Amerika  med  Nord-  og  Øst-Grønland. 

Faar  og  Ged,  Ovis  aries  og  Capra  hircus,  ere  som  Husdyr 
indførte  i  Danmark  i  Yngre  Stenalder.  Begge  Arter  ere  oprindelig 
Bjergdyr  og  have  som  vilde  ikke  været  at  finde  hos  os.  Faaret  blev  i 
Yngre  Stenalder  holdt  almindelig;  i  Kjøkkenmøddinger  fra  den  Tid  ere 
dets  Knogler  talrige,  og  et  almindelig  kjendt  Redskab  fra  samme  Tid  er 
Prenen,  tildannet  af  nedre  Ende  af  Faarets  Mellemfodsben,  ofte  at  finde 
blandt  Gravgods.  Geden  var  i  Stenalderen  meget  faatallig;  dens  Knog- 
ler ere  kun  fundne  i  en  enkelt  Kjøkkenmødding  (paa  Langeland),  og 
kun  en  enkelt  Pren  foreligger  tildannet  af  dens  Mellemfod,  I  Jernalde- 
ren vare  begge  Arter  almindelige,  som  det  sees  af  Fund  i  Affaldsdynger; 
Faare-Knogler  findes  ogsaa  ofte  i  Jernalderens  Grave,  enten  i  brændt 
Tilstand  i  Urner  sammen  med  brændte  Menneskeben,  eller  i  ubrændt 
Tilstand,  stammende  fra  Fødevarer,  der  have  været  nedsatte  i  Graven 
hos  den  døde.  Senere  i  Tiden  have  begge  Arter  stadig  været  her, 
Faaret  vist  altid  som  den  talrigste,  og  deres  Knogler  findes  i  Tørve- 
moser og  alle  mulige  andre  Steder.  Stenalderens  Faar  var  lille  og  spin- 
kelt og  var,  i  hvert  Fald  tildels,  af  den  „gedehomede"  Race,  O.  aries 
palustris,  der  ogsaa  fandtes  i  Schweiz  i  Stenalderen,  og  som  endnu  lever 
her  og  der,  at  kjende  paa  de  smaa,  kun  svagt  buede  og  nærmest  op- 
rette, kun  svagt  udadheldende,  noget  sammentrykte  Horn.    I  Jemalde- 

ren  fandtes  Faar  med  anselige  skrueformet  snoede  Horn  af  den  sæd- 
vanlige Form,  ligeledes  Geder  med  svære  Horn, 

De  to  Slægter  staa  hinanden  nær,  og  de  ere  ogsaa  nære  Slægtninge 
af  Ovibos  og  Bos;  de  høre  til  en  egen  Gren  af  Bovinernes  Afdeling. 
Højere  end  Ovibos  staa  de  i,  at  Panden  med  Hornenes  Grund  er  rejst 
mere  ivejret,  og  at  Hovedskallens  Axe  er  mere  bøjet;  lavere  staa  de  i, 
at  Hornenes  Grund  er  mindre  udvidet,  og  at  Pandebenet  ikke  har  trængt 
sig  ned  paa  Hjernekassens  Side  til  Tindingbenets  Skældel.  Lavere  end 
Bos  staa  de  i,  at  Pandebenet  med  Hornet  er  mindre  stærkt  udvidet  til- 
bage og  ikke  rager  ud  over  Tindinggruben,  at  Trommebenet  ikke  er  fyldt 
med  svampet  Benvæv  og  ikke  er  kommet  til  at  danne  Bagvæg  i  Under- 
kjæbens  Ledskaal.  Som  Bjergdyr,  der  springe  paa  Klipperne,  have  de 
begge  faaet  stærkt  sammentrykte  Hove;  men  Geden,  der  nok  saa  meget 
klatrer,  gribende  fat  med  For-  og  Bagfødder,  har  faaet  ualmindelig  kort 
og  bred  Mellemhaand  og  Mellemfod,  mindende  noget  om  Ovibos. 

Jordfundne  Levninger  af  Faar  og  Ged  kjendes  og  skjelnes  lettest 
ved  Hjelp  af  Hornstejlerne.  Hos  Faaret  er  Stejlen,  som  Hornet,  oftest 
stærkt  rettet  ud  til  Siden,  med  nærmest  tresidet  Gjennemsnit  og  ind- 
vendig kun  ved  Grunden  luftf>'ldt,  ved  Udvidelser  af  Pandens  Lufthuler. 
Hos  Geden  er  Stejlen  opret,  sammentrykt,  med  skarp  For-  og  Bagrand, 
og  indvendig  luftfyldt  næsten  til  Spidsen.  Hos  det  gedehornede  Faar  har 
Stejlen  vel  nogen  Lighed  med  Gedens  og  kan  indvendig  være  luftfyldt 
næsten  til  Spidsen;  men  Stejlens  Sammentrykning  er  dog  mindre  stærk 
og  Stillingen  mindre  opret.  Baade  hornede  og  hornløse  Faar  kunne  des- 
uden efter  Hovedskallen  kjendes  fra  Geden  ved  Hjelp  af  Sømmen  mel- 
lem Pandeben  og  Isseben;  Sømmen  slaar  hos  Faaret  en  stor  Bugt 
bagud;  hos  Geden  løber  den  næsten  lige  paatværs.  De  højkronede 
Kindtænder  og  de  i  det  hele  noget  sværere  Knogler  (foruden  Hornene) 
skjelne  Faar  og  Ged  fra  Raadyret,  det  af  vore  Dyr,  med  hvis  Skelet 
Forvexling  lettest  kan  ske. 

*  Oxe-Slægten  (Bos). 
Legemsformen  i  Hovedsagen  som  hos  Cervus, 
men  plumpere,  Lemmerne  kortere.  Halsen  kortere, 
Forkroppen  paafaldende  svær.  Halen  ret  lang,  men 
tynd,  i  Spidsen  langhaaret.  Ansigt,  Næsebor,  Snude- 
spids og  Overlæbe  væsenlig  som  hos  Cervus.  Øjet 
ret  stort.  Øret  ret  stort,  afrundet.  Hornene  væsenlig 
som  hos  Ovibos,  hos  vore  Arter  af  Slægten  rettede 
mere  eller  mindre  ud  til  Siden,  men  derefter  opad, 
ikke  nedad,   og  ikke  særlig  fortykkede  ved  Grunden. 

Haand  og  Fod  væsenlig  som  hos  Ovibos,  men  mindre 
korte  og  brede.  Snudens  Varbørster  svage.  Haarklæd- 
ningen  over  det  meste  af  Legemet  tæt,  men  kort.  Tand- 
sættet i  alt  væsenligt  som  hos  Ovibos.  Hovedskallen 
ligeledes.  Men  Panden  mere  luftfyldt,  Hornenes  Ud- 
spring skudt  længere  tilbage  paa  Pandebenet,  Pande- 
benets Bagrand  skudt  langt  tilbage,  næsten  eller  helt  til 
Nakkekammen,  skydende  Issebenet  tilbage,  og  Pande- 
benet bredende  sig  som  Tag  ud  over  Tindinggruben. 
Trommehulen  indvendig  fyldt  med  svampet  Benvæv. 

Af  de  to  Vildoxer,  der  have  levet  hos  os,  er  Bison-Oxen 
den,  der  i  Hornenes  og  Pandens  Forhold  er  den  oprindeligste; 
den  staar  et  lille  Trin  lavere  end  Uroxen.  Hornene  ere  ikke 
skudte  fuldt  saa  langt  tilbage  som  hos  Uroxen,  og  den  bageste  Del 
af  Hjernekassens  Loft  har  beholdt  lidt  mere  af  den  oprindelige 
hvælvede  Form.  Til  Gjengjeld  er  Bison-Oxen  den,  der  har  faaet 
den  sværeste  Forkrop;  det  ser  ud,  som  om  den  nok  saa  meget maa 
bruge  Skulderen  som  selve  Hovedet  til  Stød.  Hos  Uroxen  er  Horne- 
nes Grund  skudt  helt  tilbage  til  den  bageste  Rand  af  Hovedskallens 
Overside,  og  hele  Panden  er  ganske  flad  og  skjoldformet  udbredt. 
Uroxens  Forkrop  er  derimod  lidt  svagere  end  Bison-Oxens. 

Oversigt  over  de  danske  Arter  af  Oxe-Slægten  (Bos). 

I.  Hornet   udspringende    forholdsvis    nær   bag   Øjehulen,    et 
Stykke   foran  Pandefladens  Bagrand;   Pandefladen  hvælvet, 
bagtil  ikke  skudt  ud  over  Nakkefladen.  Ryggens  forreste  Del 
pukkelformet  opstaaende.    Forkroppen  klædt  med  Manke. 
Bison  (Bos  bison). 
II.  Hornet  udspringende  langt  bag  Øjehulen,  paa  Pandefladens 
Bagrand;   Pandefladen   ikke  hvælvet,  bagtil  skudt  ud  over 
Nakkefladen.    Ryggens  forreste  Del  ikke  pukkelformet  op- 
staaende.   Forkroppen  uden  Manke. 
Uroxe  (Bos  taurus  urus). 

60.     *Bison  (Bos  bison  L.). 
(Bos  bonasus,  priscus,  Bison  bonasus  etc.) 
Højden  over  Skulderen  hos  Hannen  omkring  \100^^.  For- 
kroppen  meget   svær.   Ryggens  forreste   Del   opstaaende   som 
Pukkel.   (Pukkelen  sees  ogsaa  i  Skelettet,  frembragt  af  de  for- 

reste  Ryghvirvlers  ualmindelig  høje  Torntappe;  det  er  ikke  en 
Fedtpukkel  som  hos  Pukkeloxerne,  der  ere  Racer  af  tamt 
Kvæg  af  Bos-taurus-Typen.)    Det  meste  af  Forkroppen  klædt 


m 

Pig.  80.  Bison.  Hovedskal.  Hornskeden  siddende  paa  Stejlen. 

med  lange,  bugtede  Haar  i  Form  af  Manke;  særlig  lange  Haar 
paa  Hovedets  Underside.  Haarklædningens  Farve  ensartet 
mørkebrun.  Hornet  forholdsvis  kort,  men  tykt,  simpelt  buet, 
ikke  snoet,  hos  Han  og  Hun  væsenlig  ens.  Hornstejlen  ud- 
springer forholdsvis  nær  bag  Øjehulen;   den  er  ikke   rykket 

hen  paa  Bagranden  af  Hovedskallens  Overside.  Pandefladen 
hvælvet,  i  forholdsvis  ringe  Grad  skjoldformet  udbredt,  saa  at 
den  ikke  er  skudt  tilbage  ud  over  Nakkefladen.  Længden  af 
øvre  Kindtænders  Række  hos  en  Hun  fra  Nutiden  149""",  af 
nedre  Kindtænders  Række  150,  Længden  af  nedre  bageste  Kind- 
tand 40,  Hovedskallens  Længde  455,  Underkjæbens  Længde 
385.    Hornenes  Spændvidde  hos  en  Han  fra  Nutiden  660. 

I  mere  eller  mindre  forhistorisk  Tid  naaede  den  en  betyde- 
ligere Størrelse  end  senere  og  er  da  undertiden  regnet  for  egen 
Art  eller  Race  med  Navnet  Bison  priscus.  En  jordfunden  Ho- 
vedskal fra  Rusland  har  Hornstejlernes  Spændvidde  1200mm. 

Som  stor  Oxe  med  den  svære  mankeklædte  Forkrop  kan 
Bison-Oxen  i  Ydre  ikke  forvexles  med  nogen  anden  euro- 
pæisk Art.  Den  er  det  største  af  Nutidens  europæiske  Land- 
Pattedyr.  Pandens  hvælvede  Form  gjør  den  i  Skelettet  strax 
kjendelig  fra  dens  Slægtning  Uroxen. 

Den  er  i  forhistorisk  Tid  uddød  i  Danmark,  hvor  den  aldrig 
har  været  almindelig;  det  eneste  Fund,  der  foreligger  herfra, 
er  en  mosefunden  Hjernekasse  fra  Sjælland.  Arten  har  levet 
i  de  fleste  af  vore  Nabolande;  i  Sverig  har  den  kun  levet  i 
Landets  sydlige  Del,  og  fra  Norge  kjendes  den  ikke.  Alle- 
vegne i  den  Gamle  Verden  er  den  forlængst  udryddet,  undtagen 
i  Polen,  hvor  endnu  nogle  faa  leve,  i  en  enkelt  Skov,  og  i  Kav- 
kasus.  En  nærstaaende  Race,  den  Amerikanske  Bison,  var 
endnu  hen  mod  Slutningen  af  19de  Hundredaar  at  finde  i  store 
Flokke  i  Nord-Amerika,  men  er  nu  ogsaa  næsten  udryddet. 

'     61.     *Uroxe  (Bos  taurus  L.,  urus  L.). 
(Bos  primigenius.) 

Højden  over  Skulderen  omkring  1800  mm  (maalt  paa  et 
mosefundet  Skelet  fra  Møen).  Om  dens  Ydre  haves  kun  tarve- 
lige historiske  Oplysninger  i  Billeder  og  Beskrivelser;  men  af 
Skelettet  kan  det  sluttes,  at  den  i  alt  væsenligt  har  været  som 
kæmpestort  tamt  Kvæg  i  Nutiden.  Forkroppen  svær,  men  ikke 
paafaldende.  Ryggen  ikke  pukkelformet.  Forkroppen  klædt  med 
korte  Haar  som  det  øvrige  af  Kroppen.  Haarklædningens 
Farve  skal  have  været  sort,  eller  vel  snarest  brunsort.  Hornet 
langt,  ret  slankt  bygget  trods  sin  Størrelse,  oftest  lidt  skrue- 
formet snoet,  men  meget  vexlende  i  Form,   væsenlig  ens  hos 

Han  og  Hun.  Hornstejlen  udspringer  langt  bag  Øjehulen;  den  er 
rykket  hen  paa  Bagranden  af  Hovedskallens  Overside.  Panden 
flad,  stærkt  skjoldformet  udbredt,  saa  at  den  er  skudt  tilbage  ud 
over  Nakkefladen,  i  en  Slags  Nakkevold,  der  bærer  Hornene. 
Længden  af  øvre  Kindtænders  Række  hos  en  Uroxe  fra  Møen 
161  nim^  af  nedre  Kindtænders  Række  165,  Længden  af  nedre  ba- 


Fig.  81.    Bos  taurus  urus.    Uroxe.    Hovedskal.    Uden  Hornskede  paa 

Stejlerne.  Hornenes  Spændvidde  1 030  """,  Hovedskallens  Længde  650. 

Fra  Mose  ved  Faaborg.  Efter  H.  Winge. 


geste  Kindtand  49,  Hovedskallens  Længde  610,  Underkjæbens 
Længde  520.  Hornstejlernes  Spændvidde  indtil  1030  eller  mere. 

Ikke  alene  i  Hornenes  Form,  men  ogsaa  i  deres  Retning  og  i 
Nakkevoldens  Form  findes  hos  danske,  jordfundne  Uroxer  store 
Forskjelligheder,  mindende  om  Ændringerne  hos  det  tamme  Kvæg. 

Som  mægtig  Oxe,  paa  Størrelse  med  Bison,  men  uden 
Pukkel  og  uden  Manke,  med  lidt  snoede  Horn,  har  Uroxen  i 
Ydre  været  let  at  kjende  blandt  Europas  Pattedyr.  I  Hoved- 
skallen kjendes  den  strax  fra  sin  Slægtning  Bison-Oxen  paa 
den  langt  tilbagegaaende  flade  Pande. 

I  Danmark  har  den  været  almindelig  over  hele  Landet,  dog 
vist  ikke  at  finde  paa  Bornholm.  Væsenligst  har  den  været 
knyttet  til  Skov.  Dens  Levninger  ere  ikke  sjeldne  i  vore 
Tørvemoser.    I  et  Par  Kjøkkenmøddinger  fra  vor  ældste  Sten- 

alder  ere  dens  Knogler  ret  talrige;  men  i  den  store  Mængde 
Affaldsdynger  fra  vor  egenlige  „Ældre  Stenalder"  ere  de  kun 
faatallig  tilstede.  Fundene  synes  at  tyde  paa,  at  den  har  haft 
sin  bedste  Tid  hos  os  i  Fyrreskovens  Tid,  og  at  den  i  Ege- 
skovens Tid  i  Stenalderen  allerede  var  ret  sjelden;  og  af  Sten- 
alderens Folk  er  den  vistnok  udryddet;  ingen  Oplysning  haves 
om  den  hos  os  fra  senere  Tid.  Et  Vidne  om  den  Forfølgelse, 
for  hvilken  den  har  været  udsat  i  Stenalderen,  haves,  foruden 
i  Fundene  i  Kjøkkenmøddingerne,  i  et  mosefundet  Skelet  med 
to  Saar  i  Ribbenene,  hvori  der  sidder  afbrækkede  Spidser  af 
Flint-Pile;  det  ene  Saar  er  lægt;  det  andet  var  frisk  ved  Dy- 
rets Død  og  har  vistnok  været  medvirkende  til  Døden.  Arten 
har  været  vidt  udbredt  til  alle  Sider  for  Danmark,  dog  ikke 
ret  meget  længere  mod  Nord;  men  allevegne  er  den  udryddet. 
Længst  har  den  levet  i  Polen,  hvor  den  endnu  ved  Middel- 
alderens Slutning  levede  i  en  enkelt  Skov;  men  snart  efter 
var  den  ogsaa  dér  udryddet.  Men  om  end  Racen  er  uddød, 
er  Arten  det  ikke;  den  lever  videre  i  det  tamme  Kvæg. 

Den  Tamme  Oxe,  Bos  taurus  domesticus  (med Primigenius- 
Race  og  Brachyceros-  eller  Longifrons-  og  Frontosus-Race,  Ændringer, 
der  ikke  skarpt  kunne  skjelnes)  er  indført  til  Danmark  i  Yngre  Stenalder; 
den  optræder  pludselig  som  almindelig  holdt,  hvad  der  fremgaar  af  de 


Fig.  82. 


Fig.  83.    Tam  Oxe.    Samme 

Tand  som  Fig.  82,  Slidfladen. 

Naturlig  Størrelse. 


Fig.  82.  Tam  Oxe  fra  Yngre 
Stenalder.  En  øvre  højre  Bag- 
kindtand set  fra  Indersiden. 
Naturlig  Størrelse.  Fra  Kjøk- 
kenmøddingen  ved  Ørum  Aa, 
Jylland. 

talrige  Levninger  i  den  Tids  Kjøkkenmøddinger  og  af  de  mange  Mejsler 
tildannede  af  dens  Spoleben,  der  kunne  findes  som  Gravgods  fra  den  Tid. 
Stenalderens  tamme  Oxe  var  en  Race  af  anselig  Størrelse,  skjønt  meget 
mindre  end  Stamformen  Uroxen  og  med  svagere  Horn;  Længden  af 
nedre  bageste  Kindtand  vexler  mellem  42^/2  og  36  "^"i.  I  Løbet  af  Bronze- 
og  Jernalderen  aftog  vort  tamme  Kvæg  i  Størrelse,  og  i  Middelalderen 
var  det,  i  hvert  Fald  de  fleste  Steder,  blevet  ganske  dvergagtigt,  vel  paa 
Grund  af  Vanrøgt,  med  nedre  bageste  Kindtand  mellem  36  og  33  eller 
deromkring;  først  i  nyere  Tid  er  det  igjen  voxet.  I  Tørvemoser,  i  Af- 
faldsdynger fra  de  forskjelligste  Tider,  i  Offerfund  fra  Bronzealder, 
mellem  Gravgods  i  Jernalderens  Grave,  i  Affald  spredt  paa  Markerne, 
allevegne  er  Danmarks  Jord  fyldt  med  Knogler  af  tamt  Kvæg. 


*Svine-Familien  (Suidæ). 

*  Svine- Slægten  (Sus). 
Legemet  formet  som  hos  Løbere,  men  ikke  meget 
udpræget:  Kroppen  ret  kort,  Brystet  sammentrykt, 
Halsen  kort.  Lemmerne  ret  korte,  trædende  paa  Taa- 
spidserne.  Halen  ret  kort  og  tynd.  Ansigtet  meget 
forlænget.  Snuden  bevægelig,  „Tryne",  Spidsen  skive- 
formet udbredt  omkring  Næseborene,  nøgen.  Øjet 
lille.  Øret  stort,  opstaaende,  afrundet.  Haanden  i 
Ydre  væsenlig  som  hos  Cervus,  men  kortere  og 
plumpere,  Foden  ligeledes.  Snudens  Varbørster  svage. 
Haarklædningen  over  det  meste  af  Legemet  lang 
og  tæt,  Dækhaarene  stive  Børster.  Tandsættet  er 
123  1  1234567'  ^^re  Fortæuder  anselige,  den  forreste 
størst,  med  sammentrykt,  nedadrettet  Krone.  Nedre 
Fortænder  med  lang  smal,  fremadrettet  Krone.  Hjørne- 
tænderne hos  Hannen  uhyre,  rodløse,  stadig  voxende 
Hugtænder,  kun  delvis  emailleklædte;  øvre  Hjørnetand 
forholdsvis  kort,  i  Tværsnit  nærmest  trind,  saaledes 
vreden  i  Kjæben,  at  Spidsen  vender  opad,  klædt  med 

ru  Emaille  i  brede  Længdebaand;  nedre  Hjørnetand 
lang,  strækkende  sin  Grund  tilbage  under  de  bageste 
Kindtænder,  i  Tværsnit  trekantet,  vendende  en  Kant 
fremad,  buet,  med  opad-  og  tilbage-rettet  Spids,  klædt 
med  ret  glat  Emaille  kun  paa  de  to  fremad  vendende 
Sider.  Hjørnetænderne  hos  Hunnen  forholdsvis  smaa, 
med  lukket  Rod,  den  øvre  med  sammentrykt,  nedad- 
rettet  Krone,  helt  emailleklædt,  den  nedre  noget  min- 
dende i  Form  om  Hannens.  Alle  Kindtænder  lav- 
kronede,  med  korte  Rødder  og  med  mere  eller  mindre 
rynket,  knoldet  Emaille,  stillede  i  sluttet  Række,  med 
Undtagelse  af  forreste  nedre,  der  ved  Mellemrum  er 
skilt  fra  Hjørnetand  og  2den  Kindtand.  Forkindtæn- 
derne have  sammentrykt  Krone,  undtagen  de  bageste, 
der  i  Form  gjøre  Overgang  til  Bagkindtænderne.  Bag- 
kindtænderne, baade  øvre  og  nedre,  væsenlig  fir- 
spidsede,  med  afrundede,  knoldformede  Hovedspidser, 
men  Hovedspidserne  omgivne  af,  eller  delvis  opløste 
i  en  Vrimmel  af  mindre,  ligeledes  knoldformede  Spid- 
ser, og  bageste  Kindtand,  baade  øvre  og  nedre,  med 
en  stærk  Tilvæxt  af  Knolde  i  vexlende  Tal  ved  Bag- 
randen. Mælketænderne  veludviklede  og  længe  i 
Brug,  de  fleste  lignende  deres  Efterfølgere;  men 
Mælke-Hjørnetænderne  smaa,  stiftformede,  bageste 
øvre  Mælkekindtand  helt  formet  som  Bagkindtand, 
og  næstbageste  nærmer  sig  til  samme  Form,  og  nedre 
bageste  er  formet  som  Bagkindtand  og  har  desuden 
ved  sin  Forende  en  tospidset  Udvidelse,  saa  at  den 
ialt  bærer  6  Spidser.  Hovedskallen  langstrakt;  Pan- 
den flad,  indvendig  meget  luftfyldt;  Nakkekammen 
uhyre,  som  en  Krone  over  Hjernekassen;  Hjernekas- 

sens  bageste  Del  sammenskudt;  Ansigtet  stærkt  byg- 
get; Mellemkjæbebenet  anseligt;  Næsebenet  langt; 
Overkjæbebenets  Ansigts-Del  anselig,  Ansigtets  Knogler 
med  dybt  indtrykt  Leje  for  Næsemuskler;  ingen  „Taare- 
grube";  Øjehulen  bagtil  ikke  omsluttet  af  Ben;  Kind- 
buens  bageste  Del  stærk;  Trommehulen  fyldt  af 
svampet  Benvæv;  Plovskjærbenet  naaende  næsten  til 
Ganebenets  bageste  Rand. 

62.     *Vildsvin  (Sus  scrofa  L.  ferus). 
(Sus  scrofa  aper.) 
Højden  over  Skulderen  omkring  800^1".  Farven  brunsort,  graa- 
sprængt,  over  det  meste  af  Legemet;  Dækhaarene  næsten  helt 


Fig.  84.  Vildsvin.  Han.  Hovedskal.    Fra  Grønsø  Mose,  Sjælland. 

brune,  mod  Spidsen  tildels  hvidlige;  Bundhaarene  gullige,  faatal- 
lige.  Ungen  med  hvidlige  Striber  og  Pletter.  Længden  af  øvre 
Kindtænders  Række  hos  Han  og  Hun,  maalt  paa  mosefundne 

Winge:  Pattedyr.  13 

Hovedskaller  fra  Danmark,  128  og  125"""^  af  nedre  Kindtæn- 
ders Række  157  og  141,  Længden  af  øvre  bageste  Kindtand 
39  og  37,  af  nedre  bageste  Kindtand  4OV2  og  40,  Hovedskal- 
lens Længde  392  og  332,  Underkjæbens  Længde  361  og  300. 
Hos  danske  Vildsvin  fra  Stenalderen  vexler  øvre  bageste 
Kindtand  i  Længde  fra  40i;2  til  48,  nedre  bageste  fra  38V2 
til  501/2. 

Som  det  eneste  af  Europas  Hovdyr  med  Hovedet  uddannet 
som  Brækjern,  med  lang  Tryne,  med  Hugtænder  som  Plov- 
jern, med  knudrede  Kindtænder,  med  Haarklædning  af  lange 
stive  Børster,  kan  Vildsvinet  ikke  forvexles. 

Arten  har  været  almindelig  over  hele  Landet,  ogsaa  paa 
Bornholm,  vistnok  mest  knyttet  til  Skov  og  Sump,  men  istand 
til  at  færdes  overalt.  I  Ældre  Stenalder  var  den  et  af  de  vig- 
tigste Jagtdyr;  dens  Knogler  findes  i  Mængde  i  den  Tids 
Kjøkkenmøddinger.  Et  mosefundet  Skelet  af  en  Orne  med 
lægte  Saar  i  Pande  og  Albue,  hvori  afbrudte  Spidser  af  Flint- 
Pile  sidde  fast,  er  ogsaa  Vidne  om  Stenalderens  Jagt.  I  vore 
Tørvemoser  ere  dens  Skeletter  ret  jevnlig  at  finde.  Først  i 
Begyndelsen  af  19de  Hundredaar  er  den  udryddet  af  Landet. 
Et  enkelt  Sted  er  den  i  nyere  Tid  kunstig  indført.  Den  er 
eller  har  været  vidt  udbredt  til  alle  Sider  for  Danmark,  und- 
tagen mod  Nord;  i  Sverig,  hvor  den  ogsaa  er  udryddet,  har 
den  kun  levet  i  Landets  sydligere  Del;  fra  Norge  haves  kun 
dens  Knogler  fra  Stenalderen,  fra  en  Kjøkkenmødding  sydligst 
i  Landet. 


Det  Tamme  Svin,  Sus  scrofa  domesticus  (palustris),  er 
indført  til  os  i  Yngre  Stenalder.  Det  optræder  pludselig,  i  Mængde ;  i 
den  Tids  Kjøkkenmøddinger  ere  dets  Knogler  sammen  med  Oxens  det 
væsenligste  Indhold;  Skulderbladene  bære  ofte  Mærker  af  at  have 
været  brugte  som  Skeer,  hvortil  de  efter  deres  ejendommelige  Skaal- 
form  særlig  egne  sig;  Fortænderne  have  undertiden  været  brugte  som 
Perler,  Hjørnetænderne  ligeledes  til  Smykke  eller  til  Knive.  Det  var 
i  Stenalderen  anselig  stort,  mere  end  senere  Tiders  tamme  Svin  min- 
dende om  sin  Stamform  Vildsvinet,  som  det  dog  ikke  naaede  i  Stør- 
relse; øvre  bageste  Kindtand  vexler  i  Længde  fra  37i/2  til  29I/2, 
nedre  bageste  fra  39  til  32.  I  Bronzealder  og  Jernalder  blev  det 
mindre  og  i  Middelalderen  ganske  dvergagtigt,  med  Længden  af  øvre 
bageste  Kindtand  fra  30  til  28.  nedre  bageste  fra  34  til  26.  I  nyeste 
Tid  er  det  igjen  voxet,  og  det  har  desuden  skiftet  Udseende  ved  Blan- 
ding med  Racer  fra  fremmede  Lande,  faaet  mere  kort  Hoved  o.  s.  v. 
I  Tørvemoser  og  allevegne  i  Jorden  ere  Knogler  af  det  tamme  Svin^ 
som  af  vore  andre  Husdyr,  at  finde  hos  os. 

Senest  i  Bronzealderen  er  Hesten,  Eqvus  caballus,  som  Hus- 
dyr indført  i  Landet,  Den  har  i  sin  Tid  som  vild  levet  vidt  udbredt  i 
Mellem-Europa,  ogsaa  i  Nord-Tyskland ;  det  er  derfor  ikke  usandsynligt, 
at  den  en  eller  anden  Gang  kan  være  strejfet  ind  over  Danmark;  men 
endnu  er  her  ikke  gjort  noget  Fund,  der  kunde  godtgjøre,  at  Hesten  har 


Fig.  86.     Hest.     Samme  Tand 
som  Figur  85,  Slidfladen.    Na- 
turlig Størrelse. 


Fig.  85.  Hest  fra  Jernalderen.  En  øvre 
højre  Kindtand  set  fra  Forsiden.  Uden 
Rødderne.  Naturlig  Størrelse.  Fra  Bo- 
pladsen ved  Vejleby,  Lolland. 


Fig.  87.  Hest  fra  Jernalder..  En 
nedre  højre  Kindtand,  Slidfla- 
den.    Naturlig  Størrelse.    Fra 
Vejleby. 


været  her  som  vild.  Det  er  heller  ikke  umuligt,  at  den  som  tæmmet 
kan  være  indført  hertil  i  Yngre  Stenalder;  men  skjønt  Levninger  af 
Heste  ofte  nok  ere  fundne  i  mere  eller  mindre  nært  Forhold  til  Sten- 
alders-Fund, er  der  endnu  ikke  fremkommet  noget  uimodsigeligt  Vidne 
om  Hesten  hos  os  i  Stenalderen.  Fra  Bronzealderen  haves  Sikkerhed 
for  dens  Tilstedeværelse.  Og  fra  Jernalderen  har  den  været  almindelig 
i  Landet.    Dens  Knogler  findes  næsten  allevegne  i  Jorden.    I  Affalds- 

13* 

dynger  fra  Jernalderen  findes  talrige  Levninger  af  spiste  Heste;  hele 
Skeletter  ere  fremkomne  i  en  Slags  Offerfund ;  i  Vikinge-Grave  er  dens 
Skelet  fundet  sammen  med  Menneskeben ;  o.  s.  v. 

Blandt  de  Pattedyr,  vilde  og  tamme,  der  have  lagt  deres  Knogler  i 
Danmark,  er  Hesten  det  eneste  Medlem  af  Perissodactylernes  Gruppe, 
en  af  Hovdyrenes  Hovedgrupper,  der  i  mange  Henseender  staar  som 
en  Modsætning  til  Artiodactylerne.  Hos  Perissodactylerne,  de  „ulige- 
taaede"  Hovdyr,  er  det  den  mellemste  af  de  oprindelige  5  Fingre  og  5 
Tæer,  der  er  tagen  særlig  i  Brug  og  voxer  fremfor  de  andre,  og  Rulle- 
benet har  mistet  sin  oprindelige  frie  Bevægelighed  mod  Baadbenet  i 
Fodroden,  Ledfladen  mellem  de  to  Knogler  er  bleven  ganske  flad. 

I  Familien  Eqvidæ,  Heste-Familien,  er  Slægten  Eqvus  en  af  de 
øverste  Slægter,  og  Hesten  selv  er  en  af  Slægtens  øverste  Arter.  Som 
højbenede,  langhalsede  Hovdyr  og  udprægede  Grønt-Ædere  staa  He- 
stene overfor  Familiens  lavere,  uddøde  Medlemmer  i  et  ganske  lignende 
Forhold  som  Oxe-Familiens  øverste  Medlemmer  til  deres  lavere  Slægt- 
ninge, og  i  mange  Henseender  er  Hestenes  Lighed  med  de  øverste  af 
Oxe-Familien  helt  slaaende,  skjønt  de  to  Familier  ere  vandrede  ad  vidt 
forskjellige  Udviklings-Veje,  som  det  klart  nok  er  godtgjort  ved  Rækker 
af  uddøde,  jordfundne  Slægter.  I  Haanden  har  3dje  Finger  hos  Hesten 
faaet  fuldstændig  Overmagt  over  de  andre  Fingre,  der  enten  ere  helt 
forsvundne  eller  saa  indskrænkede,  at  de  ikke  sees  i  det  ydre ;  Leddet 
mellem  3dje  Mellemhaandsben  og  1ste  Fingerled  er  et  udpræget  Hæng- 
sel-Led med  Kamme  og  Furer.  I  Foden  ere  Forholdene  tilsvarende. 
I  Underarmen  er  Spolebenet  blevet  en  mægtig  Knogle,  i  udpræget 
Hængsel-Forbindelse  med  Overarmen,  medens  Albuebenet  i  sin  største 
Udstrækning  er  indskrænket  til  en  tynd  Splint  sammenvoxet  med  Spole- 
benet. I  Underbenet  er  det  Skinnebenet,  der  har  faaet  hele  Magten ; 
Lægbenet  er  i  sin  største  Udstrækning  forsvundet.  Halen  er  indskræn- 
ket til  at  være  Flue-Vifte.  Halshvirvlerne  ere  blevne  lange,  indbyrdes 
forbundne  ved  en  Slags  Kugle-Led;  Taphvirvlens  „Tap"  har  faaet  Tud- 
form. Baade  øvre  og  nedre  Fortænder  ere  tagne  i  Brug,  tilsammen 
virkende  som  en  Tang,  og  de  ere  alle  blevne  stærke,  deres  Kroner  ejen- 
dommelig foldede,  med  en  Grube  i  Midten.  Hjørnetænderne  vantrives, 
ingen  af  dem  formes  som  Fortand.  Af  Kindtænderne  er  den  forreste  af 
de  7  i  hver  .  Kjæbe  vantreven  eller  forsvunden ;  men  de  andre  ere 
voxede  stærkt  og  blevne  meget  højkronede;  særlig  paafaldende  ere  de 
3  Forkindtænder  voxede;  de  have  helt  faaet  Form  som  Bagkindtænder; 
de  øvre  Kindtænder  minde  i  Kronens  nærmere  Form  ikke  lidt  om 
Oxernes  Bagkindtænder ;  de  nedre  Kindtænder  ere  byggede  helt  ander- 
ledes end  Oxernes.  Kindmusklen  er  bleven  den  stærkeste  af  Tygge- 
musklerne, og  Tindingmusklen  er  indskrænket,  hvad  alt  har  givet  sig 
Udtryk  i  Hovedskallen  paa  lignende  Maade  som  hos  Oxerne,  men  dog 
i  Enkelthederne  anderledes.  Sibenet  er  blevet  mægtigt.  Næsehulen  er 
stærkt  opsvulmet;  Øjehulen  er  dækket  af  Ben-Tag  og  bagtil  omsluttet 
af  en  Benbro,  der  gaar  fra  Pandeben  til  Tindingbenets  Kindudvæxt,  ikke 
til  Kindbenet ;  o.  s.  v. 

*  Elefant-Familien  (Elephantidæ). 

*  Elefant- Slægten  (Elephas) . 
Legemet  nærmest  formet  som  hos  Løbere,  men 
ikke  udpræget:  Kroppen  kort,  Brystet  sammentrykt, 
Halsen  kort,  Lemmerne  høje,  dog  selve  Haand  og 
Fod  korte.  Halen  ret  lang,  men  oftest  tynd.  Selve 
Hovedet  kort,  men  Næsens  bruskede  Del  stærkt  for- 
længet som  bevægelig  Snabel.  Øjet  lille.  Øret  meget 
stort,  ikke  opstaaende,  men  kraveformet  lagt  ned  om 
Halsen.  Haanden  kort  og  bred,  med  5  Fingre,  ind- 
byrdes tæt  forenede  ved  Hud  til  Spidserne,  de  tre 
midterste  de  længste  og  undertiden  alene  hovbærende, 
1ste  og  5te  dog  ikke  meget  kortere;  Haandfladen 
nøgen,  opfyldt  af  en  mægtig  Trædepude,  omkring 
hvilken  Fingrene  ere  lejrede,  saa  at  deres  Hove  ligge 
som  en  Bræmme  om  Trædepudens  Rand,  trykkede 
ind  i  den,  tilsyneladende  formede  som  flade  Negle. 
Foden  formet  paa  lignende  Maade  som  Haanden,  men 
mindre.  Snudens  Varbørster  neppe  udprægede.  Haar- 
klædningen  over  det  meste  af  Legemet  kort  og  meget 
tynd  eller  lang  og  tæt.  Af  Tænder  findes  kun  en 
øvre  Fortand  i  hver  Side  og  i  hver  Kjæbe  6  Kind- 
tænder, af  hvilke  de  tre  forreste  ere  Mælkekindtæn- 
der, de  andre  Bagkindtænder,  og  kun  to  eller  én 
Kindtand  ere  i  Brug  ad  Gangen.  Fortanden  er  en 
uhyre  fremadrettet  Stødtand,  uden  Rod,  stedse  voxende, 
med  Emaille  kun  paa  Spidsen,  der  afslides  allerede 
hos  det  unge  Dyr.  Kindtænderne  ere  meget  for- 
skjellige  i  Størrelse,  de  forreste  ret  smaa  forholdsvis 
og  ikke  meget  højkronede,  de  bageste  uhyre  og  meget 

højkronede,  meget  langsomt  frembrydende,  men  alle 
ret  ensartet  byggede,  med  en  Række  smalle  Tvær- 
kamme,  omhyllede  af  Tandkit,  de  forreste  med  ret 
faa,  de  bageste  med  mange  Tværkamme.  Hoved- 
skallen paafaldende  kort  og  høj,  dens  Vægge,  især 
dens  Loft,  i  høj  Grad  luftfyldte,  udhvælvede.  Mellem- 
kjæben  uhyre,  nærmest  formet  som  en  Skede  om 
Fortanden,  der  skyder  sin  Grund  langt  tilbage  og 
opad  og  skyder  Næsegangen  ivejret;  Næsebenet 
ganske  kort;  Overkjæbebenets  Krop  uhyre,  rummende 
de  store  Kindtænder;  Øjehulen  bagtil  ikke  omsluttet 
af  Ben;  Kindbuen  ret  svag;  Trommehulen  fyldt  med 
svampet  Benvæv. 


63.     *Mammut  (Elephas  primigenius  Blumenb.). 

Dens  Ydre  kjendes  efter  de  Lig,  der  ere  fundne  i  frossen 
Jord  i  Sibirien,  og  efter  Billeder,  der  af  Europas  ældste  Sten- 
alders-Folk ere  tegnede  paa  Klippevægge  og  paa  Ben.  En  nær 
Slægtning  af  den  Indiske  Elefant,  E.  indicus,  altsaa  med  for- 


Fig.  88.  Mammut.    En  øvre  Kindtand,  Slidfladen.  Formindsket  (største 
Længde  126"''").  Fra  en  Grusgrav  i  Slagelse. 

holdsvis  lille  Øre,  med  meget  talrige  og  meget  tætstillede, 
smalle  (i  Retning  forfra  bagtil)  Tværkamme  paa  Kindtænderne, 
men  afvigende  i  følgende:  Størrelsen  betydeligere.  Øret  vist- 
nok mindre.  Halens  inderste  Del  opsvulmet,  fedtholdig,  i  hvert 
Fald  undertiden.  Haarklædningen  lang  og  tæt,  med  Dækhaar 
og  Bundhaar,  over  hele  Legemet,  paa  Halsen  særlig  lang, 
mankeformet,  Farven  brun.  Stødtænderne  med  Alderen  voxende 
ud  som  mægtige,  opad  snoede  Horn,  vendende  Spidsen  bagud 
og  udad.  Kindtændernes  Tværkamme  vel  i  samme  Tal  som 
hos  E.  indicus,  altsaa  for  de  6  Tænders  Vedkommende,  ens  i 
Over-  og  Underkjæbe,  henholdsvis  3—4,  6—9,  9—12,  9—15, 
14—16,  18 — 27,  men  endnu  smallere,  mere  tætstillede,  med 
lidt  tyndere  og  mindre  stærkt  kruset  Emaille. 

Det  var  en  af  Slægtens  allerøverste  Arter,  i  Kindtændernes 
Størrelse  og  Bygning  mere  end  nogen  anden  fjernet  fra  det 
oprindelige,  og  i  sin  Levemaade,  i  sin  Færden  i  forholdsvis 
kolde  Lande  og  vist  paa  tildels  aabent  Land,  er  den  vel  ogsaa 
mere  end  nogen  anden  Elefant  afvegen  fra  de  Kaar,  der  have 
været  Elefanternes  oprindelige.  Halens  Fedtholdighed  er  kun 
set  paa  et  enkelt  af  de  frosne  Lig  fra  Sibirien;  om  det  var  en 
Egenhed  for  Arten,  er  derfor  tvivlsomt;  Forholdet  har  maaske 
været  et  lignende  som  hos  forskjellige  Pungdyr,  Gnavere  og 
Halvaber,  der  i  de  gode  Aarstider  aflejre  Fedt  ogsaa  i  Halen 
og  tære  derpaa,  naar  Føden  er  knap.  Et  Vidne  om,  at  den 
mere  end  andre  har  levet  i  aabne  Omgivelser,  er  vist  Stød- 
tanden; den  kan  neppe  have  gjort  Tjeneste  som  Stødtand,  til 
Arbejde  mellem  Træer;  den  synes  væsenlig  at  være  ubrugt, 
ikke  slidt,  voxende  uforholdsmæssig. 

Om  den  nogensinde  har  levet  i  Danmark,  er  tvivlsomt. 
Levninger  af  den  ere  hos  os  fundne  spredte  over  Landet,  ikke 
helt  sjeldne,  mest  Kindtænder,  men  ogsaa  enkelte  Stødtænder 
og  Skelet-Dele;  men  alt  er  fundet  som  Rullestene  i  Aflejrin- 
ger fra  Istiden  og  kan  være  hidbragt  fra  andre  Lande. '  Den  er 
særlig  knyttet  til  Tiden  nærmest  omkring  Istiden  og  er  uddød 
i  forhistorisk  Tid.  Fra  Sverig-Norge  kjendes  kun  ganske  en- 
kelte Levninger,  som  Rullestene.  1  vore  andre  Nabolande  har 
den  levet;  den  strakte  sit  Omraade  over  det  meste  af  Europa, 
Nord-Asien  og  Nord-Amerika. 

Det  vilde  ikke  være  overraskende  hos  os  at  finde  Levninger  af  to 
andre  Elefanter,  der  have  levet  i  Europa  ved  Slutningen  af  Tertiærtiden : 
Elephas  meridionalis  og  E.  antiqvus;  Tænder  af  begge  Arter 
ere  opfiskede  fra  Bunden  af  Vesterhavet  nær  den  engelske  Kyst,  nogle 

ogsaa  fra  Doggerbanken  midt  ude  i  Vesterhavet.  Begge  Arter  staa  nær 
ved  E.  primigenius ;  deres  Kindtænder  ville  nogenlunde  let  kunne  kjen- 
des  paa  den  tykkere,  mere  krusede  Emaille;  de  have  ogsaa  et  ringere 
Tal  af  Tværkamme  end  hos  E.  primigenius,  og  Kammene  ere  mindre 
tætstillede,  E.  meridionalis,  en  af  de  allerstørste  Elefanter,  har  forholds- 
vis lavkronede  Kindtænder.  Hos  E.  antiqvus  ere  Kindtænderne  forholds- 
vis smalle. 


Hvaler  (Cetacea). 

Store  Pattedyr,  mere  eller  mindre  levende  af  Rov, 
udelukkende  Vanddyr,  uden  Baglem,  med  mægtig 
Hale  med  vandret  Finne,  med  Forlemmet  formet  som 
Aareblad,  med  Næseboret  skudt  langt  tilbage  op  paa 
Panden,  uden  Haarklædning,  med  vanslægtet  Tandsæt. 

Blandt  vore  Hvaler  have  vi  Medlemmer  af  begge  de  to 
Hovedgrupper,  hvori  Hvalerne  have  udformet  sig,  Barde- 
hvaler  og  Tandhvaler,  Mystacoceti  og  Odontoceti. 

Til  Bardehvalerne  høre  3  af  vore  Slægter,  Rethval-Slæg- 
ten, Balæna,  af  Familien  Balænidæ,  Finhval-  og  Puk- 
kelhval-Slægten, Balænoptera  og  Megaptera,  af  Fa- 
milien Balænopteridæ.  Overfor  de  ægte  Tandhvaler  ere 
Medlemmerne  af  Bardehvalernes  Gruppe  (hvortil  ogsaa  hører 
nogle  uddøde  tandbærende  Hvaler,  Zeuglodontiderne)  væsen- 
ligst  de  oprindelige.  Deres  Ansigt  er  ikke  omformet  af  Van- 
dets Tryk  paa  Hovedets  Overside  i  en  saa  paafaldende  Grad 
som  hos  Tandhvalerne.  I  Ydre  viser  det  sig  i,  at  de  have  be- 
holdt dobbelt  Næsebor;  i  Hovedskallen  er  Virkningen  vel 
iøjnefaldende  nok,  i  Overkjæbebenets  og  Pandebenets  flade 
udbredte  Form  og  Tykkelsen  af  Knoglerne  i  Hovedskallens 
Loft;  men  Næsehulen  har  beholdt  meget  af  sit  oprindelige 
Præg,  Næsebenene  ere  ret  veludviklede,  om  end  korte,  og 
danne  paa  sædvanlig  Maade  Tag  over  Næsegrubens  bageste 
Del,  og  Overkjæbebenet  har  ikke  bredt  sig  op  over  den  Del 
af  Pandebenet,  der  danner  Øjehulens  Tag.  Hos  de  egenlige 
Bardehvaler  har  Vandet  derimod  paa  anden  Maade  faaet  Lej- 
lighed til  at  virke.  Det  er  de  ægte  Bardéhvalers  Vane  ikke  at 
tage  deres  Bytte  enkeltvis;  de  svømme  med  aabent  Gab  ind  i 
Stimer  af  mindre  Fiske,  Krebsdyr  eller  andre  Smaadyr,  som 
de  lade  strømme  ind  i  Gabet  sammen  med  Vandet;  det  spise- 
lige Indhold  søge  de  at  holde  fast,  medens  de  lukke  Munden, 
og  Vandet  strømmer  ud  igjen  mellem  Læberne;  Vandet  faar 
derved  stor  Magt  til  at  paavirke  Mundhulen  indenfra;  det  ud- 

spiler  Gabet  uhyre;  Kjæberne  voxe  og  faa  en  uforholdsmæssig 
Størrelse  i  Sammenligning  med  Hjernekassen;  den  mægtige 
Underkjæbe  paavirker  Tindingbenet,  hvormed  den  er  i  Led- 
forbindelse, og  det  skyder  sig  frem  som  en  svær  Knoglemasse. 
For  Tænderne  har  der  slet  ikke  været  Brug,  og  de  ere  saa 
fuldstændig  vantrevne,  at  de  kun  ere  at  finde  hos  Fosteret 
som  en  lang  Række  ubetydelige  smaa  stiftformede  Tænder 
skjulte  under  Huden.  Paa  Ganens  Hornpapiller  har  det  ind- 
og  udstrømmende  Vand  haft  en  særlig  Virkning;  Papillerne 
langs  Overkjæbens  Rande  ere  saaledes  pirrede  til  Væxt,  at  de 
ere  voxede  op  som  en  tæt  Række  „Barder",  høje  Hornplader, 
hvis  Inderrand,  vendende  mod  Mundhulen,  er  opflosset  i 
Traade,  hele  Bardesættet  tjenende  som  et  fortrinligt  Redskab 
til  at  fange  det  faste  Stof,  der  strømmer  ind  i  Gabet  med 
Vandet.  I  Brystbenets  korte,  meget  indskrænkede  Form  ere 
de  kjendte  Bardehvaler  mindre  oprindelige  end  Tandhvalerne. 

Balæna,  med  vor  eneste  Art  Nordhvalen,  B.  mystice- 
tus,  er  i  det  væsenligste  den  oprindeligste  af  vore  Bardehvaler. 
Dens  Næseben  og  Næsen  i  det  hele  have  beholdt  lidt  mere 
af  den  Form,  der  er  den  sædvanlige  hos  Pattedyr;  Luffen  har 
beholdt  forholdsvis  meget  af  sit  oprindelige  Præg,  kort  og  bred, 
Haandens  Skelet  meget  mindende  om  en  sædvanlig  femfingret 
Haand ;  Krop  og  Hale  ere  ret  korte,  ikke  fuldt  saa  meget  ind- 
rettede til  hurtig  Svømning  som  hos  de  andre;  en  Rygfinne 
er  ikke  udviklet;  af  Baglemmets  Skelet  findes  ret  anselige 
Levninger.  Gabet  er  omformet  paa  noget  anden  Maade  end 
hos  de  andre,  og  Nordhvalen  er  i  denne  Henseende  naaet 
længere  bort  fra  det  oprindelige  end  nogen  anden  Bardehval; 
Gabet  er  formet  som  en  uhyre  Tønde  eller  Sæk,  udbuet  til  alle 
Sider,  ikke  alene  Underkjæbens  Grene  ere  buede  til  Siderne, 
men  ogsaa  Overkjæben  med  hele  Overansigtet  er  buet,  højt 
hvælvet  ivejret,  og  samtidig  har  Overkjæbens  forreste  Del  mistet 
meget  af  sin  oprindelige  Brede;  baade  Overkjæbe  ogUnderkjæbe- 
grene  have  faaet  Form  af  forholdsvis  tynde  Stivere  i  Væggene 
af  det  sækformede  Gab.  Barderne  have  faaet  en  paafaldende 
Længde.  Hovedet  er  i  Forhold  til  Kroppen  blevet  endnu  mæg- 
tigere end  hos  andre.  I  Forbindelse  hermed  staar  det  vel,  at  Hals- 
hvirvlerne  ere  indbyrdes  sammenvoxede,  stærkt  sammentrængte. 

Hos  Balænoptera,  med  vore  to  Arter  Vaagehval  og  Fin- 
hval, B.  rostrata  og  B.  musculus,  og  Megaptera,  med 
eneste  Art  Pukkelhval,  M.  boops,  er  Næsebenet  mere  ind- 
skrænket og  Næsehulen  mindre  rummelig;  Luffen  har  faaet 
mere  udpræget  Form  som  Aareblad,  er  bleven  lang  og  smal  med 
tæt  sammentrængte  Fingre,  hvis  Led  ere  stærkt  forøgede  i  Tal; 
Krop  og  Hale  ere  ualmindelig  lange,  bedre  indrettede  til  hurtig 
Svømning,  med  kraftigere  Muskler,  der  blandt  andet  fremkalde 

højere  Torntappe  paa  Ryg-  og  Halehvirvler;  en  Rygfinne  er 
uddannet;  Baglemmets  Skelet  er  mere  indskrænket.  Gabet 
har  sine  Egenheder;  det  er  ikke  udbuet  opefter,  men  kun  til 
Siderne  og  nedad,  særlig  er  Mundhulens  Bund  bleven  i  høj 
Grad  udvidelig,  Huden  lagt  i  Længdefolder  under  Struben; 
Overansigtet  har  beholdt  sin  lige  Form  og  sin  Brede,  og  Bar- 
derne ere  forholdsvis  korte.  Halshvirvlerne  ere  vel  stærkt 
sammenpressede,  men  dog  indbyrdes  frie. 

Den  største  Forskjel  mellem  Balænoptera  og  Megaptera  er, 
at  Luffen  hos  Balænoptera  er  ret  lille,  men  hos  Megaptera, 
paa  Grund  af  en  eller  anden  særlig  Brug,  maaske  snarest  ved 
hurtige  Omdrejninger  i  Vandet,  er  voxet  op  til  en  uhyre 
Længde.  Ogsaa  i  Skulderbladets  Form  staar  Megaptera  øverst: 
Skulderbladet  har  mistet  Kammen. 

13  af  vore  Hval-Slægter  høre  til  Tandhvalerne,  fordelte  i 
de  tre  Familier:  den  uddøde  Sqvalodon-Familie,  Delfin- 
og  Næbhval-Familien,  Sqvalodontidæ,  Delphinidæ 
ogPhyseteridæ.  Hos  dem  har  Vandets  Tryk  paa  Hovedets 
Overside  under  Farten  gjennem  Vandet  præget  sig  endnu 
stærkere  end  hos  Bardehvalerne.  Næseborene  ere  skubbede 
endnu  længere  tilbage,  og  de  ere,  i  hvert  Fald  hos  de  nu- 
levende Slægter,  sammenflydte  til  en  enkelt  Aabning,  der  har 
Form  af  en  tværgaaende  Spalte.  I  høj  Grad  bidragende  til 
Næseborenes  Flytning  og  i  det  hele  til  Omformningen  af 
Hovedskallens  Ansigt  er  en  Fedtpude,  der  ligger  foran  Næse- 
borene; fra  første  Færd  har  det  kun  været  en  lille  fedtholdig 
Udfyldning  af  Bindevæv  foran  Næsebrusken,  saaledes  som 
den  jevnlig  findes  hos  Pattedyr;  men  ved  Vandets  Modstand 
er  den  pirret  til  Væxt,  og  den  kan  tilsidst  naa  en  uhyre  Stør- 
relse, sammen  med  Næsemuskler  og  andet  formende  hele 
Hovedskallens  Forside  som  sit  Leje,  skydende  Bagvæggen  af 
sit  Leje  længere  og  længere  tilbage;  ogsaa  Næsegangen  har 
den  skudt  bagud  og  presset  op  mod  Hjernekassens  Forvæg, 
mod  hvilken  Næsebenene  trykkes  ind,  saa  at  de  blive  til  van- 
slægtede, mere  eller  mindre  knoldformede  Knogler.  Næse- 
hulen er  fuldstændig  vanslægtet  og  bleven  til  en  simpel  Gjen- 
nemgang  for  Luft;  men  den  indaandede  Luft  danner  sig 
Udvidelser  fra  Næsegangen,  hvor  den  kan  komme  til  det.  Ud- 
videlser, der  dels  lægge  sig  som  Poser  paa  Ansigtets  Forside, 
dels  skyde  sig  op  om  Ganens  bageste  Del,  hvor  de  i  en  paa- 
faldende  Grad  forme  Vingeben,  Ganeben  og  andre  omgivende 
Knogler.  Af  de  Knogler,  der  danne  Ansigtets  forreste  Spids, 
er  Overkjæbebenet  voxet  særlig  stærkt  og  har  bagtil  bredt  sig 
ud  over  hele  den  Del  af  Pandebenet,  der  danner  Tag  over 
Øjehulen;  paa  forskjellig  Maade  forstærkes  selve  Snudespidsen, 
undertiden  højst  ejendommelig. 

Som  en  Modsætning  til  alle  vore  andre  Tandhvaler  staar 
den  tertiære  Sqvalodon,  vor  eneste  Slægt  af  Sqvalodontidæ. 
Den  staar  paa  et  lavere  Trin  end  alle  andre.  Det  er 
den  eneste,  hos  hvem  de  bageste  Kindtænder  have  beholdt 
sammentrykt,  savtakket  Krone  og  dobbelt  Rod,  begge  Dele 
Egenskaber  arvede  fra  Hvalernes  ældste  Former,  Zeuglodon- 
tiderne.  Hos  andre  Tandhvaler  have  ogsaa  de  bageste  Kind- 
tænder faaet  simpelt  kegleformet  Krone  og  enkelt  Rod  ligesom 
de  forreste  hos  Sqvalodon.  Kindtændernes  Tal  plejer  hos 
Sqvalodon  at  være  11;  det  er  paa  en  eller  anden  Maade  for- 
højet over  det  oprindelige  Tal  7;  det  ser  ud,  som  om  Sqvalo- 
don ogsaa  i  Henseende  til  Kindtændernes  Tal  er  et  Mellem- 
led mellem  Zeuglodontiderne,  hos  hvem  Tallet  ikke  plejer  at 
gaa  over  7,  og  de  ægte  Tandhvaler,  der  have  det  store  Tal  af 
Kindtænder,  undtagen  naar  Tænderne  ere  vantrevne.  At  Sqva- 
lodon har  veludviklede  Tænder  ogsaa  i  Mellemkjæben,  er  en 
oprindelig  Egenskab,  som  den  deler  med  kun  faa  andre  Tand- 
hvaler; hos  de  allerfleste  ere  Mellemkjæbens  Tænder  enten 
helt  vantrevne  eller  forsvundne. 

Hos  vore  8  Slægter  af  Delfin-Familien  ere  Følgerne  af 
Vandets  Tryk  paa  Ansigtet  ikke  fuldt  saa  paafaldende  som  hos 
vore  4  Slægter  af  Næbhvaler.  Det  ser  ud,  som  om  Næb- 
hvalerne med  større  Voldsomhed  end  andre  Hvaler  fare  gjen- 
nem  Vandet,  paa  deres  Jagt  efter  Blæksprutter,  der  synes  at 
være  deres  vigtigste  Føde;  Bagranden  af  det  Leje,  som  Snu- 
dens Fedtpude  og  Næsemuskler  i  Forening  danne  sig  paa 
Hovedskallens  Overside,  er  taarnet  op  i  en  ualmindelig  Højde. 

Af  vore  Delphinide-Slægter  er  Delphinapterus,  med 
eneste  Art  D.  leucas.  Hvidfisken,  i  en  enkelt  Henseende 
den  oprindeligste:  Halshvirvlerne  ere  indbyrdes  frie,  skjønt 
korte  og  tæt  sammenpressede,  undertiden  dog  med  nogen  Til- 
bøjelighed til  Sammenvoxning;  hos  vore  andre  Delphinider 
ere  i  det  mindste  1ste  og  2den  Halshvirvel,  oftest  flere,  fuld- 
stændig sammensmeltede.  Den  er  ogsaa  den  eneste  af  vore 
Slægter,  hos  hvem  Rygfinne  mangler;  ogsaa  heri  er  den  vist 
oprindelig;  men  at  slutte  efter,  hvad  der  kan  forekomme  i 
andre  af  Delphinidernes  Grupper,  er  det  ikke  umuligt,  at  Ryg- 
finnen er  mistet.  Haandens  usædvanlig  korte,  brede  Form  er 
sikkert  ogsaa  et  Tegn  paa  Oprindelighed.  I  Ansigtets  forholds- 
vis ret  korte  Form,  i  den  udstrakte  Fladtrykning  af  Hoved- 
skallens Overside,  i  Tandsættets  noget  vantrevne  Tilstand  og 
i  sin  helt  hvide  Farve  staar  den  derimod  højt. 

De  tre  Slægter  Lagenorhynchus,  Tursiops  og  Del- 
phinus, hver  med  en  Art  hos  os,  L.  albirostris,  Hvid- 
næse, T.  tursio.  Øresvin,  og  D.  delphis.  Delfin,  staa 
hverandre  meget  nær.    Et  forholdsvis  oprindeligt  Træk  i  deres 

Bygning  er  det  langstrakte  Ansigt,  med  lange  Kjæber,  hver 
med  en  lang  Række  smaa,  men  forholdsvis  veludviklede  kegle- 
formede Tænder,  Egenskaber,  der  gjenfindes  hos  de  oprinde- 
ligere  Tandhvaler.  Fedtpuden  foran  Næseboret  er  forholdsvis 
lille  og  naar  ikke  frem  paa  Snudespidsen,  der  i  Ydre  rager 
frem  som  et  Næb  foran  den  hvælvede  „Pande".  Lagenorhyn- 
chus  og  Tursiops  have  ikke  saa  paafaldende  lange  Kjæber  som 
Delphinus;  om  de  i  denne  Henseende  ere  de  mest  oprinde- 
lige eller  ikke,  lader  sig  vel  neppe  sige.  Derimod  ere  de  af- 
gjort de  oprindeligste  i  Ganens  Form,  der  hos  dem  er  den 
sædvanlige  flade,  medens  der  hos  Delphinus  er  fremkommet 
en  dybt  udhulet  bred  Længdefure  paa  hver  Side  indenfor  Tand- 
raden. Kun  i  Enkeltheder  som  Hvirvlernes  Tal,  Tændernes 
Sværhed,  den  nærmere  Form  af  Mellemkjæben  ere  Lageno- 
rhynchus  og  Tursiops  forskjellige. 

Vore  andre  Delphinide-Slægter  have  kortere  Ansigt,  i  for- 
skjellig  Grad,  med  kortere  Tandrad,  og  Fedtpuden  fylder  mere 
op  og  dækker  over  hele  Snudespidsen,  saa  at  der,  i  Ydre, 
ikke  findes  noget  tydeligt  „Næb".  Hos  de  tre  Slægter  Orca, 
Pseudorca  og  Globiceps,  hver  med  én  Art,  O.  gladiator, 
Spækhugger,  P.  crassidens,  Halvspækhugger,  og  G. 
melas.  Grindehval,  have  Tænderne  beholdt  deres  Kegle- 
form; hos  Phocæna,  med  eneste  Art  P.  communis.  Mar- 
svin, have  Tænderne  faaet  sammentrykt,  bladformet  udbredt 
Krone,  et  Forhold  der  er  ret  enestaaende  blandt  Hvaler.  Orca 
er  vistnok  oprindelig  i  Luffens  korte  brede  Form;  Fedtpuden 
foran  Næsen  er  heller  ikke  saa  stor  som  hos  Pseudorca  og 
Globiceps,  hos  hvem  den  har  givet  Mellemkjæbebenene,  paa 
hvilke  den  nærmest  hviler,  saa  stor  Tilskyndelse  til  Væxt,  at 
de  have  bredt  sig  i  en  paafaldende  Grad  ud  over  Overkjæbe- 
benene.  Som  Rovdyr,  der  tager  stort  Bytte  som  Sæler  og 
mindre  Hvaler  og  endogsaa  flænger  i  de  største  Hvaler,  er 
Orca  uddannet  højere  end  nogen  anden  Hval;  i  dens  Bygning 
har  det  givet  sig  Udtryk  i  Størrelsen  og  Sværheden  af  dens 
Tænder.  Pseudorca  og  Globiceps  stemme  overens  ikke  alene 
i  Størrelsen  af  Fedtpuden  og  den  dermed  følgende  Brede  af 
Mellemkjæben,  men  ogsaa  i  Luffens  ejendommelige  smalle 
spidse  Form;  hos  Pseudorca  er  Luffen  dog  kun  lille,  medens 
den  hos  Globiceps  er  paafaldende  lang.  Tænderne  ere  hos 
Pseudorca  noget  færre  end  hos  Orca,  men  næsten  lige  saa 
stærke  som  hos  den;  hos  Globiceps  ere  Tænderne  derimod 
ifærd  med  at  vantrives  noget.  Næsegangen  har  hos  Pseudorca 
i  Hovedskallen  den  Stilling,  der  er  den  sædvanlige  hos  Tand- 
hvaler; hos  Globiceps  er  den  trængt  usædvanlig  langt  tilbage, 
op  over  Hjernekassen,  saa  at  Næseboret  ligger  nær  Nakke- 
kammen.   Naar  undtages  Tændernes  ejendommelige  Form,  er 

Phocæna  en  ret  oprindelig,  alsidig  udviklet  Slægt  blandt  Del- 
finerne med  de  korte  Hoveder. 

Vore  tre  nulevende  Slægter  af  Næbhvalernes  Familie,  Mes- 
oplodon,  Hyperoodon  og  Physeter,  hver  med  én  Art, 
M,  bidens.  Næbhval,  H.  rostratus,  Døgling,  P.  ma- 
crocephalus,  Kaskelot,  have  det  tilfælles,  at  deres  Tand- 
sæt er  vanslægtet  mere  end  hos  nogen  af  vore  Delphinider. 
Hos  dem  alle  ere  Overkjæbens  Tænder  helt  eller  saa  godt 
som  helt  forsvundne;  kun  som  smaa  Vantrivninger,  mere  eller 
mindre  skjulte  i  Huden,  kunne  nogle  af  dem  findes;  i  Under- 
kjæben  ere  Tænderne  tilstede  som  veludviklede,  dog  uden 
Emaille,  hos  Physeter;  men  hos  Mesoplodon  findes  kun  en 
enkelt  nedre  Tand,  stor,  med  sammentrykt  Krone,  udformet 
som  en  Slags  Hjørnetand;  og  hos  Hyperoodon  findes  ogsaa 
kun  en  enkelt  nedre  Tand,  af  omtrent  sædvanlig  Kegleform. 
Hos  vor  uddøde  tertiære  Slægt  Hoplocetus,  'der  er  en  nær 
Slægtning  af  Physeter,  er  Tandsættet  derimod  slet  ikke  van- 
slægtet, forholdsvis;  den  har  en  lang  Række  veludviklede  Tæn- 
der med  emailleklædt  Krone  baade  i  Over-  og  Underkjæbe; 
endda  i  Mellemkjæben  sidde  nogle  veludviklede  Tænder.  Tand- 
sættets Vantrivning  er  ikke  noget  Mærke  paa  særligt  Slægt- 
skab mellem  Mesoplodon  og  Hyperoodon  paa  den  ene  Side  og 
Physeter  paa  den  anden ;  det  er  en  Egenskab,  der  er  naaet  ad 
forskjellige  Veje;  paa  begge  Sider  findes  oprindelige  Slægter  med 
veludviklet  Tandsæt;  ogsaa  blandt  Delphinider  er  der  frem- 
staaet  mere  eller  mindre  tandløse  Former  i  forskjellige  Grupper. 

Mesoplodon  og  Hyperoodon  ere  væsenligst  de  oprindeligste 
overfor  Physeter.  De  have  beholdt  Tandhvalernes  oprindelige 
lange  smalle  Ansigt;  Fedtpuden  foran  Næsen  er  forholdsvis 
lille  og  har  ikke  frembragt  de  uhyre  Forandringer  som  hos 
Physeter.  Som  Svømmere  synes  de  derimod  at  være  højere 
udviklede ;  deres  Ryg-  og  Halemuskler  ere  uhyre  og  fremkalde 
ualmindelig  høje  Torntappe  paa  Hvirvlerne;  Halen  synes  at 
være  bleven  saa  overmægtig  og  eneraadende  for  Bevægelserne, 
at  Lufferne  ikke  bruges  ret  meget  og  blive  forholdsvis  smaa. 
Hver  af  Slægterne  har  faaet  sine  Egenheder  som  Følge  af,  at 
de  bære  Hovedet  frem  gjennem  Vandet  med  ualmindelig  Kraft. 
Mesoplodon  har  ikke  faaet  Ansigtets  Form  saa  meget  ændret, 
som  Hyperoodon  har  det;  men  de  forreste  af  Ansigtets  Knogler 
have  faaet  en  egen  Fasthed;  Mellemkjæbe,  Overkjæbe  og  Plov- 
skjærben  smelte  indbyrdes  fast  sammen,  og  med  dem  forenes 
Næsens  ellers  bruskede  Midtplade,  der  med  Alderen  forbener; 
tilsammen  danne  de  en  stenhaard  Knoglemasse.  Hos  Hype- 
roodon har  hvert  Overkjæbeben  paa  sin  Overside  frembragt 
en  pukkelformet  Længdekam,  der  med  Alderen  svulmer  op  til 
en  uhyre  Størrelse,  mere  og  mere  ægget  af  Vandets  Modstand. 

Efter  det  lidet,  der  kjendes  af  Hoplocetus,  synes  den  at 
vise  en  afgjort  Begyndelse  til  de  Egenskaber,  der  udmærke 
Hovedskallen  hos  Physeter.  Blandt  alle  Hvaler  er  Physeter 
den,  hos  hvem  Næsens  Fedtpude  har  faaet  den  højeste  Ud- 
vikling; som  den  allerstørste  blandt  Tandhvaler  er  Kaskelotten 
ogsaa  den,  der  med  største  Magt  gaar  gjennem  Vandet.  Puden 
har  omvoxet  den  bløde  Del  af  Næsegangen,  som  derfor  ikke 
mere  trænges  tilbage,  men  har  faaet  sin  forreste  Munding  lig- 
gende ret  langt  fremme  paa  Ansigtets  Overside;  men  ellers 
ere  Pudens  Virkninger  ganske  lignende  som  hos  andre  Hvaler, 
kun  i  meget  forstørret  Maalestok.  Som  Bærer  af  den  vældige 
Pude  er  hele  Ansigtet  voxet  uhyre,  saa  at  Hovedskallen  har 
faaet  en  paafaldende  Størrelse  i  Forhold  til  Kroppen;  særlig 
Overkjæbebenet  er  udbredt  langt  til  Siden,  skydende  sig  langt 
udenfor  Underkjæben,  der  har  beholdt  den  oprindelige  smalle 
Form,  med  tæt  sammenstillede  Grene;  Knoglerne  i  Bagvæggen 
af  det  Leje,  som  Puden  har  dannet  sig,  ere  rejste  til  en  mægtig 
høj  Kam  over  Nakken;  og  selve  Hjernekassen  er  trykket  ned 
under  sin  oprindelige  Plads. 

Oversigt  over  de  danske  Hval-Slægter. 

I.  To  skilte  Næsebor  findes.  Næsebenet  ret  veludviklet  for- 
holdsvis, langstrakt,  dækkende  over  den  bageste  Del  af  Næse- 
hulen. Overkjæbebenet  er  ikke  voxet  op  over  Øjehulen. 
Barder  findes,  o:  tværstillede  Hornplader  udvoxede  fra  Ga- 
nens Siderande,  i  tætsluttet  Række,  Pladernes  mod  Mund- 
hulen vendende  Rande  opflossede  i  traadformede  Trevler. 
Af  Underordenen  Bardehvaler,  Mystacoceti: 

1.  Uden  Rygfinne.  Luffen  bred,  afrundet.  Ingen  Længde- 
furer paa  Struben.  Overkjæben  smal,  buet  højt  ivejret. 
Barderne  meget  lange. 

Af  Rethval-Familien,  Balænidæ: 
Rethval-Slægten  (Balæna). 

2.  Med  Rygfinne.  Luffen  smal,  tilspidset.  Mange  dybe 
Længdefurer  paa  Struben.  Overkjæben  bred,  ikke  buet 
ivejret.    Barderne  korte. 

Af  Finhval-Familien,  Balænopteridæ: 

a.  Luffen    ikke    paafaldende    lang,    uden    knoldformede 
Fremspring    i    Randene;    Halefinnens    Bagrand    ikke 
fryndseformet  udtakket.    Skulderbladet  med  Kam. 
Finhval-Slægten  (Balænoptera). 

b.  Luffen   paafaldende   lang,    med    knoldformede    Frem- 
spring i  Randen;  Halefinnens  Bagrand  fryndseformet 
udtakket.    Skulderbladet  uden  Kam. 
Pukkelhval-Slægten  (Megaptera). 

II.  Næseborene  sammenflydte  til  en  enkelt  Tværspalte.   Næse- 
benet lille,  knoldformet,  ikke  dækkende  noget  af  Næsehulen. 
Overkjæbebenet  voxet  op  over  Øjehulen.    Ingen  Barder. 
Af  Underordenen  Tandhvaler,  Odontoceti: 

A.  De  bageste  Kindtænder  med  savtakket  Krone  og  med 
to  eller  tre  Rødder,  de  forreste  med  kegleformet  Krone 
og  enkelt  Rod. 

Af  Familien  Sqvalodontidæ,  helt  uddød: 
Sqvalodon. 

B.  De  bageste  Kindtænder  lige  saa  simpelt  formede  som 
de  forreste,  med  nærmest  kegleformet  Krone  og  enkelt 
Rod;  eller  Tandsættet  kan  være  vantrevet  og  mere  eller 
mindre  forsvundet. 

1.  Hjernekassens  Forside  vel  skaalformet  indtrykt,  men 
Skaalens  Bagrand  kun  lav,  ikke  hævende  sig  højt 
over  Hjernekassen.  Tænder  i  Overkjæben  tilstede: 
en  længere  Række  af  mere  eller  mindre  smaa  ens- 
artede, mere  eller  mindre  kegleformede  Tænder. 
Af  Delfin-Familien,  Delphinidæ: 

I)  Rygfinne  mangler.    Halshvirvlerne  indbyrdes  frie. 
Hvidfisk- SI  ægten  (Delphinapterus). 

II)  Rygfinne  tilstede,     Halshvirvlerne  mere  eller  min- 
dre sammenvoxede. 

a.  Ansigtet  langt;   Snudens  forreste  Del,   i  Ydre, 
afsat  som  et  tydeligt  „Næb". 

«.  Ansigtet  ikke  paafaldende  langt;  Tændernes 
Tal  i  hver  Kjæbe  neppe  naaende  40.  Ingen 
Længdefure  i  Ganen. 

1)  Tænderne  smaa,  fine.  Krop-  og  Halehvirv- 
lernes Tal  stort,  mellem  80  og  90.  Mel- 
lemkjæbebenet  foran  Næseboret  (hos  den 
danske  Art)  hvælvet  pudeformet  ivejret. 
Hvidnæse- Slægten  (Lagenorhyn- 
chus). 

2)  Tænderne  forholdsvis  store.  Krop-  og  Hale- 
hvirvlernes Tal  lille,  op  mod  70.  Mellem- 
kjæbebenet  foran  Næseboret  skaalformet 
udhulet. 

Øresvin-Slægten  (Tursiops). 
/?.  Ansigtet  paafaldende  langt;  Tændernes  Tal  i 
hver  Kjæbe  over  40.   En  dyb  og  bred  Længde- 
fure  paa  hver  Side  af  Ganen  skiller  Ganens 
midterste  Del  fra  Kjæberanden. 
Delfin-Slægten  (Delphinus). 

b.  Ansigtet  kort;  i  Ydre  intet  tydeligt  „Næb". 
a.  Tændernes  Kroner  trinde,  tilspidsede. 

1)  Luffen  bred,  afrundet.  Mellemkjæben  ikke 
særlig  udbredt. 
Spækhugger-Slægten  (Orca). 

2)  Luffen  smal  og  spids.  Mellemkjæben  stærkt 
udbredt  forrest. 

a)  Tænderne  store.    Luffen  kort.    Næse- 
boret  i    Hovedskallen    med    sædvanlig 
Stilling,  foran  Hjernekassen. 
Halvspækhugger-Slægten  (Pseud- 
orca). 

b)  Tænderne  smaa.    Luffen  lang.    Næse- 
boret  i   Hovedskallen   længere   tilbage 
end  sædvanlig,  nær  Nakkekammen. 
Grindehval-Slægten  (Globiceps). 

/?.  Tændernes  Kroner  sammentrykte,  bladformet 

udbredte. 

Marsvin-Slægten  (Phocæna). 
Den  bageste  Rand  af  den  Skaal,  som  Hovedskallens 
Forside  danner,  løftet  højt  ivejret  over  Hjernekassen. 
Hos  en  uddød  Slægt  findes  veludviklede  Tænder  i 
Overkjæben,  hos  de  nulevende  Slægter  derimod  en- 
ten ingen  øvre  Tænder  eller  kun  smaa  Vantrivninger 
skjulte  i  Huden. 
Af  Næbhval-Familien,  Physeteridæ: 

1)  Hovedet  ikke  af  paafaldende  Størrelse.  Overansig- 
tet, i  Ydre,  næbformet.  Næseboret  paa  sædvanlig 
Plads,  bagtil.  Halefinnen  uden  Indsnit  i  Midten. 
I  Underkjæben  kun  en  enkelt  Tand,  fremtrædende 
eller  skjult.  Overkjæben  smal.  Ryg-  og  Hale- 
hvirvlernes Torntappe  meget  høje. 

a)  En  anselig  hjørnetandformet  Tand  i  Underkjæ- 
ben (undertiden  skjult).  Ingen  fremtrædende 
pukkelformet  Udvæxt  paa  Oversiden  af  Over- 
kjæbebenet. 

Næbhval-Slægten  (Mesoplodon). 

b)  En  lille,  næsten  skjult  Tand  i  Underkjæben. 
Stor  pukkelformet  Udvæxt  paa  Overkjæbebenet. 
Døgling-Slægten  (Hyperoodon). 

2)  Hos  den  nulevende  Slægt  af  Gruppen,  Physeter, 
er  Hovedet  paafaldende  stort;  Overansigtet,  i  Ydre, 
ikke  næbformet,  men  klumpformet;  Næseboret 
usædvanlig  langt  fremme,  forrest  og  øverst  paa 
den  klumpformede  Snude;  en  lang  Række  kegle- 
formede Tænder  i  Underkjæben;  Overkjæben 
meget  bred;  Ryg-  og  Halehvirvlers  Torntappe  ikke 
særlig  høje.  Den  uddøde  Slægt,  Hoplocetus,  er  kun 


209 


ufuldstændig  kjendt;    den   har  i  det  højeste  kun 
vist  Tilnærmelser  i  samme  Retning  som  Physeter. 

a)  Veludviklede  Tænder  med  emailleklædt  Krone 
baade  i  Over-  og  Underkjæbe. 
Hoplocetus. 

b)  Veludviklede  Tænder  kun  i  Underkjæben,  deres 
Kroner  uden  Emaille. 
Kaskelot-Slægten  (Physeter). 

*  Rethval-Familien  (Balænidæ). 

*  Rethval-Slægten  (Balæna.) 
Legemet  forholdsvis  kort.  Hovedet  uhyre,  om- 
trent en  Fjerdedel  eller  en  Tredjedel  af  Legemets 
Længde.  Gabet  uhyre;  Overansigtet  smalt,  højt  buet 
ivejret;  Underkjæben  stærkt  buet  ud  til  Siderne,  med 
højt  opstaaende  Læberande.  Dobbelt  Næsebor,  lig- 
gende langt  tilbage,  dog  noget  foran  Øjet.  Strubens 
og  Brystets  Hud  uden  Længdefolder.  Ingen  Ryg- 
finne. Luffen  kort,  bred,  afrundet,  glatrandet.  Hale- 
finnen glatrandet.  Ingen  Tænder  undtagen  hos  Foste- 
ret. Meget  lange,  men  smalle  Barder,  de  længste 
omtrent  saa  lange  som  Hovedet.  Hovedskallen  uhyre, 
især  paa  Grund  af  Kjæbernes  Forlængelse.  Mellem- 
kjæbe  og  Overkjæbe  buede  højt  ivejret,  tilsammen 
dannende  en  smal  Bue  over  Gabet;  Mellemkjæben 
smal;  Overkjæbens  forreste  Del  smal,  dens  bageste 
Del  bred,  stødende  til  det  brede  Pandeben,  som  den 
ikke  overvoxer.  Næsehulen  indsnevret,  men  af  ret 
sædvanlig  Form,  bagest  dækket  af  ret  lange  og  smalle 
Næseben,  og  liggende  paa  nogenlunde  sædvanlig  Plads 
i  Forhold  til  Øjehulerne.  Øjet  skudt  langt  ud  til 
Siden,  dækket  af  en  mægtig  Udvæxt  fra  Pandebenet. 
Kindbuen  svag,  men  dog  ikke  splintformet.     Tinding- 

Winge:  Pattedyr.  14 

benet  med  Ledfladen  for  Underkjæben  skudt  frem  i 
en  uhyre  klumpformet  Udvæxt.  Underkjæben  lang  og 
tynd,   forholdsvis,   nærmest  lignende   en  bøjet  Bjelke. 


64.     *Nordhval  eller  Grønlandshval  (Balæna 
mysticetus  L.). 
Hele  Legemets  Længde  indtil  omkring  60  Fod  (18800mm)^ 
sjelden  70  (22000)  eller  mere.    (Ved  Maalene  her  og  i  det  føl- 
gende maa  det  huskes,  at  det  kan  vare  længe,  inden  Hvalerne 


Fig.  89.  Nordhval.  Efter  Scammon. 

ere  fuldvoxne,  at  unge  Dyr  kunne  være  langt  under  de  op- 
givne Maal.)  Hovedet  omtrent  en  Tredjedel  af  Legemets 
Længde.  Overansigtet  meget  højt  buet  i  vej  ret.  Underlæbens 
øvre  Rand  ret  jevnt  buet  ivejret,  bagtil  jevnt  skraanende  nedad, 
ligesom  den  tilsvarende  Overlæbe-Rand.   Farven  over  det  meste 


90.  Nordhval.  Hovedskal.  Uden  Barderne.  Efter  Eschricht  og  Reinhardt. 

af  Legemet  sort;  Underlæben  hvid;  Bugen  enten  mørk  eller  i 
større  eller  mindre  Udstrækning  hvid  eller  hvidlig.  Barderne 
meget  lange,  indtil  omkring  14  Fod  (4400 m"i)  eller  mere,  sorte. 
Hovedskallens  Længde,  "maalt  hos  en  voxen  Han,  5600""", 
Underkjæbens  Længde,  maalt  i  lige  Linie  5400. 

Blandt  alle  Nutidens  Hvaler  er  Nordhvalen  strax  kjendelig 
som  en  af  de  kæmpestore  Bardehvaler,  ikke  den  længste,  men 
den  sværeste  af  alle,  uden  Rygfinne,  uden  Længdefolder  paa 
Struben,  med  større  Hoved  og  længere  Barder  end  nogen  an- 
den, med  Underlæbens  øvre  Rand  bagtil  jevnt  skraanende  og 
med  bred,  afrundet,  glatrandet  Luffe. 

Fra  Danmark  foreligge  nogle  faa  Fund  af  Knogler  fra  Is- 
tidens Aflejringer  i  det  nordligste  Jylland.  I  nyere  Tid  er  det 
kun  yderst  sjelden  hændet,  at  Nordhvalen  har  vist  sig  saa 
langt  mod  Syd  som  paa  Danmarks  Brede;  i  Begyndelsen 
af  18de  Hundredaar  er  den  strandet  paa  Skaanes  Kyst. 
Arten  hører  i  Nutiden  hjemme  i  det  Nordlige  Ishav  og  de 
nærmeste  Vande.  I  Havene  Øst  for  Grønland,  hvor  den  i  sin 
Tid  fandtes  i  stor  Mængde,  er  den  nu  saa  godt  som  udryddet 
af  Hvalfangere;  Vest  for  Grønland  er  det  samme  snart  Til- 
fældet; i  Berings-Havet  fanges  for  Tiden  vel  de  fleste. 

Nordkaperen,  Balæna  australis  eller  B.  biscayensis,  en  nær 
Slægtning  af  Nordhvalen,  kjendes  ikke  fra  Danmark,  men  kunde  ventes  at 
findes  her,  enten  som  levende  eller  som  jordfunden.  Den  færdes  i  hele 
Atlanterhavet  som  i  andre  Verdenshave;  i  det  nordlige  Atlanterhav  har 
den  i  Middelalderen  og  senere  været  Gjenstand  for  Fangst,  og  den  var 
efterhaanden  bleven  ganske  sjelden  her,  maaske  udryddet ;  i  de  seneste 
Aar  er  den  dog  igjen  flere  Gange  fanget  paa  sit  gamle  Omraade.  Den 
er  mindre  end  Nordhvalen,  indtil  50  Fod  (157001"™)  lang.  Hovedet  er 
forholdsvis  mindre,  omtrent  en  Fjerdedel  af  Legemets  Længde ;  Over- 
ansigtet er  mindre  højt  buet  ivejret;  Barderne  ere  kortere,  indtil  7^/2 
Fod  (2300 "II")  lange;  Underlæbens  øvre  Rand  er  bagtil  ret  pludselig 
sænket  nedad.  S-formet  bøjet;  Farven  er  sort,  undertiden  med  nogle 
hvide  Pletter  paa  Bugen.  Ogsaa  til  Forskjel  fra  Nordhvalen  plejer  den  at 
være  stærkt  plaget  af  snyltende  Krebsdyr  paa  Huden,  ikke  alene  af  Hval- 
Lus  (Cyamus),  men  ogsaa  af  Hval- Kopper  (Coronula). 


Finhval-Familien  (Balænopteridæ). 

Finhval- Slægten  (Balænoptera). 
Legemet    meget   langstrakt.      Hovedet    stort,    dog 
nappe    naaende    en    Fjerdedel    af   Legemets    Længde. 

Gabet  stort;  Overansigtet  ret  bredt,  fladt,  ikke  buet 
ivejret;  Underkjæben  ret  stærkt  buet  ud  til  Siderne, 
med  kun  lidt  opstaaende  Læberande.  Dobbelt  Næse- 
bor, liggende  langt  tilbage,  dog  noget  foran  Øjet. 
Strubens  og  Brystets  Hud  med  talrige  tætstillede 
Længdefolder.  Rygfinne  tilstede,  vexlende  i  Størrelse. 
Luffen  forholdsvis  kort,  smal,  spids,  glatrandet.  Hale- 
finnen glatrandet.  Ingen  Tænder  undtagen  hos  Foste- 
ret. Korte,  brede  Barder.  Hovedskallen  meget  stor, 
især  paa  Grund  af  Kjæbernes  Forlængelse.  Mellem- 
kjæbe  og  Overkjæbe  ikke  buede  ivejret,  tilsammen 
dannende  et  bredt  Laag  over  Gabet;  Mellemkjæben 
smal;  Overkjæben  bred  i  hele  sin  Udstrækning,  særlig 
bagest,  hvor  den  støder  til  det  brede  Pandeben,  som 
den  ikke  overvoxer.  Næsehulen  lille,  mindre  end 
hos  Balæna  og  længere  skudt  tilbage  i  Forhold  til 
Øjehulerne,  bagest  dækket  af  ret  smaa,  smalle  Næse- 
ben. Øjet  skudt  langt  ud  til  Siden,  dækket  af  en 
mægtig  Udvæxt  fra  Pandebenet.  Kindbuen  svag,  men 
ikke  splintformet.  Tindingbenet  med  Ledfladen  for 
Underkjæben  skudt  frem  i  en  stor  klumpformet  Ud- 
væxt.    Underkjæben  lang  og  tynd  forholdsvis. 

Af  de  to  Arter  af  Slægten,  der  hidtil  ere  sete  hos  os,  er 
Vaagehvalen  den  oprindeligste,  hvad  der  viser  sig  i  dens 
ringe  Størrelse  og  dens  forholdsvis  korte  Form.  Finhvalen 
er  en  af  Slægtens  største  og  mest  langstrakte  Arter.  Vaage- 
hval  og  Finhval  ere  i  det  hele  kun  i  Smaating  forskjellige. 

Oversigt  over  de  danske  Arter  af  Finhval-Slægten  (Balænoptera). 

I.  Lille,  forholdsvis  kort.     Barderne  hvide.     Luffens  Yderside 
sort  med  bredt  hvidt  Tværbaand. 
Vaagehval  (Balænoptera  rostrata). 
II.  Stor,  langstrakt.    Barderne  mest  sorte  eller  blaalige,  kun  de 
forreste  i  højre  Kjæbe  hvide.    Luffens  Yderside  sort. 
Finhval  (Balænoptera  musculus). 

65.  Vaagehval  (Balænoptera  rostrata  (O.  Fabr.)). 
(Balæna  rostrata,  Balænoptera  acuto-rostrata,  Pterobalæna  minor.) 
Hele  Legemets  Længde  indtil  omkring  30  Fod  (9400 mm). 
Kroppen  forholdsvis  tyk,  kort.  Rygfinnen  anselig,  krogformet. 
Luffen  anselig,  omtrent  Vs  af  Legemets  Længde  (Luffen  maalt 


Fig.  9L  Vaagehval.  Efter  Sars. 

fra  Armhulen).  Barderne  gulhvide.  Hele  Legemets  Overside 
sort;  ogsaa  Underlæben  sort;  Undersiden  hvid,  ogsaa  Under- 
siden af  Luffe  og  Halefinne.  Luffens  Overside  sort  med  et 
bredt  hvidt  Tværbaand.  Hovedskallens  Længde  1820mm^  Under- 
kjæbens  Længde  1830,  de  længste  Barder  omkring  250mm  lange. 


Fig.  92.  Vaagehval.  Hovedskal.  Med  Barderne. 

Som  stor  Bardehval,  dog  den  mindste  af  de  nordiske  Arter, 
med  korte,  hvide  Barder,  med  Rygfinne,  med  furet  Strube,  med 
anselig  Luffe,  med  glatrandet  Luffe  og  Halefinne,  med  hvid 
Underside  og  med  hvidt  Tværbaand  over  Luffen  er  Vaagehvalen 
strax  kj endelig;  de  hvide  Barder  og  Tværbaandet  over  Luffen 
har  ingen  anden. 

Den  er  nogle  faa  Gange  strandet  paa  Jyllands  Vest-  og  Øst- 
kyst og  paa  Nordkysten  af  Fyn.  Til  de  kjendte  Tilfælde  er  at 
føje:  En  strandede  ved  Gammel  Skagen  18de  September  1895; 
Melding,  med  tilstrækkelig  Beskrivelse,  sendtes  til  Zoologisk 
Museum.   Arten  hører  hjemme  i  alle  Verdenshave. 

66.     Finhval   eller   Rørhval   (Balænoptera  mus- 

culus  Companyo). 

(Balæna  physalus,  Physalus  antiqvorum,  Pterobalæna  musculus, 

Balænoptera  physalus.) 

Hele  Legemets  Længde  indtil  65  Fod  (20400  mm),  sjelden 

70  (22000)  eller  mere.    Kroppen  forholdsvis  slank,  langstrakt. 

Rygfinnen  ret  lille  og  med  kun  svagt  buede  Rande.    Luffen 


Fig.  93.  Finhval.  Efter  Sars. 

ret  anselig,  omtrent  ^/g — i/io  af  Legemets  Længde.  Barderne 
blaasorte,  ofte  længdestribede  med  lysere  Striber,  de  forreste 
i  højre  Kjæbe  hvide.  Hele  Legemets  Overside  sort;  ogsaa 
venstre  Underlæbe  sort;  Undersiden,  med  højre  Underlæbe, 
hvid,  ogsaa  Undersiden  af  Luffe  og  Halefinne;  Luffens  Over- 
side helt  sort.  Hovedskallens  Længde  4050 mm^  Underkjæbens 
Længde  39(X),  de  længste  Barder  omkring  650  mm  lange. 

Som  kæmpestor  Art  af  Finhval-Slægten,  den  næststørste  af 
de  nordlige  Arter,  med  mørke  Barder,  undtagen  forrest  i  højre 
Kjæbe,  med  helt  hvid  Underside,  ogsaa  af  Luffe  og  Hale- 
finne, og  uden  hvidt  Baand  over  Luffen  er  Finhvalen  kjende- 
lig  fra  sine  Slægtninge. 

Den  er  nogle  faa  Gange  strandet  hos  os,  paa  Jyllands  Øst- 
kyst og  paa  Nordkysten  af  Sjælland.  Til  de  to  tidligere  kjendte 
Tilfælde  er  der  i  1905  kommet  et  nyt:  en  ung  Hun  blev  i 
April  dræbt  i  Vejle  Fjord,  hvor  den  i  nogen  Tid  havde  op- 
holdt sig;  Skelettet  havnede  i  Zoologisk  Museum.  Arten  hører 
hjemme  i  alle  Verdenshave. 

Endnu  to  Arter  af  Slægten,  Sej  hval  og  Blaahval,  Balæno- 
pteraborealis  (eller  laticeps)  og  B.  g  i  g  a  s  (eller  sibbaldii,  ogsaa  under- 
tiden kaldet  musculus),  færdes  ogsaa  i  det  nordlige  Atlanterhav  og  kunne 
ventes  ved  Lejlighed  at  strande  paa  Danmarks  Kyster.  Sej  hvalen  er  i 
Størrelse  mellem  Vaagehval  og  Finhval ;  den  bliver  op  mod  50  Fod 
(15700 mm)  lang;  den  har  ualmindelig  smaa  Luffer,  der  kun  ere  omtrent 
^/li  af  Legemets  Længde;  Barderne  ere  sorte  med  hvide  Fryndser; 
Farven  er  sort  over  det  meste  af  Legemet;  kun  en  Del  af  Undersiden 

er  hvid;  Luffe  og  Halefinne  og  hele  Halen  ellers  ere  sorte  baade  paa 
Over-  og  Underside.  Blaahvalen  er  den  længste  af  alle  Hvaler,  fra  70 
Fod  (22000 mm)  til  85  (26700)  lang;  Rygfinnen  er  ualmindelig  lille;  Bar- 
derne ere  helt  sorte;  Farven  over  hele  Legemet  blaasort,  kun  smaa  hvide 
Prikker  paa  Brystet,  og  Forranden  og  Undersiden  af  Luffen  hvide. 

Pukkelhval- Slægten  (Megaptera). 
Legemet  forholdsvis  kort  og  tykt.  Hovedet  stort, 
omtrent  en  Tredjedel  af  Legemets  Længde.  Gabet 
stort;  Overansigtet  ret  bredt,  fladt,  ikke  buet  i  vejret; 
Underkjæben  ret  stærkt  buet  ud  til  Siderne,  med  kun 
lidt  opstaaende  Læberande.  Forrest  paa  Snude  og 
Læber  en  Del  knoldformede,  haarbærende  Ophøjninger. 
Dobbelt  Næsebor,  liggende  langt  tilbage,  dog  noget 
foran  Øjet.  Strubens  og  Brystets  Hud  med  talrige 
Længdefolder,  mindre  tætstillede  end  hos  Balænoptera. 
Rygfinne  tilstede,  men  lille.  Luffen  meget  lang,  hen- 
ved en  Tredjedel  af  Legemets  Længde,  smal,  spids, 
med  bølget  For-  og,  tildels,  Bagrand.  Halefinnens  Bag- 
rand udtunget  i  Smaaflige.  Ingen  Tænder  undtagen 
hos  Fosteret.  Korte,  brede  Barder.  Hovedskallen  i 
alt  væsenligt  som  hos  Balænoptera. 

67.     Pukkelhval  (Megaptera  boops    (O.  Fabr.)). 
(Balæna  boops,  longimana,  Megaptera  nodosa.) 
Hele  Legemets  Længde  indtil  omkring  50  Fod  (15700  mm) 
eller  mere.    Barderne  sorte  med  brune  eller  undertiden  hvid- 


Fig.  94.  Pukkelhval.  Efter  Sars. 

lige  Fryndser.  Farven  over  det  meste  af  Legemet  sort ;  Under- 
sidens forreste  Del  hvid  eller  hvidplettet;  Luffen  hvid  baade 
paa  Over-  og  Underside,  med  større  eller  mindre  sorte  Pletter 
eller  Tegninger.  Hovedskallens  Længde  4000 f""!,  Underkjæ- 
bens  Længde  4050,  de  længste  Barder  omkring  700  "if"  lange. 

Den  meget  lange  hvide  Luffe  med  de  puklede  Rande,  Haar- 
knuderne  paa  Snudespidsen  og  den  fryndsede  Halefinne  gjøre 
strax  Pukkelhvalen  kjendelig  fra  alle  andre  Bardehvaler.  Hval- 
Kopper  plejer  den  at  bære. 

Et  jordfundet  Skelet  fra  Stranden  ved  Føns  Vang  ved  Mid- 
delfart og  et  Stykke  af  en  Underkjæbe  fundet  i  Stranden  ved 
Helsingør  foreligge  fra  uvis  Fortid.  I  1905  strandede  en  ung 
Hun  paa  Jyllands  Vestkyst  ved  Lønstrup  2den  September; 
Skelettet  og  andre  Dele  af  den  kom  til  Zoologisk  Museum. 
Arten  hører  hjemme  i  alle  Verdenshave. 

*SqvaIodon-Familien  (Sqvalodontidæ). 

*  Sqvalodon- Slægten  (Sqvalodon). 
En  uddød  Slægt  fra  Tertiærtiden,  kun  ufuldstændig 
kjendt.  Tandsættet  er:  3  Fortænder,  1  Hjørnetand 
og  1 1  eller  1 2  Kindtænder  i  hver  Kjæbe.  Fortænder, 
Hjørnetænder  og  de  forreste  4  eller  5  Kindtænder 
have  kegleformet,  ret  spinkel  Krone,  med  længderiflet 
Emaille  og  en  ret  fremtrædende  skarp  Rand  langs  For- 
og  Bagside,  og  enkelt,  lang,  noget  tenformet  Rod,  hele 
Tanden  svagt  buet;  de  bageste  Kindtænder  have  mere 
eller  mindre  høj  sammentrykt  Krone,  med  mere  eller 
mindre  glat  eller  rynket  Emaille  og  med  mere  eller  min- 
dre dybt  savtakket  For-  og  Bagrand,  og  to  eller  tre 
Rødder.  Tænderne  staa  noget  spredt,  de  øvre  og  de 
nedre  gribende  ind  mellem  hverandre.  Hovedskallen  i 
alt  væsenligt  som  hos  Nutidens  Delfiner:  Næsebenet 
lille,  knoldformet,  skudt  langt  tilbage;  Kindbenets  Kind- 
bue-Del spinkel;  Underkjæben  bagtil  høj,  skeformet  ud- 
bredt, med  hul  Inderside;  o.  s.  v.  Ansigtet  er  meget  langt. 


217 


68.     *En  ikke  bestemt  Sqvalodon-Art 
(Sqvalodon,  species  indeterminata). 

Den  danske  Art  af  Slægten  kjendes  kun  efter  en  af  de 
forreste  nedre  Fortænder  funden  ved  Branden  Teglværk,  om- 
trent 3V2  Mil  N.  for  Skive,  i  en  tertiær,  mellemoligocæn.  Af- 
lejring, og  i  1907  af  Docent  J.  P.  J.  Ravn  sendt  til  Zoologisk 
Museum  til  Bestemmelse.  Tanden  ligner  i 
Form  aldeles  den  tilsvarende  hos  S.  antver- 
piensis,,  afbildet  af  Van  Beneden  (Mém.  Acad. 
Roy.  Belgique,  tom.  XXXVI  1,  1868);  men  Stør- 
relsen er  hos  den  danske  kun  halvt  saa  stor 
som  hos  den  belgiske,  der  desuden  stammer 
fra  en  senere  Tid,  fra  Miocæn.  De  andre  op- 
stillede, ligeledes  miocæne,  Arter,  hvis  For- 
tænder kjendes,  S.  grateloupi,  S.  bariensis, 
S.  servatus,  S.  ehrlichii,  ere  ogsaa  meget  større 
end  den  danske,  væsenlig  som  S.  antverpien- 
sis.  Men  endnu  er  der  opstillet  en  Række, 
miocæne.  Arter,  hvis  Fortænder  ikke  kjen- 
des, og  mulig  kunde  den  danske  stemme  med 
en  eller  anden  af  dem. 

Den  paagjeldende  Tand  er  af  et  fuldvoxent 
Dyr.  Den  er  vel  bevaret,  kun  mangler  et  lille 
Stykke  af  Kronens  Spids  og  af  Roden.  I  sin 
nuværende  Tilstand  er  den  78  Millim.  lang, 
hvoraf  Kronen  tager  21 ;  ved  Grunden  er  Kro- 
nen 6 mm  i  Tværmaal  fra  For-  til  Bagrand; 
Roden  er  paa  det  bredeste  Sted  72/3.  Kronen 
er  kort,  spidst  kegleformet,  ganske  lidt  sam- 
mentrykt, klædt  med  tynd  Emaille,  med  tal- 
rige, længere  eller  kortere  ophøjede  Længde- 
rifler, med  en  ret  skarp,  jevn  Kant  løbende 
langs  hele  Forranden  og  med  en  lignende 
langs  Bagranden;  Grændsen  mod  Roden 
skraaner  stærkt  nedad  bagtil.  Roden  meget 
lang,  svagt  buet. 


Fig.  95.      Sqvalo- 
don sp.    En  nedre 
Fortand.     Naturlig 
Størrelse.    Fra 
Branden  Tegl- 
værk. 

Slægten  er  den  eneste  (bortset  fra  nogle  tvivlsomme  Slæg- 
ter) blandt  ægte  Tandhvaler,  med  de  korte  Næseben,  hos 
hvem  der  findes  Kindtænder  med  savtakket  Krone  og  dobbelt 
Rod.  Derimod  kan  der  findes  Kindtænder  med  mere  eller 
mindre  lignende  Form  hos  Zeuglodontiderne,  ligeledes  uddøde, 
eocæne,  Hval-Slægter,  Protocetus,  Eocetus,  Prozeuglodon, 
Zeuglodon,  der  i  Næsens  oprindelige  Form  staa  nær  ved 
Bardehvalerne.  De  nævnte  Slægter  ere  de  oprindeligste  af 
alle  kj endte  Hvaler.  I  Tandsættet  afvige  de  fra  Sqvalodon 
især  ved,  at  Kindtændernes  Tal  som  oftest  ikke  er  naaet  op 
over  det  oprindelige  Tal  7;  Fortænder  og  Hjørnetænder  synes 
altid  at  være  kortere,  stærkere  krummede. 


Delfin-Familien  (Delphinidæ). 

Hvidfisk- Slægten  (Delphinapterus). 
Legemet  langstrakt.  Hovedet  ret  lille,  kort.  Gabet 
ret  lille.  Intet  „Næb";  „Panden"  foran  Næseboret 
jevnt  hvælvet.  Enkelt  Næsebor,  liggende  langt  til- 
bage, bag  Øjet.  Struben  uden  Furer.  Ingen  Ryg- 
finne. Luffen  kort,  bred,  afrundet.  Luffe  og  Hale- 
finne glatrandede,  som  hos  alle  de  følgende  Slægter. 
Omkring  9 — 10  Tænder  i  hver  Kjæbe,  ret  smaa,  med 
simpelt  kegleformet  Krone  (ved  Slid  afstumpede  paa 
forskjellig  Maade),  ret  spredt  stillede,  de  fleste  hel- 
dende fremad.  Hovedskallens  Ansigt  forholdsvis  ret 
kort  og  bredt.  Mellemkjæbe  og  Overkjæbe  ganske 
svagt,  men  tydelig  buede  ivejret;  Mellemkjæben  smal, 
foran  Næseboret  svagt  pudeformet  ophøjet;  Overkjæbe- 
benet  bagtil  udvidet  til  en  mægtig  bred  Plade,  der 
skyder  sig  tilbage  over  det  brede  Pandeben,  som  den 
næsten  helt  dækker;  dets  Overside  uden  opstaaende 
Udvæxter.  Næsehulen  saa  godt  som  forsvunden,  ind- 
skrænket  til   en    simpel   Luftgang,   der   er   skudt  saa 

langt  tilbage,  at  den  ligger  langt  bag  Øjehulen,  og 
hvis  ydre  Munding  ligger  lidt  længere  tilbage  end 
den  indre  og  lidt  skjævt,  visende  lidt  over  mod  venstre 
Side;  Næsebenet  indskrænket  til  en  lille  Knold  eller 
Plade,  der  slet  ikke  dækker  over  noget  af  Næsehulen, 
men  er  fast  indtrykt  mod  Hjernekassens  Forvæg. 
Nakkekammen  kun  lidt  opstaaende.  Øjet  skudt  ret 
langt  ud  til  Siden,  dækket  af  en  Udvæxt  fra  Pande- 
benet. Kindbuen  svag,  splintformet,  undtagen  den 
Del,  der  er  dannet  af  Tindingbenet.  Tindingbenet 
med  Ledfladen  for  Underkjæben  fremstaaende,  men 
ikke  paafaldende.  Ganen  uden  dyb  Længdefure. 
Underkjæben  spinkel,  tyndvægget,  bagtil  ret  høj,  med 
skeformet  udhulet  Inderside,  i  Hagen  kun  paa  et  kort 
Stykke  rørende  den  tilsvarende. 


69.     Hvidfisk  (Delphinapterus  leucas  (Pall.)). 

(Delphinus  leucas,  albicans,  Beluga  catodon,  leucas.) 

Hele  Legemets  Længde  indtil  omkring  20  Fod  (6300 mm). 

Ensfarvet  hvid.     Længden    af  nedre   Tandrad    155mm^    Tvær- 

maalet  af  en  af  de  største  Tænder  10,  Hovedskallens  Længde 

540,  Underkjæbens  Længde  406. 


Fig.  96.    Hvidfisk,    Efter  Scammon. 

Som  eneste  helt  hvide  Hval  (bortset  fra  Hvidfødninge)  er 
Hvidfisken  let  at  kjende.  Blandt  nordiske  Tandhvaler  er  det 
ogsaa  den  eneste  foruden  Narhvalen,  der  mangler  Rygfinne. 
Den   afrundede   Luffe   er   en    Egenskab,    der   blandt   nordiske 

Tandhvaler    kun    gjenfindes    hos     Narhval,    Spækhugger    og 
Kaskelot. 

I  Maj  1903  er  den  set  ved  Helsingør  og  Kolding.  Tid- 
ligere har  den  vist  sig  dybt  inde  i  Østersøen.  En  Ringhvirvel 
er  funden  i  Kjøkkenmøddingen  ved  Mejlgaard  fra  Ældre  Sten- 
alder. Arten  er  høj  nordisk  og  strejfer  sjelden  mod  Syd  saa 
langt  som  til  vore  Farvande. 


Fig.  97.    Hvidfisk.    Hovedskal. 

En  Slægtning  af  Hvidfisken  er  Narhvalen,  Monodon  mono- 
ceros,  ogsaa  en  højnordisk  Art,  der  dog  kunde  ventes  at  vise  sig  hos 
os  som  sjelden  Gjæst;  den  har  i  hvert  Fald  en  enkelt  Gang  vist  sig  saa 
langt  mod  Syd  som  ved  Elben.  Ligesom  Hvidfisken  mangler  den  Ryg- 
finne og  har  afrundede  Luffer.  Men  Tandsættet  er  højst  ejendommeligt; 
tilsyneladende  findes  hos  Hannen  sædvanlig  kun  en  eneste  Tand,  i 
venstre  Overkjæbe  en  lang,  lige  fremadrettet,  spiralfuret  Stødtand,  der 
hos  det  voxne  Dyr  rager  indtil  omkring  8  Fod  (2500  "im)  frem  fra 
Kjæben.  Hunnen  er  tilsyneladende  tandløs.  Hos  Hannen  findes  dog 
skjult  i  højre  Overkjæbe  en  lille  vantreven  Stødtand;  hos  Hunnen 
findes  det  samme  i  begge  Kjæber.  Sjelden  findes  hos  Hannen  baade 
højre  og  venstre  Stødtand  veludviklede.  Farven  over  det  meste  af  Lege- 
met er  hvidlig  med  mørke  Pletter,  mere  eller  mindre  sammenflydende. 


Hvidnæse-  Slægten  (Lagenorhynchus) . 
Legemet  langstrakt.    Hovedet  ret  langstrakt.   Gabet 
ret  langt.    Tydeligt  „Næb",  ret  skarpt  afsat  fra  „Pan- 
den",   der    rejser    sig    pudeformet    foran    Næseboret. 

Enkelt  Næsebor,  liggende  langt  tilbage,  bag  Øjet. 
Struben  uden  Furer.  En  anselig  Rygfinne.  Luffen 
kort,  smal,  spids.  Tænderne,  hos  den  danske  Art, 
oftest  omkring  26  (indtil  30)  i  hver  Kjæbe,  smaa, 
med  simpelt  kegleformet  Krone,  tæt  og  nærmest  lod- 
ret stillede.  Hovedskallen  i  de  væsenligste  Træk  som 
hos  Delphinapterus.  Men  Mellemkjæbe  og  Overkjæbe 
lige,  slet  ikke  buede  ivejret.  Mellemkjæbebenet  foran 
Næseboret,  hos  den  danske  Art,  pudeformet  hvælvet. 

70.  Hvidnæse  (Lagenorhynchus  albirostris  Gray). 

(Delphinus  albirostris,  ibsenii.) 

Hele   Legemets   Længde   indtil   omkring  8   Fod  (2500'"'"). 

Farven  paa  det  meste  af  Oversiden,  med  Luffe  og  Hale,  sort; 

paa  Kroppens  Side,  under  og  bag  Rygfinnen,  et  Par  ^tore  lyse, 


Pig.  98.    Hvidnæse.    Efter  Lutken. 

graalige  Pletter,  mere  eller  mindre  udviskede;  „Næbet"  hvidt 
eller  hvidt  med  mørke  Pletter;  Undersiden,  indtil  Halen,  hvid. 
Længden  af  nedre  Tandrad  182  mm,  Tværmaalet  af  Kronen  af 
en  af  de  største  Tænder  41/3,  Hovedskallens  Længde  450, 
Underkjæbens  Længde  371. 

Den  er  at  kjende  som  den  eneste  af  de  nordiske  Hvaler, 
der  har  hvidt  „Næb".  Den  af  vore  Arter,  der  ligner  den  mest, 
er  Øresvinet,  der  er  større  og  har  længere  Næb,  forholdsvis 
sværere  Tænder  og  Mellemkjæben  foran  Næseboret  skaal- 
formet  udhulet;  en  betydelig  Forskjel  i  Hvirvlernes  Tal  er  paa- 

faldende  i  Skelettet,  men  ikke  i  det  ydre.  Hvidnæsens  nær- 
meste Slægtning  blandt  nordiske  Hvaler  er  Hvidskjævingen, 
der  er  mindre,  med  en  iøjnefaldende  stor  hvid  Plet  paa  Siden 
af  Kroppen,  med  talrigere  (35 — 40),  finere  Tænder  og  med 
skaalformet  udhulet  Mellemkjæbeben  foran  Næseboret. 


Fig.  99.    Hvidnæse.    Hovedskal. 

Som  tilfældig  Gjæst  er  den  i  Nutiden  nogle  faa  Gange 
strandet  eller  fanget  ved  Danmarks  Kyster,  baade  paa  Vester- 
havs-Kysten og  paa  Kysterne  af  Kattegat,  Belter  og  Sund.  Til 
de  tidligere  kjendte  Tilfælde  er  der  at  føje:  En  voxen  og  en 
Unge  fandt  Prof.  Jungersen  som  Skeletter  paa  Stranden  ved 
Blokhus,  S.  V.  for  Hjørring,  i  Sommeren  1903;  de  havnede  i 
Zoologisk  Museum.  Fra  „Littorina-Tiden",  der  væsenlig  svarer 
til  Stenalderen,  haves  en  jordfunden  Hovedskal  fra  Sjællands 
Odde.    Arten  hører  hjemme  i  Atlanterhavet. 


Hvidskjævingen,  Lagenorhynchus  acutus,  kjendes  ikke 
med  Sikkerhed  fra  Danmark;  men  den  kan  ventes  her;  den  er  ikke 
sjelden  ved  Norges  Vestkyst  og  har  ogsaa  vist  sig  ved  Sydkysten.  Den 
er  strax  kjendelig  som  den  eneste  af  de  nordiske  „spidsnæsede" 
Hvaler,  der  har  en  stor  langstrakt,  skarpt  afgrændset  hvid  Plet  inde- 
sluttet i  den  sorte  Farve  paa  Kroppens  Side.  Fra  Hvidnæsen,  dens 
nære  Slægtning,  skjelnes  den  desuden  ved  at  være  mindre,  ved  at  have 
sort  eller  dog  mørkt  „Næb",  ved  talrigere  og  finere  Tænder,  indtil  40  i 
hver  Kjæbe,  omtrent  3  Millim.  tykke,  og  ved  at  have  Mellemkjæben 
foran  Næseboret  skaalformet  udhulet. 

Øresvin- Slægten  (Tursiops). 
I  ydre  Form  ingen  væsenlig  Forskjel  fra  Lageno- 
rhynchus.  Tænderne,  hos  den  danske  Art,  mellem  22 
og  25  i  hver  Kjæbe,  ret  anselige,  ellers  som  hos 
Lagenorhynchus.  Hovedskallen  ogsaa  væsenlig  som 
hos  denne  Slægt.  Men  Ansigtet  længere  og  smallere 
og  Mellemkjæbebenet  foran  Næseboret,  til  Forskjel 
fra  L.  albirostris,  skaalformet  udhulet. 


71.     Øresvin  (Tursiops  tursio  (Cuv.)). 
(Delphinus  tursio,  Tursio  truncatus.) 
Hele  Legemets   Længde   indtil  omkring   10  Fod  (3 100  mm). 
Farven  paa  hele  Oversiden,  med  Luffe  og  Hale,  sort;  Over- 
læbens Rand  hvid;   Undersiden  indtil  Halen  hvid;  Grændsen 


Fig.  100.  Øresvin.   Efter  Flower. 

mellem  Over-  og  Undersidens  Farve  noget  vexlende.  Længden 
af  nedre  Tandrad  222  mm^  Tværmaalet  af  Kronen  af  en  af  de 
største  Tænder  7,  Hovedskallens  Længde  520,  Underkjæbens 
Længde  440. 

Som  den  eneste  af  vore  „Næb"-Delfiner,  der  er  helt  sort 
foroven  og  helt  hvid  forneden,  er  Øresvinet  strax  kjendeligt. 
Lettest  kan  den  forvexles  med  Hvidnæsen,  fra  hvem  den  af- 
viger blandt  andet  i  betydeligere  Størrelse,  i  at  have  længere 
Ansigt  og  sort  „Næb",  i  at  have  sværere  Tænder  og  Mellem- 
kjæben  foran  Næseboret  skaalformet  udhulet. 

I   Danmark   er   den   kun   en   tilfældig   Gjæst.      Nogle   faa 
strandede   i   Lille   Belt   paa   Fyns   Kyst   i    1844.     Flere   jord- 


Pig.  101.   Øresvin.  Hovedskal. 

fundne  Hovedskaller,  Kjæber  og  andre  Skelet-Dele  haves  fra 
Engene  ved  Kolding  og  fra  Bunden  af  Kolding  Fjord.  Arten 
er  nærmest  atlantisk. 


Delfin-Slægten  (Delphinus), 

Legemet  langstrakt.  Hovedet  langt.  Gabet  langt. 
Tydeligt  „Næb",  skarpt  afsat  fra  „Panden",  der  rejser 
sig  pudeformet  foran  Næseboret.  Enkelt  Næsebor, 
liggende  langt  tilbage,  bag  Øjet.  Struben  uden  Furer. 
En  anselig  Rygfinne.  Luffen  kort,  smal,  spids.  Tæn- 
derne omkring  50  (45-51)  i  hver  Kjæbe,  hos  den  danske 
Art,  smaa,  med  simpelt  kegleformet  Krone,  tæt,  lod- 
ret stillede.  Hovedskallen  væsenlig  som  hos  Lage- 
norhynchus.  Men  Ansigtet  meget  længere  og  smal- 
lere; Mellemkjæbebenet  foran  Næseboret  skaalformet 
udhulet;  en  dyb  og  bred  Længdefure  paa  hver  Side 
af  Ganen  skiller  Ganens  Midte  fra  Kjæberandene. 

72.     Delfin  (Delphinus  delphis  L.). 
Hele  Legemets   Længde   indtil    omkring  6   Fod  (1900  mm). 
Farven  paa  det  øverste  af  Pande  og  Ryg  med  Hale  sort,  paa 
den  underste  Del  af  Bugen  hvid;  Siderne,  med  Underkjæben, 


Pig.  102.   Delfin.  Efter  Reinhardt. 

tegnede  med  gullige,  graalige  og  hvidlige  Farver  i  bredere  og 
smallere  bølgede  Længdebaand;  et  mørkt  Baand  paa  lysere 
Grund   fra   Øjet  frem  over  Snuden;   Luffer  og   Hale   mørke. 


Pig.  103.  Delfin.  Hovedskal. 

Længden  af  nedre  Tandrad  202  mm^  Tværmaalet  af  Kronen  af 
en  af  de  største  Tænder  2^/2,  Hovedskallens  Længde  410, 
Underkjæbens  Længde  343. 

Som  den  mest  langnæbede  af  vore  „Næb"-Delfiner  og  den 
mest  broget  tegnede,  med  den  længste  Tandrad,  er  Delfinen 
kjendelig.  I  Hovedskallen  er  den  længdefurede  Gane  helt 
ejendommelig  blandt  nordiske  Hvaler. 

Som  tilfældig  Gjæst  har  den  vist  sig  i  Danmark  en  enkelt 
Gang,  ved  Grenaa  i  1865.  Den  hører  hjemme  i  Middelhavet 
og  Atlanterhavet,  ikke  gaaende  ret  langt  mod  Nord. 

Winge:  Pattedyr.  15 

Marsvin- Slægten  (Phocæna). 
Legemet  langstrakt.  Hovedet  ret  lille,  kort.  Gabet 
ret  lille.  Intet  „Næb"  eller  kun  utydeligt;  „Panden" 
foran  Næseboret  jevnt  hvælvet.  Enkelt  Næsebor,  lig- 
gende langt  tilbage,  bag  Øjet.  Struben  uden  Furer. 
En  ret  anselig  Rygfinne.  Luffen  kort,  smal,  spids. 
Tænderne  omkring  26  i  hver  Kjæbe,  den  forreste 
øvre  i  Mellemkjæbebenet,  smaa,  med  sammentrykt, 
bladformet  udbredt  Krone,  tæt,  lodret  stillede.  Hoved- 
skallen væsenlig  som  hos  Lagenorhynchus.  Mellem- 
kjæbebenet foran  Næseboret  knoldformet  opstaaende. 

73.     Marsvin  (Phocæna  communis  Less.). 

(Delphinus  phocæna.) 
Hele  Legemets  Længde  indtil  omkring  5  Fod  (1600  mm).    Far- 
ven paa  hele  Oversiden,  paaUnderkjæben,  paa  Luffe  og  Hale  graa- 


Fig.  104.  Marsvin. 

sort,  paa  Bugen  hvid;  paa  Overgangen  mellem  Over-  og  Undersi- 
dens Farve  kan  findes  forskjellig  Marmorering.  Længden  af  nedre 
Tandrad  93  mm^  Tværmaalet  af  Kronen  af  en  af  de  største  Tæn- 
der 3,  Hovedskallens  Længde  252,  Underkjæbens  Længde  200. 

Som  den  mindste  af  vore  Hvaler  og  den  eneste,  hvis  Tæn- 
der have  sammentrykt,  bladformet  Krone,  er  Marsvinet  strax 
kjendeligt.  Som  stumpsnudet  og  med  mørk  Underkjæbe  kan 
det  heller  ikke  let  forvexles  med  de  Delfiner,  hvem  det  i 
Størrelse  kommer  nærmest. 

Den  er  den  eneste  af  vore  Hvaler,  der  kan  siges  at  høre 
hjemme   i  vore  Farvande.      Efter  Aarstiden   farter  den  ud  og 

ind  gjennem  Sund  og  Belter  fra  eller  til  Østersøen.    Paa  sine 
Steder,  som  i  Isefjord,  i  Karrebæk  Fjord  og  især  i  Gamborg 


Fig.  105.  Marsvin.  Hovedskal. 

Fjord,  har  den  været  G  jenstand  for  Fangst.  I  Stenalderens 
Kjøkkenmøddinger  ere  dens  Knogler  undertiden  at  finde.  Arten 
er  vidt  udbredt  til  alle  Sider  for  Danmark. 


Spækhugger- Slægten  (Orca). 
Legemet  langstrakt.  Hovedet  ret  kort.  Gabet  ret 
kort.  Intet  „Næb";  „Panden"  foran  Næseboret  jevnt, 
men  ikke  stærkt  hvælvet.  Enkelt  Næsebor,  liggende 
langt  tilbage,  bag  Øjet.  Struben  uden  Furer.  En 
høj,  med  Alderen  hos  Hannen  meget  høj.  Rygfinne. 
Luffen  kort,  bred,  afrundet.  Omkring  10 — 13  Tænder 
i  hver  Kjæbe,  store,  med  simpelt  kegleformet  Krone 
(ved  Slid  afstumpede),  tæt  stillede,  næsten  lodrette, 
noget  heldende  fremad.  Hovedskallen  væsenlig  som 
hos  Lagenorhynchus.  Mellemkjæben  foran  Næseboret 
skaalformet  udhulet. 

15* 

74.     Spækhugger  (Orca  gladiator  Lacepéde). 

(Delphinus  orca,  gladiator,  Grampus  gladiator, 

Orca  eschrichtii,  minor.) 

Hele   Legemets  Længde  indtil   omkring  24  Fod  (7500  mm) 

eller  mere.     Farven  paa  det  meste  af  Oversiden,  med  Luffe 

og    Hale,    sort;    en    stor   hvid    Plet   paa    Hovedets    Side    bag 


Pig.  106.  Spækhugger.  Efter  Lutken. 

Øjet;  en  gullig  Plet  paa  Ryggen  bag  Rygfinnen;  Undersiden 
hvid,  med  skarp  Grændse  mod  Oversidens  Farve;  den  hvide 
Farve  gaar  i  en  stor  Bugt  op  paa  Legemets  Side  ved  Halens 
Begyndelse.     Længden   af  nedre   Tandrad  hos   Han   og   Hun 


Pig.  107,  Spækhugger.  Hovedskal. 

348  og  290  mm^  Tværmaalet  af  Kronen  af  en  af  de  største 
Tænder  2OV2  og  I9V2,  Hovedskallens  Længde  970  og  770, 
Underkjæbens  Længde  800  og  640. 

Som  stor  butsnudet  Delfin  med  afrundet  Luffe,  høj  Rygfinne, 
ganske  egen  Farvefordeling  og  mægtige  Tænder  kan  Spækhug- 
geren ikke  forvexles  med  nogen  anden  Hval.  De  svære  Tænder 
har  den  kun  tilfælles  med  Halvspækhuggeren,  der  strax  viser  sig 
afvigende  ved  at  have  en  lille  spids  Luffe  og  helt  sort  Farve. 

Skjønt  kun  tilfældig  Gjæst  hos  os  er  den  ikke  helt  sjelden 
funden  her.  I  Nutiden  har  den  vist  sig  baade  ved  Jyllands 
Vest-  og  Østkyst  og  helt  inde  i  Østersøen  ved  Bornholm.  Til 
de  tidligere  kjendte  Tilfælde  er  kommet  et  Par  nye:  En  fandtes 
opskyllet,  raadden,  paa  Stranden  ved  Gamle  Nymindegab  i  Juli 
1904;  et  Par  af  dens  Tænder  sendtes  af  Medicinalraad  A.  Han- 
sen til  Zoologisk  Museum.  En  voxen  Han,  død,  drev  ind  paa 
Stranden  ved  Hundested  ved  Mundingen  af  Isefjord  31te  Januar 
1908.  Nogle  faa  jordfundne  Knogler  fra  uvis  Fortid  foreligge 
desuden  og  enkelte  Fund  fra  Stenalder  og  Jernalder.  Arten 
findes  i  alle  Verdenshave. 


Halvspækhugger-Slægten  (Pseudorca). 
Legemet  langstrakt.  Hovedet  ret  lille.  Gabet  ret 
kort.  Intet  „Næb";  „Panden"  foran  Næseboret  jevnt 
hvælvet.  Enkelt  Næsebor,  liggende  langt  tilbage,  bag 
Øjet.  Struben  uden  Furer.  En  anselig  Rygfinne. 
Luffen  kort,  meget  smal,  tilspidset.  8 — 10  Tænder  i 
hver  Kjæbe,  store,  med  simpelt  kegleformet  Krone, 
tæt,  omtrent  lodret  stillede.  Hovedskallen  væsenlig 
som  hos  Lagenorhynchus.  Men  Mellemkjæbebenet 
fortil  paafaldende  bredt,  dannende  den  allerstørste  Del 
af  Snudens  Overside,  neppe  afsmalnende  fortil,  foran 
Næseboret  skaalformet  udhulet. 

75.  Halvspækhugger  (Pseudorca  crassidens  (Owen)). 
(Phocæna,  Orca  crassidens.) 
Hele  Legemets  Længde  omkring  13  Fod  (4100'"'").    Farven 
sort  over  det  hele.    Længden  af  nedre  Tandrad  260'"'",  Tvær- 

maalet  af  Kronen  af  en  af  de  største  Tænder  16,   Hovedskal- 
lens Længde  600,  Underkjæbens  Længde  510. 


Halvspækhugger.  Efter  Reinhardt. 


Som  stor  butsnudet  Delfin  med  lille,  spids  Luffe  og  svære 
Tænder,  helt  sort,  er  Halvspækhuggeren  strax  kjendelig.  Fra 
Spækhuggeren,  hvem  den  ligner  i  Tændernes  Sværhed,  skjel- 
ner  den  sig  strax  ved  sin  helt  sorte  Farve  og  lille  spidse  Luffe. 
Fra  sin  nære  Slægtning  Grindehvalen  afviger  den  iøjnefaldende 
ved  sin  lille  Luffe  og  sine  svære  Tænder. 


Fig.  109.  Halvspækhugger.  Hovedskal. 

Den  har  kun  ved  en  enkelt  Lejlighed  som  tilfældig  Gjæst 
vist  sig  ved  Danmark:  i  Efteraaret  1861  kom  en  Flok  fra  Atlanter- 
havet ind  i  Østersøen  og  viste  sig  ved  Kiel;  og  i  Foraaret  og 
Sommeren  derefter  fandtes  flere  døde  opskyllede  paa  Kysterne 
af  Syd-Sverig  og  i  Danmark  ved  Middelfart  og  Kallundborg. 
Arten  synes  at  findes  i  alle  Verdenshave,  dog  ikke  gaaende  ret 
langt  mod  Nord;  ved  Europas  Kyster  er  den  en  stor  Sjeldenhed. 

Grindehval- Slægten  (Globiceps). 

Legemet  langstrakt.  Hovedet  ret  lille,  kort.  Gabet 
ret  kort.  Intet  tydeligt  „Næb",  dog  Snudespidsen 
noget  afsat  fra  „Panden",  der  rejser  sig  højt  pude- 
formet  ivejret  foran  Næseboret.  Enkelt  Næsebor, 
liggende  langt  tilbage,  bag  Øjet.  Struben  uden  Furer. 
En  anselig  Rygfinne.  Luffen  lang,  meget  smal  og 
spids.  Omkring  10  Tænder  i  hver  Kjæbe,  ret  smaa, 
med  simpelt  kegleformet  Krone,  ret  tæt  stillede,  om- 
trent lodrette,  siddende  i  Kjæbens  forreste  Del.  Hoved- 
skallen væsenlig  som  hos  Pseudorca,  dog  Næseboret 
liggende  paafaldende  langt  tilbage,  tæt  ved  Nakke- 
kammen. 

76.     Grindehval  (Globiceps  melas  Traill). 
(Delphinus  melas,  globiceps,  Globicephalus  melas,  svineval.) 

Hele  Legemets  Længde  indtil  omkring  20  Fod   (6300 mm) 
eller  mere.     Farven   er  over  det  meste  sort,   kun  hvid  midt 


Pig.  110.    Grindehval.    Efter  Murie. 

paa  Undersiden  af  Halsen  og  paa  Bugen.  Længden  af  nedre 
Tandrad  170,  Tværmaalet  af  Kronen  af  en  af  de  største  Tæn- 
der SVsj  Hovedskallens  Længde  670,  Underkjæbens  Læng- 
de 540. 

Som  den  eneste  af  vore  Tandhvaler  med  lang,  smal  Luffe 
er  den  strax  kjendelig.  Fra  Halvspækhuggeren,  dens  nær- 
meste Slægtning,  kjendes  den  desuden  paa  de  smaa  Tænder. 


Fig.  111.    Grindehval.     Hovedskal. 

Som  tilfældig  Gjæst  er  den  nogle  faa  Gange  strandet  i 
Danmark,  paa  Nordkysten  af  Sjælland  og  ved  Middelfart.  Den 
hører  hjemme  baade  i  Atlanterhavet  og  i  det  Stille  Hav. 


En  Slægtning  af  Grindehvalen  er  Grampus  griseus,  der  er 
strandet  paa  Holstens  Vestkyst  og  flere  Steder  paa  Englands  Kyst,  saa 
at  der  er  Grund  til  at  vente  den  ogsaa  hos  os,  skjønt  Arten  i  det  hele 
synes  at  være  mere  sydlig.  Den  har  lignende  but  Snude  og  smal  spids 
Luffe  som  Grindehvalen ;  men  den  er  mindre,  1 0 —  1 2  Fod  (3 1 00 — 3800) 
lang;  Luffen  er  kortere;  Overkjæben  er  tandløs;  i  Underkjæben  findes 
kun  3  eller  indtil  7  smaa  Tænder  siddende  forrest  i  Kjæben ;  Farven  er 
fremherskende  graa,  paa  Ryg,  Luffe  og  Hale  dog  nærmest  sort,  paa 
Bugen  hvid,  paa  mere  eller  mindre  af  den  forreste  Del  af  Hovedet  enten 
hvid  eller  lys  graa;  Mellemkjæbebenet  er  ikke  særlig  bredt  fortil,  og 
nærmest  foran  Næseboret  er  det  pudeformet  forhøjet.  Den  tandløse 
Overkjæbe,  sammen  med  den  faatandede  Underkjæbe,  og  det  lyse  Ansigt 
udmærke  den  fra  alle  vore  Hvaler. 

Næbhval-Familien    (Physeteridæ). 

Næbhval- Slægten  (Mesoplodon). 
Legemet  langstrakt.  Ryggen  ret  stærkt  buet  ivejret. 
Hovedet  ret  lille,  dog  langsnudet.  Gabet  langt.  Et 
langt  smalt  „Næb",  der  dog  ikke  er  skarpt  afsat  fra 
den  pudeformet  opsvulmede  „Pande"  foran  Næseboret. 
Enkelt  Næsebor,  liggende  langt  tilbage,  over  Øjet. 
En  Længdefure  paa  hver  Side  af  Struben.  En  anselig 
Rygfinne.  Luffen  kort,  smal,  ret  stump.  Halefinnen 
ikke  med  et  skarpt  Indsnit  i  Midten,  som  hos  de 
fleste  Hvaler,  men  i  Midten  lidt  buet  udefter.  I  Over- 
kjæben  ingen  Tænder  eller  nogle  faa  ubetydelige 
smaa  Vantrivninger  siddende  løst  i  Huden.  I  Under- 
kjæben  ligeledes  nogle  smaa  ustadige  Vantrivninger, 
men  desuden  en  enkelt  anselig,  sammentrykt  Tand, 
med  lille  Krone,  men  stor  Rod,  hos  den  danske  nu- 
levende Art  siddende  omtrent  midt  i  Kjæbens  Rand, 
hos  yngre  Dyr  næsten  skjult  i  Kjæben,  større  hos 
Hannen  end  hos  Hunnen.  Hovedskallen  ikke  paa- 
faldende  stor,  men  den  forreste  Del  af  Mellemkjæbe 
og  Overkjæbe,  sammen  med  Dele  af  Siben  og  Plov- 
skjærben,  stærkt  forlænget  til  et  langt  smalt,  næsten 
dolkformet  „Næb",  ret  skarpt  afsat  fra  den  bageste 
brede  Del  af  Overkjæben,  med  Alderen  forbenende 
stenhaardt;  Overkjæbebenet  bagtil  udvidet  til  en 
mægtig  bred  Plade,  der  skyder  sig  tilbage  over  det 
brede  Pandeben,  som  den  næsten  helt  dækker;  dets 
Overside  uden  ops'taaende  Udvæxter.  Næsehulen  saa 
godt  som  forsvunden,  indskrænket  til  en  simpel  Luft- 
gang,   der   er   skudt   saa   langt   tilbage,   at  den  ligger 

paa  Tværlinie  med  Øjehulen,  og  hvis  ydre  Munding 
ligger  noget  skjævt,  visende  lidt  over  mod  venstre 
Side;  Næsebenet  indskrænket  til  en  lille  Knold  ind- 
trykt  i  Hjernekassens  Forvæg.  Bagranden  af  den 
skaalformede  Fordybning,  som  Hovedskallens  Over- 
side danner,  højt  opstaaende.  Ganen  uden  dyb  Længde- 
fure.  Øjet  skudt  ret  langt  ud  til  Siden,  dækket  af 
en  Udvæxt  fra  Pandebenet.  Kindbenets  Kindbue-Del 
svag,  splintformet.  Tindingbenet  med  Ledfladen  for 
Underkjæben  fremstaaende,  men  ikke  paafaldende. 
Underkjæben  spinkel,  dog  bagtil  ret  høj,  med  ske- 
formet udhulet  Inderside,  i  Hagen  paa  et  længere 
Stykke  rørende  den  tilsvarende. 


77.     Næbhval  (Mesoplodon  bidens  (Sowerby)). 

(Physeter,  Micropteron  bidens,  Ziphius,  Mesoplodon 

sowerbiensis.) 

Hele  Legemets  Længde  omkring  14  Fod  (4400""").   Farven 

paa  hele  Oversiden,  med  Luffe  og  Hale,  mørk  skifersort,  paa 

Siderne  af  Kroppen  gaaende  jevnt  over  i  skifergraa  Farve,  der 


Pig.  1 1 2.    Næbhval.    Efter  Reinhardt. 

igjen  jevnt  gaar  over  i  Bugens  hvidlige  Farve,  der  ogsaa  naar 
frem  paa  Struben.  (Smaa  hvidlige  eller  mørke  Pletter  og  Streger 
kunne  findes  over  hele  Legemet,  Ar  efter  Saar  og  Snyltedyr.) 
Hovedskallens  Længde  810""",  Underkjæbens  Længde  710. 

Som  næsten  tandløs  eller  tilsyneladende  helt  tandløs  Hval 
med  lang,  smal,  spids  Snude  og  uden  Indsnit  i  Halefinnens 
Midte  kan  den   ikke  forvexles  med  nogen  af  de  Hvaler,  der 

ere  fundne  hos  os  i  Nutiden,  undtagen  Døglingen.  Fra  Døg- 
lingen  kjendes  den  strax  paa  sin  meget  ringere  Størrelse, 
spinklere  Form,  længere  Snude  og  mere  skraanende  Pande; 
Tanden  i  Underkjæben  har  en  helt  anden  Stilling  og  Form, 
og  Hovedskallen  er  helt  anderledes,  uden  opstaaende  Pukkel 
paa  Overkjæbebenet,  o.  s.  v.  Let  kan  den  forvexles  med  en 
tvivlsom,  meget  lidt  kjendt  Art  af  samme  Slægt,  M.  europæus, 
der  neppe  vides  at  afvige  ved  andet  end,  at  Tanden  i  Under- 
kjæben sidder  længere  fremme  i  Kjæben,  nær  Hagevinklen. 


Fig.  113.  Næbhval.  Hovedskal.  Fra  Hevringholm  Strand,  Oktober  1900. 

Nogle  faa  Gange  er  den  som  tilfældig  Gjæst  strandet  hos 
os,  baade  paa  Vest-  og  Østkysten  af  Jylland.  Til  de  to  tid- 
ligere kjendte  Tilfælde  er  der  i  de  senere  Aar  kommet  to  nye: 
En  Han  strandede  ved  Klitmøller  Vest  for  Thisted  20de  De- 
cember 1899  og  havnede  i  endnu  frisk  Tilstand  i  Zoologisk 
Museum.  En  Hun,  med  Foster,  strandede  ved  Hevringholm 
Syd  for  Mundingen  af  Randers  Fjord  ved  Lag  8de  Oktober 
1900;  Foster  og  Skelet  gav  Godsejer  Morton  Olsen  til  Zoolo- 
gisk Museum.  Arten  lever  i  Atlanterhavet,  men  meget  faa- 
tallig,  at  dømme  efter  de  faa  Gange,  den  i  det  hele  er  iagttagen. 


78.  En  ikke  bestemt  Næbhval-Art  (Mesoplodon 
(Belemnoziphius),  species  indeterminata). 

I  Rullestens-Ler  ved  Svanemøllen  ved  Kjøbenhavn  er  der 
fundet  et  Stykke  „Næb"  af  en  af  de  Arter  af  Slægten,  der  ud- 
mærke sig  ved  Snudens  paafaldende  fast  sammenvoxede,  sten- 
haarde  Knogler,  og  som  fandtes  almindelig  i  de  europæiske 
Have  i  Tertiærtidens  senere  Afsnit;  Stykket  er  skuret  og  po- 

leret,  ganske  at  regne  for  Rullesten,  udpløjet  af  et  eller  andet 
Lag  i  Tertiærtidens  Havbund  her  eller  i  Nærheden.  Der  fore- 
ligger mange  Afbildninger  af  lignende  jordfundne  „Næb"  fra 
vore  sydligere  Nabolande;  men  det  danske  Stykke  stemmer 
ikke  helt  med  noget  af  dem,  hvormed  dog  ikke  er  sagt,  at  det 
ikke  kunde  være  af  en  af  de  kjendte  Arter.  Man  har  endnu 
ingen  Klarhed  over  Afgrændsningen  af  de  jordfundne  Arter. 

En  Slægtning  af  Næbhval  og  Døgling  er  Tvetandshvalen, 
Ziphius  cavirostris  (eller  gervaisii),  der  et  Par  Gange  er  strandet 
paa  Sverigs  Vestkyst  og  altsaa  kan  ventes  ogsaa  hos  os,  skjønt  den  ved 
Europa  er  en  stor  Sjeldenhed;  den  er  funden  i  vidt  forskjellige  Egne  af 
Verdenshavene,  men  allevegne  faatallig.  Fra  Næbhvalen  vil  den  i  Ydre 
vel  lettest  kunne  skjelnes  ved  at  have  meget  kortere  „Næb",  idet 
„Panden"  i  langt  højere  Grad  fylder  Hovedets  Overside;  Tanden  i 
Underkjæben  er  nærmest  kegleformet  og  sidder  forrest  i  Underkjæben 
(kan  være  skjult);  Bagranden  af  den  Skaal,  som  Hovedskallens  Overside 
danner,  er  rejst  meget  højere  ivejret  og  fremludende,  særlig  bag  Næse- 
borene, saa  at  ogsaa  Næsebenene  ere  løftede  op.  Fra  Døglingen  vil  den 
kunne  skjelnes  ved  mindre  skarpt  afsat  Næb  og  især  ved  helt  at  mangle 
den  pukkelformede  Udvæxt  paa  Overkjæbebenet. 

Døgling- Slægten  (Hyperoodon). 
Legemet  langstrakt.  Ryggen  ret  højt  buet  ivejret. 
Hovedet  ret  stort.  Gabet  ret  lille.  Et  kort  smalt 
„Næb",  ret  skarpt  afsat  fra  den  højt  hvælvede  „Pande" 
foran  Næseboret;  Pandens  Højde  og  Stejlhed  hos  den 
gamle  Han  langt  mere  fremtrædende  end  hos  yngre 
Hanner  eller  Hunner.  Enkelt  Næsebor,  liggende  langt 
tilbage,  over  Øjet.  En  Længdefure  paa  hver  Side 
af  Struben.  En  ret  anselig  Rygfinne.  Luffen  kort, 
smal,  ret  spids.  Halefinnen  uden  Indsnit  i  Midten, 
lidt  udbuet.  I  Over-  og  Underkjæbe  kan  findes  nogle 
smaa,  aldeles  vantrevne  Tænder  skjulte  i  Huden;  des- 
uden findes  forrest  i  hver  Underkjæbe,  men  mere 
eller  mindre  skjult  i  Huden,  en  ret  anselig  kegle- 
formet Tand.     Hovedskallen   væsenlig  som    hos  Mes- 

oplodon.  Men  Overkjæbe  og  Mellemkjæbe  ere  mindre 
stærkt  forlængede,  og  deres  forreste  smalle  Del  ret 
jevnt  gaaende  over  i  den  bageste  bredere,  og  „Næbets" 
Knogler  smelte  ikke  sammen;  Overkjæbebenet  bærer 
paa  sin  Overside  en  høj,  bred  Længdekam,  der  med 
Alderen  voxer  op  som  en  mægtig  Pukkel  med  bred 
Forflade.     Nakkevolden  meget  højt  opstaaende. 


79.  Døgling  (Hyperoodon  rostratus  (O.  F.  Miill.)). 
(Hyperoodon  diodon,  butzkopf,  Chænocetus  rostratus.) 
Hele  Legemet  indtil   omkring   30   Fod    (9400  mm).     Farven 

paa  hele  Oversiden  skifersort,   paa  Undersiden  graalig;  Over- 


Pig.  114.    Døgling.    Efter  D.  Gray. 

gangen  mellem  Over-  og  Undersidens  Farve  jevn.  Hos  gamle 
Dyr  skal  Farven  blive  lysere,  tilsidst  gullig.  Hovedskallens 
Længde  lOOOmm^  Underkjæbens  Længde  1300. 


Pig.  115.    Døgling.    Hovedskal. 

Som  stor,  tilsyneladende  tandløs  Hval  med  smal  spids 
Snude  og  uden  Indsnit  i  Halefinnens  Midte  kan  Døglingen 
ikke  forvexles  med  nogen  af  vore  Hvaler  undtagen  Næb- 
hvalen, fra  hvem  den  strax  kjendes  paa  sin  Størrelse,  sit 
kortere  „Næb",  den  kegleformede  Tand  forrest  i  Underkjæben 
skjult  i   Huden  og  den  mægtige  Pukkel  paa  Overkjæbebenet. 

Den  er  nogle  faa  Gange  strandet  paa  dansk  Kyst,  paa  Fyn  og 
Sjælland,  som  tilfældig  Gjæst.  I  Atlanterhavet  er  den  almindelig. 


*  Hoplocetus-Slægten  (Hoplocetus). 
En  uddød  Slægt  fra  Tertiærtiden,  kun  ufuldstændig 
kjendt.  En  lang  Række  veludviklede  Tænder  med 
kegleformet  Krone  og  enkelt  Rod  findes  baade  i  Over- 
og  Underkjæbe;  nogle  Tænder  sidde  ogsaa  i  Mellem- 
kjæben;  Kronen  er  lille,  spids,  kegleformet,  klædt 
med  forholdsvis  tyk  Emaille,  der  er  mere  eller  mindre 
riflet;  Roden  er  uhyre,  opsvulmet,  tenformet.  Hoved- 
skallens Forside  viser  tydelig  Begyndelse  til  den 
mærkelige  Skaalform,  med  opstaaende  Bagrand  og 
Siderand,  der  findes  hos  Physeter. 

80.  *En  ikke  bestemt  Hoplocetus-Art  (Hoplocetus, 
species  indeterminata   (H.  curvidens   Gerv.?)). 

Af  den  danske  Art  foreligger  ikke  andet  end  omtrent  40 
løse  Tænder  fundne  i  tertiært,  miocænt,  Glimmer-Ler  ved 
Odderup  Teglværk  S.  0.  for  Tarm,  alle  fuldvoxne,  nogle  stærkt 
nedslidte,  andre  kun  ganske  lidt  slidte,  vist  stammende  fra 
flere  Dyr  af  forskjellig  Alder.  Kronen  er  ganske  lille  i  For- 
hold til  den  uhyre  Rod;  en  af  de  længste  Tænder  er  omtrent 
1 80  Millim.  lang,  men  mangler  lidt  af  Kronens  Spids ;  Kronen  er  nu 
21 V2  høj  og  ved  sin  Grund  20  i  Tværmaal;  Roden  er  paa  det 
bredeste  Sted  45  i  Tværmaal.  En  af  de  mindste  Tænder,  der 
ogsaa  mangler  Spidsen,  er  125  lang,  Kronen  19  høj,  17  bred, 
Roden  351/0  i  Tværmaal.  Kronens  Emailleklædning  er  tyk, 
omtrent  1  Millim.    En  iøjnefaldende,  vandret,  bugtet  Indsnev- 

ring  løber  rundt  om  Kronen  omtrent  paa  dens  Midte  og  deler 
den  i  en  spinklere  øvre  og  en  tykkere  nedre  Halvdel,  af  hvilke 
den  nedre  er  ret  stærkt  lodret  riflet  og  ogsaa  ellers  ujevn  i 
Forhold  til  den  mere  glatte  øvre  Del.  Krone  og  Rod  gaa 
jevnt  over  i  hinanden.  Oftest  er  hele  Tanden  mere  eller  min- 
dre stærkt  buet;  men  den  kan  ogsaa  være  næsten  lige. 

Man  har  saa  lidt  Klarhed  over  Slægtens  Arter,  at  en  sikker 
Artbestemmelse  neppe  er  mulig.  (Abel  har,  efter  en  forelig- 
gende Beskrivelse,  bestemt  Tænderne  fra  Odderup  som  til- 
hørende „Scaldicetus  caretti  Du  Bus",  kjendt  fra  Belgien  og 
andre  Steder.  Det  er  sandsynligt,  at  han  har  Ret;  men  Navnet 
Scaldicetus  caretti  kan  ikke  bruges,  især  fordi  det  er  langt 
yngre  end  Hoplocetus  curvidens  og  flere  andre  Navne,  som 
Abel  selv  regner  for  enstydige.) 

Allerede  paa  Grund  af  deres  Størrelse  kunne  Tænderne 
af  Odderup-Hvalen  ikke  forvexles  med  Tænder  af  nogen  an- 
den Hval  end  Kaskelotten;  men  Kaskelottens  Tænder  mangle 
Emaille,  og  Emaillen  paa  Odderup-Tænderne  er  netop  tyk  og 
i  sin  riflede,  beltede  Form  højst  ejendommelig. 

Kaskelot- Slægten  (Physeter). 
Legemet  forholdsvis  kort.  Hovedet  uhyre,  om- 
trent en  Tredjedel  af  Legemets  Længde.  Gabet  langt,, 
men  smalt.  Intet  „Næb";  en  uhyre  Fedtpukkel  dan- 
ner hele  Hovedets  Overside,  fortil  rejsende  sig  stejlt 
over  Snudespidsen,  Enkelt  Næsebor,  liggende  langt 
fremme,  øverst  og  forrest  paa  Fedtpukkelen,  lidt  til- 
venstre,  s-formet.  En  Længdefure  paa  hver  Side 
af  Struben.  Rygfinnen  lav,  knoldformet,  og  bag  den 
paa  Ryggen  flere  andre  knoldformede  Forhøjninger. 
Luffen  kort,  bred,  ret  afrundet.  Halefinnen  med  dybt 
Indsnit  i  Midten.  I  Overkjæben  ingen  eller  kun 
ubetydelige,  helt  vantrevne  Tænder,  skjulte  i  Huden. 
I  Underkjæben  20 — 27  anselige,  kegleformede,  emaille- 
løse,  noget  spredt  stillede  Tænder,  med  stor  Rod,  de 

fleste  vendende  Kronens  Spids  bagud.  Hovedskallen  i 
de  væsenligste  Træk  som  hos  Mesoplodon,  men  af  uhyre 
Størrelse.  Over-  og  Mellemkjæbe  og  Plovskjærben, 
der  ikke  med  Alderen  smelte  sammen,  meget  stærkt 
forlængede  og  Overkjæben  stærkt  udbredt  til  Siden. 
Nakkevolden  opstaaende  som  en  uhyre,  lodret,  halv- 
kredsformet  Væg,  til  Siden  forlængende  sig  frem  i  en 
opstaaende  Rand  paa  Overkjæbebenet.  Hjernekassen 
sænket  nedad,  Nakkehullet  visende  opefter.  Kindbenets 
Kindbue-Del  ret  stærk.  Underkjæben  i  Hagen  paa  et 
langt  Stykke  rørende  den  tilsvarende. 


81.     Kaskelot  (Physeter  macrocephalus  L.). 

Hele   Legemets  Længde  indtil  omkring  60  Fod  (18800""") 
eller  mere.     Farven  sort  over  det  meste  af  Legemet,   Under- 


Pig.  116.    Kaskelot.    Efter  Scammon. 

siden  graalig.  Længden  af  nedre  Tandrad  3100""",  Breden  af 
Roden  af  en  de  største  Tænder  hos  en  voxen  80,  Hovedskal- 
lens Længde  5000,  Underkjæbens  Længde  4700. 


Pig.  1 1 7.    Kaskelot.    Hovedskal.    Efter  van  Beneden  og  Gervais. 

Som  kæmpestor  Hval,  den  største  af  alle  Tandhvaler,  med 
uhyre,  klumpformet  Hoved,  med  tandløs  Overkjæbe  og  med 
lang  smal  Underkjæbe  med  en  lang  Række  anselige  Tænder 
i  hver  Side  er  Kaskelotten  kjendelig  mellem  alle  Hvaler. 

Som  tilfældig  Gjæst  er  den  strandet  hos  os,  paa  Hjarnø 
udfor  Horsens  Fjord,  i  1770.  Et  for  største  Delen  hensmuldret 
Skelet  er  fundet  paa  Læsø  paa  hævet  Strandbred,  stammende 
fra  „Littorina-Tiden",  der  væsenlig  svarer  til  Stenalderen.  Arten 
findes  i  alle  Verdenshave. 

LISTE  OVER  NOGLE  KUNSTUDTRYK 

med  Henvisning  til  de  Steder,  hvor  de  forklares. 


Bagkindtand 17  Mellemtænder 23,  31 

Forkindtand 17  Mælketænder 18 

Fortand 17  Rovtand 104,114 

Hjørnetand 17  Savtand 114 

Kindtand 17  Tandform.    18  (Fig.  3),  21  (Fig.  5) 

Knudetand 114  Tandsæt 3,   17,  20 

Maal 18,   19,  21  I 

For  mindre  almindelige  Udtryk  for  Benbygningens  Vedkommende 
maa  henvises  til  zoologiske  Lærebøger. 


FORKORTEDE  FORFATTERNAVNE. 


Bias. 

Blasius. 

L. 

Linné. 

Blumenb. 

Blumenbach. 

O.  F.  Mull. 

Otto  Frederik  Muller 

Cuv. 

Cuvier. 

Natt. 

Natterer. 

Erxl. 

Erxleben. 

Nilss. 

Nilsson. 

0.  Fabr. 

Otto  Fabricius. 

Pall. 

Pallas. 

Gerv. 

Gervais. 

Schreb. 

Schreber. 

Keyserl. 

Keyserling. 

Temm. 

Temminck. 

Less. 

Lesson. 

Zimmerm. 

Zimmermamw-—- — ^ 

jrmamw-—-!- — ^^ 


16» 

NAVNEFORTEGNELSE. 


Side 

Bardehvaler 206 

Birkemus  ...    62,  64 

Bison 1 86 

Bjørn 124,   126 

Blaahval 214 

Brandmus 91 

Bredøre  .    .  .    44,  46 

Brud 137 

Brunflagermus .  .      42 

Brun  Rotte 85 

Butøre 37 

Bæver 94,  96 

Daadyr 173 

Damflagermus  .  .      35 

Delfin 224,  225 

Dvergflagermus  .      41 

Dvergmus 90 

Dvergspidsmus  .      25 
Døgling.  .  .    236,  237 

Egern 97,  99 

Elefant 197 

Elsdyr 176,   177 

Faar 184 

Finhval  ...    211,  214 

Fjeldræv 121 

Flagermus.  ...    4,  27 

Flodilder 136 

Fritte 1 36 

Fryndseflagermus     34 

Ged 184 

Gnavere 6,  47 

Graasæl  . .    153,   154 

Grindehval 231 

Grævling  .    138,   140 
Grønlandshval .  .    210 


I. 

Side 
Halsbaand- Lem- 
ming        78 

Halvspækhugger.  229 

Hare 56,  59 

Hasselmus  .  .    65,  67 

Hest 195 

Hjort 165 

Hovdyr 8,   155 

Hund 117,   123 

Huskat 116 

Husmaar 130 

Husmus 88 

Husrotte 84 

Hvaler 9,  200 

Hvalros  ..  144,  146 
Hvidfisk  .  .  218,  219 
Hvidnæse.  220,  221 
Hvidskjæving.  .  .    222 

Ilder 134 

Insektædere  .  .    3,   12 

Isbjørn 127 

Jerv 132 

Kaskelot .  .    239,  240 

Kat 113 

Krondyr 171 

Kæmpehjort  ...  175 
Langøre  ....   36,  37 

Lemming 78 

Los 117 

Lækat 1 36 

Maar 1 28 

Mammut 198 

Markmus  ...   71,  77 

Marsvin 226 

Moskusoxe    182,   183 


Side 
Muldvarp  ...    16,   18 

Mus 68,  78 

Narhval 220 

Nordflagermus .  .      42 

Nordhval 210 

Nordkaper 211 

Næbhval  233, 234, 235 

Odder 141,   143 

Oxe 165,   185 

Pindsvin 19,  21 

Pukkelhval 215 

Raadyr 169 

Remmesæl 155 

Rensdyr 179 

Rethval 209 

,  Ringsæl 151 

Rovdyr 7,   103 

Ræv 220 

Rødmus 68,  70 

Rørhval 214 

Sejhval 214 

Sjakal 124 

Skimmelflagermus  43 
Skjægflagermus  .      32 

I  Skovmaar 131 

j  Skovmus 93 

I  Snehare 61 

i  Sort  Rotte 85 

I  Spettet  Sæl 1 49 

Spidsmus  .  .  .    22,  24 

Spidsøre 30 

Springmus 62 

Spækhugger  227,  228 
Steppe-Egern  100,  102 
Svartside 152 

Side  I 

Svin 191  I  Troldflagermus 

Sydflagermus  ...  44  j  Tvetandshval  . 

Sydmarkmus  ...      76  i  Ulv 

Syvsover 65  '  Uroxe 

Sæl 147    Vaagehval  .  .  . 

Tam  Oxe  ......  190    Vandflagermus 

Tamt  Svin 194  j  Vandrerotte  .  . 

Tandhvaler 207  i  Vandrotte .... 


Side 

41 

236 

122 

188 

213 

34 

87 

74 


Side 

Vandspidsmus  .  .  26 

Vildkat 115 

Vildsvin 193 

Væsel 132 

Øresvin 223 

Øresæl 144 


II. 

(Synonymer  ere  trykte  med  Cursiv). 


abietum  (Mustela) 

åbramus  (Vesperugo) 

acuto-rostrata  (Balænoptera) . 
acutus  (Lagenorhynchus) .  .  . . 

agilis  (Micromys) 

agrårius  (Mus) 

agréstis  (Arvicola) 

albicans  (Delphinus) 

albirostris  (Lagenorhynchus) . 

Alces 

alces  (Cervus) 

alexandrinus  (Mus) 

alopex  (Vulpes) 

altaicus  (Spermophilus) 

amphibius  (Arvicola) 

annellata  (Phoca) 

antiqvorum  (Physalus) 

antiqvus  (Elephas) 

aper  (Sus) 

arånea  (Crocidura) 

araneus  (Sorex) 

arcticus  (Rosmarus) 

Arctogale 

årctus  (Ursus) 

aries  (Ovis) 

Artiodåctyla 

arvålis  (Arvicola) 

Arvicola 

aureus  (Canis) 

auritus  (Plecotus) 

austrålis  (Balæna) 

avellanårius  (Muscardinus)  .  . 
Balasna 


Side  I  Side 

131  i  Balænidæ 209 

4 1  I  Barbastella 46 

213  barbastéllus  (Synotus) 46 

222  I  barbåtus  (Erignathus) 155 

90  bechsteinii  (Vespertilio) 36 

91  i  Belemnoziphius 235 

77  t  Beluga 219 

219  I  bidens  (Mesoplodon) 234 

221  '  biscayensis  (Balæna) 211 

176  !  bison  (Bos) 186 

177  I  Bison 186 

84    bonasus  (Bos) 1 86 

120    boops  (Megaptera) 215 

102  I  boreålis  (Balænoptera) 214 

74  j  boreålis  (Lepus) 61 

151  I  boreålis  (Lynx) 117 

214  I  boreålis  (Vesperugo) 42 

199    Bos 185 

193  I  Bovidæ 165 

27  I  butzkopf  (Hyperoodon) 237 

24  I  cabållus  (Eqvus) 195 

1 46    Callocephalus 1 49 

136  j  campestris  (Arvicola) 77 

1 26    canescens  (Lepus) 61 

184  i  Canidæ 117 

163  I  Cånis 117 

76  I  Cåpra 184 

7 1  j  capréolus  (Cervus) 169 

1 24    Capréolus 169 

37    capræa  (Capréolus) 1 69 

211     caretti  (Scaldicetus) 239 

67    Carnivora 1 03 

209  ;  Cåstor 94 

Side 

catodon  (Beluga) 219 

cåtus  (Felis) 115 

cavirostris  (Ziphius) 236 

cervaria  (Felis) 117 

Cervidæ 165 

Cérvus 1 65 

Cetåcea 200 

Chiroptera 27 

Chænocetas 237 

communis  (Phocæna) 226 

cråssidens  (Pseudorca) 229 

Crocidura 27 

Crossopus 26 

curvidens  (Hoplocetus) 238 

dåma  (Cervus) 173 

Dama 173 

dasycnémus  (Vespertilio)  ...  35 

daubentonii  (Vespertilio).  ...  34 

decumånus  (Mus) 86 

Delphinåpterus 218 

Delphinidæ 218 

Delphinus 224 

délphis  (Delphinus) 225 

diodon  (Hyperoodon) 237 

Dipodidæ 62 

discolor  (Vesperugo) 43 

élaphus  (Cervus) 171 

Elephantidæ 197 

Élephas 197 

Eliomys 97 

Eocétus 218 

Eptesicus    44 

Eqvidæ 196 

Éqvus 195 

Erignathus     1 55 

erminea  (Mustela) 136 

Erinaceidæ 19 

Erinåceus 19 

eschrichtii  (Orca) 228 

Euotomys 70 

europæa  (Talpa) 18 

europæus  (Capreolus) 1 69 

europæus  (Erinåceus) 21 

europæus  (Lepus) 59 

europæus  (Mesoplodon)  ....  235 

euryceros  (Cervus) 115 


Side 

familiåris  (Canis) 123 

Felidæ 113 

Félis 113 

férrum-eqvinum(Rhinolophus)  46 

fiber  (Castor) 96 

flavicollis  (Mus) 93 

fodiens  (Crossopus) 26 

foetida  (Phoca) 151 

foetidus  (Pagomys) 151 

foetidus  (Putorius) 134 

Foetorius 134 

foina  (Martes) 130 

/uro  (Mustela) 136 

færoensis  (Mus).    90 

Gale 136 

gigånteus  (Cervus) 175 

gigas  (Balænoptera) 214 

gladiator  (Orca) 228 

glaréola  (Hypudæus) 70 

glareolus  (Mus) 70 

glis  (Myoxus) 67 

Globicephalus 231 

Globiceps 231 

globiceps  (Delphinus) 231 

Gråmpus 228,  232 

gregarius  (Microtus) 77 

grisens  (Grampus) 232 

griseus  (Halichoerus) 154 

groenlåndica  (Phoca) 152 

groenlandicus  (Paigophilus)  . .  152 

gry  pus  (Halichoerus) 154 

Gulo 132 

Halichoerus 153 

hibemicus  (Cervus) 1 75 

hibemicus  (Mus) 86 

hipposidéros  (Rhinolophus).  .  46 

hircus  (Capra) 184 

hispida  (Phoca) 151 

Hoplocetus 238 

Hydrosorex 26 

Hyperoodon 237 

Hypudæus 68 

ibsenii  (Delphinus) 22 1 

Ictis 1 36 

Insectivora 12 

Lagenorhynchus 220 

Side 

lagopus  (Canis) 121 

laticeps  (Balænoptera)    214 

lémmus  (Myodes) 78 

Leporidæ 56 

Lépus 56 

léucas  (Delphinapterus)  ....  219 

leucodon  (Crocidura) 27 

Leuconoé 34 

longimana  (Balæna) 215 

longer  (Sminthus) 64 

lupus  (Canis) 122 

Lupus 122 

luscus  (Gulo) 1 32 

Lutra 141 

lutra  (Lutra) 1 43 

lutréola  (Mustela) 1 36 

lynx(Felis) 117 

Lynx 117 

måchlis  (Alces) 177 

macrocéphalus  (Physeter) .  .  •  240 

maritimus  (Ursus) 127 

Mårtes 1 28 

martes  (Mustela) 131 

megaceros  (Cervus) 175 

Megaceros 175 

Megåptera 215 

mélas  (Globiceps) 231 

Méles 138 

meles  (Meles) 1 40 

meridionålis  (Elephas)   199 

Mesoplodon 233 

Micromys 90 

Micropteron 234 

Microtus 74 

minor  (Orca) 228 

minor  (Pterobalæna) 213 

minutus  (Mus) ...  90 

minutus  (Sorex) 25 

monoceros  (Monodon) 220 

Monodon 220 

moschåtus  (Ovibos) 183 

muralis  (Mus) 88 

Muridæ 68 

murinus  (Vespertilio) 36 

murinus  (Vespertilio) 43 

Mus 79 


I  Side 

'  Muscardinus 65 

^  musculus  (Balænoptera)  ....  214 

i  musculus  (Balænoptera)  ....  214 

;  musculus  (Mus) 88 

:  Mustela 132 

:  Mustelidæ 128 

Myodes 78 

•Myotis.... 32 

i  myotis  (Vespertilio) 36 

Myoxidæ 65 

Myoxus 67 

I  mystacinus  (Vespertilio)  ....  32 

Mystacocéti   206 

mysticétus  (Balæna) 210 

\  nathusii  (Vesperugo) 41 

i  nattéreri  (Vespertilio)  ......  34 

I  Neomys 26 

I  nigripes  (Sorex) 26 

i  nilssonii  (Vesperugo) 42 

i  nitéla  (Eliomys) 67 

I  nivalis  (Mustela) 137 

I  noctula  (Vesperugo) 42 

i  nodosa  (Megåptera) 215 

nordmanni  (Sminthus) 64 

I  norvegicus  (Mus) 86 

'  nudipes  (Lutra) 143 

I  Odobænus 1 46 

■  Odontocéti 207 

^  Orca 227 

orca  (Delphinus) 228 

Otariidæ 144 

;  Ovibos 182 

:  Ovis 184 

i  Pagomys 151 

!  Pagophilus 152 

palmatus  (Alces) 177 

Paludicola 74 

Perissodåctyla 1 65 

I  Phoca 147 

[  Phocidæ 147 

I  Phocæna 226 

phocæna  (Delphinus) 226 

physalus  (Balæna) 214 

Physalus  .  .    .'' 214 

Physeter 239 

Physeteridæ 233 

Side 

Pipistrellus 41 

pipistréllus  (Vesperugo)  ....  41 

Plecotus 36 

primigenius  (Bos) 1 88 

primigénius  (Elephas) 198 

priscus  (Bos) 186 

priscus  (Ursus) 1 26 

Proboscidea 165 

protenis  (Vespertilio) 42 

Protocétus 218 

Prozeuglodon 218 

Pseudorca 229 

Pterobalæna 213 

Pterygistes 42 

putorius  (Mustela) 1 34 

Putorius 1 34 

pygmæus  (Sorex) 25 

qvercinus  (Eliomys)   67 

Rångifer 179 

rangifer  (Tarandus) 179 

råtticeps  (Arvicola) 78 

råttus  (Mus) 84 

Rhinolophus 46 

Rodéntia 47 

rosmårus  (Trichechus) 1 46 

Rosmanis 1 46 

rostråta  (Balænoptera)   213 

rostråtus  (Hyperoodon) 237 

ruféscens  (Spermophilus)  ...  102 

Scaldicetus  . 239 

Sciuridæ 94 

Sciurus 97 

scrofa  (Sus) 193 

serotinus  (Vesperugo) 44 

setosus  (Mus) 84 

sibbaldii  (Balænoptera) 214 

Sicista 64 

Sminthus 62 

Sorex 22 

Soricidæ 22 

sowerhiensis  (Mesoplodon) . .  .  234 

Spermophilus 100 

Sqvålodon 216 

Sqvalodontidæ 216 

subtilis  (Sminthus) 64 

Suidæ 191 

Sus 191 


I  Side 

I  svineval  (Globicephalus)  ....  231 

sylvåtica  (Martes) 131 

i  sylvåticus  (Mus) 93 

Synotus 44 

!  Tålpa 16 

Talpidæ 16 

tarandus  (Rangifer) 179 

tåurus  (Bos) 188 

tåxus  (Meles) 140 

Taxus 140 

tectorum  (Mus) 84 

terrestris  (Mus) 74 

timidus  (Lepus) 59,  61 

torqvåtus  (Myodes) 78 

Trichechus 144 

tnincatus  (Delphinus) 223 

tursio  (Tursiops) 223 

Tursiops 223 

Ungulåta 155 

Ursidæ 117 

Ursus 124 

urus  (Bos) 188 

vagus  (Mus) 64 

variåbilis  (Lepus) 61 

Vespertilio 30 

Vespertilionidæ 30 

Vesperugo 37 

Vespems 42 

virgata  (FeUs) 117 

vitulina  (Phoca) 149 

vitulinus  (Callocephalus) ....  149 

vulgaris  (Capreolus) 1 69 

vulgaris  (Dama) 173 

vulgaris  (Lupus) 1 22 

vulgaris  (Lutra) 1 43 

vulgaris  (Lynx) 117 

vulgaris  (Meles) 1 40 

vulgaris  (Mustela) 1 37 

vulgaris  (Sciurus) 99 

vulgaris  (Sorex) 24 

vulgaris  (Vulpes) 1 20 

vulpes  (Canis) 1 20 

Vulpes   .' 120 

wintoni  (Mus) 93 

Zeuglodon 218 

Ziphius 234,  236 


TILFØJELSER 


s.  44.  Vesperugo  serotinus.  Fra  Konservator  H.  P.  Hansen 
har  Zoologisk  Museum  modtaget  en  Sydflagermus  fra  Skovdallund 
ved  Jelling,  N.  V.  for  Vejle,  fra  August  1908. 

S.  65.  Sminthus  subtilis.  Fra  Prof.  R.  Collett  er  der  kommet 
den  uventede  Oplysning,  at  Birkemusen  i  1907  og  1908  er  funden  i 
Norge,  i  Opdal,  Dovre. 


Alle  Billederne  ere  nye,  naar  de  ikke  udtrykkelig  ere  nævnte  som 
Gjengivelser.  Figur  1,  10,  19,  48  og  70  ere  tegnede  af  Alfred  Larsen. 
Alle  de  andre  ere  tegnede  af  H.  Winge,  undtagen  Figur  90,  der  er  Fo- 
tografi. (Ved  Uheld  under  Trykningen  ere  nogle  af  Billederne  ret  mis- 
lykkede; det  gjelder  især  Fig.  6,  13  og  18.) 


